
ISTORIA, OBIECTUL ȘI METODA 
GEOGRAFIEI 


Cuvântare inaugurală a cursului de geografie dela Universitatea 
din Cernăuţi, în ziua de 1 Decembrie 1924 


L. 


Domnule Ministru, 
Domnilor Colegi, 
Onorat Auditoriu, 


Catedra de -geografie de la această Universitate, ocupată 
până la războiul european de înaintaşii mei, distinsii profesori 
Bohm şi Löwl von Lenkenthal, cari au ilustrat-o mai ales prin 
ştiinţa lor geologică, şi suplinită după războiu de colegul nostru, 
geologul Penneke, — mi-a fost încredinţată anul acesta în urma 
unui raport elogios, prea elogios poate, asupra activităţii mele 
geografice şi etnografice. Colegilor Facultăţii de ştiinţe dela 
această Universitate, cari m'au onorat cu asemenea apreciere, le 
exprim de la început, pe această cale, sentimentele mele de înaltă 
gratitudine. , 

Scopul urmărit a fost acela de a Se creea şi în Cemăuţi un 
centru de activitate geografică alături de celelalte mai vechi din 
oraşele Bucuresti, laşi şi Cluj. Am primit cu bucurie aceasta 
însărcinare, cedând nu numai îndemnului insufletit de înalte 
preocupări culturale si patriotice al D-lor I. Nistor, Ministrul 
Bucovinei, I. Simionescu, profesor in laşi şi mai ales al d-lui 
S. Mehedinţi, fostul meu profesor dela Universitatea din Bucuresti, 
creatorul geografiei moderne şi al generaţiei nouă de geografi 
din ţara noastră, ci şi unui îndemn mai intim, sufletesc, de 
iubire fata de această frumoasă provincie românească, precum 
şi de obligaţie faţă de cultură noastră naţională. 

Am părăsit, aşa dar, cu inima strânsă pământul natal al 
Dobrogei, unde pornisem la realizarea unui frumos program de 
activitate culturală, spre a răspunde tuturor acestor îndemnuri 
"şi a începe o nouă activitate în Bucovina. Trecutul meu nu s'a 
simţit de loc strein față de noua misiune ce mi s'a încredinţat. 


Analele Dobrogei. 1 

Inviorat la izvorul de curată simtire caldă şi sănătoasă pentru 
pământul şi neamul românesc, pe care în anii de pregătire ni-o 
înpărtăşiau profesorii N. Iorga, S. Mehedinţi, precum şi răpo- 
satui şi pe veci neuitatul D. Onciul, ale cărui rămăşiţe pământeşti 
odihnesc acum aproape de vatra părinţilor săi, — am venit cu 
evlavia în suflet în anul 1904 în Bucovina, unde se serbau 400 
„ani dela moartea lui Ştefan cel Mare, ca să-mi plec genuchii şi 
să mă închin la mormântul marelui Voevod. Intr'o vacanţă urmă- 
toare, însoţit de colegul meu, filologul G. Giuglea, am străbătut 
pe jos aproape toată jumătatea de sud a Bucovinei, adunând 
material de studiu, unul în ramura filologiei, celălalt în cele 
geografice şi etnografice. Această iubire timpurie pentru Bucovina 
m’a şi îndemnat ca în ajunul războiului european să încep 
alcătuirea unei hărţi etnografice a acestei ţărişoare, spre a pro- 
duce material care să servească la trezirea unei mai vii conştiinţe 
naţionale în neamul nostru. Munca aceasta s'a dovedit apoi a 
fi utilă, căci în ahul 1918, când a fost să se susțină drepturile 
noastre etnice asupra acestei provincii, harta etnografică a 
Bucovinei, ca şi a Dobrogei, tipărite de Serviciul Geografic al 
Armatei, au avut onorea de a fi consultate în vederea conferinței 
păcii de la Paris. 

Astăzi cărările vieţii mă îndreaptă din nou spre ţara codrilor 
de fagi; de astădată însă ca profesor de geografie la această 
Universitate şi ca îndrumător al tineretului universitar. Chemarea 
este foarte înaltă şi destul de grea, dar cu atât mai necesară, 
cu cât în domeniul geografiei Bucovina este încă o ţară puţin 
cunoscută şi aproape neexplorată. 


Onorat auditoriu, 


S'a afirmat adeseori că geografia este o ştiinţă nouă. 

Afirmarea aceasta rămâne in marginele adevărului, dacă 
privim geografia ca o disciplină ştiinţifică, al cărei obiect este 
stabilirea de relaţii între massele celor patru învelişuri ăle planetei 
noastre. Ca atare ea datează din sec. XIX. Si nici nu era cu 
putință să se nască mai de vreme: în primul rând geografia 
modernă este în funcţiune de experiența spațiului, iar cunoştinţa 
întregei oikumene şi mai apoi a intregei planete nu s'a putut 
realiza de cât în ultimul timp; apoi de naşterea şi progresul 
ştiinţelor ajutătoăre, a căror sinteză, dintr un punct de vedere 
special, o face geografia. 

Totuşi, această disciplină a nostră, urmărită în primele ei 
începuturi, este foarte veche. Ea începe, dacă voiti, cu Homer, 
marele rapsod al antiquitatii şi anume ca descriere mai mult 
sau mai puţin credincioasă a locurilor, ca experiență a spaţiului 
cunoscut, ca concepţie cosmografică. De sigur, orizontul geografic 


www.dacoromanica.ro 


3 


al contemporanilor săi era foarte limitat, chiar după numeroasele 
explorări pe mare ale Fenicienilor cari, pentru lumea hellenică, 
încă mai mult continentală, aveau tainele lor profesionale. Pentru 
aceea cunoştinţele geografice ale antiquităţii până pe la anul 600 a. 
Cr. apar învăluite în ceața de aur a miturilor, de şi în tot 
răstimpul acesta s'au petrecut fapte care au contribuit mult la 
scoaterea geografiei din lumea legendei spre a-i da un caracter 
mai pozitiv. = 

Pela 900 a. Cr. Fenicienii fundară pe coasta de N. a Africei 
oraşul Cartagina; în preajma anului 800 țărmurile egeice ale 
Asiei mici fură colonizate mai intens de lonieni, Aeolieni şi 
Dorieni; peste un secol aceeaşi soartă o are Italia meridională 
şi Sicilia; pe la 600 Milesienii pun temeliile oraşelor comerciale 
din M. Neagră, devenită Pontul ospitalier, edéewos din ăfevos; între 
650 şi 600 se fundară coloniile greceşti Naukratis în Egipt, Cyrene 
în Libia şi altele în apusul Mediteranei; în fine Fenicienii, din 
porunca Faraonului Neco II, plutesc, se spune, împrejurul Africei 
pe la anul 610. 

Această experienţă a spaţiului, mărginită la țărmurile Medi- 
teranei, nu era însă îndestulătoare spre a trezi în minţile 
gânditoare ale contemporanilor o concepţie mai reală asupra 
pământului şi universului. La Homer, ca şi la urmaşii săi, uscatul 
e un disc ocolit de fluviul Ocean şi se împarte în două tărâmuri: 
al zilei şi al nopţii; în mijlocul său se înalță Olimpul, pe când 
în mijlocul mării interne din uscat se ridică insula Ogygia. Mai 
târziu Thales din Milet concepe uscatul ca un cilindru ce pluteşte 
pe ape întocmai ca un dop de plută, pe când cerul e o boltă 
ce înconjoară pământul precum coaja înconjoară oul. 

De sigur, geografia poate fi începută şi mai de departe 
de cât. dela Grecii lui Homer. Reprezentări asupra cerului şi 
pământului se cunosc şi la Egiptenii din valea Nilului, patria 
geometriei, precum şi la popoarele din valea Mesopotamiei, patria 
astronomiei, şi la Chinejii cari au cultivat în special geografia 
regională, topografia; însă ştiinţa europeană a rămas streină de 
ele până aproape de vremea noastră şi ea porneşte, mai în 
toate ramurile sale, dela reprezentanţii gândirii acelui popor, 
aşa de mic la număr, dar aşa de vioi la inteligenţă, cari sunt 
Hellenii din jurul mării Egee. 

Intre anul 600 şi epaca lui Dariu al lui Histaspe, obiectul 
geografiei începe a se afirma. Progresul acesta depinde de 
expedițiile răsboinice ale vremii, de explorările navigatorilor şi 
de speciilatiile filosofice. In urma campaniei marelui rege persan 
în potriva Scytilor pe la vadul dunărean al Isaccei, țărmurile de 
N. ale M. Negre ajung mai bine cunoscute. Din îndemnul acestui 
rege, Skylax din Caryanda face o călătorie pe M. Roşie şi 
Oc. Indian până la fl. Indus. De altă parte cartaginezul Hanno 

(a. 500?) cercetează coasta de apus a Africei până aproape de 
equator şi-şi notează descoperirile într'un periplu, pe când com- 
. patriotul său Himilco (a. 470 a. Cr.) stăbate oceanul dealungul 
Europei până la insufele Britanice. 

Geografia mai pozitivă începe sub forma de hartă. Nevoia 
aceasta, de a fixa prin semne convenţionale conturul şi poziţia 
Jocurilor, pentru a avea sub ochi o reprezentarea în mic a 
spațiului cunoscut, este de altfel firească şi o găsim până şi la 
Polinesienii Oc. Pacific cari, pe bețe- sculptate, îşi fac hărţile lor 
rudimentare. 

- Progresele geografiei se evidenţiază nu numai prin extinderea 
orizontului geografic, dar şi prin faptul că acum se pun bazele 
geografiei generale. Thales din Milet, discipolul său Anaximandru, 
autorul hărţii pomenite şi Hecateu, inauguratorul periegeselor, se 
preocupă, ca filosofi, în deosebi de forma, dimensiunile şi poziţia 
pământului în spaţiu, chestiuni capitale, fără cunoaşterea cărora 
multe din fenomenele geografice ar rămânea neexplicate. Mai 
târziu Aristot le va relua şi rezuma, iar Eratosthene şi Alexandrinii 
le vor lărgi, atacând cele mai grele probleme din fizica globului. 
Astfel, prin poeţi, logografi, navigatori şi filosofi se fac în- 
ceputurile geografiei, mai întâi ca cunoştinţă a spaţiului explorat, 
mai apoi ca speculație filosofică asupra corpului ceresc pe care 
locuim. 

Cealaltă lature a geografiei, chorografia, sau geografia 
regională, nu începe de cât cu Herodot. Marele polyhistor grec 
se poate socoti ca primul geograf conştient de obiectul său. El 
este şi un neobosit călător. Sosit în urma unui mare războiu, 
care a.pus pe scenă popoare mai îndepărtate. Herodot urmăreşte 
cu un interes viu evenimentele istorice din jurul basinului 
răsăritean al Mediteranei ; iar curiositatea inteligentă a spiritului 
său îl îndeamnă să atace şi probleme de geografie fizică, precum 
sunt: revărsările Nilului, anumite fenomene climaterice, forma 
uscatului, legătura mărilor, etc., pe lângă descrieri amănunțite 
ale locurilor despre care vorbeşte în legătură cu evenimentele 
politice. Herodot este în primul rând un istoric şi de aceea el 
dă o mai mare atenţie elementului uman, laturei etnografice. 

Astfel diferențiată dela început în geografie generală, care 
primeşte ajutor dela filosofie, astronomie şi matematică si în 
chorografie, care se desvoltă paralei cu lărgirea orizontului 
geografic prin călători, navigatori şi expediţii războinice, precum 
şi cu progresele istoriografiei, — disciplina noastră evoluează în 
tot cursul antiquitatii sub aceste două feţe, care merg paralel şi 
izolat, fără a se contopi. Şi tocmai aci stă deosebirea capitală 
între geografia veche şi cea modernă. 

Nu e, de sigur, fără folos să arătăm în ce stadiu se aflau 
cunoştinţele geografice ale antiquitatii 1a sfârşitul acestei perioade, 

în urma progreselor realizate dela Herodot până la căderea 
Romei (476 d. Chr.) 

Şi mai întâi ca orizont geografic. 

Spaţiul mai bine cunoscut a fost lărgit spre orient de expe- 
diţiile greco-macedonene, iar spre occident de cucerirea romană. 
Xenofon cu cei 10.000 ai săi înaintează până la Eufrat, iar Ale- . 
xandru Macedon străbate cuceritor peninsula Balcanică până la 
Geţii de la gurile Dunărei, Asia până in India si Africa până la 
oaza lui Amon. Generalii săi continuă expedițiile şi explorările 
in Orient până la Gange şi Malaca. In partea opusă, Romanii, 
prin luptele lor cu Cartaginezii, cunosc mai bine nordul Africei 
şi peninsula Iberică. Expeditiile lui Iulius Caesar în Galia şi 
Britania lărgesc orizontul spre vestul Europei; iar mai târziu, 
luptele Romanilor cu Germanii, sub Tiberiu, dincolo de Rin; 
iuptele lui Traian cu Dacii în nordul Dunărei de jos şi luptele 
cu Marcomanii mai spre apus, fac ca Europa peninsulară, până la 
gâtul dintre Baltica şi M. Neagră, să intre în lumina mai vie 
a istoriei. 

Paralel cu aceste mari expediţii războinice se înfăptuesc 
şi explorările pe uscat şi apă ale unor călători, cari au contri- 
buit nu cu puţin la progresul geografiei regionale. Un Ktesias 
străbate, pe la 400 a. Cr., Asiria, Persia şi India; Skylax plu- 
teşte, pe la 348, de jur împrejuru! Mediteranei, dând o descriere 
a coastelor şi apoi trece şi în Ocean până la insula Kerne; 
Pytheas din Marsilia ajunge până la insulele Cassiteride şi Thule, 
de unde observă lumina polară; Hieron, Archias şi Androsthenes 
navigă in jurul Arabiei (anno 330); Patrocle în Oc. Indian; 
istoricul Polybius (146 a. Cr.) străbate Alpii, Galia, Spania, 
Egiptul, Libia şi însoţeşte flota romană pe coastele de apus ale 
Africei; Strabo, cel mai mare geograf al antichităţii, colindă 
cele trei continente între Italia. Asia Mică şi Etiopia; apoi nume- 
roşi alti călători străbat distanţe mai mici şi dau la iveală periple 
şi descrieri, care toate contribue la înbogăţirea şi pozitivarea 
cunoştinţelor geografice. 

Mai departe anticii mau mers. Orizontul lor geografic a 
rămas limitat între Gibraltar şi Ganges de o parte, între insulele 
Britanice şi Etiopia de alta; sau, mai bine, împrejurul Mediteranei, 
in jurul căreia s'a desvoliat toată civilizația antiquitatii. Cu o ase- 
menea experienţă a spaţiului însă era peste putinţă să se creeze 
o geografie în înţelesul modern al cuvântului, adecă o știință. 
a marilor relaţii planetare dintre învelişuri, când regiunile equa- 
toriale şi polare de o parte, iar de alta cea mai mare întindere 
din globul pământesc au rămas în afară de lumea explorată. 

Totuşi, ajunsă în pragul evului mediu, geografia antică 
poate oferi o moştenire, care însemnează un câştig însemnat 
pentru ştiinţă. 

In primul rând, cel putin pentru o parte dintre cugetători, 
se stabileşte definitiv forma sferică a pământului. După rătăcirile 
şi dibuirile dela început, care asemănau planeta cu un disc, un 
cilindru, o piramidă, sau un con, acest adevăr îl afirmă Pytha- 
goreii, iar Aristot îl dovedeşte cu argumente fizice şi astronomice. 
- Dikearchos pela 310 a. Cr., Eratosthenes pe la 270 a. Cr. şi Pto- 
lemaeu pe Ja 160 d. Cr., nu fac de cât să clădească mai departe 
pe temelia pusă de inaintasii lor. Singuri Epicureii (a. 300-a. Cr.) 
se întorc la vechea greşală a concepţiei uscatului asemenea unui 
disc plutitor pe ape. 

A! doilea fapt stabilit de antiquitate este mişcarea de rotație 
a pământului. La Aristot, ca şi la cei mai mulţi dintre filosofi 
şi geografi, pământul stă încă neclintit în centrul universului, 
iar cerul cu stelele se învârteşte împrejurul lui; însă Heraclide 
din Pont, fără a rectifica concepţia geocentrică a înaintaşilor, 
recunoaşte pământului o mişcare de rotaţie, pe care o îndepli- 
neste dela apus la răsărit. Si mai puţini adepţi avu teoria helio- 
centrică susținută de Aristarch din Samos (280 *. Cr.), după 
care soarele şi stelele stau nemişcate, iar pământul, pe lângă 
rotația împrejurul osiei sale, mai îndeplineşte o mişcare de revo- 
luție în jurul soarelui, pe un drum circular şi oblic. Părăsită de 
urmaşii săi, ideea aceasta justă a fost reluată târziu de tot de 
Copernic, care o încetățeni definitiv în ştiinţă. 


Un alt fapt câştigat sunt procedeele pentru determinarea 
dimensiunilor globului pământesc, iar meritul primei măsurători 
îl are Eratosthene, eruditul bibliotecar din Alexandria Egiptului, 
care pe valea Nilului, a calculat lungimea unui arc de meridian 
după unghiul de incidenţă al razei solare. Un procedeu tot aşa ` 
de just îl folosi Posidonius, măsurând unghiurile făcute de o stea 
observată în momentul culminatiei sale, din două localităţii aşe- 
zate pe acelaş meridian. ` 


Mai departe, — îmbrăcarea globului pământesc într'o refea 
de paralele şi meridiane şi determinarea poziţiei locurilor prin grade 
de longitudine şi latitudine, este iarăşi un câştig al antiquitatii. 
Scopul urmărit a fost construirea unor hărţi mab exacte. Cea 
mai veche hartă cunoscută, precum s'a mai spus, esie aceea 
a lui Anaximandru, din sec. VI. A doua se atribuie lui Hecateu 
din Milet. Dicaearchos trase cel dintăi pe pământ un paralel, 
aşa numita „diafragmă“, dusă prin Coloanele lui Hercule (Gi- 
braltar), Sicilia şi munţii Taurus. Necesitatea determinării locurilor 
prin coordonate astronomice o recunoscu însă cel dintăi Era- 
tosthene; dar Hipparch este primul autor al unei reţele de grade, 
al cărei prim meridian trecea prin Rhodos şi primul autor al 
unei proiectiuni stereografice. Insă meritul cel mai mare în aşa 
numita geografie matematică îl are Ptolemaeus (sec. II. d. Cr.), 

care descoperi o nouă metodă, întemeiată pe o proiecție geo- 
metrică mai precisă, cea conică, după care să se deseneze harta 
globului. Opera sa rămâne în tot cursul evului mediu cea mai 
răspândită carte de geografie antică şi cu el geografia generală 
îşi atinge cea mai înaltă treaptă a evoluţiei sale în antiquitate, 
peste care numai epoca modernă va putea pdsi mai departe. 
Dacă pentru determinarea latitudinei anticii au rămas la metoda 
precisă întrebuințată de Eratosthene, în schimb, pentru determi- 
narea longitudinei, ei folosiră procedee mai putin precise, precum 
ar fi observarea eclipsei de lună din două puncte aşezate pe 
meridiane diferite. 

In sfârşit, o sumă de alte probleme de geografie fizică 
precum: teoria zonelor climaterice, in care lucrează un Polybius, 
un Poseidonius şi alții; explicarea vânturilor etesiene şi a foh- 
nului din Thesalia, pe care o încearcă Theophrast; contrastul 
între clima mediteranee şi oceanică, de care se ocupă Minucius 
Felix; influenta reliefului asupra climei şi a climei asupra sănă- 
tății, cu care se preocupă Strabo şi mai ales Hippocrate; ches- 
tiunea continuității mărilor, originea fluviilor şi explicarea revăr- 
sărilor, subiect de predilecție pentru Herodot; ba chiar şi con- 
statarea alizeelor şi musonilor în oceanul Indian, folosite de navi- 
gatorul Hippalos şi a mareelor pe coastele Indiei, observate în 
timpul expediției lui Alexandru cel Mare, dar şi de îndrăzneţul 
navigator Pytheas din Marsilia, care le şi pune în raport de 
cauzalitate cu atracţia lunei, apoi explicarea, mai mult catastrofală, 
a modificării continentelor prin scufundare — Atlantia dui Plato — 
ca şi prin erosiune şi sedimentare, chestiuni ce preocupă pe Strabo 
şi Seneca şi multe alte probleme din „geografia vegetală şi ani- 
mală, explicate prin climă, teren, latitudine (Aristot, Strabo, 
Ptolemaeu, Vitruvius etc.), de şi uneori tratate alături de expe- 
rienta, sunt puse totuşi de unii scriitori în nota justă a reali- 
tatii; dar mai ales sforfarea spiritului omenesc de a positiva 
cunoştinţele şi dragostea nobilă de ştiinţă, dusă în unele cazuri 
până la sacrificiu, cum este cazul cu Plinius cel Bătrân, care 
moare studiind erupția Vezuviului (79 d. Cr.), constitue o moşte- 
nire dintre cele mai frumoase, pe care o lasă antiquitatea 
epocei următoare. 

Evul Mediu însă nu s'a arătat vrednic de această moştenire. 
El reprezintă şi în geografie, ca şi în alte ştiinţe, o decadență 
şi un regres. Singuri Arabii, ajunşi prin califate la o mare înflo- 
rire politică, mai continuă preocupările ştiinţifice ale antiquitatii. 
In geografia generală ei pornesc dela,Ptolemaeu, pe care adesea 
îl înţeleg greşit; in colo ei ne dau descrieri de călătorii! şi geo- 
grafii descriptive, în care elementul omenesc, amănuntele etno- 
grafice şi datele istorice ocupă primul loc. Mai vrednici de 
pomenit sunt: Massudi din Bagdat, în sec. X; Earisi, marocanul 

dela curtea regelui Roger al Siciliei in sec. XII şi neobositul 
călător Ibn Batutah, în sec. XIV, dela cari ne-au rămas ştiri şi 
asupra Ţării noastre în părţile ei din spre Mare. Evul Mediu nu 
cunoaşte de cât câţiva călători creştini de însemnătate. Intre ei 
vom cita pe călugărul minorit Rubruquis, trimis de regele Franţei 
în misiune la Tătari, imediat după marea invazie a acestora la 
1241 şi căruia îi datorăm şi noi preţioasa ştire asupra Viahiei 
lui Asan; şi mai ales pe venetianul Marco Polo care, în sec. XIII, 
a străbătut Mongolia, unde a stat zece ani, China, Indochina şi 
insulele Mediteranei Asiatice, fără însă să ne poată transmite 
vreo determinare, măcar aproximativă, a poziţiei locurilor, fiind 
cu totul strein de procedeele astronomice. Dela Bizantini abia 
dacă merită a îi pomenite zădărniciile unui Cosmas Indicoplevstes, 
care, — părăsind „teoria barbară“ a formei sferice a pământului, 
pe care el o atribuie zmintelei omenirii din vremea turnului lui 
Babel, transmisă prin Chaldeeni şi Egipteni la filosofii greci, — 
se întoarce la concepţia pământului asemenea cu acoperișul 
dreptunghiular al unei case; şi geografia, scrisă De. Ia 1250, 
a unui Nicephorus Blemmides, în care găsim argumente juste 
pentru forma sferică a planetei noastre. In domeniul etnografiei, 
precum Arabii simţiau o firească înclinare către basm, tot ase- 
menea creştinii medievali arătau o deosebită predilecție pentru 
supranatural. Pentru aceea cărţile vremii sunt pline de inchipuri 
despre Amazoane războinice, Căpcâni şi Ciclopi, Antropofagi 
şi oameni cu picioare de cai, Gymnosofişti şi oameni într'un 
picior, zmei, balauri, basilisci cu două capete etc., cari acopăr 
hărţile medievale cu imaginile lor răsărite par'că dintr'un vis urât. 

In sfârşit vine Renaşterea. 

Această strălucită perioadă a civilizaţiei omeneşti a pro- 
movat geografia aproape dintr'un salt la o înălţime la care nau 
putut-o ridica secole de explorări asidue. Pentru ştiinţa noastră, 
ea se caracterizează prin următoarele progrese: . 

Mai întăi orizontul geografic, care rămăsese limitat la 
o întindere de aproape 600 latitudine şi la 100 de longitudine, 
îmbrăţişază acuw aproape întregul glob. 

Cristofor Columb descopere între 1492—98 lumea nouă 
care, prin călătoriile şi descrierile lui Amerigo Vespucci, urma să 
se numească America; Ferdinand Cortez pătrunde în inima Me- 
xicului; Cabot cercetează regiunile nordice dinspre Terra- 
Nova şi Labrador, iar Vasco de Gama, urmând lui Bartolomeo 
Diaz, îndeplineşte periplul Africei întregi şi ajunge până în 
India; in fine Maggelan, pe la 1519, întreprinde ocolul lumii, 
pe care abia tovarăşii săi avură norocul a-l înfăptui şi probează 
definitiv, prin acest fapt material, forma sferică a planetei. Intre 
1492 şi 1523, deci în 30 ani numai, orizontul geografic cuprinde 
tot pământul. Cu o asemenea experienţă a spaţiului se putea 


www.dacoromanica.ro 


9 


pasi acum la constatarea şi stabilirea marilor relaţii planetare. 
Totuşi, deocamdată se făcură numai observări felurite asupra 
adâncimii mărilor, asupra curenților marini, asupra mareelor şi 
se încercă explicarea lor cauzală. 

De altă parte, invenţia lui Gutenberg dete posibilitate tipă- 
ririi unor numeroase hărți, începându-se cu acelea ale lui Pto- 
lemaeu şi în această direcţie s'au distins mai ales Olandejii. 
Cităm ca autori pe Mercator, autorul unui sistem nou de proiec- 
tiune a suprafeţei sferice pe o suprafaţă plana si Ortelius, care 
cu Theatrum orbis inaugurează, dela 1570 înainte, marile colecţii 
cartografice moderne. Paralel cu aceasta, intrebuintarea busolei 
în navigaţie permite corăbiilor să construească portulane mult 
mai exacte decât hărţile lui Ptolemaeu, realizate mai ales prin 
transformarea distanțelor în grade de longitudine şi latitudine ` 
iar intrebuintarea telescopului de Galilei înlesneşte stabilirea la- 
titudinei cu mai multă preciziune. In fine, Copernic scoate pă- 
mântul din centrul universului, înlocuind concepția geocentrică 
cu cea heliocentrică şi, dându-i o mişcare de revoluție şi ro- 
tatie, pune prin aceasta însăşi bazele climatologiei. . Căci, după 
cum necunoaşterea întregei planete nu putea duce la stabilirea 
marilor relaţii cauzale între învelişurile acestui corp ceresc, tot 
aşa necunoaşterea mişcării de revoluţie a pământului nu putea 
duce la explicarea reală a succesiunii anotimpurilor şi a zo- 
nelor de climă. 

Cu toate acestea geografia în această perioadă rămâne în 
urma ştiinţelor ajutătoare. Operele geografice sunt încă aşa nu- 
mitele Cosmografii: povestiri pline de miraculos. Intre ele vred- 
nică de pomenit este cosmografia lui Sedastian Münster. Această 
„operă uriaşe, care ajunse la a 44-a ediţie (între 1544—1650), 
— dovadă de interesul crescând al cititorilor pentru geografie, — 
rătăceşte cu fiecare ediție nouă tradiţia cea bună a spiritului 
pozitiv şi se încarcă cu povestiri miraculoase, relatate de ex- 
ploratori, spre a ajunge in cele din urmă o grămadă informa 
de adevăruri şi legende. Abia în sec. XVII Varenius, un pre- 
mergător şi un inspirator al lui Humboldt, ne dărueşte o Geo- 
graphia generalis, în care vedem pentru prima oară reunite 
întrun corp de doctrină cunoştinţele pozitive ale geografiei. 
Acest geograf se înalţă cu opera sa cu mult deasupra antiqui- 
tatii şi, întrece veacul său prin justetea surprinzătoare a obser- 
vărilor sale. Insă geografia sa nu era în gustul vremii şi de 
aceea rămase fără mare influenţă, mai ales că modul său de 
expunere prin teoreme era înpotriva tradiţiei moştenite. Prin 
urmare evul mediu şi renaşterea rămân fără o operă geogra- 
fică la înălţimea descoperirilor şi inventiunilor 

In sec XVII şi XVIII se desvoltă mai mult geografia veche 
sau istorică în legătură cu cartografia ; iar în geografia mate- 

matica se disting mai ales Francezii, cari măsoară un arc de 
meridian între Paris şi Amiens, apoi in Peru şi in Laponia, sta- 
bilind definitiv forma pământului, turtită la poli şi umflata la. 
equator, precum şi dimensiunile sale. Tot în Franţa Casini con- 
strueşte prima hartă topografică pe scara 1 : 86.000, imitată mai 
apoi şi în celelalte tari. In afară de contribuţia lui Halley, care 
dete prima hartă a vânturilor şi schiţă teoria alizeelor; în afară 
de Snellius, care aplică procedeul triangulatiei la ridicări topo- 
grafice şi de Pascal, care foloseşte barometrul inventat de. Tori- 
celli, pentru ca mai târziu să servească la măsurarea înălțimilor, 
aceşti doi secoli se mai disting şi prin naşterea unei ştiinţe nouă: 
geologia. Ea avu ca reprezentanţi de seamă pe Buffon, Hutton 
şi Leopold von Buch. Aceştia dau o nouă faţă studiilor asupra 
pământului şi cu ei se pun în circulaţie cele două teorii, a plu- 
tonismului şi neptunismului, prin care se încearcă a se explica 
originea scoarţei terestre. O bună bucată de vreme geologia va 
înlocui geografia fizică cu care se află într'o relaţie aşa de 
strânsă. 

Şi atât. Dar nu apare nici un geograf care să coordoneze 
toate aceste date în spiritul lui Varenius. Geografia nu renaşte 
de cât odată cu Alexander von Humboldt şi Karl Ritter. 

Aceste două spirite superioare au pus bazele geografiei 
moderne. Alexander von Humboldt este în primul rând un mare 
explorator, un observator fin şi pătrunzător al naturii, un natu- 
ralist. Străbate în călătoriile sale ştiinţifice o mare pare din fata 
planetei, dela regiunile equinoctiale ale Americei până în ste- 
pele Asiei centrale şi, întemeiat pe fisionomia plantelor şi re- 
Jaţiile lor cu solul şi clima, pune temeliile geografiei botanice. 
El scoate în evidență contrastul între țărmurile orientale şi oc- 
cidentale ale continentelor, urmărind distribuţia temperaturii pe 
fata globului şi construind prima hartă de isoterme; în fine, el 
este creatorul metodelor de cercetare în toate ramurile geogra- 
fiei fizice. El este cel dintăi care, cu o intuiţie genială, stabi- 
leşte marile relaţii planetare între învelişuri şi pune în evidenţă 
două mari principii în studiul naturii: principiul cauzalitafii şi 
principiul coordonării. De la el încetează paralelismul fără atin- 
gere între chorografie şi geografia generală. Cu Alexander von 
Humboldt geografia modernă este întemeiată, 

Karl Ritter este un istoric şi un filosof şi, ca atare, el 
porneşte dela Herder, ale cărui concepţii teleologice au avut o 
însemnată influenţă asupra operei sale. Nu e nici naturalist, — 
şi lacuna aceasta se resimte în opera sa —, nici călător în 
genul lui Humboldt. El este un învăţat de cabinet, un profesor 
şi un pedagog, care redă în chip dogmatic ceea ce Humboldt 
a aplicat numai; care clarifică în formule şi formulează prin- 
cipii în vederea alcătuirii unui sistem de cugetare “geografică; 

este un maestru care adună în jurul său discipoli. Influenţa sa 
în Germania a fost foarte mare, mult mai mare de cât a lui 
Humboldt, care a rămas mai ales în lumea naturaliştilor. Su- 
perior lui Humboldt în laturea didactică, el este inferior lui prin 
experienţa mai redusă a spaţiului geografic, prin lacunele edu- 
catiei sale ştiinţifice, prin teleologismul său, prin imposibilitatea 
de a aplica pretutindeni principiul cauzalitatii în geografia sa, 
care rămâne descriptivă şi fără relaţii cu faptele istorice sau sociale. 

Humboldt şi cu Ritter sunt cei doi stâlpi ai geografiei 

moderne. - 
Ce-a urmat după dânşii până în vremea noastră nu e de 
cât continuarea, clarificarea, desăvârşirea principiilor şi meto- 
delor preconizate de aceşti uriaşi ai ştiinţei geografice. In do- 
meniul experienţii, orizontul geografic se întinde până în inima 
continentelor neexplorate şi până la punctele ideale ale polilor; 
iar în domeniul cugetării şi metodei, un Oscar Peschel, un Frie- 
drich Ratzel, creatorul antropogeografiei, un Ed. Suess, un F. von 
Richthoffen în țările germane, un Vidal de la Blache, şeful şcoalei 
franceze, un Davis in America şi o legiune de alti învăţaţi, 
fac de cât să desăvârşească fericitele începuturi ale celor doi 
mari fundatori ai disciplinei noastre. 

Geografia ajunge o ştiinţă. 

Ea urmăreşte în primul rând un fenomen în toată întin- 
derea sa pe glob, îl compară cu fenomenele analoage şi îi cer- 
cetează apoi cauzele acestei distribuții. Atâta vreme cât un cer- 
cetător se va mulţumi să studieze un singur exemplar de plantă, 
de animal sau om, de rocă sau formă de teren etc, el va face 
pur şi simplu botanică, zoologie, antropologie, geologie etc; 
dar, de îndată ce va privi fenomenul în toată întinderea sa 
planetară, ca formaţiune vegetală, ca răspândire animală, ca 
modelare caracteristică a scoarţei pământeşti, — şi va cerceta 
cauzele acestei răspândiri în legătură ci clima, cu solul, cu 
celelalte vieţuitoare, — din acel moment el face geografie. Se 
ajunge astfel la hartă şi la granite. Se stabileşte d. ex. o gra- 
niță a mălinului şi portocalului în sudul Europei, o graniță a 
viței de vie mai la nord, o graniţă a pădurei de conifere spre 
tundră, o graniţă a codrilor equatoriali spre savane, o graniţă 
a palmierului în regiunile tropicale şi aşa m. d., apoi se pune 
în legătură această graniță cu o anumită isotermă, în orice caz 
cu clima şi, din acel moment s'a făcut trecerea dela botanica 
propriu zisă la geografia botanică. In acelaş sens se vorbeşte 
şi de o geografie zoologică, care stabileşte regiuni de răspân- 
dire ale aceluiaş sau aceloraşi animale, explicându-le prin climă, 
prin migrări, prin formele străvechi ale continentelor. Ba chiar 
se vorbeşte şi de o geografie medicală, care fixează prin granite 
răspândirea aceloraşi boli. 

O bună bucată de vreme geografia fizică sa confundat 
cu geologia, graţie obiectului studiat, care e aceleş: scoarţa 
terestră. Totuşi, între aceste două discipline este o deosebire 
fundamentală din punt de vedere al prismei prin care se pri- 
veşte obiectul. Pe când geologul, ca petrograf, urmăreşte să 
cunoască tot felul de pietre şi idealul său e atins dacă poate 
aduna în muzeu câte un mic exemplar din fie ce rocă, — geo- 
graful se interesează mai mult de rezistenţa rocelor la eroziune; 
şi pe când geologul caută să se cufunde cât mai adânc în 
scoarța pământească, cu scopul de a cunoaşte până la magmă 
alcătuirea ei petrografică, stratigrafică şi tectonică, — geograful 
se urcă cât mai sus pe înălțimile dominante, de unde să poată 
cuprinde cu ochii orizonturi cât mai largi, spre a-şi da seama 
de aspectul suprafeţei terestre, care este locul de contact între 
cele patru învelişuri şi unde se petrec toate fenomenele geogra- 
fice. Se pare că aci este greutatea cea mai mare pentru cei ce 
vin de la alte ramuri de ştiinţă către geografie: anume câşti- 
garea acestui punct de vedere special din care priveşte geografia 
aceeaşi natură pe care o studiază şi botanistul şi zoologul şi 
geologul. Nu devine geograf cineva de cât numai din momentul 
ce şi-a asimilat în cugetarea sa acest fel special de a privi pă- 
mântul şi din momentul ce îl poate aplica în lucrările sale de 
cabinet şi pe teren. Rezultatul. final este stabilirea marilor relaţii 
şi armonii planetare, prezentarea pământului ca un corp or- 
ganizat. 


IL. 


De'ndată ce acest corp ceresc s'a desfăcut din soare şi, 
prin mişcarea de rotaţie, şi-a căpătat o formă aproape sferică, 
el ardea în spaţiu ca un glob de materie topită, întocmai ca un 
soare mic; însă, prin acţiunea frigului spaţial, în curs de mi- 
lioane de ani, el şi-a pierdut încetul cu încetul strălucirea, s'a 
învineţit, s'a întunecat şi în cele din urmă magma, încă fierbinte, 
a prins o coaje la suprafață. Din acel moment s'a format primul 
înveliş al globului pământesc: scoarţa terestră, sau /itosfera. Mai 
târziu aburii, cari încărcau atmosfera tulbure a planetei, s'au 
condensat şi au acoperit întreg globul cu un ocean universal; 
deci al doilea înveliş, al apelor: hidrosfera. De-asupra rămase 
aerul mai senin ; al treilea înveliş: atmosfera. In cele din urmă 
apărură vietuitoarele: plantele, animalele, omul, adecă al patrulea 
înveliş : biosfera. Aceste patru învelişuri stau intro relaţie aşa 
de strânsă, încât e peste putință să se petreacă o modificare 
cat de slabă într'unul din ele, fără să aibă răsunet in toate cele- 
lalte. Pământul, prin continuă răcire, îşi modifică neîncetat aceste 
învelişuri, iar modificările acestea geografia le atribue la patru 

mari izvoare de energie: 1. căldura centrală, 2. căldura solară, 
3. mişcarea de rotaţie şi 4. mareele, determinate şi ele la rândul 
lor de atracţia combinată a soarelui şi a lunei. 

Insăşi această înşirare a celor patru învelişuri ale planetei 
ne arată care vor fi ştiinţele ajutătoare ale geografiei. Geograful 
studiază clima unei regiuni sau a globului întreg ; pentru aceasta 
el trebuie să folosească rezultatele fizicei, chimiei şi ale meteoro- 
Jogiei; pentru studiul mărilor şi oceanelor, vremurile mai nouă 
au creat o ştiinţă specială: oceanografia; în studiul scoarţei te- 
restre, cu ajutorul geologiei, s'a creat ramura morfologiei; por- 
nind dela botanică şi zooiogie s'a ajuns la geografia vegetală şi 
animală ; cu ajutorul antropologiei, sociologiei şi istoriei se ajunge 
la etnografie şi antropogeografie. lată o sumă de ramuri în care 
geograful poate fi activ, dar pe care trebuie să le cuprindă în 
bloc, spre a-şi putea da seama în orice moment de raporturile 
între ele. Altcum, realitatea geografică, uneori destul de compiexă, 
war putea fi înțeleasă şi ştiinţa noastră ar rămânea pur descrip- 
tivă, fără a fi explicativă. In plus, geograful trebuie să fie fami- 
liarizat şi cu oarecare cultură filosofică, căci el studiază feno- 
menele nu numai în toată întinderea lor în spaţiu, dar şi în 
evoluţia lor în timp; iar spiritul său cercetător trebuie să cu- 
noască şi istoria cugetării umane, spre a putea discerne în iz- 
voarele trecutului acele concepţii teologice sau metafizice, care 
l-ar putea abate din drumul limpede şi drept al gândirii pozitive. 
In acest sens, geografia este o ştiinţă de sinteză a numeroase 
alte discipline ştiinţifice, iar geograful este la adăpost de acea 
unilateralitate primejdioasă a spiritului, care-l împiedică a se 
înălța la o cultură generală. 

Am afirmat că rezultatul final al studiilor geografice este 
prezentarea planetei noastra ca un corp organizat. Punctul de 
vedere al biologului, care studiază la orice ființă organele ana- 
tomice cu forma şi particularităţile lor, precum şi funcțiunile 
lor, poate interveni şi în geografie cu mult succes şi eu însumi 
l-am aplicat într'un studiu asupra deltei dunărene, ajungând la 
rezultate multumitoare. Intr’adeva¥, ce sunt munţii, căldările gla- ` 
Ciare, vulcanii, şesurile, dunele de nisip, văile cu terasele lor, 
insulele, grindurile, lacurile, etc. etc. decât organe ale acestui? 
corp ceresc care e pământul nostru, dacă le privim static; şi 
iarăşi, ce sunt vânturile care circulă cu destulă regulă, unele 
pela fata pământului, altele în sens invers pe deasupra; curenţii 
marini, râurile şi fluviile care duc pe jos spre mări şi oceane 
ceea ce vânturile au dus spre continent pe sus, — ce sunt toate 
aceste forme de mişcare, pe care le putem desena pe hartă cu 
contururi şi direcţii precise, de cât funcțiuni ale organismului 
pământesc asemenea cu circulaţia sângelui sau cu respiraţia 
dintr’un corp organizat? Există o anatomie şi o fisiologie a 

planetei, după cum există şi la orice corp organizat, După ce 
ai ajuns să te familiarizezi cu toate aceste forme, aşa de variate 
şi le-ai clasificat pe categorii după agenţii care le-au produs, — 
observarea feţei pământului, — cu agerimea ochiului care dis- 
tinge formele şi cu agerimea minţii care citeşte în ele trecutul, 
naşterea şi evoluţia lor, — devine una dintre preocupările spiri- 
tului care răsplăteşte din belşug. Geografia este astfel o ştiinţă 
de contemplare şi de cugetare într'un vast domeniu de cunoştinţe 
foarte variate. 

In ultimele decenii preocupările geografilor s'au îndreptat 
mai ales în două direcţii de cercetare: cea morfologică şi cea 
antropogeografică. - 

In prima direcție cităm ca nume reprezentative pe germanul 
Penk, pe americanul Davis si pe francezul De Martonne. Morto- 
logia germană rămăsese mai mult descriptivă, statică; cu Davis 
ea devine o ştiinţă a evoluției formelor, o ştiinţă înfluențată de 
o conceptie biologică; ea devine mai mult dinamică; cu De 
Martonne problema specială a platformelor tertiare se ridică 
într'o lumină deosebită. In a doua direcţie însă, dela Ratzel în- 
coace nu mai vedem altă personalitate creatoare,»care să se 
ridice la aceeaşi înălţime. > 

In scurt, obiectul morfologiei se prezintă astfel : 

Grație frigului spațial, planeta noastră pierde căldură ne- 
contenit si, conform unei legi fizice, ea se contractă. Coaja sa 
aspră şi tare însă nu poate rămânea ca o haină largă împrejurul 
miezului central, ci se adaptează, aderează la sâmbure, se di- 
“ formează: ici se ridică în aier, dând naştere întinderilor conti- 
nentale sau munților, dincolo se scufundă, formând depresiunile 
continentale, oceanice, sau marine. 

Contractarea miezului intern al planetei, prin urmare, ridică 
în aier blocuri informe ale coajei terestre, în intervale mari de 
timp, şi desenează marile contururi geografice ale uscatului. 
Odată blocul înălțat, intervin apoi agenții celuilalt izvor de 
- energie, ai Soarelui, cari încep să sculpteze, să modeleze, să 
cizeleze. Intervin adecă variatiilesde temperatură, vânturile, ple, 
apele curgătoare, valurile, ghețarii etc., care creează ceea ce 
numim, sub atâţia termeni, formele scoarţei terestre. Astfel îşi 
iau naştere: văile de erosiune fluvială, terasele fluviale, marine 
şi lacustre, văile şi căldările glaciare, morenele, grindurile, du- 
nele continentale, marine şi fluviale, perisipurile, falezele, feno- 
menele carstice etc., etc. atâtea sute şi mii de forme, care dau 
varietate şi frumusete planetei noastre. Câtă vreme scoarţa te- 
restră stă liniştită, iar agenţii soarelui îşi pot continua până la 
capăt opera lor de eroziune sau sedimentare, avem un ciclu. 
Tinta finală a oricărui ciclu este nivelarea asperităţilor globului 
şi readucerea lui la o formă cât mai apropiată de cea sferică. 


www.dacoromanica.ro 


15 


După agentul special care modelează, avem un ciclu de eroziune 
normală, îndeplinit mai ales de apele curgătoare; un ciclu de 
eroziune glaciară, un ciclu de modelare eolică, un ciclu de acti- 
vitate marină şi un ciclu de descompunere chimico-mecanică. De 
îndată ce forţele interne ale planetei se trezesc şi aduc o schim- 
bare în raporturile de altitudine ale marilor blocuri terestre, în- 
cepe un nou ciclu: de eroziune în cazul când scoarţa se înalță; 
de sedimentare, în cazul când se scufundă. 

In multe ținuturi ale planetei — si în tara noastră sunt 
exemple destule — formele terestre actuale sunt rezultatul a 
două sau mai multe cicluri de activitate, pe care ochiul deprins 
al geografului trebuie să le distingă şi, ajutat de cunoştinţele 
geologice, să le determine vârsta. Ajungem astfel la noţiunea de 
stadiu. Ajuns întrun punct dominant de unde privirea să poată 
cuprinde orizonturi cât mai largi, geograful contemplă mai întâi 
peisagiul, îi distinge trăsăturile principale şi cele secundare, îi 
studiază textura, încearcă a da o descriere limpede a caracte- 
relor acestui peisagiu şi apoi trece mai departe la descoperirea 
agenţilor cari 24 modelat ţinutul, pentru ca, în cele din urmă, 
să distingă caracterul de tinereţe, maturitate, sau bătrâneţe al 
său, adecă stadiul de evoluţie. Cum vedem, o concepţie biologică 
în toată accepțiunea cea mai curată a noţiunii. 

Dacă la agenţii soarelui mai adăogim şi izvorul de energie 
centrală, care creează formele vulcanice; mişcarea de rotaţie, 
căreia i se datoreşte deviarea spre dreapta în emisferul nordic, 
spre stânga în emisferul sădic, a elementelor mobile cum sunt 
vânturile, curenţii marini şi râurile; apoi atracţia combinată a 
soarelui şi lunei, graţie cărora se nasc mareele (fluxul şi re- 
fluxul), care înfluenţează asupra estuarelor, deltelor, {armurilor, 
ca şi asupra activității omeneşti, — am împlinit acest tablou 
luminos al tuturor forțelor naturale, pe care le cercetează geo- 
grafia, ca să-şi explice formele scoarţei terestre. 

Este evident că, în această înşirare de cauze şi efecte, geo- 
graful nu tfebuie să uite clima ținutului studiat, după care va- 
riază pe întinsul globului formele de teren şi nici influenţa înve- 
ligului organic fără de care înțelegerea deplină a formelor terestre 
ar prezinta lacune. 

Astfel terenul este pregătit pentru a doua mare ramură a 
geografiei, antropogeografia. 

Aceasta studiază relația între pământ si om. Este clar pen- 
tru orişicine că natura nu îngăduie omenirii să ducă peste tot 
acelaş fel de viata. Intinderile ierboase îl determină spre viata 
păstorească ; codrii equatoriali şi pădurile de conifere din lati- 
tudinile înalte spre viaţa de vânătoare; un sol moale şi o climă 
în cdre avem 0 succesiune favorabilă de anotimpuri, spre viata 
agricolă; bogăţiile miniere spre o viaţă industrială; mulţimea 

golfurilor şi caracterul insular al ţării spre o viaţă de navigaţie 
etc. Cu cât populaţiile sunt mai primitive, cu atât determinismul 
geografic al lui Ratzel este mai evident. Numai în ţările tempe- 
rate, de civilizaţie mai înaintată, voința conştientă a omului in- 
tervine ca să mai tempereze acest determinism, pe care în timpul 
din urmă sociologii şi istoricii încearcă a-l reduce la justele lui 
proporţii. Omul nu este numai un rob al naturii, dar şi un stă- 
pânitor al ei; pentru aceea vedem şi cazuri recente în care un 
ținut, lipsit cu totul de bogății minerale, poate totuşi desvolta 
o activitate industrială intensă, graţie uşurinței mijlbacelor mo- 
derne de circulaţie, şi poate creea o densitate mai mare de po- 
pulatie. Totuşi nici aci nu trebuie exagerat; căci, oricât de 
puternică, de conştientă şi de organizată ar fi voința omului 
civilizat, totuşi, in ultima analiză, el tot trebuie să se mlădieze 
condiţiilor geografice ale regiunii. Insăşi istoria popoarelor eu- 
ropene este în funcţie şi de natura geografică a ţării lor. De 
aceea cercetătorul trebuie să distingă prin analiză ceea ce e 
geografic de ceea ce este numai istoric în manifestările ome- 
neşti, ceea ce e datorit. influenței naturii de ceea ce se poate 
atribui voinţei organizate. 

lată, Domnilor, în scurte cuvinte, câteva din problemele 
capitale ale geografiei moderne, aşa.cum această disciplină s'a 
alcătuit după veacuri de activitate multiplă. 

In tara noastră avem un câmp vast de cercetări şi studii 
în domeniul ştiinţei noastre. Chorografia, sau geografia regio- 
nală, care urmăreşte inlantuirea fenomenelor geografice pe o în- 
tindere limitată a planetei, este, în unele privinţe, mult mai grea 
de cât geografia generală si în studiul unei ţări, a unei regiuni, 
se vădeşte astăzi mai curând maestrul de cât în ‘consideratiile 
asupra întregului glob. Pentru aceea şi la această Universitate 
studiul Romăniei va fi termenul final al activităţii geografice. 
De la înaltele creste alpine ale Carpaţilor şi până la Mare, mor- 
fologul poate afla aproape întreaga serie de forme terestre ale 
zonei temperate; iar într'o varietate aşa de mare % naturii şi 
antropogeograful poate afla condiţii felurite de existenţă ale ele- 
mentului uman. Romănia ne oferă astfel un teren de experiență 
geografică cum rar se poate întâlni un al doilea în Europa. 

Drept în inima ţării avem podişul Transilvaniei, cu o alti- 
tudine mijlocie de 500 m peste nivelul mării. De jur împrejur el 
este înconjurat de cununa munţilor, cari se ridică fata’n faţă 
întocmai ca zidurile unei cetăți, in care porţile ar fi închipuite 
prin trecători. Numeroase probleme de geografie fizică şi umană 
se leagă de aceste înălţimi, unde de vre-o două decenii geo- 
graful francez De Martonne urmăreşte in special studiul plat- 
formelor terțiare. Caracterele alpine ale lor, urmele activităţii 
glaciare, fenomenele carstice, studiul văilor, succesiunea zonelor 

de vegetaţie, viata păstorească, agricolă şi industrială, trecutul 
poporului român în munţi etc. etc. — iată o sumă de probleme 
care aşteaptă pe viitorii geografi, spre a fi aprofundate, pentru 
cunoaşterea mai amănunţită a patriei. — Urmează apoi depre- 
siunile intra şi extracarpatice, centre de mai mare desime a 
populaţiei şi-unităţi morfologice care au avut un rol istoric în- 
semnat; apoi cununa dealurilor, codrul sau podgoria, adevăratul 
leagăn al poporului românesc, unde elementul uman se poate 
urmări până în timpurile preistorice; mai la margine şesurile 
largi, stepele bogate în cereale şi brăzdate de luncile mai umede 
ale râurilor; în fine apele mari: Dunărea, Tisa, Nistrul, Marea 
Neagră, ca santurile de apărare ale cetăţii Carpaţilor, unde stu- 
diul meandrelor la suprafaţă sau a celor adâncite, studiul faliilor 
şi al teraselor, al ţărmurilor şi limanelor, ne oferă o mare bo- 
gatie de aspecte morfologice şi antropogeografice, ca obiect de 
studii nouă, sau ca aplicare la cunoştinţele câştigate prin studiul 
geografiei generale. Relaţiile între cele patru învelişuri ale pla- 
netei şi constatarea armoniilor planetare se pot urmări astăzi şi 
pe un spaţiu mai restrâns de cât întregul glob terestru; iar cer- 
cetarea pământului şi poporului nostru în hotarele sale fizice şi 
etnice, ne va duce la afirmarea marei simetrii şi armonii a 
acestui pământ, la înţelegerea unităţii neamului nostru, ca şi la 
înțelegerea necesităţii ca pe întreg acest pământ al Daciei antice 
să fiinteze unul şi acelaş organism politic. In felul acesta stu- 
diul geografiei este un admirabil mijloc de educaţie naţională a 
tineretului. 

Sufletul tinerimii are nevoie să se oțelească printr’o disci- 
plină ştiinţifică, în vederea activităţii viitoare, nu numai de qa- 
meni de cultură, dar şi de cetăţeni ai acestui stat. Un popor 
fara un crez national este un popor pierdut, o massă amorfă 
care nu poate oferi de cât material de prelucrat -pentru naţiu- 
nile cristalizate în jurul unui asemenea crez; o turmă zoologică, 
cufundată în viaţa organică şi lipsită de ceea ce dă nobleţe 
fiinţei unui popor; un trib, o semintie, dar nu o naţiune. Lipsa 
unui asemenea crez este, şi din alt punct de vedere, o pagubă 
pentru omenire, o deviare dela căile evoluţiei umane, care, prin 
diferentiare, reuşeşte a creea specii distincte, naţiuni cu o limbă 
a parte şi o cultură a parte în aceasta grădină etnografică a 
planetei. Pentru aceea studiul ţării noastre va forma preocuparea 
statornică a acestei catedre, alături de chestiunile generale im- 
puse de program. 


Domnilor, 


In epoca renaşterii noastre dela începutul sec. XIX, un 
poet afirma cu multă însufleţire „că ori ce neam începe întâi 

prin poezie fiinţa de-şi pricepe“. leşiţi din faza începuturilor, astăzi 
putem afirma că un neam îşi pricepe fiinţa şi se cristalizează 
conştient prin studiul geografiei, al istoriei şi al limbii sale. 
Fără această trilogie de ştiinţe, educaţia unei naţiuni nu se poate 
face. lată dar însemnătatea acestei catedre la această Universi- 
tate. Ea este cu atât mai necesară, cu cât ne găsim la o mar- 
gine de ţară unde, întocmai ca la țărmurile mărilor furtunoase, 
elementele se frământă mai neodihnit; iar biruința rămâne de 
partea unde cultura şi organizarea e mai mare. 


Domnilor studenţi, 


Cursul de geografie dela această Universitate se va preda 
întrun ciclu de trei ani. In trei ani însă nimeni nu poate pă- 
trunde prea adânc în studiul unei specialităţi. In aceşti trei ani 
de prelegeri nu se pun decât jaloanele ştiinţei noastre; nu se 
face decât familiarizarea în oarecare măsură cu obiectul şi me- 
toda geografiei. Pentru aceia dintre D-voastră cari urmăriţi nu 
numai formarea unei cariere lucrative, asigurarea existenţei prin 
profesorat, studiul pentru pâine, acel „Brotstudium“ cum îl nu- 
mesc Germanii, — frequentarea regulată a cursurilor nu e sufi- 
cientă. D-voastră trebue să ajungeţi şi lucrători în această spe- 
cialitate. In lunga carieră dăscălească pe care o veţi îmbrăţişa, 
sunteţi datori culturii româneşti, în afară de activitatea pedago- 
gică şi o activitate ştiinţifică în cuprinsul regiunii în care veţi fi 
activi. Sunteţi datori să păşiţi spre monografii. lar pentru pre- 
gătirea D-voastră şi în această direcţie, e nevoie să urmaţi Se- 
minarul de geografie. In seminar îşi face studentul adevărata sa 
ucenicie ; căci, în definitiv, materia prelegerilor se poate urmări 
şi după bibliografia ce vi se dă; dar metoda de cercetare, for- 
marea spiritului critic, câştigarea curajului sănătos şi siguranţa 
în afirmarea unui adevăr urmărit, acestea nu se capătă de cât în 
seminar. La prelegeri sunteţi numai auditori pasivi, nişte aparate 
de. înregistrare; la seminar însă forţele active ale spiritului 
D-voastră întră în joc. Acolo vă puteţi căli acest spirit şi puteţi 
căpăta pentru tot restul vieţii dragostea de muncă şi acea no- 
bilă deprindere de a îi necontenit în urmărirea unui adevăr. Nu 
oameni linistiti şi mulţumiţi cu asimilarea unui curs şi a câtor- 
va manuale, ci suflete frământate de problemele specialitatii 
D-voastră, de la care nici peripetiile vieţii de mai târziu să nu 
vă abată, — iată ceea ce doresc să scoată din D-voastră semi- 
narul de geografie. 

Aceste lucrări de seminar, în afară de folosul aprofundarii 
specialităţii, mai au încă un folos de un ordin general, omenesc. 
Există 0 categorie de intelectuali, chiar şi printre dăscălime, cari 
in viaţa lor mau încercat să-şi fixeze o cugetare proprie întrun 

rând, să descopere o fărâmă de adevăr, să scrie o pagină de 
gândire şi de simtire onestă, — şi totuşi, tocmai aceştia se im- 
provizează în critici, pe atât de dispreţuitori pe cât sunt de 
superficiali, ai activităţii creatoare a aproapelui; sau, în cele 
mai multe cazuri, rămân amorfi în fata manifestărilor culturii, 
care trec pe sub ochii lor. Aceştia nu au nici măcar meritul de 
a tresări la frumuseţea unui gând întruchipat, la noutatea unui 
adevăr descoperit, fiindcă nu pot şti ce e nou şi ce nu. Ei nu 
au cultul adevărului şi al muncii pentru adevăr şi nu pot fi 
acele albine creatoare, care-şi umplu mereu fagurii cu miere; 
ei sunt, spre marea pagubă a culturii noastre, elemente a 
căror evoluţie s'a oprit din mers. Cu ei nu se pot alcătui so- 
cietati culturale în provincii şi sunt un veşnic prilej de mâh- 
nire pentru cei cari se străduesc pentru progres. — De 'ndată 
însă ce vor începe a lucra şi a produce, spiritul lor se va în- 
viora, şi, simtind greutatea creatiunii serioase, critica lor su- 
perficială va deveni o critică echilibrată. Această deprindere fru- 
moasă în mare măsură se capătă în seminar. 

Dar nici seminarul singur încă nu e suficent. Aţi văzut din 
expunerea de mai nainte că progresul ştiinţei noastre se dato- 
reste în primul rând experientii spaţiului, deci călătoriilor. Ex- 
cursiile geografice, al treilea punct din programul de activitate 
al acestei catedre, vor înlesni, în fine, exemplificarea şi aplicarea 
pe teren a cunoştinţelor câştigate din prelegeri şi seminar. Ele 
se vor îniăptui mai întâi în Bucovina şi vecinătăţi, în scopul 
nu numai de a deprinde tineretul universitar cu lucrările pe 
teren şi cu observarea naturii, dar şi de a scoate această fru- 
moasă provincie românească din uitarea în care a fost părăsită. 
Intr'adevăr, din punct de vedere morfologic, catedra de geografie 
dela această Universitate n'a dat nici un studiu. Acum trei ani 
în urmă, când excursiunea seminarului de geografie din Cluj a 
străbătut, sub conducerea D-lui De Martonne, şi acest colt de 
ţară, lacuna aceasta a fost observată cu regret. Prin urmare şi 
pe tărâmul manifestărilor originale este mult de lucru şi stu- 
dent! mai răsăriţi îşi pot lua subiectele de doctorat din cu- 
prinsul acestei ţărişoare. 


Domnilor, 


In cele spuse până acum vi s'a arătat cu destulă claritate 
istoria, obiectul şi metoda geografiei, precum şi rostul acestei 
catedre la această Universitate. Prin urmare aş putea încheia. 

In clipa rară însă, când cineva păşeşte pentru prima oară 
treptele unei catedre universitare, — de unde se deschid pers- 
pective aşa de frumoase de manifestare ştiinţifică, dar şi obli- 
gatii şi răspunderi ce se cer pe deplin conştiente, — sufletul se 

simte stăpânit de simțiri felurite. Dintre toate însă floarea alba 
a recunostintei îşi leagănă creştetul luminos mai deasupra. Fie-mi 
dară îngăduit ca aci şi acum să-mi îndeplinesc o plăcută datorie 
de conştiinţă faţă de acei dascăli, al căror cuvânt l-am sorbit 
în anii mei de pregătire cu toată evlavia discipolului însetat de 
învăţătură. Gândul meu se îndreaptă însă cu cea mai mare re- 
cunoştinţă către acel pedagog neîntrecut, care în ramura spe- 
cialităţii noastre va trece drept creatorul geografiei moderne in 
Romănia: către S. Mehedinţi. Cugetarea sa limpede, energică şi 
frumoasă şi acţiunea sa de îndrumător al tineretului universitar, 
căruia, prin scris şi grai, dar mai ales prin puterea exemplului, 
a Ştiut să-i sădească în suflet sentimentul valorii etice şi etnice 
a vieţii, — îl aşază printre cei mai distinşi „învăţători“ ai nea- 
mului. Pentru aceea socot că cel care în ceasurile sale de în- 
doială şi-a înviorat adesea sufletul la cuvântul lui măestrit şi 
prin influenţa sa bine făcătoare, ca şi prin sprijinul său moral 
şi-a limpezit mai uşor cărările vieţii, — nu are alt mijloc mai 
bun de a-şi arăta recunoştinţa, de cât continuând, în cercul său 
de activitate, munca de specialitate cu acelaş sentiment supe- 
rior al datoriei, pe care s'a obişnuit a-l admira la îndrumăto- 
rul său. 
Prof. Dr. C. Brătescu 

de Victor Hugo. 


L 


Ce an măreț! O ! clipe de glorii neuitate ! 

Popoare fără număr sub cer ingenunchiate 
Te aşteptau să vii! 

Simfeau subt ele state sirdbune tremitrând 

Si se uitau spre Euvrul de tunete vuind 
Ca muntele Sinai ! 


Norodul, ca şi calul ce-aşteaptă ’ncovoiat 
Stăpânu-i să se urce pe spatele-i plecat, 
Vestea apropierea visatei mântuiri: 

Spunea că mâini se naşte mostenitorul care, 
Mai mare decât Roma, ca Cezarul mai mare, 
Va hotărâ destinul întregei omeniri. 


$i cum vorbeau, tot cerul s'a luminat deodată 

Sin fafa tuturora ieşi slăvitul tată 
Senin şi fericit ; 

Cuprins de 'nfiorare, norodul a tăcut ; 

Căci brafele-i întinse atunci i-au dăruit 
Copilul nou născut. 

De respirarea-i caldă tot templul a vibrat ; 

Drapele cucerite sub bolți au tremurat 

Cum tremură o mare de spice mm vijelie ; 

Şi strigătu-i, ce-o doică ştia să-l îmblânzească, 
Făcu să isbucnească 

Atâtea mii de tunuri în semn de veselie. 


lar el îşi descrefise sprincenele ’ncruntate 
Şi brațele-i, deapururi pe piept încrucişate, 
S'au desfăcut în fine 
Spre-a 'mbrăţişa copilul atât de mult visat. 
Şi nările atunci i s'au umflat 
De 'ncredere în sine. 

Cu ochii ficşi şi lacomi el îşi privi odorul. 
Și, după ce-i vdzurd cu tofi moştenitorul, 
Ca vulturul ce-ajunge pe culmi ameţitoare 
Strigă s'audă ’n juru-i străvechile popoare : 
— De-acum, al meu, al meu e viitorul ! 


il. 


— Nu, viitorul nu-i al tău! 
E numai al lui Dumnezeu. 
Viaţa ’n fiecare ceas 
Ne spune-un jalnic bun rămas. 
Şi gloriile militare, 
Coroanele strălucitoare, 
Victoriile repurtate 

i-ambifiile săturate, 

tau cât o vrabie pe casă 
Si zboară iute şi ne lasă! 


Nu, nimeni nu e’n stare, cu forfa sau cu ura, 
Să-ţi descleşteze pumnul sau. să-ţi deschidă gura, 
O ! spectru ce oriunde mascat ne urmăreşti 

. i mâine te numeşti ! 


O, mâine, mâine ! O, minune ! 
Ce mare e secretul tău ! 
Sămânţa omul azi o pune 

Și mâini o coace Dumnezeu. 

O, mâini, e-un fulger întrun nor, 
E demascatul trădător, 

E-un turn zdrobit de o ghiulea, 
Paris schimbat în Babylon, 

O, mâini, e lemnul unui tron 

Ce azi e numai catifea ! 


O, mâini, e calul care te lasă *n stepa ninsd... 
O, mâine, Impărate, e Moscova aprinsă 
Prin care urlă vântul ; 
E garda. 'mprăştiată, e foamea, disperarea, 
O, -mâine-i Vaterloo, Elena, e uitarea, 
O, mâine e mormântul ! 


Tu poți pătrunde prin oraşe 

Căci nimenea nu-ţi stă în cale, 
i Desnozi războaie uriaşe 

Cu ascuţişul spadei tale. 

Inchizi Tamisa cu un zid. 
Victoria sovditoare 

O faci să prindă drag de-ai tăi. 
Și orice porți fi-se deschid 

Și steaua călăuzitoare 

E stema pintenilor tdi! 


Poţi fi stăpân pe toate ; poţi fi atât de mare 
Cât poate fi o frunte de muritor sub soare. 

Si mâna ta, 0, Sire, o, mâna ta de fier 
Clădeşte şi dărâmă în voia fantaziei, 

Răpeşte Europa şi Asia de-i ceri 

Dar nici de cum pe „mâine“ din sânul veşniciei ! 


Cum se răzbună soarta ! Abia îi dăruise 
Copilului coroana, întâia jucărie, 
Abia îl destinase domniei viitoare 
Și fruntea lui regală abia de i-o zărise 
Mulțimea minunată, că poate să devie 
Un copilaş de-o şchioapă un om atât de mare, — 
Când sute de războaie cucerise 
Spre gloria acestui nou venit 
Ce gânguria în leagăn şi-abia-l imprejmuise 
Cu ziduri uriaşe de piatră ; când cioplise 
Cu barda lui o lume aşa cum a gândit; 


Când, spre a-i stinge setea, s'a pus în pragul Franţei 
Un vas cu vinul dulce al speranţei, 

Când nu gustase încă din cupa-i aurită, — 

De un cazac sălbatec odrasla-i fu răpită. 


IV. 
Da, vulturu ’ntr’o seară prea sus s'a ridicat 
Și aripele-i vântul nebun le-a sfâşiat ; 
In cuibul lui duşmanii voioşi se aruncară, 


Din pradă cât puturd cu dinţii înşfăcară : 
Pe vultur Englitera şi-Austria pe pui. 


V. 


Dreptatea ta-i grozavă, o, Domane ! Cum s'au stins ! 
Ai Început cu omul temut, de neînvins, 

L-ai ridicat în slavă ca’n urmă să-l supui 
Şi să-l arunci în groapa de oase 'ntunecată. 
In zece ani fesut-ai un giu'ei şi pentru tată 

Si pentru fiul tui / 3 
Și glorie şi-orgoliu se spulberă în vant ! 
ci omul vrea să lase măcar ceva la poartă 

Dar moartea e mai tare! 
Căci totul se întoarce de unde a plecat: 
In aier piere fumul, cenuşa în pământ 

Şi numele ’n uitare ! 

Gr. Săloeanu 

DELAVRANCEA LA ENIGEA 


— Norocul softalei — 


Părintele lui Geaba-Efendi se vede a fi fost’ mare amator 
de taxiduri şi taclale. 

Odată venind dela Adam-Clissi, m'am oprit la un prieten 
din Enigea, pe care nu-l văzusem demult. Cum stam de vorbă 
în largul pridvor al casei admirând priveliştea unei părţi de 
câmp cu nişte orz nalt şi gras, presărat de maci roşii şi-a unui 
colt din sat, cât se vedea deacolea, cu o spuză de copii mărunți 
şi arşi de soare, ce se’ntrecea la „pelivănii“, — prietenul aduse 
vorba de-o amintire ce-i era scumpă, anume că chiar acolea în 
pridvor a stat de multe ori de vorbă cu Delavrancea ca musafir 
al său, 

Era un musafir tuturor plăcut. Toată casa era în mişcare 
cât era el la noi. Pentru copii era o petrecere fără sfărşit şi 
nici caii, nici câinii, nici pisicile n’aveau odihnă. 

— Oamenii mari au altfel de inimă, o pun in toate, o dau 
tuturor . - 
— Adevărat ! El, când cobora din trăsură, zicea: „Frate 
Vasilache; sunt necăjit, sunt obosit!“ Şi de unde? Nimeni nu 
era mai voios ca el, — nu mai avea astâmpăr, se potrivea 
tuturor şi cu toţi căuta să sporească zarva. 

Dar nu numai cu casa mea sentâmpla aşa. Satul întreg 
era în mişcare. La cafenea toţi senghesuiau împrejurul lui. Cum 
e obiceiul la noi, bătrânii turci sunt stâlpii cafenelei. Ei bine, 
bătrânii se certau pentru el cu cei tineri. Câte nu ştia să le 
spue? Ce de taclale turceşti şi cu ce patos! Aea le ştia ori le 
iscodea că-i mira pe toţi. 

Odată a spus una despre o softa, de care-au făcut haz şi 
cei mai habotnici dintre turci. Am să ţi-o spun și dumitale. 

Adieri din răsărit clătinau orzul aşa de lin, macii îl învârstau 
aşa de plăcut — o mare verde pe care pluteau roze. Copiii 
gălăgioşi dispăruseră, — fi chemase în mijlocul satului toba si 
clarinetul daulgiului. 

Era linişte. Cele două feligene de cafea tocmai apăruseră 
aromând împrejur şi plăcerea de a-mi închipui cum ar fi povestit 

Delavrancea mă făcu să rog chiar pe prieten sa înceapă. Si el 


povesti: 
A fost odată in Stambul o softa — un seminarist sau 
candidat la o slujbă bisericească, cum am zice noi — care 


rodea de foc cartea şi cânta pe toate glasurile din Coran. 
Deprins cu toate stiintele şi cântând ca o privighetoare, mucezea 
totuşi de mulţi ani în ungherile unei medresii — un fel de 
mănăstire turcească. 

Aşteapta el să-i vie rândul între cei ce suiau scara să 


guste din bunătăţile lumei, căci era sărac foarte, — dar rândul 
nu-i mai venea. Nimeni nu-l lua în seamă, nimeni nu întreba 
de el, nimeni nu-l poftea la baeramul vietei, — el n’avea pe 
nimeni. 


Amărât şi-a zis : Luminăţia sa Sultanul! El stă în fruntea 
tuturor, la el e cheea norocului, să mă plâng lui! Alcătui dar 
o jalbă de suferinţa sa şi căută s’o dea Sultanului. 

Intro zi Sultanul venea cu alaiu dela plimbare. Tocmai 
îşi făcuse poftă de mâncare şi se gândea la pilaf, un pilaf de 
coadă de berbec, de berbec caramaniu ! 

Softaua tocmai atunci dăduse jalba unui ciubucciu s’o 
dea sultanului. 

Citind sultanul, înţelese de ce e vorba şi că softalei nu-i 
lipsea decât norocul. Trase calemul din brâu şi scrise pe jalbă: 


„Norocul este ca o coadă de berbec, — 
fericit cine o prinde în pilaful său!“ 


Şi trecu jalba ciubucciului. 


Ciubucciul o napoie softalei, iar acesta citind scrisul 
luminăţiei sale şi mai mult se întristă: ce-asteptase el şi ce-i 
căzuse! Dar ajungând în medresie se mai linişti şi începu a-şi 
zice: nu se poate sultanul să nu fi pus ceva în vorbele astea! 

Suci, învârti vorbele prin mintea lui doar s’o scutura ceva 
din ele. Câtva timp nimic! Apoi deodată, o minune. In cele din 
urmă închee mulțumit: Dacă muntele nu vine la Mohamed, 
merge Mohamed la munte! 

— Unde-o fi softaua? Unde-o fi? Se întrebau toţi câți 
se împiedicaseră de el în medresie. Softaua nicăeri. Pierise 
într'o bună zi fără ca cineva să fi luat seama cum şi ce fel. 

Tot atunci în mahalaua evreiască din Stambul se pripăşise 
un tânăr necunoscut, care se amesteca stăruitor in forfoteala 
evreimei şi căuta să deprindă tot ce l-ar fi apropiat şi amestecat 
cu evreii: portul, tunsura, paşii, gesturile, vorba, — mai cu. 
seamă felul de-a vorbi turceşte al evreilor . . . 

Era chiar softaua. Se pregătea să iasă în calea norocului. 

După vreo lună, orice evreu din mahala ar fi jurat că e 
de-ai lor şi l-ar fi tras de mânecă să ia parte la minin; şi orice 
turc, chiar dintre cei ce l-au cunoscut înainte, n'ar fi putut jura 
că el a fost vre-odată turc. 


Când se simţi gata, merse de-a dreptul la Seicul Isleam, 
şeful credinţei şi dreptatei mahomedane — cum ar fi la noi 
mitropolitul căptuşit cu un ministru de justiţie. Ingenuchie 
înaintea Şeicului şi măcinând cuvintele ca evreii, zise: 


— A vrut D-zeu cu mine! A pătruns în mintea şi'n inima 
mea şi mia purtat de mână până aici înaintea nălţimei tale 
să-ţi cer binecuvântatea ` vreau să mă turcesc! 

Şeicul Islam privi înmărmurit la îngenuchiat. Aşa lucru nu 
i se întâmplase să vadă în viaţa lui: un evreu... turc... 
Nu-şi credea ochilor. 

— Da, sunt un biet evreu, întări el, mă chiamă Avrum! 

— Bine fiule, să-ţi facem loc între credincioşi. Zi după 
mine : 

„La il lahă illa allah! 
Mohamet resul ul lah!“ 


Presupusul Avrum rosti crezul turcesc, în care recunoştea 
că „nu e decât un singur D-zeu — Alah şi profetul său e Ma- 
homet“, cu o mină aşa de evlavioasă şi cu un ton aşa de ferm 
în cât Şeicul Isleam nu râse de strâmbăturile lui evreieşti, ci-l 
bătu pe umeri încântat. 


Devenise lbraim! Era turc acum. Evreul devine turc mai 
lesne ca alții... 

In palatul Seicului Isleam fu mare sărbătoare în ziua accea 
Ibraim fu îmbăiat şi îmbrăcat în haine frumoase şi pus între 
meseni. Şeicul Isleam era mândru de fiul său sufletesc şi vorbea 
de el ca şi cum însuşi l-ar fi convertit. Toţi musafirii dăruiră 
pe cel turcit. Norocul luase în braţe pe bietul softa. Toată casa 
primi porunci să-l servească şi să nu supere cu nimic pe omul 
cu care D-zeu săvârşise aşa minune. Seicul destină anume şi o 
parte din palat pentru Ibraim al său. 

Softaua trăia acum bine. Căuta să fie plăcut tuturor, dar 
sta retras ca om ocupat cu cele sfinte. 

Peste câtva timp, într'o seară, slujitorii palatului auziră 
venind din odăile lui Ibraim un cântec din Coran aşa de melodios, 
cu atâta artă şi evlavie cântat, cum nu mai auziseră. 

— Cine să cânte cu atâta măestrie? 

— Turcitul de-abia îndrugă 2—3 rugăciuni! 

Alergară acolo, dar nu găsiră decât pe Ibraim. Cânta cu- 
atâta foc, fără carte, fără note. Gâtlejul lui era parcă trambita 
de aur a Coranului. Slujitorii căzură in genuchi. 

După ce se desmeticiră ei, cercetară pe Ibraim, unde şi 
când a învăţat să cânte aşa de frumos şi de unde cunoaşte el 
Coranul ? 


— Alah a făcut minune cu mine, el s'a coborât cu lumină 
în mintea mea şi cu mâna lui a atins strunele gâtului meu, răs- 
punse Ibraim. Si parcă strâmba, incoltea şi sforăia şi mai urât 
ca un evreu, cuvintele turceşti. 

— Mărite doamne, numai că minunea ta este! Altfel de 
unde să ştie şi să poată arătarea asta, turc de eri de-alaltăeri! 
Oameni cari de mici tin Corahul in mână şi tot n'ajung să cânte 
aşa, iar acesta, turc de-o lună, fost evreu! 

Minune a lui Alah, minune cerească! Toţi o crezură. O crezu 
însuşi Seicul Isleam, căci Ibraim cânta din ce în ce mai des 
şi cu o voce mai plină, mai caldă — se mai îngrăşase. 

Svonul despre minunea întâmplată se duse în tot Stam- 
bulul. Ibraim devenise omul sfânt de care cineva nu se putea 
apropia decât cu daruri şi cu: temeneli. Palatul Seicului era loc 
de pelerinaj. Slugile îngrijau de Ibraim ca de-un idol, căci 
darurile pelerinilor atingeau şi mâinile lor. Paşalele chiar aler- 
gară să-l vadă şi să-i aducă daruri. Toţi spuneau că e un trimis 
al lui Alah. d 


Auzind şi sultanul, spuse că merge şi el să vadă minunea. 

Şeicul Isleam era vrăjit de cinstea că sultanul însuşi va 
păşi pragul palatului său pentru Ibraim şi, după poruncă, palatul 
luci ca pentru cea mai mare sărbătoare. 

Venind sultanul, bătu şi el temeneaua eviavios in fata lui 
Ibraim, ca în faţa trimisului lui Alah şi la un semn al sultanului, 
rămaseră singuri ca pentru un sfat de taină. 

Sultanul se plecă iar, ca spre un om al lui Alah şi-l întrebă 
asupra soartei sale şi-a împărăției. 

De pe sofaua pe care sta nestingherit, Ibraim răspunse cu 
glas profetic: 

— „Răspunsul este de mult scris aici!“ Si foarte liniştit 
scoase jalba sa, pe care sultanul cu câteva luni înainte scrisese 
chiar cu calemul luminăţiei sale. Ibraim i-o arătă şi citi drept 
răspuns asupra soartei sultanului şi a împărăției: 


„Norocul este ca o coadă de berbec, — 
fericit cine-o prinde în pilaful său!“ 


— Mare giret! Şi sultanul râse vesel şi-l îmbrăţişă spu- 
nându-i că lucrul trebue să rămână între! ei, ceea ce softaua 
înţelese că e spre binele său. 

In urmă, minunat de cele ce eşise din cuvintele sale şi 
mândru de talentele softalei, Sultanul îl făcu mai mare peste 

cea mai mare medresie din Stambul, iar dupa moartea Seicului 
Isleam îl puse pe Ibraim în loc. 

Şi-o fi zis sultanul: Acolo trebue înşelător, nu glumă! 

Mai auzisem povestea norocului softalei, ba o şi citisem 
între anecdotele citate de Osman-bey într'o carte (Les Imams 
et les Derviches) apărută la Paris pe când Delavrancea era 
student (1881), — dar am ascultat-o din nou cu plăcere. Prie- 
tenul o ştia dela Delavrancea, care o povestise chiar acolea! 


Stoicescu D. 


HE 

15 ANI DE TRANSHUMANTA IN ȚĂRILE ROMÂNE 
(1782—1797). 


„Trăeşte cine iubeşte pri- 
begia şi schimbarea“. 
I. Wotan 


Despre migratiuni in general si despre migratiunile pastorest 
(transhumanță) la Români în particular. 


Din locurile cu populaţie deasă si cu posibilităţi de câştig 
reduse vedem mişcându-se oamenii întreprinzători spre locurile 
cp populaţie rară sau cu posibilităţi de traiu şi de câştig mai mari. 

E fenomenul universal cunoscut prin numele de migratiune. 

Din Franţa de Sud, an de an, trec câte 20.000 de lucrători 
Pirineii şi se duc în Spania, unde îndeplinesc toate lucrările 
agricole, mai ales pe timpul secerişului. 

In Italia vedem acelaş fenomen. Locuitorii din munţii Abruzzi 
coboară pe timpul lucrărilor agricole în „campagna romana“. 

Tot asemenea vin, în fiecare vară, mii de secerători ger- 
mani din regiunile păduroase şi stâncoase, dar improductive ale 
Wiirtembergului şi Odenwaldului, în bogata vale a Rinului. 

In ţările din nemijlocită apropiere e tot la fel. 

Muzicanţii cehi vara sunt pribegi; iarna stau acasă, vă- 
zându-şi de alte ocupatiuni. Vânzătorii de sârmă slovaci de ase- 
menea îşi câştigă existenţa, cutreierând multă lume cu marfa lor. 

In Galiţia e aceeaş mişcare dela munte la şes, pe care am 
constatat-o în celelalte teri. 

Fenomenul însă nu e numai european; el se repetă şi "în 
alte părţi ale globului. 

Astfel e bine cunoscut curentul de emigratiune al Europe- 
nilor spre lumea nouă a Americei, şi acela al muncitorilor chi- 
nezi spre Indii. 

In aceste din urmă cazuri e vorba de milioane de oameni, 
de mari mişcări populare, determinate de profunde cauze eco- 
nomice 1). 


„1) Vezi Johann Hintz, Das wandernde Siebenbiirgen. Eine statistische 
Studie. Kronstadt. Verlag der Handels- und Gewerbekammer, 1876, pag. 3—4. 

Ceea ce aiurea se întâmplă, uneori, în stil mai mare, se 
întâmplă şi la noi, în stil mai mic. 

Cine nu ştie, cum umblă Motii noştri „cu cercuri şi cu 
ciubare“ şi „cu teocuri de regina in ţară după făină“, vorba 
cântecului ? 

Şi cine nu-şi dă seama că, dela un capăt al Carpaţilor şi 
până la celalalt, păstorii noştri, adunând oile în strungă, mul- 
gându-le, strecurându-le laptele, fierbându-l, închegându-l, fă- 
cându-l cas, urdă, jintiţă, är şi altele, ei au lucrat sute şi sute 
de ani la însăşi închegarea limbii şi a neamului nostru româ- 
nesc ? In fiecare toamnă coborau, ca negurile din munte, tur- 
mele de oi ale Bretcanilor, Săcelenilor şi ale altor Mocani Bâr- 
bâr...bâr-bâr şi bâşti... rea... până îţi lua auzul şi-ţi uluia vede- 
rile forfota oilor, lătratul dulăilor şi nechezatul cailor incarcati cu 
târhat. Veniau spre munte, ori coborau „la câmp“ toţi băetanii 
satelor, îndată ce se sburau de pe lângă casa părintească. Por- 
niau la ciobănit, cu simbrie, începând dela o oaie cu un miel pe an. 

— Unde e Vlad, mătuşă, că nu l-am mai văzut dela Sântă- 
Marie? ` 

— La oi, lica mătuşii. Peste Prut, încolo... spre Bugeac... 

Este, deci, adevăr pipăit până în zilele noastre că, de atâtea 
ori, unul şi acelaş om, într'un răstimp scurt, călca tot pământul 
din vâriul Carpaţilor până departe în vadurile Tisei, Dunării, 
Nistrului, iar uneori chiar dincolo de Nistru şi de Balcani până 
în Caucas şi Crimeia. 

Mocanii şi Tutuenii noştri, cari au cutreerat cu turmele lor 
întinderi de pământ atât de mari ori s'au aşezat, acum de curând, 
în Bărăgan şi în Dobrogea, sunt adevărații „descălicători de 
țară, dătători de legi şi datini“, ca şi Sacea sau Tatul, ori. ca şi 
Basarabii şi Muşatinii de pe vremuri. 

Marele nostru poet Mihail Eminescu a avut o intuiţie în 
adevăr genială când a “înfățișat vechea descălecare a ţărilor ro- 
mâneşti sub forma unor cete de păstori, povăţuite de bătrâni, 
apărate de ostaşi şi întocmite sub juzi: 


Din largi cărări de codru, din munţi cu vârfu'n nouri 
Esit-a Dragoş-Vodă, îmblânzitor de bouri. 

Mulțimea curgătoare g'a fost întins pe vale 

$i buciumele sună şi oile-s pe cale. 

Nainte merg moşnegii cu pletele bogate 

Tiind toege albe în mâinile uscate. 

Astfel eşiau tot rânduri, venind de sub verzi ramuri, 
Copii — ciobani de turme, moşnegi — păstori de neamuri !). 


1) Vezi S. Mehedinţi, Politica de vorbe şi omul politic, Bucureşti, 
Vieaţa Românească, 1920, pag. 181—2. 

Aceste neîntrerupte mişcări de populaţie, de o parte şi de 
alta a Carpaţilor, au contribuit, în adevăr, mai mult decât ori- 
care alt factor, la întemeierea ţărilor şi ţărişoarelor române, pre- 
cum şi la unificarea noastră linguistică, socială şi politică. 


Ar fi o problemă din cele mai interesante şi capitale ur- 
mărirea transhumantei din cea mai adâncă vechime, dela începutul 
neamului românesc, din epoca romană sau chiar preromană, şi 
până în zilele noastre. Ea ar conduce, de bună seamă, la lămu- 
rirea atâtor probleme, rămase nelămurite din istoria limbii şi a 
neamului nostru. 


Până când vom putea urmări această însemnată problemă 
pe o întindere mai mare şi cu mijloace de informatiune mai 
multiplă, să o privim deocamdată, aşa cum ni se oglindeşte ea 
în documentele a 15 ani dela sfârşitul veacului al XVIII-lea. 

- E vorba, de „Corespondenţa diplomatică şi rapoartele con- 
sulare austriace 1782—1797“, publicate de d. Jon I. Nistor în 
vol. XIX, partea I a colecţiei Eudoxiu de Hurmuzaki, Documente 
privitoare la istoria Românilor, Bucureşti, 1922. 


Il. 
Importanta transhumantei romanesti in lumina documentelor. 


Cetind cele câteva sute de scrisori şi rapoarte din aceşti 
15 ani, constatăm mai mult importanţa capitală a transhumantei 
în ţările române. 


Aproape jumătate din ele se referă la această problemă sau 
ia problemele economice şi comerciale în legătură cu ea. 


De soluţionarea norocoasă sau nenorocoasă a acestei pro- 
bleme vedem că atârnă soarta nu numai a câtorva păstori, sau 
a câtorva proprietari de vite, ci şi a altor sute de mii şi, poate, 
milioane de locuitori. 

De aceea vedem că ea formă subiectul cel mai important 
al tratatelor internaţionale dintre Turcia şi Austria de pe vremuri, 
precum şi pe acela al firmanelor împărăteşti sau al regulamen- 
telor şi poruncilor domneşti, iar alteori chiar şi al atâtor procese 
şi discuţii interesante. 

Documentul cel mai cuprinzător şi reprezentativ, în această 
privinţă, este acela referitor la privilegiile păstorilor transilvăneni 
(No. CLXXXII pag. 204) garantate de cele două împărăţii. 

Cel dintâiu document de natura aceasta pare a fi fost fir- 
manul sultanului Mustafa. Acesta a fost şi cel mai avantagios 
pentru păstorii transilvăneni. El fixa numai opt aspri taxă de 
păşunat de capul de vită. 

Mai pe urmă prințul AZ. Ipsilanti (1774—1782 şi 1796—1797) 
a ridicat taxa dela 8 la 12 aspri de fiecare oaie şi 33 de aspri 
de vitele mari. i 


Fiindcă firmanul lui Mustafa era atât de avantagios, el era 
des citat de păstorii ardeleni. Cei mari si tari din Tara Româ- 
nească, însă, aveau tot interesul ca acest firman să se abroge 
sau să se dea uitării. De aceea l-au făcut pierdut si, când Mo- 
canii amintiau de el, ei le cereau originalul. 


Documentele acestor 15 ani sunt dovadă de numeroasele 
încercări făcute de aceşti păstori pentru aflarea firmanului ori- 
ginal, precum şi pentru reconfirmarea vechilor lor drepturi în 
baza acestui firman t). 


Odată reaflat acest firman, deşi numai în copie şi în tra- 
ducere, el a servit ca indreptar pentru atâtea alte acte şi docu- 
mente ulterioare şi, fiind foarte resumativ şi representativ, el 
merită să fie cunoscut şi analizat mai de aproape, în legătură, 
fireşte, cu celelalte acte şi documente ce servesc pentru o mai 
deplină înţelegere şi apreciere a lui. 


III. 
Libertatea persoanei şi a comerțului. 


Cel dintâiu punct al firmanului din chestiune prevedea ab- 
soluta şi deplina libertate a păstorilor transilvăneni, atât pentru 
persoanele, cât şi pentru negotul lor. 


Autoritatea, dela care a emanat acest „privilegiu“, pare 
a-şi fi dat seama de importanţa şi necesitatea acestei libertăți. 


1) Se întâmplase cu ei, ceea ce s'a întâmplat, mai nou, cu Românii 
din părţile Năsăudului, cari aparținuseră, pe vremuri, regimentului al II-lea 
de graniţă. Fiindcă, la întemeierea regimentului, erau consemnate comunele 
aparținătoare lui, cu religiunea şi ocupaţia locuitorilor, a fost firesc ca, şi 
la desfiinţarea lui, să se prevadă administrarea averilor grăniţereşti în bene- 
ficiul exclusiv al foştilor graniteri. Străinii, pripăşiţi mai târziu în aceste co- 
mune, mai cu seamă din părţile Galiției, nu aveau nici un drept să bene- 
ficieze de veniturile fondurilor graniteregti. Administraţia fondurilor acestora 
din Năsăud a şi refuzat să acorde ajutoare acestor străini. Totuş guvernul 
din Budapesta, făcând pierdut documentul original al întemeierii regimen- 
tului nu numai pe cel aflător în ţară, ci şi pe acela din arhiva ministerului 
de războiu din Viena, a forţat pe cei de la administraţia fondurilor să acorde 
burse şi ajutoare şcolare tuturor locuitorilor din aceste sate, nu numai Ro- 
mânilor uniţi şi celor ortodocşi, adevărații graniteri de pe vremuri. — Acelas 
lucru se întâmplă şi cu diploma a doua, dată de împăratul Leopold |, la 
1701, în favoarea Românilor ardeleni, uniţi cu biserica Romei. Se ştie, doar, 
că şi această diplomă, care admitea egala indreptatire cu celelalte confesiuni 
şi naţionalităţi din ţară a Românilor ardeleni, încă dispăruse din arhiva gu- 
vernului Transilvaniei. Cum se repetă istoria ! 


Analele Dobrogei. 3 

In‘adevar, păstorii, lăsându-şi casa şi familia iubită, în- 
fruntând primejdiile necunoscutului şi de atâtea ori intemperiile 
vremei, cutreierând cu turmele lor ţinuturi depărtate, îşi asigură 
nu numai existenţa lor şi a turmelor lor, ci aduc totodată şi 
atâtea venituri însemnate şi nesperate foarte multor proprietari. 

Câte tragedii infiordtoare, neinregistrate nici măcar în două 
rânduri de scrisoare, nu ne evocă în memorie raportul din 12 
Februarie 1783 dela Bucureşti al agentului, consular Metzburg 
către cancelarul austriac Kaunitz, în care se spune pur şi simplu 
că de 40 de ani nu s'a mai pomenit o iarnă atât de grea ca 
aceea. Cu o zi înainte îi venise vestea că au murit pe câmp 
deschis, îngropaţi de viscol, 2 păstori, 3 câini şi 600 de oi, deşi 
termometrul arăta abia 9 grade sub zero. 

Unde mai punem apoi jafurile hotilor şi ale atâtor triburi 
sălbatice, cu care aveau să lupte păstorii! La 28 Septembre 
1797 Michael von Merkelius scrie din Bucureşti lui Herbert 
Rathkeal că păstorul ardelean Dumitru Popa fusese jăfuit de 
nişte bandiți” îurci la Zimnicea (în original „Semnize“) şi des- 
păgubit cu abia 200 floreni, rămânând să i se achite restul de 
patie it după prinderea hotilor, adică... la Sfantul-Asteapta. 

i până bine de curând au rămas şi sunt in de obste cu- 
noscute basbuzuciile\Cerchezilor din Dobrogea şi Bulgaria asu- 
pra păstorilor noştri şi a turmelor lor. 


Relativ la numărul şi traficul acestor păstori, documentele 
din aceşti 15 ani nu ne dau prea multe indicatiuni. Intr’o scri- 
soare a lui Stefan Raicevich din Bucureşti, 2 Decembre 1783, 
către Kaunitz, se spune că păstorii transilvăneni, an de an, aduc 
în cele două Principate, cam 50.000 de vite. 

Comparată această cifră cu altele, o aflăm foarte E, 
87 de ani mai târziu, conform statislicei maghiare din 1870, 
aceşti păstori aveau cel puțin 1,000.000 de oi, 300.000 de cai 
şi de viței şi tot atâția porci şi, după cum ne încredințează 
Hintz op. cit. pag. 31, aceste cifre nu reprezintă nici a patra 
parte din ce cuprindea odinioară această transhumanță. 

La fel spunea, cu 20 de ani mai înainte, în 1850 fon lo- 
nescu dela Brad în a sa „Excursiune agricolă in Dobrogea“ 
(vezi „Analele Dobrogei“, Constanţa 1922, a. Ill. No. 1 pag. 179). 

Şi e firesc să fie aşa, fiinca, pe măsură ce s'a reglementat 
proprietatea particulară în țările române, s'a întins şi terenul de 
agricultură, reducându-se, în aceeaş proporţie, locul de păşunat. 

Cu cât ne coborâm, deci, mai adânc în vechime, cu atât 

-trebue să admitem un curent de migratiuni păstoreşti mai pu- 
ternic şi, deci, şi un număr mai mare de turme de vite. 

“IV. 
Păstorii transilvăneni in raport cu micii slujbasi. 


„Se va da poruncă vătavilor de plaiu, ispravnicilor şi altor 
slujbaşi să trateze pe păstori ca pe nişte prieteni şi vecini, şi 
să nu-i mai injure şi bată ca în trecut“. 

Aşa spune punctul al doilea din privilegiile păstorilor tran- 
silvăneni, punct care e întregit şi prin alte stipulatii ale aceluiaş 
firman. 

Câţi şi unde erau aceşti vătavi de plaiu, ne arată o po- 
runcă a lui Mihai Vodă Suţu, dată din Bucureşti 29 Septembre 
(9 Octombre) 1792 în chestia aceloraşi păstori. 

In total, ei erau 17 şi se aflau în următoarele puncte: 

Pe plaiul muntelui spre Jupânic, 


n nm bed n Vulcan 

Novaci | 
» n P HI 
n » ” n Hurez | spre Vulcan, 
D D D » samă 

` , Lovigte i 

n » 3 y 
n » » » Arif . spre Turnu Roşu, 
e » » Dâmbovița 

Nucşoara 
Di ” ” nm l 
î » A „ Sub Ialomiţa | spre Bran, 
n » » lalomita d 
o o» D » Prahova pe Timis, 
en oe e „ Teleajen către Sant, 
» o» da: a 299 ae 

lănic 
D D ” ” x v 
ANI V ` Parscov f la trecătoarea Buzău. 
pn n „ Râmnic 


Aceşti vătavi de plaiu, fiind aşezaţi în regiuni atât de im- 
portante, pe unde trebuia să se facă toată comunicaţia între cele 
două teri, erau în măsură de a putea abuza de puterea lor. Si 
uneori şi abuzau. e 

Astfel, între plângerile prezintate lui Raicevich la Bucuresti 
în ziua de 1 Maiu 1784 de păstorii transilvăneni, era şi urmă- 
toarea: Mergând şi venind dela munte, vătavii de plaiu, mai ales 
vătavul Mihaiu din Câmpina, iau de toată turma 1 piastru şi 
20 parale, asemenea şi de cai, lucru ne mai pomenit până acum. 

In aceleaşi plângeri, păstorii transilvăneni mai spun că, 
altă dată, aveau voie să ducă sare şi chiag la munte, — acum 
îi opresc vătavii sub cuvânt că le exportă în Transilvania. 

Mai departe spun iarăş că, altă dată, aveau voie să exporte 
lâna mieilor, — acum vătavul de plaiu din Ialomiţa le ia toată 
lâna cu puterea şi plăteşte cât, cum şi când îi place. 

Nu ştiau păstorii nici cu ce drept le ia de toată turma 
2'/, piastri Turcul care e în Râmnic (Vâlcea). 

Impotriva acestor abuzuri, săvârşite de vătavii de plaiu, 
încă s'au luat măsuri după războiul ruso-turc din 1789. Astfel 
la 26 lunie 1792 M. Merkelius scrie din Bucureşti guvernului 
provincial al Transilvaniei că s'a hotărit să se dea bilete de 
liberă circulaţie din partea agenturei cesaro-crăeşti pe seama 
tuturor negustorilor şi, deci, şi a păstorilor, de cari bilete vor 
trebui să țină seamă şi vătavii de plaiu. Negustorii cesaro-crăeşti, 
însă, să fie cu băgare de seamă şi să nu trimită sub numele lor 
mărfuri de ale cetăţenilor turci. — Pentru înlesnirea negutatorilor 
din Oltenia, un supus cesaro-crăesc va ținea un asemenea patent 
la caimacamul din Craiova. 

Alte plângeri sunt împotriva vameşilor, ispravnicilor, căpi- 
tanilor de pantiri, ai vadurilor Dunării, a celor de poştă, a zap- 
ciilor, a logofetilor, precum şi a altor slujbaşi. 

Vameşii luau vamă din tot ce privia turmele; luau chiar 
şi pentru pieile vitelor ce muriau iarna în principate. 

Pentru a ne da seama mai bine de aceste vămuiri, pe care 
nu le făceau numai vameşii, ci şi logofefii, căpitanii de pantiri 
şi uneori şi câte un vătav, ca Lupul, de care pomeneşte agentul 
consular austriac Merkelius într'un raport al său din laşi, dela 
4 August 1796, către divanul domnesc, e potrivit să înşirăm aici 
aceste impozite şi vămuiri, aşa cum le găsim în numitul raport: 

a) dela fiecare om şi vită, când merge sau vine în Moldova, 
sub titlu de capitanie, 1 para; 

b) de fiecare car, încărcat sau gol, sub nume de pârcălăbie, 
20 de parale; 

c) căpitanul, ia din fiecare car 1 funt (? în originalul german 
cetim „Laab“) de brânză; vameşul asemenea ; 

d) căpitanul, la întoarcere, ia din fiecare turmă doi miei ; 
vameşul unul ; 

e) când vin păstorii călări la turme primăvara, plătesc de 
fiecare cal de călărit 40 denari (în originalul nemtesc: „Koniza — 
Gebühr“ = darea calului); 

J) li se confiscă săul dela oile moarte sub cuvânt că 
exportul e prohibit, iar ei arestaţi; 

&) după ce li se iau atâtea taxe şi vămi, nu li se liberează 
nici ee un bilet sau 0 chitanta, sub cuvant cd n’au nevoie 
de ele 

A) păstorilor li se ia vamă şi pentru vestmintele absolut 
indispensabile persoanei lor şi, anume, sau în bani şi ovăs sau 
în brânză şi caş. 

Şi fiindcă am amintit aici abuzurile acestor funcţionari, 
credem că e nimerit să arătăm şi măsurile ce s'au luat pentru 
îndreptarea lor. Intro poruncă domnească din laşi 27 Julie 

(7 August) 1796 cetim să nu se ia: a) de om şi de vită decât 
1 para; b) de car 1 funt („Laab“?) de cag; c) de fiecare turmă 
2emiei. Atât şi nimic mai mult! 

Ce sume storceau aceşti slujbaşi prin aceste taxe şi vamuiri, ` 
astăzi e greu să fixăm. In 1793 cetim că un căpitan, cu numele 
Lazar Fundul, a jafuit pe păstori, iar doi ani mai târziu, in 1795, 
căpitanul Dumitrache Ispir (in original „Izbir“) a făcut acelaş 
lucru. Aproximativ cei doi căpitani au incassat 483 piastri, 60 de 
caşi şi 123 de miei. 

Căpitanii poştelor, deosebit de aceştia, le prindeau caii şi 
boii la carele lor de transport, înapoindu-li-i stalciti sau ne 
mai înapoindu-i de loc, cum spun păstorii transilvăneni că s'a 
întâmplat în anul, când au prezintat ei plângerile lui Raicevich, 
la 1 Maiu 1784, în Bucureşti. 

Tot între măsurile păgubitoare luate de slujbaşii ţării trebue 
să considerăm prohibirea exportului de lână, care lovia direct 
în interesele vitale ale păstorilor. Astfel cetim într'un raport al 
lui Merkelius din Bucureşti dela 28 Octombre 1797 către Herbert- 
Rathkeal că, sub diferite pretexte, s'a oprit exportul de lână, de 
piei, de ceară ş. a. In 22 Oct. Merkelius a fost în audienţă la 
Vodă C. Hangerliul (1797-—1799). Acesta chemând de față cu 
cel dintâiu pe spătarul. Cadga“ (poate Canta[cuzino] ?) i-a spus 
să permită exportul în cantităţi mai mici; aşa 200— 300 piei de 
boi şi 1000—1500 piei de capră. Făcându-se, pe urmă, permisul 
de export, in loc de 9 piastri cheltueli de cancelarie, slujbasii, 
sub diferite titluri, au încassat 92 piastri şi 28 parale. 

Fiind vorba de exportul de lână, nu va fi fără interes să 
amintim că Ţara Romănească, dimpreună cu „Turcia vecină“ 
produceau anual 1,000.000 de ocale de lână, precum scrie din 
Bucureşti la 27 Maiu 1794 acelaş Merkelius. 

Când se opria, deci, exportul de lână, de ceară sau de 
alte materii prime, cu gânduri ascunse de a păgubi pe produ- 
cenți şi de a îmbogăți în mod rapid pe unii Greci din preajma 
tronului, se lovia dureros nu numai în asociaţiile de păstori 
transilvăneni ci şi în interesele vitale ale Țării însăşi. 

Asemenea lovituri erau destul de dese. Astfel la 10 Sept. 
1797 scrie Merkelius că, deşi se prohibise exportul de ceară, 
totus marele postelnic Sutzu exportase prin pasul Turnu-Roşu 
30.000 de ocale de ceară. 


Când izbucnia câte un războiu, era şi mai rău. 

Atunci pendularea obişnuită a păstorilor dela munte la baltă 
şi invers, înceta aproape cu desăvârşire. 

Astfel vedem pe oierii ardeleni trimițând delegaţi la Metz- 
burg, consulul austriac din Bucureşti, în anul 1787, după izbuc- 
nirea războiului ruso-turc, să întrebe dacă mai pot ierna cu 


www.dacoromanica.ro 


38 


turmele la baltă ; dacă nu e primejdie să li le răpiască Turcii, 
fiindcă în Ardeal sunt în primejdia de a pieri de foame. 

In anul următor (1788) Merkelius scrie din Sibiiu la 18 
Septemvrie lui Kaunitz în ce mizerie se găsesc păstorii de vite 
din Ardeal, cari se/mângăiau cel putin cu speranţa că le vor 
putea ierna în Moldova, deşi nu în condiţii atât de avantagioase 
ca în Muntenia. 

Dacă se întâmpla, cu toate acestea, să vină şi în timpul 
răsboiului turme de oi în Ţara Românească, stăpânirea le dij- 
muia fara de nici o despăgubire. Astfel Merkelius raportează 
din Braşov la 5 lunie 1788 lui Kaunitz că oamenii prinţului N. 
Mavrogheni (1786—90) luau cu puterea tot din zece oi una, 
fără de nici o despăgubire, şi ţineau în arest pe supusii- împă- 
ratului din Viena. Cei mai mulţi nu dau nici certificate despre 
aceste rechiziționări. Totuş unii liberau asemenea certificate, 
recunoscând că le fac din ordinul prinţului. lar când agentul 
consular interveni la principe în interesul compatriotilor săi, 
acesta-i spunea cu emfază: „Eu sunt tot atât de mare cât şi 
împăratul şi nu mă tem de nimeni decât singur de Dumnezeu“ 
(Ich bin eben so gross als der römische Kaiser und fürchte 
mich vor niemanden als Gott allein). 

Tot provocat de răsboiu trebue să considerăm şi procesul 
dintre păstorii dela Poiana şi Rod, comune româneşti în scau- 
nul Miercurea Sibiiului, şi dintre locuitorii din Novaci de lângă 
Târgu-Jiu, despre care scrie M. Merkelius din Bucureşti la 30 
Maiu 1792, lui Herbert-Rathkeal. 

Lucrul s’ar fi întâmplat astfel: După înaintarea trupelor 
împărăteşti în Ţara Românească la 1790 veniră unii oieri din 
numitele două comune, atăcară pe Novăceni şi le răpiră 550 de 
oi şi 34 de vite mari, fiindcă aceştia cu un an mai înainte (1789) 
le-au răpit lor, cu ajutorul Turcilor, 3550 de oi şi 13 cai‘). 
Impotriva acestei samavolnicii reclamară supuşii români la ad- 
ministratia provincială din Craiova, fiind president al divanului. 
câpitanul Eperieschi. Prinir'o hotărâre a acestui divan, păstorii 
ardeleni fură condamnaţi să restitue toate animalele răpite, fiindcă 
Novăcenii au dovedit prin jurăminte că ei au fost numai călăuze 
luate cu forţa de trupete turceşti de rechiziţie, dar de beneficiat 
mau beneficiat nimic din prada de răsboiu luată dela Ardeleni. 
După această sentinţă, păstorii ardeleni se făcură nevăzuţi. larna, 
însă, iar veniră cu oile prin Ţară spre baltă. Atunci Novăcenii, 
cu hotărîrea dela Craiova în mână, au prins pe Ardeleni, cerând 
nu numai animalele răpite, ci şi prăsila lor din cei trei ani din 


1) Răpiri de acestea de vite se intâmplaseră şi mai înainte. Despre 
una de 5000 de oi şi 100 de cai furati tot în regiunea aceasta vezi N. Iorga, 
Istoria comerţului românesc, Vălenii de munte, 1915, I, 198. 

urmă 1). Şi fiindcă divanul din Craiova voia, in adevăr, să-i 
amendeze pe păstorii ardeleni, cu suma considerabilă de 8000 
de lei, aceştia apelară la divanul dela Bucureşti. Intervenind aici 
Merkelius, a izbutit să convingă pe Domn să reducă amenda 
la 320 de lei. Pentru această nevisată izbândă, Ardelenii multu- 
miră lui Merkelius cu mâinile ridicate. 


V. 
Raporturile cu proprietarii. 


Altă serie de neajunsuri si mizerii îndurau păstorii transil- 
văneni dela proprietarii moşiilor. 

Antagonismul dintre agricultori si pastori e, de altfel, foarte 
vechiu şi nu constitue o specialitate pur românească ?). 

Intre plângerile, amintite mai înainte că au fost prezintate 
de oierii din Ardeal lui Raicevich, se spune că proprietarii de 
moşii cari, altă dată, se multumiau cu 1 miel de fiecare turmă, 
acum cer tot câte 6 şi 8 miei. . 

Cand luau bani acesti proprietari, luau dela fiecare pastor 
câte 4 şi 5 piastri, cum lua egumenul dela Slobozia, ne spun 


1) O judecată asemănătoare acesteia găsim şi în povestea lui moş 
Sănache Spătaru din Ceraşu, judeţul Prahova: „Aveă o judecată grea la o 
parte dă loc: scâpase un mocan oile întro viie şi le-a prins ăl cu vila şi 
le-a închis. S’acusa ăl cu viia ci-a zis? A zis că să le ia dă controbont 
(contrabandă), să le cotropească pă toate. Acuşa s'a dus împăratu la'nfă- 
țoşare ; nu s'a putut despica lesne judecata, hin-că iera grea. Mocanu nu 
să multumia aşa să ia oile dă controbont. Aşa s'a dat cu idilea (ideea) 
împăratu, s'a gândit aşa: „la să iau pă noru-mea la judecată, să văd ia ce 
grăeşte“. Merseră cu dinsa la judecată. Dăpăce a mers la judecată, Ia a’n- 
ceput a vorbi. P'ăl cu viia a'ntrebat acolo ce-a stricat oile, dac'a intrat pin 
vile. Şi ăla a zis: „A mîncat frunza dă pă viţă şi strugurii. — Dac'a mintat 
frunza şi strugurii, vita n'a mincat-o ? — Na mincat-o, pă viță“. Aşa ne- 
mâîncindă vita, uite ce-a zis ia acolea: Vita face all struguri la anu; să Iu 
rodul dă la oi ce-a rodit oile 'ntr'o vară; oile face alt miei dau an; vita 
face alt struguri. Şi s'a mulţumit si mocanu şi ăl cu via dă judecata nu- 
rorii împăratului. 

D’acia ’ncolo au luat-o tot pă dinsa la judecată apoi; ia stila ce să 
vorbească. N'a mai urît-o'mpăratu, a ţinut sama dă Ja. .era neam dă boier, 
d'aia stila ce să vorbească. Neamu dă olar stila să facă numa la oale; nu 
să judece“. (Graiul nostru, texte din toate părţile locuite de Români, publi- 
cate de /. A. Candrea, Ov. Densusianu, Th. D. Sperantia, vol. |. România, 
Bucureşti, Socec, 1906—1407 pag. 181). ` 

2) Fiind vorba de transhumanță, e nemerit să reținem următoarele 
date din o geografie mai recentă: Creşterea vitelor. Spania în 1919 avea 
3,970.000 capre si 19,330.000 oi, ce constituiau bogăția principală a țării ca 
a tuturor ţărilor mediteraneene de altfel. 

Se ştie ce renume au oile de merinos din Spania. Petrecând iarna în 
valea Ebrului, în Andalusia, în Mancha, în provinciile Valencia şi Estrema- 
dura, turmele compuse fiecare din câte 10.000 oi plecau primăvara sub con- 

aceleaşi plângeri păstoreşti. Alteori îi şi bătea numitul egumen 
cu arnăuţii şi ţiganii mănăstirii. 

Mult rău le făceau şi cu gropile şi santurile făcute vara 
pentru strângerea cerealelor, pe care însă iarna uitau să le 
astupe. Trecând peste aceste gropi acoperite de zăpadă, se în- 
necau nu odată cu turme cu tot. De aceea firmanul relativ la 
privilegiile păstorilor ardeleni prevede că, fiind vrednici aceşti 
păstori de tot sprijinul şi ajutorul guvernului, e de dorit să se 
impună proprietarilor şi arendatorilor de moşii să închidă sau 
să însemneze cu ceva gropile de grâne rămase neastupate, pen- 
tru a nu se prăbuşi în ele caii şi oile. 

Dificultăţi însemnate le făceau şi proprietarii munţilor, cari 
le închiriau păşunatul cu preţuri din ce în ce mai urcate. 

Negutatorii greci din Constantinopol, anume, aveau mono- 
polul „cabanli“, asupra munţilor si păşunilor din Tara Româ- 
nească, ridicând preţul păşunatului după bunul lor plac. 

Alteori erau procese chiar pentru titlul de proprietate al 
unor anume munţi, precum erau la 1792 locuitorii din Râjnov, 
de lângă Braşov, cu boerii de ară: Constantin Cretulescul, 
tânărul Dudescul, Gligori Chrysoscoleo, Paleologu şi Mânăstirea 
Sinai. Toţi aceşti proprietar, au reclamat pe Râjnoveni la Vodă 
că ei, sub durata ultimului răsboiu, ar fi răpit, fără de nici un 
drept, munții lor: Baiul, Colţul Morarului, Poiana Treistei și Valea 
Cerbului (în original e „Valea Cercului“), pe cari i-au stăpânit 


ducerea câte unui păstor asistat de argati (,rabadanes“). Ei traversau Spania 
dela Nord la Sud, dela Est la Vest pe drumuri croite largi de 80m. („ca- 
nadas reales“), unite prin nenumărate „veredos“, „cordeles“, „descansa- 
deros“, şi mergeau să petreacă vara în muntii Segoviei, Avilei, Cuencei, 
Aragoniei, Sierra Nevadei, şi chiar în Cantabri; apoi la sfârşitul iui Sep- 
tembre, ei reveniau ia punctul de plecare, parcurgând câteodată mai bine 
de 1000 km. 

Această transhumanță nu se întâmplă fără de mari înconveniente 
pentru vegetaţia culturilor şi arbuştilor. Inainte de 1836, puternica corpo- 
ratie Mesta (marile case princiare şi comunităţile religioase asociate) usur- 
pase pentru aceste turme astfel de privilegii, încât orice cultură în realitate 
era interzisă în zona de trecere. „Păstorii făceau pustiu înaintea lor“. 

La 1837 însă privilegiul Mesta fu abolit. Numărul transhumantilor se 
reduse repede, încât el reprezintă astăzi abia o zecime din ce era odată. 
Drumurile pastorale cotropite de cultivatori („labradores“) dispărură în multe 
parti. Totuşi condiţiile climatului fac transhumanta încă indispensabilă pentru 
unele provincii (Avila, Segovia, Ternel, Salamanca, Leon, Badajoz). Dela 
începutul sec. XX însă transportul turmelor se făcea cu trenul. Oi, cai, ca- 
tari şi păstori dobândesc foarte repede şi ieftin păşune, unde „leones“, păs- 
torii din munţii Leon-ului, trăesc încă cu dobitoacele lor în căsuțe de pietre 
seci, sub coperiş de muşchiu, se cuică pe pat de iarbă, se nutresc cu lapte, 
cag şi pane neagră. „Calea ferată a resolvat problema mult timp insolubilă: 
de a utilisa iarna păşunile stepei, iandelor şi llanoselor, iar vara păşunile 
munţilor fără de a strica cultura terenurilor fertile“. 

(Nouvelle géographie universelle par Ernest Granger Librairie Hachette, 
160 cartes, 852 gravures pp. 146—9). 

de aproape 70 de ani. Ordonându-se anchetă Ja fata locului, 
în lipsă de documente, câţiva „Valahi“ bătrâni au mărturisit 
că numiții boeri folosesc de 60 de ani, neîntrerupt, munţii 
amintiţi. $ 


In legătură cu acestea trebue urmărite taxele prevăzute 
pentru oierit şi ierbărit, precum şi alte dări impuse păstorilor 
de vite. 

Firmanul sultanului Mustafa, precum am mai amintit, pre- 
vedea 8 aspri vieritul şi 24 de aspri ierbăritul (păşunatul vitelor 
mari), cu clausula de a nu se mai lua nimic, sub nici un pre- 
text. — Raicevich intr'o scrisoare din Bucuresti, 24 Octombre 1783 
către Kaunitz vorbeşte de o convenţie cu principele Ţării Ro- 
mâneşti, în baza căreia păstorii nu sunt datori să plătească alta 
vamă decât trei la sută 30/9. 

Prinţul Alexandru Ipsilanti, (1774—1782 si 1796—1797) însă, 
printr’un hrisov a obligat pe păstori să dea de oaie 12 aspri, 
iar de vita mare 33. Aceste din urmă taxe s'au incassat de cele 
mai multe ori. 


Mihaiu Vodă Suţu, (1783—1786; 1791—1793; 1801 —1802) 
în porunca ce a dat din Bucureşti, la 9 Noembre 1784, face 
deosebire între ierbăritul sau văcăritul păstorilor din Tara Bârsei 
şi acela al altor păstori. Aceştia vor trebui să plătească „conform 
datinei vechi“ (?) [,selon ancien usage“, zice versiunea franceză 
a documentului] 66 de aspri. Aceia (Bârsanii), însă, conform unui 
privilegiu ce-l aveau în mână, nu vor plăti decât 33 de aspri de 
vilă (cal, bou, vacă=sau bivol). — Porunșa aceasta scutea cu 
desăvărşire de aceste taxe pe neguţătorii cari aduceau mărfuri 
pe cai şi rămâneau în ţară. N 

Acelaş Mihaiu Vodă Suţu, intr’o altă poruncă domnească 
dată din Bucureşti la 29 August (9 Septembre) 1792 către aren- 
daşii oieritului în Tara Românescă spune să nu ia dela supusii 
austriaci mai mult de 33 de aspri de vita mare taxă de ierbărit, 
iar de vitele tinere, între 1—3 ani, să ia tot pentru două cât 
pentru una mare. 


VI. 
Raporturi cu neguțătorii din Constanta. 


Fiind Dobrogea una din provinciile cele mai căutate de 
păstorii noştri in nesfârşitele lor rătăciri după păşune, e firesc 
să fi avut şi să aibă şi cu această provincie o serie întreagă de 
legături. Actele şi documentele acestor 15 ani nu ne spun mult 
în privinţa aceasta. Ele, însă, ne fac să bănuim cât de strânse 

şi puternice au trebuit să fie, în toate timpurile, legăturile păstorilor 
ardeleni cu această ţărişoară aşa de bogată în păşuni !). 

Firmanul sultanului relativ la privilegiile acestor păstori 
încă prevede oarecari înlesniri pentru dânşii şi în această regiune. 

Astfel punctul al 4-lea al firmanului spune lămurit, împotriva 
unor neguţători interesaţi din Constanţa, că nu se va fixa înainte 
preţul brânzei, pe care păstorii producenti vor fi liberi să o 
vânză acestor negutatori, după învoială, resevându-şi, bine înţeles, 
cantitatea necesară mai întâiu lor şi familiilor lor. 

Punctul următor (al cincilea) prevede fixarea înainte a can- 
titatii sau a timpului de consemnare a caşului şi brânzii. 

Ce arată aceste hotărâri ale firmanului? 

Arată că, şi atunci, anume negutatori interesaţi interveniau 
la administraţie să „maximeze“ preţul brânzei pentru a o putea 
vinde mai pe urmă cu prețuri urcate. 

Procedura obişnuită a speculantilor de oricând şi de ori 
şi unde. ` e 

Al doilea, că se faceau abuzuri numeroase şi la consemnarea 
sau rechizitionarea brânzei pe seama autorităţilor, ţinând pe pro- 
ducenti în loc şi pricinuindu-le diferite pagube pe căi lăturalnice, 
pentruca aceştia să fie nevoiţi a-şi da maria din mână în seama 
speculatorilor. e 

De câte ori nu s'au repetat fapte de acestea în cursul sbuciu- 
matei noastre istorii? 


VII. 


Raporturile păstorilor transilvăneni Cly stăpânirea turcească 
şi cu Voevozii români. i 

In cele precedente am văzut care erau raporturile cu Turcii 
in timp de războiu. 

In timp de pace încă nu erau cu mult mai bune. 

La 9 Maiu 1783, Raicevich serie din Bucureşti lui Kaunitz 
despre sosirea gelepilor, adică a neguţătorilor, mai cu seamă 
greci, însărcinaţi, cu alimentarea saraiului şi a ienicerilor din 
Constantinopol cu berbeci. In capul acestor neguţători să găseşte 
faimosul excroc grec Chibritci. El avea o ordonanţă de plată de 
80.000 de piastri, plătibili de Domnul Munteniei. Cum însă 
vistieria ţării era goală, Domnul a poruncit ispravnicilor să 
impună, peste birul obişnuit, alţi 5 piastri de fiecare familie. 
Acest suprabir, însă, nu se putea incassa imediat. De aceea 
Domnul Ţării în acelaş ordin îndruma pe ispravnici să retina pe 


1) Vezi şi Al P. Arbore: O incercare de reconstruire a trecutului Ro- 
mânilor din Dobrogea, Analele Dobrogei Ill, 2 pag. 268. şi urm. unde se 
vede influența Mocanilor în toponimia provinciei. 

păstorii ardeleni cu turmele pe locul unde se vor afla, până ce 
se vor aduna banii necesari, adică, până când, temându-se 
păstorii să nu le piară toate vitele de foame şi de boală, se vor 
învoi să le dea mai mult numai de pomană. Din această cauză, 
păstorii aveau pierderi enorme. Li se îmbolnăviau oile şi muriau 
cu zecile şi cu sutele, nici folos dela cele sănătoase, rămase în 
vieaţă, nu puteau să mai aibă (lapte, cas, brânză ş. ak Agentul 
consular a intervenit la Domnul Țării să nu mai fie reţinuţi 
păstorii cu turmele lor, nici să nu li se rechizitioneze oile cele 
mai bune, capabile încă de prăsilă, pentru preţuri derizorii. 
Domnul a răspuns că el l-a cunoscut pe Chibritci că e om rău, 
de aceea s'a împotrivit venirii lui în ţară. Marele vizir, însă, i 
l-a trimis cu sila. Deci, el (Domnul) nu poate face nimic, fiind 
vorba de rechiziţionări aşa de importante. Raicevich, dupăce 
aminteşte cum a înţeles el să-şi facă datoria, mai spune că, 
chiar în ultimul moment, i-au venit mai mulţi păstori din părţile 
Sibiiului, cari i-au declarat că se tem, pe drumul ce au să facă 
spre casă, de vexatiuni din partea acestor gelepi. El i-a mângâiat 
că are să vină şi el la Galaţi, de unde plecau cele mai multe 
turme îndărăt spre Transilvania, iar până atunci ei toţi să spună 
că sunt supuşii Maestăţii Sale cesaro-crăeşti şi vor fi lăsăţi în pace. 

Dar păstorii nu erau lăsaţi în pace. Ei erau nevoiţi să stea 
de vorbaecu gelepii şi beilicciii. (Beilicciu = slujbaş însărcinat. 
cu strângerea beilicului; beilic = oieritul. Despre beilic vezi şi 
I. Ionescu dela Brad loc. cit. pag. 178). Astfel vedem pe oierii 
din Tara Bârsei legătuindu-se înaintea agenţiei cesaro-craesti 
din Bucuresti la 20 Maiu 1792 că, „de bună voia lor şi nesiliti 
de nimeni“, decât doar de asprimea iernii din 1789, precum şi 
de aceea a răsboiului, au aflat de bine să vânză oile, în deo- 
sebire de, prețurile din tara, de hatârul înaltei porţi otomane, 
pentru următoarele prețuri : 


oaia cu miel. . . . . . . . . .4.00 Lei 
berbecele mare ........330 , 
oaia stearpă . .........330 , 
cârlanul (berbecele de an) . . . 2.30 , 


In acelaş an, oile de beilic s'au furnisat cu următoarele 
prețuri : 


oaia cu miel. . . . . . . . . . 2.30 Lei 
berbece mare .~ . . . . . . .2.30 , 
oaie fără miel . . . . . . . . .2.10 , 
berbece de doi ani. . . . . . .2.10 , 
cârlan (de un an) .“. . . . .1.30 „ 


Ciobanii, cari au semnat acest act, au fost: lon Manole 
din Săcele; George Babaş detto; Giurdea Stireci (în original 

„Stirici“) din Sibiiu; Oprea Stireci detto; Toma Tatul detto ; 
Andrei Vulcanu detto; Coman Vlad detto; Oprea Tatul detto. 

Uneori beilicciii răpiau oile păstorilor in mod arbitrar, cum 
s'a întâmplat în acelaş an (1792), când aceştia îi reclamau prin 
agentul consular Merkelius la Vodă, iar acesta, citându-i Ja sine 
prin ciohodari (camerierii palatului), pe toți şase i-a pedepsit 
in mod exemplar, făcându-i să plătească toată paguba făcută 
oierilor din părțile Sibiiului şi ale Miercurii şi, anume, nu în 
natură, ci în bani, precum au cerut păgubaşii înşişi, în total 
suma de 1400 Lei. 


Dar nu numai păstorii erau pagubiti si adusi in impasuri. 
Uneori păgubiau si aduceau si ei în impas pe alţii. In aceasta 
privinţă, e interesant raportul cancelistului Andreiu Gaudi din 
Bucureşti, 25 Octombre 1793, despre conflictul dintre păstorii 
ardeleni şi gelepii turci. La 17 Octombre a acestui an, el s'a 
dus în satul Slujitorul, județul Ialomiţa, unde în ziua următoare 
(18 Oct.) a chemat la sfat pe cei mai bătrâni dintre păstori. 
Ei erau: leremia Tirca, Dumitru Perşoi, Radu Petcu, Constantin 
Moldovan, Davidu Popii, lon Boncota ş. a. Intrebati pentruce 
refuză să vânză cele 3000 de oi gelepilor, mai ales că repre- 
zentanţii lor au făgăduit aceasta prințului A Moruzzi (1793—6; 
1799—801), făcând chiar un acord în această privinţă, ei au 
răspuns ` 

1. că gelepul Fette a cerut oi alese din toate turmele; 

2. că la cererea gelepilor n'a fost faţă nici un funcţionar 
al agenţiei împărăteşti, numai subofiterul Szabo, care nu s’a 
împotrivit cu destulă energie gelepilor şi beilicciilor ; 

3. că, în fine, acordul facut cu Vodă nu vor să-l respecte 
oierii cei mai de frunte. 

Acum, însă, in presenta lui Gaudi, ei sunt învoiţi să res- 
pecte acordul încheiat oral cu Măria Sa Vodă şi să predea oile 
făgăduite în locurile determinate: Meteleu, Glodan, Slobozia, 
Săpunar şi alte locuri, unde vor fi turmele mai aproape. Gaudi 
a mai spus gelepului Constandin că el mare voie să aleagă oi 
din turmele supuşilor cesaro-crdesti, ci să primească pe cele 
oferite de aceştia, conform înțelegerii avute cu Vodă. După mai 
multe schimburi de idei, la 19 Octombre Gaudi s'a dus la 
Meteleu, unde, din cele 1125 oi prezintate de oierii ardeleni, 
gelepul a refuzat 120, sub cuvânt că nu sunt bune pentru Con- 
stantinopol. La 21 Oct. a fost la Glodan, la 23 la Săpunari, 
unde s'au predat şi plătit alle 300 de oi de acelaş gelep Con- 
standin. Pentru celelalte afaceri mai mărunte Gaudi lasă în locul 
său pe caporalul Szabo. 

Un acord similar, ca ce] citat de cancelistul Gaudi, au 
încheiat păstorii transilvăneni cu gelepii din Constantinopol la 

Bucuresti în 24 Aprilie (5 Maiu) 1794, înaintea Domnului Ţării, 
precum şi a consulului Merkelius. Acordul era ca tot din o 
sută de oi să vânză trei, cu următoarele preţuri : 


oaia tigae cu miel . ......... Lei 3.25 Parale 
berbecele mare cu lini. . .. . ww mn 825 4 
oaia stearpă cu lana... ...... „ 2.30 , 
cârlanul (berbecele tânăr). .. .... s L35 ` 
Berbecii si oile cu miei bârsani netunse „ 3.15 ,„ 
oaia stearpă e pir es E oe Sete «le „2.10 , 
carlanul Beak Wee he. te Se ee » 1.25 , 


Invoiala a fost, semnată şi de gelepul Nicola Saidtsu (poate 
Saegiul?), care prdonă să se respecte stipulatiile acestui act de 
toți oamenii săi. Dintre oierii ardeleni iscălesc: din partea Să- 
celenilor: Irimie Cirtea, Stan Pană, luon Tomosoiul, Radu 
Barbu, Neculai Rusu şi Zaharia Urs; din partea Brănenilor: ` 
Stan Nan; din partea Sibienilor : Toma şi Oprea Tatu din Sebiş; 
Bucur Opran şi luon Hondoran din Poiana; Bucur Vidrighin, 
lacob Popa şi Bucur Ghiustea din Reşinar. 

Angajamentele, odată luate, ei înțelegeau să le ţină cu 
sfinţenie. 4 

Mai mult! Ei au dovedit nu odată că au inimă simtitoare 
pentru nevoile şi durerile ţării, care-i adăpostia cu atâta ospi- 
talitate. 

Când tara era în strâmtoare, ei de bună voie ridicau taxele 
pentru a veni în ajutorul ei cu generositate, precum spune un 
raport din 1792 (...in dem dermaligen bedringten Zustand des 
Landes gegen dasselbe grossmiithig herbeyzulassen). 


VIII. 


Incercări austriace de a împiedica aşezările păstorilor 
şi ale altor locuitori din Ardeal în Principate. 
t 


Mulţi păstori ardeleni, schimbându-și mereu patria cu a 
turmelor păşune, îndrăgiau atât de mult noua ţară, încât se aşezau 
cu totul aici, aducându-şi cu ei şi familiile de peste munţi. 

Autorităţile austriace, fireşte, încercau să împiedice cu toate 
mijloacele posibile îndreptarea spre „fară“ a Ardelenilor. 

De aceea vedem pe consulii din Bucureşti şi din laşi dând 
imediat alarma la guvernul central din Viena, la cel provincial 
din Ardeal, precum şi la comandamentul trupelor din Tran- 
silvania, să ia toate măsurile necesare pentru împiedicarea 
acestui curent. kb 

Cei mai mulţi Ardeleni, deci, când veniau în „ţară“, veniau 
prin „vama cucului“, nestiuti şi nevăzuţi de autoritățile cesaro- 

crăeşti, şi când se aşezau aicea, se aşezau cu rizicul de a-şi 
pierde tot avutul lor de dincolo. 

Că uneori aceşti „mocani“ şi ,tutueni*, aşezaţi în ţară, dau 
mult de lucru divanurilor, ispravnicilor Ungurenilor — slujbasi 
anume însărcinaţi cu aranjarea afacerilor lor — şi uneori chiar 
Domnilor înşişi, e prea adevărat. Şi fiindcă în mâinile lor erau 
bogății şi interese mari, de tot soiul, nici că se putea altfel. 

E caracteristic, din acest punct de vedere, procesul lui Ilie 
Oprea din Săliştea Sibiiului cu Ilinca, văduva vamesului Iie, 
proces care a durat mai bine de zece ani de zile. Mai întâiu a 
reclamat-o Oprea pe văduva Ilinca, la divanul din Craiova, în 
15 lunie 1782, să-i plătească 700 Lei interese pentru cele 16 
pungi de bani date cu ocazia împărţirii turmelor de oi. Această 
reclamatiune, după o cercetare temeinică şi minuțioasă, s'a găsit 
cu desăvârşire falşă. La 19 Noembre, însă, a aceluiaş an, Oprea 
reclamă pe Ilinca la divanul domnesc din Bucuresti, dar recla- 
matia din nou a fost găsită fără de nici un temeiu serios. 
Ocupându-se la 14 Decembre 1782 însuşi Domnul Caragea de 
această chestiune s'a constatat din o scrisoare a reclamantului 
din lunie 1781, prezintată de către inculpată, din care se vedea 
limpede că, după încheerea tuturor socotelilor avute de cei doi 
tovarăşi, anume de vameşul Vasile şi Ilie Oprea, cel din urmă 
mai rămânea dator cu câţiva galbeni celui dintâiu, datorie pe 
care se obliga să şi-o achite în curând. Oprea n'a tăgăduit scri- 
soarea. Domnul i-a iertat toate datoriile către Ilinca afară de 
100 Lei. La 19 Martie 1783 Ilie Oprea a dat şi un înscris că 
mare dreptate şi nu va mai pretinde nimic dela ea. După trei 
ani, însă, la 26 Sept. 1786, sub stăpânirea lui Mavrogheni, reia 
procesul, tot la divanul din Craiova, împotriva Ilincai, cerându-i 
acum simbrie de 400 Lei. fără interese. A fost osândit, fireşte, 
şi de astă dată, ca un om de nimic, călcător de drept şi de 
dreptate. La 6 Octombre 1786, el aduse pe Ilinca din nou îna- 
intea divanului domnesc al lui Mavrogheni, cu care ocaziune 
procesul se judecă şi de agenţia cesaro-crăiască şi de divan. 
Reclamantul a fost aflat fals şi mincinos. Prinţul Mavrogheni 
închee procesul, cu observarea că, dacă Oprea mai înnoeşte 
procesul, va fi îndatorat să plătească tot ce trece de cele 
16, pungi de bani în acest proces şi despre care a dat înscris. 
In 1790, după înaintarea trupelor imperiale, acest Oprea a fost 
prins şi osândit ca spion turc, de feldmareşalul austriac Prinţul 
de Coburg, prin divanul ţării şi ţinut în ocnă timp de 11 luni. 
La 6 Februar 1792, el are un alt proces cu mazilitul Tufecci-başa 
Mavrodin. In acuză el spunea că acest Mavrodin l-a acuzat pe 
nedrept, ca să-l înfunde în ocnă şi să se îmbogăţească, pe urmă, 
cu avutul său. Oprea mai spunea, de astă dată, că el a legat 
de gâtul a trei oi 260 de ducati imperiali, pe cari i i-a luat 

acest Mavrodin. Cercetându-se amănunţit şi cazul acesta, s'a 
constatat că Mavrodin mare nici o vină. Dacă i-a luat odată 38 
de oi şi 20 de miei, i l-ea luat din ordinul unor ofiţeri supe- 
riori. La 23 Februar acelaş an, Oprea îşi modifica reclamatia 
înaintea Domnului Sutu în sensul că el ar fi legat ducatii nu de 
gâtul a trei, ci numai al unei singure oi. Cercetându-se serios 
cazul în prezența Măriei Sale a Domnului, a episcopilor, a boe- 
rilor din divan şi chiar a agentului cesaro-crăesc Merkelius, s'a 
aflat neîntemeiată atât învinuirea adusă lui Mavrodin cât şi is- 
toria cu ducatii, fiindcă însuşi fostul său stăpân Mihăilă a spus 
că Oprea totdeauna a fost om sărac, fără de nici un ban. Mai 
departe s'a dovedit că acest Oprea e un om atât de rău şi de 
stricat, încât ar fi meritat să stea în ochă toată vieata. Gene- 
ralul comandant, însă, din milă, i-a redus esenţial pedeapsa. 
Procesul verbal al acestei şedinţe e semnat de Mihaiu-Vodă Sutu 
Domnul şi de Răducanu secretarul divanului. 

Dintr'un act, ataşat la extrasele relativ la procesele inter- 
minabile ale lui Oprea, act semnat de medelnicerul Drăghici 
Grecean, clucerul Dumitrachi şi al doilea vistier Pascal, se mai 
vede că numitul Gprea, dela un timp încoace, nu se mai în- 
torcea primăvara acasă, În Ardeal, ci s'a oprit „în satul Cojeni 
din Valahia“. Şi ca el vor fi făcut şi mulţi alţii. Isbucnind mai 
apoi răsboiul ruso-turc, el s'a refugiat în bălțile Dunării, din 
jos de Giurgiu, în satul Costeni, până la apropierea trupelor 
austriace, când el ar fi plecat în delegaţie la Bucureşti să înles- 
nească venirea în tara a tuturor consătenilor săi. 

Şi dacă a avut gânduri şi preocupări de acestea şi un om 
rau, certat cu toată lumea şi hărțuit de autorităţi, cum a fost 
[lie Oprea din Sălişte, ne putem închipui cum vor îi fost oamenii 
de ispravă, aceia despre cari Românul zice că tac şi fac. 

Nu e mirare, deci, că vigilenta austro-ungară era împinsă 
„uneori până la nebunie. Se amestecau până şi în chestiunile in- 
time ale supuşilor, oprindu-i să se căsătorească dincoace de 
Carpaţi, fără încuviințarea agenturei, sub pedeapsa pierderii 
dreptului la avutul din Ardeal pentru copiii născuţi din aceste 
căsătorii, 

Chiar când Voevodul își da uneori cuvântul că nu va primi 
pe Ardelenii, cari se anunțau că vor veni în număr mare, con- 
sulul tot nu se încredea, fiindcă, precum scrie Merkelius lui 
Kaunitz la 11 Ianuarie 1788, aici, în Principate sunt boeri şi alţii 
cari îl fac pe Vodă să se abată şi dela hotărârea odată luată. 

Şi dacă Secuii şi Saşii încă au ajuns să numească Princi- 
patele şi în particular Muntenia „ţară“ („auch die Székler und 
Sachsen nennen Rumänien kurzweg: „Czara“. Hintz loc. cit. 
pag. 38), care va să zică: centru şi izvor de vieaţă şi bogăţie, 
cu atât mai mult aveau dreptul şi datoria să o numiască şi 

socotească astfel păstorii ardeleni, fiii cei dintâi ai acestui pământ, 
cari din timpuri imemoriale, deia plămădirea neamului nostru şi, 
poate, chiar din timpuri anterioare epocei romane, urmau acelaş 
ritm, balansând toamna din munţii Ardealului spre bălțile şi 
câmpiile dunărene, iar primăvara, după topirea zăpezilor, făcând 
calea'ntoarsă, dela şes spre păşunile mătăsoase ale înălțimilor 
carpatine. 

Această mişcare, fiind însuşi ritmul vieţii noastre, şi ducând 
în chip firesc la închegarea noastră ca neam şi ţară, nu e mirare 
că mau putut-o împiedica nişte străini, pripasiti printre noi, cu 
toate mijloacele artificiale ce le sta la îndemână. 


IX. 
Incheere. 


Resumând cele de până aici, constatăm următoarele: 

Transhumanta în ţările române e up crâmpeiu din cele mai 
însemnate ale ritmului vieţii. Ea nu e numai un fenomen social 
sau’ economic, ca în atâtea alte ţări, ci e înshşi fermentul vieţii 
noastre naţionale şi politice. Ea a avut consecinţe atât de grave, 
încât au fost nevoite să,se ocupe de ea şi s'o reglementeze prin 
tratate internaţionale marile puteri străine de pe vremuri. Cu toate 
greutăţile depărtării şi ale necunoscutului, cu toate intemperiile 
vremii, precum şi cu toate micile şi marile răutăţi şi mizerii ale 
slujbaşilor de tot soiul, ba chiar şi ale proprietarilor; comer- 
ciantilor şi, de atâtea ori, şi în ciuda obstacolelor puse de trei 
sau patru stăpâniri vrăjmaşe, păstorii ardeleni nu numai veniau 
în „țară“ şi se întorceau îndărăt, ca nişte umbre rătăcitoare, ci, 
ori de câte ori aveau prilejul, ei îşi făceau aici şi aşezări statornice, 
legându-şi soarta lor pentru vecie de soarta pământului pe care 
trăiau, calitatea cea mai prețioasă a acestui popor, pe care o 
exprimă şi zicătoarea: „Apa trece, pietrele rămân“. 


loan Georgescu 
profesor, Constanţa. 

AD FAUNUM 


— HORATIUS — 


Zeule Faun, tu amantul multor nimfe uşoare, 

Dacă 'n ori ce an in cinste-ti o capră tăia-voi 

Si voiu risipi pe-altarul tău tămâie şi vin cu-a 
Venerei cupă, 


Vin’ te rog, tu, paşnic zeu, pe-ogoarele mele . 

Şi pe 'ntinsele câmpii ce sunt scăldate 'n lumină, 

lar nainte de-a pleca, priveşte turma din grajd şi 
Bine-cuvânt-o. 


Când Decembre-aduce ziua care ţie menită-i, 

Zburdă turmele și fug pe'ntinsa păşune, — 

Satul tot serbează stând în câmp de vorbă pe lângă 
Boii lor leneşi. 


Lupul rătăceşte printre mieluşeii sburdainici ; 
Codru'n freamăt cerne'n calea ta săibatecă frunză, 
lar plugarul bate de trei ori ogorul pe care 

Des îl blestemă. 


Trad. de Mihail Pricopie_ 


Analele Dobrogei. 4 

UN CANTEC TRIST 


de ANDREE HEROLD 


Un cântec trist si solitar ` 
Străbate-a toamnei trudă; 
Sub cerurile ce tresar 
Plâng arborii cu frunza udă, 


Şi "florile'n câmpie mor. — 
Spre fara unui alt Aprile 
Popoare 'ntregi de păsări sbor, 
Sbor spre căldura altor zile, 


Când gândurile te-au răpus, 
Tu, inimă, cu 'nfrigurare 

Mai cauţi, tristă călătoare, 
Cântarea ce-ţi plăcu nespus d 


Al vieţii cântec ce muri 

Nu 'nvie 'n aste zile grele 

Şi râsul nu va risipi 
Perdeaua lacrimilor mele, ,. 


Trad. de Mihail Pricopie 

COPILA MEA 


— V. HUGO — 


Copila mea! Vezi tu? Eu sorții m'am supus ; 

Fă tot aşa. De lume stând îndepărtată, 

Să maştepți fericiri, să n’astepfi nici triumf, 
Fii resemnată | 


Fii bună, blândă şi-ţi ridică fruntea sus. 

Cum soarele-şi revarsă tot farmecu’n April 

sui cată, draga mea, şi sufletu’n priviri 
Resfrangeti-l. 


Puțini în lumea noastră sunt învingători, 

Căci vremea ce la toţi e neplăcută 

O umbră e, iar viaţa asta, draga mea 
Din ea-i făcută. 


Când soarta ni-i duşmană, crud o blestemăm ` 
lar când simțim dureri, dăm vina pe destin ; 
O lips’ avem oricând, şi dac’ avem ceva, 

E prea putin. 


Şi-acest puțin ni-l dă speranța doar 
- Pe care o nutrim: sau aur, sau mărire, 
Un nume, un surâs, o vorbă spusă blând 
Sau o privire. 


Jubeste, dacă vrei plăcerea s’o cunoşti : 
Un strop pierdut de rouă întrun pustiu întins ! 
In ori ce suflet e-un abis; pustiu *n el 

E-adânc şi 'ntins. 

Vezi tu, cugetătorii sunt nişte Dumnezei, — 
Eroi a căror minţi pe lumi întregi domină ; 
Al vieţei noastre drum de tot întunecat 

Ei îl lumină. 


Ei Sunt aceia curi-au ridicat 

In zările senine şi cereşti pământul. 

si lor, un pic de-odihnă dulce, ca la toţi, 
Le dă mormântul. 


Nu vezi? Chiar ceru ’ntreg, văzând la noi dureri, 

Cuprins de milă e, şi din nălţimi eterne 

In picuri roua, tot ce are el mai scump, 
Plângând şi-o cerne. 


Să-ţi pui speranța "9 Cel de sus; lumina lui 
Să-ţi lumineze ’n veci tremurătorul pas. 
Aceasta-i legea care-asupra 'ntregei lumi 

A mai rămas. 


Să te supui şi tu acestei sfinte legi ; 

Aici stă pacea din visatele poveşti : 

Să nu urăşti, copila mea, — pe toţi să-i plângi, 
De nu-i iubeşti. 


Trad. de Mihail Pricopie 


UN SUFLET DACA PLANGE 


— H. HEINE — 


Uhn suflel daca plange A 


ll rad sus mii de stele , 


De cerurile nelle 


C lipind vorbesc şi ele: 


=> „lubesc sărmanii oameni! 
lubesc cu stăruința SEN 
Dar cat de mull se nsealé 


De mor în suterin ta, 


„Nloi nu simĻļim iubirea 
De vieli omoratoare e 
Suntem de-aceia poale 


In veci nemuritoare. 


Trad. de Mihail Pricopie 

ŞI DACA EU LE ȘTIU VORBIREA 


— H. HEINE — 


Vëzduhu-i clar. Pe ceruri skele 


Tremurätoare skrälucese ` 
De mii de ani privesc pămânţul 


Cu lumea lui, şi “cal grăiesc, 


Caci au şi stelele-o vorbite, 
Un grai, ceresc de nell şi sfant, 


Pe care însă nu-l pricepe 


Un filolog de pe pământ. 


lar daca eu levatiu vorbirea 
Di H H 
EI dacă n veci no pol vita, 
E pentru SCH avul ca dascăl, 
Şi ochii, şi gurita la 
Trad. de Mihail Pric opie 

NURIE. 


Eram la hatipul Ibraim. 

In grădina bogată in caisi, meri şi iarbă verde din fata 
casei, ascunsă de privirile oamenilor ulitei prin ziduri nalte de 
piatră şi lut, ne aşezasem pe covoare şi beam cafea, fumam şi 
discutam. 

Cu un hatip inteligent şi umblat prin lume ca Hagi Ibraim, 
câte nu se pot discuta ? Buzele lui atinseseră piatra sfântă dela 
Meca şi ochii lui văzuseră ruinele-minuni dela Teba! 

Despre Meca nu-i plăcea să vorbească unui ghiaur ca 
mine, dar despre Egipt aduse vorba. Spunea că are de-acolq 
nişte pene de struţ-irumuseţe şi regreta că soţia sa nu le poate 
purta. 

— Credinţa, obiceiul... zise hatipul mângâindu-şi barba 
resemnat. 

Orice-aţi spune voi mahomedanii, un lucru rămâne ade- 
vărat : Coranul a fost aspru cu femeile... insinuez eu. 

— Aspru? Da, ca şi natura! Acolo vorbeşte stăpânuj 
neînduplecat şi etern al lumii, care are grijă mai cu seamă. de 
cei ce se vor naşte şi înaintea căruia noi, cei de azi, suntem 
ca, pulberea trecutului. El vrea un cuib liniştit pentru cei ce 
vin !... sfârşi hatipul serios. 

Rămaserăm un moment tăcuţi, — nici nu se putea altfel: 
tăcerea e singurul ecou ce-l lasă vocea adevărurilor mari. Dar 
cum nu venisem la Hagi Ibraim să mă convertesc, reluai glumet: 

— Cum rămâne cu ruga lui Hafis, pe care-l admiri: ,,Alah, 
de vrei să ne dai un semn al puterei şi milei, — dă porunci, 
femeile s'arunce feregeaua!)!* Nu-i aşa că Orientul e nemulțumit? 
In această rugă nu strigă însăşi natura? 


1) Feregeaua e vălul pe care-l purtau mahomedanele pe fata. 


www.dacoromanica.ro 


56 


— Astea sunt glume, — ruga se tălmăceşte aşa: „Alah, 
dă-ne minte şi nouă şi femeilor, ca să nu mai fie nevoe de 
feregea ! spuse Hagi Ibraim cu haz. 


Cineva ne întrerupt convorbirea deschizând portiţa grădinei. 
Doi tineri mahomedani intrară, un flăcău şi o fată, palizi şi 
tăcuţi. Fata se descoperi îndrăzneață, dar rămase pe loc câţiva 
paşi de noi. Tânărul înaintă spre hatip, îşi făcu temeneua şi-i 
spuse scurt, ca întrun fel de raport: 

— Am răpit fata asta şi voiu să o iau în căsătorie! 

Hatipul, parcă obicinuit cu asemenea lucruri, surâse bine- 
voitor şi-l întrebă de vechili-baba — marturi. Intrebarea hatipului 
lăsă pe tânăr cam încurcat. 


(La căsătoriile mahomedane se cer vechili-baba, reprezen- 
tantii părinţilor fetei şi tânărului, cari dau consimţământul şi 
mărturie pentru publicitatea actului.) 

Când Hagi Ibraim deschise ochii mari şi întrebători asupra 
fetei, aceasta rosti cu tărie: 

’ — Nu pot să iau pe acest talhar ! 

La această isbucnire neaşteptată pentru mine, hatipul ma 
privi cu un surâs semnificativ, ca şi cum mi-ar fi spus: „Să 
vezi cum are să zică: da!“ 


El începu cu ton blând o predică părintească în care prea- 
măria pe bărbat ca pe elementul superior al acestei lumi. Că 
numai prin bărbat, femeea se apropie de Alah ; că femeea singură, 
pe lume, e ca o floare rătăcită într'o pustie de nisip; că femeea 
e datoare să fie a unui bărbat, pe care să-l urmeze la casa lui şi 
să-l ţie, prin bucuriile căminului, legat de ea.. 

„Fata nu răspunse nimic, dar două şiruri de lacrimi răs- 
pundeau cu prisos că acea predică nu-i împacă inima. 

Hagi Ibraim nu disperă. Incepu să-i laude pe îlăcău: tinereţe, 
iubire, muncă, belşug, neamuri de cinste. 

— Destul, efendi, isbucni iar fata, nu D sa fiu a acestui 
tălhar. El m’a răpit fără voie mamei, dar şi fără voia mea. A 
venit înarmat cu pistoale şi iatagan, ma smuls din casă cu 
tovarăşii lui lovind pe mama, ca şi cum ar fi furat o pungă cu 
bani. A voit apoi să mă aibă ameninţându-mă cu iataganul. 
lată de aci mi-e părul smuls... 

Fata îşi plecă capul şi arătă o şuviţă de păr încurcată, 
rătăcită ca o streină în frumoasa coroană a capului, care se răs- 
vrătise vie, protestând odată cu stăpâna contra acestui sacrilegiu. 

— A, numai atât te opreşte să zici „da“? reluă Hagi Ibraim 
cu volubilitate. Să ştii, Nurie, că şi mama ta şi vecina şi multe 
din femeile pe care le cunoşti, la timpul lor au fost şi ele răpite 
şi asta nu a fost piedică la fericirea Jor. Este pe lumea asta un 
prag peste care o femee trece purtată pe sus, — atât şi nimic alt. 

— Dacă as fi un cal, câine, o vietate pe care cineva o 
fură şi ar putea s'o îmblânzească cu traiu bun şi mângâeri şi 
ar face-o să uite că ea n’a voit toate acestea, da! Dar uită-te 
la mine: sunt om, trăesc, 'simt. Eu nu voiu uita cine e alături 
de mine. De ce mi-aş face un chin din viaţa întreagă şi cuib 
de ură din inima mea? 

Hagi Ibraim rămase gânditor, căutând parcă într'altă lume 
o deslegare. 

Cât despre mine, conflictul mi se păru tragic şi sufletul 
meu, cu toată predica lui Hagi Ibraim, luă partea fetei cu interes. 
Va fi fost sau nu, — această Nurie devenise frumoasă şi puter- 
nică; poruncea sufletului. er 

In decorul verde al grădinei părea că personifică natura 
ce striga oamenilor să deschidă ochii, să n'o degradeze, ameste- 
când ce nu poate fi amestecat, înjosind ce nu poate fi înjosit, 
până la meschinele lor ambiţii şi mătuntele lor socoteli. 

Privii la ea atent. Totul era făcut pentru iubire; şi ochii 
negri sclipitori, acum noroşi şi sălbateci şi obrajii rotunzi şi 
buzele simpatic arcuite şi sânul din care isbucnia atâta furtună 
şi toată faptura ei, ce vibra atât de armonic cu sufletul în 
revoltă ... Socoteam : ce-ar fi în iubire! 

Hatip efendi, deschide ochii! Intervenii eu. Trebue să vezi 
că orice încercare e zadarnică: ceva vital protestează în ea! 
Oare nu se poate interpreta altfel obiceiul acesta al răpirei? Te 
ştiu meşter... 

— Ai dreptate! Şi îndărătnicia poate veni dela Alah!... 
Şopti hatipul cu un zâmbet şiret. 

Apoi întorcându-se şi prinzând într'o privire rece pe tânărul 
ce încă aştepta hotărârea, rosti ca din carte: 

— Pentru că fără voia ei ai răpit fata, să ştii, nu te pot 
căsători cy ea. Pentru că fără voia ei... Intelegi? 

Tânărul contrariat deschise ochii mari, apoi tăcut plecă 
murmurând ceva, o înjurătură sau ameninţare. Fata îşi ridică 
mâinele acoperindu-şi obrajii, şi buzele ei înviorate şoptiră o rugă- 
ciune. Mi s'a părut că aud: Alah e mare.., 

— Da, strigai eu, convins, repetând cuvintele hatipului: 
Alah e mare!... Pentru el cei de azi sunt ca’ pulberea trecutului! 
El vrea un cuib liniştit pentru cei ce vin!... 


D. Stoicescu 

BALTA IALOMIȚEI 


Contributiuni la cunoaşterea părţii de nord a ei 


După ce „marele fluviu“ ajunge la Silistra, scapă intro 
luncă largă, atât de largă, încât apele sale se împrăștie în o 
mulţime de gârle şi braţe care, înconjurând ostroavele lungă- 
rete, îşi poartă apele spre cele două ramuri: Borcea, mai mică, 
mărginind Bărăganul şi Dunărea propriu zisă, care curge pe sub 
malul înalt al Dobrogei. In dreptul orăşelului Hârşova aceste 
două braţe se unesc şi închid astfel între ele aşa zisa Baltă a 
Ialomiţei. ; 

Imens rezervoriu de bogăţie naturală, frumuseţe cu nimic 
mai prejos decat piscurile Carpatilor din care pornesc spre vale, 
doinind, limpezi isvoare, ţinut românesc încă dela începutul vieţii 
noastre istorice, Balta Ialomiţei merită — hotărât — să fie stu- 
diată cu atentiune. Geolog, geograf, istoric, poet, biolog, arhe- 
olog, sau economist, ea îţi oferă cu nepărtinire un câmp vast 
de studiu. A o cuprinde şi a o cerceta sub toate aspectele sub 
care se prezintă nu este însă de competenţa mea şi de aceea, în 
cele ce urmează, mă voiu mărgini a face doar umile incursiuni 
care, de vor avea măcar darul de a îndemna pe valoroşii noştri 
specialişti să confere acestui colţ din patrie mai multă atenţiune. 
mă vor răsplăti cu prisosinté de munca mea — dealtfel plăcută, 

După cum arată şi titlul, lucrarea aceasta are de scop 
cunoaşterea părții de nord a bălții, adică a porțiunii cuprinsă între 
drumul de fier şi confluența Borcei cu Dunărea. Cu toate acestea, 
pentru a întări unele fapte generale, voiu cita şi din lucrările 
ce privesc sudul Bălții Ialomiţa, ba chiar şi Balta Brăilei. 


Descrierea fizică. 


Balta Ialomiţei are între Feteşti şi Cernavoda o lăţime de 
13,5 Km. De aici începe să se lăţească mereu până când între 
Pârjani şi Boascic, socdtind şi terenul inundabil de dincolo. de 
Borcea, eapătă o lăţime de 16 km. pentru ca, îngustându-se, să 
ajungă la 9,5 Km. între Făcăeni şi Topalu. Apoi lățimea se mic- 
şorează din ce în ce până la Hârşova, atingând doar între V/ă- 
deni şi Ghizdăreşti vre-o 13 Km. (socotind iarăşi şi balta de 

dincolo de Borcea, unde se află marele Ezer al Viddenilor unit 
cu Mocirla). 

In cercetarea fizică a bălții vom enumera şi vom vorbi, pe 
scurt, despre: 

1. Ostroave; 

2. Lacuri, iazuri, benturi, ezere, privaluri ; 

3. Popine, pomostele şi grinduri. 


Ostroavele. Cele mai multe sunt în Dunărea-Veche. Forma 
lor, in mod obişnuit, este lungăreaţă, din cauză că apa Dunărei, 
curgând repede, le roade coastele şi „chiscul“, iar aluviunile sunt 
depuse de curent spre „coada ostrovului“. Roaderea aceasta face 
ca pozitiunea ostrovului față de malurile înalte alte Dobrogei sau 
fata de câmpia munteană să se schimbe. Deplasarea se poate 
urmăsi în timp scurt şi cu preciziune; de aceia cu drept cu- 
vânt s'a zis că ostroavele ,calatoresc*. Tot eroziunea face ca 
ostrovul să se termine cu maluri abrupte — potmoluri — înalte 
de 3—4 m. spre chisc, pe când coada este o renie nisipoasă 
şi lungă. 

In fiecare an renia creşte, dar vechimea adausurilor se cu- 
noaşte uşor după vegetaţie. Aşa renia dintr'un an oarecare este 
lipsită complet de vegetaţie, cea cu un an mai veche este aco- 
perită cu iarbă, cea de trei ani are lăstar de salcie şi aşa mai 
departe, până dăm de pădurea de salcie bătrână. 


Unele ostroave dispar, altele apar, altele îşi măresc Supra- 
fata. Şi aceste fenomene au loc într'un timp scurt. Un exemplu 
dintro sută: toţi bătrânii din Topalu vorbesc de un ostrov, care 
se numia „Luchii“ (= Lupii). Era situat în mijlocul Dunărei. Azi 
nu mai există din el nici un petec. In schimb ostrovul Afârnaţi 
şi-a mărit suprafaţa, iar mai în jos de Balaban — în dreptul 
căruia erau Lupii — un ostrov „încearcă“ să iasă la iveală. Când 
scad apele, iese un „prund“ care începe să fie acoperit de iarbă, 
dar când Dunărea îşi ridică nivelul, este iarăşi inundat. Cu 
timpul însă el va rămâne la suprafaţa apei şi se va acoperi 
de sălcii. ` 

Cum vedem, conturul ostroavelor este în continuă schimbare. 
O hartă veche de 20 ani nu se mai potriveşte de loc cu reali- 
tatea. Aşa harta statului major ridicată între 1880—1884, arată 
în chiscul Balabanului o movilă de 12 m. înălţime şi depărtată 
de malul Dunărei cu 500 m. Astăzi — după 40 de ani — na ră- 
mas nici urmă. 

Ostroavele mici de pe lângă malul Dobrogei s'au mai 
născut şi din ruperea şi spălarea capurilor, care înaintează în 
vâltoarea apei şi prin depunerea mâlului la o depărtare nu prea 
mare de depozitul lutos. 

Cand vin marile inundaţii, cum a fost cea din anul 1897, 
cele mai multe ostroave sunt acoperite de apă. Rămân totuşi 
uscate părţile mai înalte numite- grinduri. Creşterea apei este 
uneori foarte repede. Animalele, îngrozite, se adună pe tăpşane. 
Frica de moarte împrieteneşte animalele cele mai diferite: cai, 
vulpi, iepuri, etc. Vânătorul nu mai are nevoe să străbată zeci 
de kilometri după vânat, nu mai are nevoe nici de puşcă; cio- 
magul îi ajunge. Dar apa continuă să crească şi peste o zi — 
două, acolo unde mişuna viaţa, nu mai vezi decât o pânză găl- 
buie de apă. Zăperul curge acum vuind printre sălcii, rupând 
crengi şi dărămând copacii, odată cu malurile surpate. 

Inundatia, pe lângă partea rea, anume aceia că înneacă 
animale, distruge pădurea şi privează vitele de păşune, are şi 
o parte bună. Apa mâloasă, care acopere ostroavele, joacă acelaş 
rol pentru semănături ca şi revărsarea Nilului pentru câmpia 
Egiptului. 

Apoi, totodată, apa încărcată cu peşte umple toate jepşile 
şi măreşte considerabil producţia peştelui din acel an. 

Contra inundaţiei oamenii fac „pomostele“, adică ridică 
movile de pământ unde adăpostesc vitele, stupii, etc. Pentru stupi 
se mai obişnueşte să se facă „pătule“ pe pari infipti în pământ, 
adevărate locuinţe lacustre. 

Cele mai de seamă ostroave din albia Dunărei, începând 
dela Cernavoda, sunt următoarele: Troina-Mare, dincolo de care 
este o Troind mai mică, in fata satului Seimenii Mici, apoi Sei- 
menii-Mari în fata satului cu acelaş nume, Ostrovelul, Ostrovul 
Țării, toarte îngust şi lung — dela Seimenii-Mari până la Boascic. 
Urmează apoi Ostrovul Boascicului, Zăvalul, marele ostrov Bala- 
ban, care se desparte de Alionte prin braţul Balaban, care seacă 
adesea cu desăvârşire, Atârnaţii, Zăloaca, Ghizdăreşti şi alte 
multe. 

Borcea e săracă în ostroave. Cel mai însemnat este Ostro- 
vul Borcei între satele Borduşani şi Lăteni. 


Lacuri, iazuri, bentari, ezere, privaluri. Balta lalomi{ei este 
în această privință o adevărată „deltă internă“_a Dunărei. Daca 
Marea Neagră ar înainta până dincolo de Hârşova, atunci balta 
nu s’ar deosebi absolut cu nimic de delta actuală. 

Dacă despre ostroave am spus că suprafaţa şi conturul 
lor sunt într'o continuă schimbare, cu atât mai mult trebue să 
repetăm această afirmare pentru jepşi, iazuri, benturi şi ezere. 
Suprafaţa lor depinde de nivelul Dunărei. Dacă acesta scade 
mult, atunci gropile în care s'au cuibărit lacurile seacă, fundul 
se usucă şi se poate ara. 

Aceste ochiuri de apă sunt adesea unite prin gârle şi 
privaluri şi au ieşire la/Dunăre sau Borcea. Ele sunt pline cu 

peste şi furnizează consumului cantităţi foarte mari. Pescuitul 
este însă adesea ori împiedicat de stuful care creşte foarte des 
şi de plaghia care acoperă suprafața apei. Lacurile adânci şi 
acoperite de plaghie se numesc benturi. Ele sunt şi mai mici. 

Plaghia sau scochina se formează astfel: papura, tipirigul 
şi trestia, putrezind, rămâne plută la suprafaţă şi continuă să 
putrezească. Vântul aduce prai şi-l depune pe insulă. O creangă 
de salcie. ruptă de vânt, căzând şi înfigându-se in resturile 
putrezirei, prinde rădăcină, aşa că insula se acoperă şi de copaci 
pe lângă ierburile care cresc pe ea din abundență. In anul 
următor, papura nu-şi mai vâră rădăcina tocmai în fundul 
bentului ci se fixează pe insulă. Vântul poartă de colo-colo 
această lume călătoare, dedesubtul căreia trăieşte o alta tot aşa 
de plină de viaţă: lumea peştilor nesortiti stomacurilor noastre. 

Fundul jepşilor este totdeauna nămolos şi aceasta împiedică 
şi mai mult pescuitul, căci nimeni nu riscă să se afunde până 
la piept în noroiul cleios. În schimb. crapul o duce foarte bine, 
căci îşi poate săpa „spălături“. O spălătură este o groapă unde 
se adună crapul când este urmărit. De multe ori s'a întâmplat 
că pescarii dând într'o spălătură, s'au dus până la brâu în peşte. 

Când nivelul Dunărei scade, apa jepşilor începe să se 
scurgă prin privaluri. Atunci se fac garduri de şipci sau nuiele 
la gura privalului şi peştele este astfel oprit şi destinat să 
satisfacă foamea celor muti. : 

Cele mai de seamă benturi, jepsi si ezere sunt următoarele: 
Ezerul cel mare şi Lacul Rotund continuat cu Băboaiele la nordul 
liniei ferate. Ambele îşi scurg apa prin privalul Batlanului. Apoi, 
în fata satului Seimeni-Mari sunt: Mistreuţa, Pietroaiele, Stram- 
bele, Ştiucoaia, Ştiuca, Toana, Lăţimea, Tinosul, Sinchetroiul mic, 
Sinchetroiul mare, Porculeasa, etc. toate pline cu peşte. Ele 
comunică între ele prin numeroase privaluri, dintre care cităm: 
Periatul, Cracul, Brigăreasa, etc. 

Mai la nord, dela Boascic şi până la Coada Balabanului 
sunt trei lacuri mari: Iazul Cdbdl, cel mai mare din balta 
Ialomiţei, Ezerul lorga şi Ezerul cu Butuci. In jurul lor sunt 
altele mai mici: Bentul Cegani, Cucuta, Bentul, Rdfoiul, Pârlitura, 
Leja, Gâtul Stânei, Jorga şi altele. Privalurile mai însemnate 
sunt: Vârsătura, Lungul, Cega, Veriga lui Cârjan, Verigh lui 
Borjoacă, Vaca, Alăpeţul, etc. etc. Dincolo de Borcea sunt vre-o 
trei lacuri. ' 

Intre Calachioi si Topalu sunt lacuri mici, deasemenea 
pline cu peste. Enumeram: /apşa Batiştea, Ezerul Cazacului, 
Ezerul Coimdtul, Fântânele, Strâmba, Butoiut. lar mai în sus: 
Ezerul Frumos, Brunciul, Buzea, Ciocanul mic, Ciocanul mare, 
Japsa Lungă, Japsa Lată, Moşia, Cătina etc. Privalele mai de 
seamă sunt: Mateca, Gherghinul, Repejorul, marele prival Sdltava 

(lung de peste 30 Km.) Sditdvifa, privalul Calului, Cdbeleful, 
Zărnoaia, Vâlga, Rogoazele, Camenița, Moşia, Pleaşul, Robul, etc. 
Jepşile sunt foarte bogate în peşte. Aici sunt marile cherhanale: 
Lăteanca şi Făcăeni. Unele privaluri sunt aşa de mari, încât s'au 
construit peste ele poduri fixe (Săltava). 

Dincolo de Borcea sunt deasemenea câteva lacuri: Ezerul 
Viddenilor, Mocirla, Căţinul şi Lacul iui Muşat, care îşi scurg 
apele prin privaluri scurte, sunt cele mai însemnate. 


Popiné, pomostele şi grinduri. Popinele sunt resturi din 
vechile terase ale Dunărei, martorii scufundării regiunei Dunărei 
de jos, care începe după depunerea, loessului. Origina lor a 
fost ingenios pusă în lumină de către DI. Prof. Dr. C. Brătescu:). 

In Balta Ialomiţei sunt următoarele popine sau grădişti: 
Siliştea Trămşanii, Siliştea Grădiştea, Grădiştea Coslogenilor si 
Grindul Dichisenilor care, fiind la sudul liniei ferate, ies din 
cadrul acestor contributiuni. În balta cuprinsă între podul Regele 
Carol I şi confluenţa Dunărei cu Borcea întâlnim o singură 
popină, numită Pochina, în faţa satului Borduşani, o movilă 
rotundă, înaltă de 27,3 m. E un rest dintr'o terasă mai înaltă şi 
mai veche de cât terasa cea mai de jos dela Borduşani, care 
are numai 22—23 m. 

Dincolo de Borcea apar iarăşi câteva popine: Pochina 
Vlădenilor de 25,4 m; Pochina cu vii de 24 m. şi Blagodeasca 
de 22 m., toate rămăşiţe din terasele vecine câmpiei?). 

Pomostelele sunt ridicături de pământ făcute de oameni 
contra inundaţiilor. Ca si popinele au servit şi uneori servesc 
încă şi astăzi, drept adăpost pentru oameni şi animale când vin 
apele mari. Sunt foarte numeroase. Pomenim: La Găvane (11 m.) 
la nord de jeapşa Iorga, La sut din ostrovul Balaban, V/ddeanca 
(11 m.), Gura Zătoacei, Plopii Căpitanului (11 m.), Plopii lui 
Hârdea din fata satului Boascic, Pomosteaua din Alionte, etc. 

Prin grind se înţelege un loc mai înalt, greu inundabil. 
Pornind dela Cernavoda spre nord, găsim următoarele grinduri 
mai însemnate: Grindul Fierului între Boascic şi Seimeni, care 
nu este înnecat complet niciodată (punctul cel mai înalt are 
11 m.), Grindul Bâtlanului dealungul privalului cu acelaş nume, 
al Vărsăturii, al Periatului, şi al Cegii, care urmăreşte privalul 
Cega şi începe dela Bentul Ceganilor, unde nu este niciodată 
innecat. ~ 
_ _ Mai la nord întâlnim Grindul Repejorul, al Vacii şi altele 
fără numiri proprii. In timpul marilor inundaţii grindurile sunt 
singurele locuri unde mai pot paşte vitele. 


_ )C, Bratescu — Mişcări epirogenetice şi caractere morfologice în 
shea ra de jos. Analele Dobr., An. I. No. 4 pg 569—597. 

Mai toate au urme de aşezări omeneşti (vetre cu cenuşă, 
cioburi etc.); dar despre aceasta vom vorbi mai la vale. In acest 
capitol al descrierii fizice ar îi locul să spunem ceva şi despre 
continua creştere a brațului Borcea în detrimentul Dunărei. Această 
creştere se poate foarte bine urmări în timp. După spusele oame- 
nilor bătrâni privalul Cega din dreptul satului muntea& Cegani a 
fost un brat care lega Borcea cu Dunărea şi pe el circulau dintr'o 
parte în alta caicele turceşti. Astăzi Borcea sta depărtat cu 
peste 700 de metri Ge gura privalului. Din fosta albie a rămas 
un ghiol — Bentul — adânc ca şi Borcea, de care se desparte 
printr'o limbă de pământ. 

Bătrânii din Borduşani!) îşi amintesc că acum 70—80 ani, 
sătenii scoteau lemne din baltă cu carul — fără să aibă nevoie 
de dubă — iar babele de azi — copile fiind pe acea vreme — 
ridicau poalele rochiei şi treceau „dincolo“ prin apă şi adunau 
porumbe cu sacii. 

Biserica satului Lăteni era până acum câte-va zeci de ani 
la 800 m. depărtare de Borcea; azi această distanță a rămas 
pe jumătate şi satul va fi în scurt timp desfiinţat. Se va întâmpla 
cu Lăteni ceiace s'a întâmplat cu Bordusanii-Mici, care acum se 
găseşte în albia Borcei şi încă departe pe malul drept al ei, 
căci în acest punct brațul, atât de dornic după expansiune, 
curgea pe lângă înălţimea numită Popina, rămasă astăzi la o 
distanţă de circa 2 Am. de Borcea. 

Umilarea acestui brat se simte şi spre satele Găiţa şi Facdent 
unde s'au făcut şi diguri de apărare 2) 

Aceasta înaintare atât de vizibilă şi rapidă a Borcei spre 
Bărăgan este pusă de geografi în legătură cu scufundarea înceată 
a. câmpiei muntene, care încă nu s'a stabilizat şi aşezat complet 
pe sâmburele pământului. 

Dacă scufundarea va continua, Dunărea va fi mereu secă- 
tuită de apă şi în cele din urmă apele sale_se vor retrage toate 
în Borcea şi actuala baltă a lalomitei va fi desfiinţată 3). 


Viaţa organică. 
Plante. 


Vegetaţia sălbatecă. Balta îngrăşată de revărsările Dunărei 
şi veşnic îmbibată de apă este foarte bogată în plante. Aici natura 
a îmbinat aşa de curios conditiunile de trai şi desvoltare, încât 


1) Jud. lalomiţa 

2) Aduc şi pe această cale multumirile mele D-ior N. Borşaru gi 
C. Davidescu, cari mi-au furnizat cu multă dragoste date privitoare 
la creşterea Borcei. e 


3) După o relatare orală a D-lui Prof. Dr. C. Bratescu. 

găsim alături de arbori măreţi, plante inferioare, care se înmulţesc 
prin segmentarea celulelor. 

Reprezentanţii copacilor sunt: salcia, plopul, rdchita; ai 
arbustilor: cătina, porumbarul, gherghinul, cu fructele lui mălă- 
ioase şi agurida, sora sălbatecă a viței de vie, care îşi încolă- 
ceşte curpenul mlădios pe după trupul scorburos al sălciilor. 
Cel mai falnic copac este plopul, înalt de 20 m., cu frunza veşnic 
tremurândă. Pe malul apei să/ciile plângătoare îşi frang trupul 
spre luciul Dunărei. 

Pentru locuitorii de pe marginea fluviului salcia este sin- 
gurul lemn de foc. Mlădiţele ei servesc la jmpletitul coşurilor, 
gardurilor şi chiar la făcutul casei. 

Din timp în timp se sălăşluesc în baltă cete de rudari, cari 
fac ălbii, linguri, căuşe, fuse, furci, scripeti şi alte oblecte de casă. 

Salcia este o adevărată binefacere pentru omul din preajma 
bălții. Deoparte şi de alta a Dunărei, în interior, atât în Dobrogea 
cât şi în Bărăgan, oamenii ard tizic, pe când „băltăganii“ au 
lemnul la nasul lor. În anii de secetă, ca să se poată păstra 
nutretul, sătenii trec vitele în baltă şi fac „dărâmături“ de salcie, 
scăpând de nevoe. Plopul cel frumos are mai puține întrebuinţări. 
Totuşi specia numită de săteni „plop ghiauş“ este folosită 
la constructiuni. 

Ceeace caracterizează însă viata vegetală a bălții sunt 
plantele aquatice. Nicăeri el€ nu sunt mai numeroase. Mediul 
le-a modificat organele şi le-a adaptat vieţii de apă; aşa rădăcina 
a dispărut complet la unele şi tulpina absoarbe hrana cu toate 
părţile ei. Unele plante au încă rădăcină, dar aceasta serveşte 
mai mult la menţinerea echilibrului în apă decât la absorbţie. 
-Tesuturile tulpinei sunt slabe, piine cu spaţii interceiulare. Frun- 
zele îndeplinesc nu numai rolul de a efectua actul respiratiunei 
şi inspiratiunei, adică de a absorbi oxigenul şi acidul carbonic, 
ci şi pe acela de a absorbi, în virtutea principiului endosmozei, 
apa cu sărurile anorganice dizolvate în ea. 

Florile plantelor de apă pot fi hermafrodite, monoice şi 
mai rar dioice. Inmultirea se face mai ales pe cale vegetativa, 
pentrucă florile nu rezistă influenţei dezastruoase a valurilor. 
Totuşi sunt plante care se înmulţesc şi pe cale sexuală $). 

Dintre plantele de apă mai obişnuite pomenim: nufărul, 
cu florilc mari, albe, foarte frumoase, purtate de cozi identice 
cu ale frunzelor, şi ale căror sepale, petale şi stamine formează 
un şir neîntrerupt de transformatiuni din unele în altele; mătasea 
broaştei, o încâlcitură de fire subţiri de culoare verde; Jintifa, 
cu frunze mici, rotunde şi cu floarea atât de rară, încât multi 


) Iuliu Prodan — Flora critică a Dobrogei, în Analele Dobr. 
An. IV No. 2, pag. 227—231. 


Analele Dobrogei. 5 

botanişti într'o viaţă întreagă nau norocul s-o vadă; şi alte 
maite plante ale căror nume sunt cunoscute numai de Ştiinţă 1). 

In jurul plantelor aquatice mişună animale mici ca: melci- 
sori, viermi, etc., cari îşi depun ouăle gelatinoase pe dosul 
frunzelor. 

Foarte întâlnite sunt încă: trestia, rogozul, pipirigul şi papura, 
care acoperă adesea suprafețe întinse, adevărate păduri, patria 
şerpilor de apă şi a păsărilor. Ele sunt tăiate şi întrebuințate la 
acoperitul caselor, bordeielor, grajdurilor, etc. 

Din papură se împletesc panere şi rogojini. 

Un capitol important din vegetația naturală a bălții îl for- 
mează păşunile. larba cu rădăcina veşnic în umiditate, creşte 
foarte frumoasă şi dă un fân superior. 

in unii ani se formează în baltă desişuri în care se imple- 
tese rugii de mure cu papura, mlaja şi curpenii şi pe care nu 
le poţi străbate decât tâind în dreapta si în stânga cu toporul. 
In ele mişună şerpii şi alte lighioane. Un fel de jungle indiene... 
Se numesc hălăciuguri. 


Vegetaţia domestică. In timpurile vechi, când agricultura 
se făcea pe terenuri puţin întinse, locuitorii de pe malul Dunărei 
şi Borcei făceau semânâturi în baltă (mai ales de porumb, mei 
şi fasole). Azi obiceiul a dispărut din cauza insuficientii locurilor 
și a inundaţiilor. Numai marii proprietari mai fac plugărie, 
construind diguri de apărare. Furia zăporului însă nu cunoaşte 
obstacole (moşia Maltezeanu)... 

Reuşesc de minune şi produc mult: porumbul, inul, sfecla 
şi leguminoasele Riscul este însă prea mare. 


Animale. 


Animale domestice. larba totdeauna proaspătă din baltă 
a atras pe păstori încă din vremurile de închegare ale poporului 
românesc. Studiul toponimiei în această privinţă este elocvent, 
iar numeroasele rămăşiţe din vechile târle o dovadă mai mult. 
Punctul final al transhumanţei în tot decursul istoriei a fost 
balta, căci ea oferia, între altele, şi un adăpost sigur contra 
duşmanilor şi a vânturilor reci. 

Azi, întrucât conditiunile de traiu nu s'au schimbat prea 
mult, vedem repetându-se acelaş fenomen. 

Cât ar fi seceta de mare în restul ţării, balta tot păstrează 
minunate locuri de păşune. lama încă vitele trăiesc mai bine 
ca în grajd: li se fac „dărâmături“ de salcie pe care o „misdresc“ 
şi ies grase în Primăvară! 


1) Pentru amănunte ştiinţifice vezi lucrarea citată mai sus. 

In umbra sălciilor şi plopilor oile pasc în nenumărate câr- 
duri; caii trec dintr'un ostrov în altul ca în împărăţia lor. Nu 
sunt rare cazurile de sălbăticire a cailor şi boilor. Chiar în 
momentul când autorul scrie aceste rânduri, ostrovul Balaban 
din fata satului Topalu este în stăpânirea unui taur sălbăticit, 
care frământă pământul cu picioarele şi cu coarnele, rage ca 
turbat şi umilă maiestos nările în vânt când vede că un om 
a îndrăznit să-i calce meleagurile... 

Jepşile scăzute, pline de resturi animale sau vegetale, fac 
foarte uşoară creşterea porcilor, al căror număr niciodată nu se 
poate şti cu preciziune, căci nici stăpânul lor nu-l ştie... 

Nu trebuie să uităm nici pe harnicile albine. In special lor 
le prieşte bine balta: au flori la dispozitiune şi „mană“ inbel- 
şugată pe vlăstarele fragede de salcie. 


Viaţa animală sălbatică. Nicăeri pe fata pământului ro- 
mânesc nu se întâlneşte o mai mare îmbulzeală de animale ca 
în bălțile Dunărei. Dacă am nesocoti cu totul animalele mari 
ca : lupul, vulpea, iepurele, vidra etc. şi nu am avea în vedere 
decât păsările, balta ar fi încă nespus de populată. In adevăr, 
ea este cu adevărat raiul păsărilor. Primăvara mai ales, când 
cele călătoare se întorc şi îşi dau întâlnire cu cele localnice, ce 
viata, ce mişcare! Aici este împărăţia rațelor salbatice, a gas- 
telor, a pescarilor. Aici întâlneşti negrii „Cormorani, gratiosii 
bâtlani şi stârci, pântecoşii pelicani; aici îşi plimbă nostalgia 
flamingii Nilului . 

Când mugurul salciei prinde a scoate, sfios, capul la căl- 
dura primăvăratică a soarelui, ce cântări, ce concerte sublime! 
Păşind îngândurat pe covorul de iarbă proaspătă smălţat de 
flori multicolore, melodia dulce a micilor cântărețe te farmecă 
şi cel putin pentru un moment iti simţi tălpile picioarelor des- 
lipindu-se încet-încet de rotogolul de humă, pământul nostru şi 
al rautatilor... lar seara, ore întregi, când totul pare învelit in 
mantia tăcerii, holbând ochii mirati spre lună, încep broastele... 
Ce concert... oribil, Doamne, pentru o ureche nedeprinsă! Cine 
însă a crescut de mic în preajma bălților găseşte şi in aceasta 
avalanşă de sunete o muzică plăcută şi.plină de poesie.. 

Jepşile sunt patrimoniul şerpilor, negri ca o curea cătrănită. 
Dar au şi ei de lucru — ca şi broaştele — cu berzele care îi cară 
cu nemiluita. Nicăeri nu vezi o mai justă aplicaţie a principiului 
„Struggle for life“, formulat de Charles Darwin, ca în baltă. 
Animalele se mânâncă unele pe altele. Se dau adesea războaie în 
adevăratul înţeles al cuvântului. Bătrânii povestesc de o cum- 
plită luptă aeriană între berze şi vultani, care a durat peste zece 
ore... A fost un măcel groaznic şi mii de combatanți — mai 
ales berze — au împânzit apele şi pământul... 

Dar în lumea apelor, ce bogăţie! Câte varietăți de peşti! 
In iazuri şi jepsi întâlneşti: stiuca (esox lucius) un adevărat 
bandit al bălților; nu degeaba cei vechi o numesc /upus piscis; 
crapul (cyprinus carpio), peşte leneş, tihnit, un „burghez burtos“; 
linul (tinca vulgaris), verzui-strălucitor ; plătica (abramis bramo) ; 
caracuda (ciprinus carassius) care se prinde în cantităţi foarte 
mari. 

In Dunăre şi gârle curgătoare, în afară de cei citați, mai 
întâlniți sunt: somnul (silurus glanis), care ajunge la mărimea 
unei lotci pescăreşti (400 kgr. si 3m lungime); este lupul peş- 
tilor din apele mari şi nu se sfieste să înghită şi gâşte sau 
chiar oameni ! 

Un peşte gustos este şalăul (/ucioperca sandra). 

Mihalţul (lota vulgaris) sau, cum pronunță poporul, mialciul, 
măsliniu-verzui, este un rătăcit în apele noastre. Bibanul (perca 
fluviatilis), arvatul (aspius rapax), vaduvita (idus melanolus), şa- 
lăul de piatră (aspro streber), mreana (barbus fluviatilis), ro- 
sioara (scardinius erythrophtalmus), sunt pesti mici si gustosi ca 
şi obletul (alburnus lucidus), batca (blicca bjorkna), săbioara 
(pelecus cultratus) si ghibortul sau moşul (acerinus cerna). 

Dintre pestii migratori pomenim: tiparul (anguilla vulgaris) 
despre care s'a spus de unii că naşte pui vii si de alţii că ia 
naştere prin generaţie spontanee; scrumbia (alosa pontica var. 
Danubii şi var. nigrescens); morunul (huso huso), nisetrul (aci- 
penser Gliidenstaedti), cega (a. ruthenus); păstruga (a. stellatus) ; 
şi viza (a. glaber)'). ‘ 

Primăvara peştii încep să „iasă la bătaie“, adică sunt gata 
să-şi depună icrele. Incepe o mare mişcare, ca în pragul unei 
revolutiuni. Toti se retrag spre locuri liniştite, cu iarbă, unde 
apa e putin adâncă. Mai toţi îşi schimbă în timpul acesta cu- 
loarea solzilor. Se îmbracă în haine de: sărbătoare şi forfotesc 
care-încotro după un culcuş mai comod. In câteva săptămâni 
totul se linişteşte ` au depus icre cu milioanele. Are şi ce să se 
piardă şi ce să rămână! 

In acest timp este interzis prin lege să se pescuiască. 


E 
* * 


Fiindcă am vorbit de peşti, găsesc necesar a spune ceva 
şi despre instrumentele de pescuit. Vom descrie numai pe cele 
mai des întâlnite. Nomenclatura care ţine de instrumentele de 


1) O carte foarte atrăgător serisă, care se ocupă cu viaţa peştilor este 
Peştii apelor noastre de d-i lon Simionescu. Cine doreşte detatii le 
poate găsi în Fauna ichtiologică a României de D-l Dr. Gr. Antipa. 
(An. Acad. Rom. 1909). í 

pescuit încă nu este de neglijat, ea putând pune in lumină fapte 
istorice care interesează trecutul românesc. 


Instrumente pescăreşti. 


Obicinuit, pescarul îşi lucrează singur instrumentele de care 
are nevoie şi anotimpul cel mai prielnic pentru o astfel de în- 
deletnicire este iarna, când activitatea lui este redusă aproape 
la zero. 

Vom da mai jos o descriere a celor mai de seamă instru- 
mente de pescuit, indicând — pe scurt — şi modul cum sunt 
manipulate în vederea pescuitului. 


1. Sighinca. 


Este un instrument primitiv, poate cel mai primitiv dintre 
toate. Constă dintr'o ostie lungă de 2—2,50m., prevăzută la 
unul din capete cu o suliță de fier ascuţită. Adesea această 
suliță este bi-sau trifurcată. 

Când peştele iese la bătaie, umblând zănatic spre buruienile 
din renişuri ca să-şi depună ouăle, pescarul, din dubă sau de 
pe uscat, repede sighinca şi-l spintecă. ' 

Adesea ori sighinca este înlocuită cu un topor de formă 
obişnuită. 


2. Undita. 


Este uneltă populației sărace, a copiilor, a amatorilor şi 
mai ales a ţiganilor. Instrumentul e format dintr'o nuia sau 
trestie lungă de 1,5—3m. — codiriştea undifii — de capătul 
căreia este prinsă o sfoară — struna unditii — cam de aceiaşi 
lungime, cu un cărlig sau mai multe. 

Cârligul se face din ace indoite — undiță de ac — sau se 
cumpără din târg. Ultimele sunt mai practice, pentrucă peştele 
odată agăţat, nu mai poate ieşi şi se numesc cârlige de limbă. 
Cu undifa se pescueşte în două chipuri: 

a) La pământ; în acest caz, de strună se leagă plumburi 
sau pietricele ; drept nadă se pun râme sau capete de peştişori. 
La pământ se prinde mai ales peşte mare ca: somoteiu, cior- 
tan, crap, etc. 

b) Cu pluta. Struna este prevăzută cu o bucăţică de pipirig 
(5—6 cm.) sau de inimă de papură. Când peştele a înghiţit 
odată cu cocoloşul de mămăligă şi cârligul, căutând să îugă, 
trage pluta în apă şi după acest semn pescarul simte că s'a 
prins peştele. 

Atunci când peştele încearcă să înghită nada, pluta ficneşte 
şi cel ce undeşte este făcut atent; 

3. Priponul. 


Priponul este un instrument compus dintr'o sfoară princi- 
pală mai groasă, de care sunt prinse, din distanţă în distanţă, 
strune secundare prevăzute cu cârlige. 

Sfoara principală are o lungime de 20—200 m., iar cele 
secundare de 0,50—1 m. Priponul este de două feluri: 

1. cu țăruş prins de mal (de fund) şi 

2. cu tivgi sau plute (de suprafață). 

După ce s'au pus nade la toate cârligele, priponul este 
aşezat în apă. Dacă este mic, el se aruncă cu mâna, cu ajutorul 
unei greutăţi legate la capăt. 

Pripoanele de suprafaţă, cele mai lungi, se aşează cu barca. 
La pripoanele de suprafaţă prinse de mal, dacă pescarul stă în 
permanență lângă instrument, pe lângă rus este adaptat o mlă- 
dita de salcie verde, flexibilă, pe care se învârteşte de câteva 
ori struna. : 

Când s’a prins vre-un peşte, acesta, smucind sä scape, 
indoieste mladita si pescarul este făcut atent. ee 

ripoanele de suprafaţă se lasă în apă de obiceu o noapte 
întreagă şi dimineața se scoate. Pe măsură ce se trage sfoara 
afară, cârligele sunt aşezate pe marginea dubei. Dacă pescarul 
simte că la vre-un cârlig este peşte pune mâna pe minciog şi-l 
scoate cu ajutorul lui; altfel se poate ca peştele să rupă câr- 
ligul şi să scape. 

Cu pripoanele se pescuieste în Dunăre şi in gârle. Se prind 
cu ele peşti mari şi mai ales ciortan, crap, somn, mreană. 


4. Clonpul. 


Este format dintr'o bucată de lemn, rotundă, mai groasă 
la un capăt unde este scobită. La capătul celalt este legată'o 
strună groasă cu un cârlig sau mai multe. Cârligele sunt mari 
şi puternice. Se pune drept nadă 6 broască vie. 

Pescarul pluteşte cu barca în locurile cu otmeturi (ana- 
foare) şi bătând apa cu capătul scobit al lemnului, scoate un 
sunet asemănător unui ocăit de broască. Somnul — căci 
pentru el este pregătit instrumentul — se repede la broască şi 
odată cu ea înghite şi cârligul fatal. 


5. Cârlionţul. 


E instrumentul cel mai răspândit după undiţă. Este 
făcut dintr'o coadă de lemn, lungă de 2—2,5 m. Din capătul ei 
este prinsă o nuia groasă, care se îndoaie în formă de arc şi 
se leagă cu o sfoară de coadă. Două nuiele transversale, coar- 

nele, ce pornesc tot din capătul sticiului (cozii) complectează 
scheletul cârlionţului, care se îmbracă cu o plasă, cu ajutorul 
unei sfori introdusă prin ochiurile exterioare ale plăşii. 

Se pescueşte cu el de obiceiu, de pe un colţ stâncos; de 
pe o salcie sau din dubă, afundându-se lingura cârlionţului şi 
scotandu-se după ce apa a purtat-o, în josul ei, pe afundate, 
cât permite coada. 

Cu cârlionțul se prinde peşte mic: arvat, săbioară, foaia 
plopului, batcă, roşioară. Este instrumentul omului sărac. 


6. Sasmaua (prostovolul). 


Este o uneaită de pescuit foarte elegantă şi care seamănă 
bine cu o rochie. E formată dintr'o plasă, care, întinsă pe pă- 
mânt, formează un arc perfect cu raza de 1,5—2 m. La centrul 
cercului este un belciug de plumb prins între ochiurile plăşii. 

Circonferinta plăşii este sfârşită cu o frânghie — numită 
obăr (obor) — pe care sunt înşirate plumburi, în dreptul fiecărui 
ochiu sau din două în două ochiuri. 

De obăr sunt ptinse nişte strune — dela 16—36 — şi care 
se numesc sfreje. Ele se prind câte două sau trei la un loc, 
dând într'o streajă principală. Acestea, în număr de 8—12, sfâr- 
şesc la belciugul de plumb printrun belciug unic de fier arti- 
culat cu un aitul mai mare de care se prinde o franghie lungă 
de 3—4 m., terminată cu un ochiu. 

Cum se vânează cu şaşmaua d Pescarul bagă mâna stângă 
în ochiul frânghiei (e) şi cu dreapta apucă gâtul şaşmalei din 
jos de belciugul de plumb şi cu stânga dela mijloc. Aduce mij- 
locul în mâna dreaptă, apucă un plumb în gură şi cu stânga 
prinde obărul în mâna dreaptă. După ce aşează poalele prosto- 
voluiui, face o mişcare bruscă obărului şi după ce dă drumul 
plumbului din gură, şaşmaua se întinde într'o forma circulară 
şi cade spre fundul apei, târând odată cu ea — ca şi albusul 
de ou necurăţeniile din vin —- toţi peştii pe care îi întâlneşte. 

In acest timp pescarul sloboade mereu frânghia până când 
simte că şaşmaua a atins fundul apei. Apoi, smucind de câteva 
ori de ea, începe să o tragă afară. Frânghia trage cu ea şi stre- 
jele şi acestea, la rândul lor, adună obărul spre gură, aşa că 
peştele rămâne în plasă. 

Pescuitul cu prostovolul este foarte elegant, dar cere multă 
dibăcie. Pescarul trebue să facă exerciţii de aruncat pe uscat; 
altfel riscă'să-l arunce grămadă în apă în loc să-l rotească cerc, 
să-şi rupă dinţii, sau, în fine, să se ducă şi el în apă odată cu 
prostovolul. 

Cu şaşmana nu se pescueşte decât în locuri tradiţionale, 
unde pescarul ştie că sunt gropi. Altfel apucă pietraaie şi bu- 

tuci care rup plasa. Pentru ca să reziste la putrezire, şaşmaua 
se înmoaie adesea în ulei sau catran. 


‘7. Oria. 


Este un instrument de plasă de forma unui sac drepun- 
ghiular, cu deschizătura pe una din laturile mari. 

Ochiurile care formează gura oriei prind câte un obăr atât 
“la marginea de sus cât şi la cea de jos. Obdrul de jos are le- 
gate la capete câte o ghiulea de plumb sau fier în greutate de 
6—7 kgr. Aceste ghiulele au la partea superioară câte un bel- 
ciug de care sunt prinse două funii lungi de 20—30 m. De 
obărul de sus sunt legate două sfori subţiri, numite streje. Ele-s 
făcute de obiceiu din teiu. 

Cum se pescueşte cu oria? Doi pescari, stând la capetele 
dubei, tin în mână frânghia şi straja respectivă. Dau drumul in- 
strumentului în apă. 

Greutățile fac ca gura lui să fie mereu deschisă. 

Peştele intrat în one loveşte pereţii plăşii şi pescarii simt 
loviturile după tremurăturile strejelor şi, trăgând de frânghii, 
închid gura oriei şi o scot afară. 

Cu oria se vânează numai în, Dunăre. Se prinde cu ea somn. 
Uneori se întrebuinţează şi aici lemnul scobit (= clocul). 


8. Tărbuful. 


Tarbuful este un instrument de pescuit asemănător, ca 
formă, carliontului, dar mult mai mare. E format tot dintr’o 
coadă, inai lungă şi mai groasă de astă dată, la capătul căreia 
sunt prinse două coarne. Plasa, un fel de sac, este prinsă cu 
gura ei de aceste coarne, iar de fundul sacului este legat un 
pietroiu. Cu tarbuful se pescueşte numai în Dunăre şi în gârle, 
şi anume pe lângă potmolurile înnalte, unde sunt sălcii aplecate 
cu ramurile în apă. Pescarii trec cu duba pe lângă salcie şi 
introduc in apă tărbuiul. Apoi cu ajutorul unor sticiuri lungi 
sau unor instrumente identice cu cele descrise la clonc, bat in- 
continuu apa, făcând sgomot. Peştele speriat caută să fugă si 
intră în sacul tărbufului. 

Ochii plăşii fiind de 3—4 cm. pe laturi, nu se prinde decât 
peştele mare, mai ales crap şi uneori somn mai mic. Când nu 
sunt sălcii pe malul Dunării, pescarii aşează puitoare, adică ra- 
muri groase, pentru a atrage peştele. 


9. Varsa. 


Cu vârşa se pecueşte obişnuit în jepşile închise cu garduri, 
în renişuri pe lângă sălcii, când apa inundează ostroavele. 

Vârşa este un instrument in formă de sac cu mai multe 
despartituri, închis la un capăt şi cu gura întoarsă ca o căli- 
mara. Sacul este ținut deschis prin nişte cercuri de lemn (nu- 
mărul lor este de obiceiu cinci). 

Gura sacului este răsfrântă şi interiorul lui este împărţit în 
două printr'o plasă în formă de pâlnie. La gură, vârşa are o 
aripă lungă, al cărei capăt se leagă de un par ce se bate în pă- 
mânt. Deasemenea şi fundul sacului este legat de un astiel 
de par. 

Peştele încercând să treacă din jepşi în Dunăre, prin pri- 
valuri, atinge aripa vârşii şi, întorcându-se, dă de gura sacului 
de unde, odată intrat, nu mai poate să iasă. 


10. Plasa (volocul). 


Este cel mai simplu istrument şi cel mai des întâlnit. Cu 
el se pescueşte atât în Dunăre cât şi în jepşi şi verige. Este o 
împletitură de o lungime foarte variabilă, dreptunghiulară, de 
capetele căreia sunt prinse două bețe numite c/ece. Mijlocul 
plăşii formează un sân, din cauză că clecele sunt ceva mai în- 
guste decât lăţimea impietiturei. 

Pentru a pescui cu plasa, două persoane o poartă prin 
apă — care nu trebue să fie mai adâncă decât 1,20 m. — pe 
o lungime de 20—30 metri; apoi o trag pe mal, apropiindu-se 
una de alta din ce în ce mai mult. Cu chipul acesta plasa tâ- 
răşte peştii şi-i aruncă pe mal. 


11. Setca. 


Setca se compune din trei plăşi: două cu ochiurile mari 
şi una la mijloc, deasă. Lungimea ei variază dela 100—200 m. 
iar lățimea variază în jurul cifrei de 2 m. Partea de sus a plăşii 
este prinsă de o frânghie pe care sunt înşirate, din loc în loc, 
dopuri de plută. Frânghia de jos are în schimb plumburi. La 
unul din capetele setcii se leagă o tivgă. Cum se pescueşte cu 
acest instrument ? Pescarii aruncă în apă capătul cu tivgă şi 
apoi, vâslind cu putere, întind setca şi se lasă cu ea duşi de 
curentul Dunărei, având totdeauna în grijă ca plasa să stea în 
curmezişul apei. După doi—trei Km., se scoate setca cu îngri- 
jire, pentru a nu se încurca şi se desface peştele încurcat între 
cele trei rânduri de plasă. 


12. Năvodul (nevodul). 


Este un fel de voloc, cu mult mai mare însă şi care per- 
mite ca să se scoată peştele prins făra ca să mai fie tras afară 


www.dacoromanica.ro 


74 


complet şi târât la mal. In acest scop nevodul esle construit 
astfel : 

Două plăşi lungi de 200—300 m., numite crile, sfârşesc cu 
capetele lor la gura unui sac lung de 12—15 m., împletit dintr’o 
stoară mai groasă decât crilele. 

Acest sac poartă numirea de matifd. La partea superioară a 
sacului este a plută, care face ca gura matifei să fie mereu des- 
chisă. La partea inferioară a gurii se atârnă un corp greu. Partea 
de sus a crilelor se termină cu un otgon cu plute de lemn sau 
papură. 

Clecele crilelor sunt legate cu două funii groase. 

Afară de acestea năvodul mai are şi alte multe dispozitive 
mărunte ca: boii, cari dau de veste dacă se află peste în ma- 
tita, etc. etc. 

Pescuitul cu năvodul se face in chipul următor: Pescarii 
pornesc cu el în două dube. Una din crilele nevodului éste pusă 
într'o dubă, cealaltă în altă dubă. Ajuns la locul destinat, se 
aruncă matita in apă şi âpoi, vâslindu-se potrivit, se întind şi 
crilele. Dau apoi drumul otgoanelor şi capătul lor se leagă de 
o vârtelniță (vârtej). După ce au priponit bărcile, pescarii încep 
să învârtească vartelnitele şi în acest mod nevodul este purtat 
pe fundul apei. 

Când este vorba să se scoată instrumentul, se are în grijă 
ca crilele să formeze un cerc care să închidă o porţiune cât mai 
mare din suprafața apei. Peştele prins în acest cerc, pe măsură 
ce se scoate nevodul, se ingramadeste spre matiţă, de unde este 
scos cu minciogul sau cu mâna. 

Dacă năvodul este mai mic, el se manipulează ca şi o plasă 
obişnuită, scotandu-se la mal. Acest instrument fiind costisitor, 
pescarii se întovărăşesc pentru a-l cumpăra. In schimb, dacă au 
norocul să dea peste o toană bogată, el răsplăteşte foarte darnic 
atât costul cât şi munca depusă pentru pescuit, putându-se scoate 
câte-va mii de Kgr. de peşte. (Dr. Antipa). 

In unele regiuni se vânează cu nevodul şi iarna, sub ghiata, 
spărgându-se copci. 


13. DESEN, 


Odorobul este un coş fără funduri, împletit din nuiele de 
răchită, mai larg la o gură şi mai îngust la cealaltă. Cu acest 
instrument se pescueşte numai în jepşile unde apa atinge o adân- 
cime mai mică decât înalțime coşului (40—50 cm.). Pescarul tine 
odorobul de marginea superioară şi, mergând prin apă, îl repede 
din loc în loc. Dacă aude vre-un sgomot în coş, este semn că a 
prins vre-un peşte. Atunci bagă mâna şi-l scoate. 

Când jepşile sunt scăzute mult, se prinde cu odorobul peşte 
din abundență (mai ales crap, ştiucă, biban). 

14. Coşul orb. 


Este un coş de nuiele cu gura întoarsă ca a unei călimări. 
La partea opusă întorsăturii are o deschidere pe unde se scoate 
peştele prins. Deschizătura este prevăzută cu un capac; uneori 
e închisă de capetele nuielilor, care au format parii împletiturii. 
Pentru a se pescui cu coşul orb, se unge cu mămăligă gura şi 
apoi se fixează în apă cu ajutorul unui par, care uneori stră- 
punge. Mămăliga se frământă cu făină, pentru a se face mai 
consistentă şi mai lipicioasă, aşa ca apa să nu o poată spăla. 
Peştele atras de mămăligă scapă în interiorul coşulului, de unde 
nu mai poate ieşi. 

Este un instrument de jeapşă şi de gârle mici. 


Oboarele sau închisorile. 


O mare parte din peştele dat consumatiunei provine din 
jepşile din ostroave. Când vine apa, gropile şi locurile joase 
sunt inundate. Odată cu năvala apei întră şi peştele. Când apele 
încep apoi, prin luna Maiu, să dea înapoi, ochiurile rămân pline 
cu peşte şi încep să se scurgă prin privaluri în Dunăre. Pes- 
carii, de îndată ce simt că peştele caută să iasă din jeapşă, 
închid gura privalului cu un gard de nuele, stuf sau şipci. Forma 
_ gardurilor este foarte diferită. După ce apa în jeapşă n'a rămas 
decât de 1,50 m. adâncime, începe pescuitul, seare se face cu 
tot felul de instrumente: vârşi, odoroabe, valoace, sighinci, to- 
poare, etc. Ba încă şi cu mâna poţi prinde peste bun! Un pescar 
îmi povestia că a prins un sac de peşte asffel: a împletit din 
nuiele o /easă pătrată cu latura de vre-un metru şi a aruncat o 
plută pe suprafața jepsii; săria apoi cu picioarele pe ea până 
când se afunda, o ţinea câte-va secunde, şi apoi o lăsa să iasă. 
Peştele, care se întâmpla să înnoate deasupra lesei, era târât de 
ea afară. 

La gura privalurilor, deoarece printre gratii peştele mărunt 
scapă, vezi zeci de oameni undind sau dând cu cârlionţul. 

De obiceiu, după ce s'a făcut oborul, pescarii îşi fac şi 
coliba de unde păzesc să nu se fure peşte şi unde dorm noaptea 
după o zi de pescuit. 


Ki * 
Ki 


Afară de intrebuintarea instrumentelor descrise mai sus, 
se mai uzează pentru prinderea peştelui şi de alte mijloace 
nepermise de legea pescuitului. Aşa, se mai pescueşte cu „iarbă“. 
Ce este iarba? E o compoziţie..... misterioasă, pe care unii 
săteni o prepară din cocă gle pâine cu diverse buruieni otrăvi- 

toare. Secretul preparatiei se moşteneşte din tată în fiu şi e foarte 
greu să-l afle cineva. 

larba se aruncă prin locurile unde se bănuieşte că stă 
peştele si, după câte-va minute, acesta — odată ce a înghiţit 
iarba --- iese ametit la suprafață şi este prins cu mâna sau cu 


minciogul. 
Se poate încă pescui cu dinamită pusă în capătul unui fitil 
aprins. Un alt mijloc simplu — tot nepermis de lege — este 


pescuitul cu arma de foc. Vânătorul trage câte-va focuri de armă 
în apă şi dacă a avut norocul să dea de „toană“, poate să-şi 
umple desaga. Notăm că în ambele cazuri din urmă peştele nu 
este rănit. Poate că presiunea apei produsă de detunătură îl 
ameteste, căci spun unii că peştele prins prin astfel de procedeuri 
nu este tocmai bun de mâncat, deoarece are carnea moale, des- 
fibrată şi uneori fierea plesnită. 

In timpul războiului soldaţii prindeau peşte aruncând 
grenade in apa‘), 


Pescarii. 


- Profesiunea de pescar a trebuit să atragă populatiunea de 
pe malul Dunărei din cele mai vechi timpuri. 

Cei mai vechi pescari au fost Grecii, dar ei dispărură odată 
cu prosperitatea cetăților ai căror locuitori erau. Locul lor a fost 
cu siguranţă luat de agricultorii din interior, ceeace era cu atât 
mai cu putință, cu cât ei erau dunăreni prin excelenţă, cumuland 
cele două ocupatiuni şi fiindcă o populaţie de pescari, de ori- 
gina tracică, apoi traco-romană, se întâlneşte în fiece epocă pe 
malurile marelui fluviu ; centrul de pescari dela Turtucaia, compus 
aproape exclusiv din Români, până la fundarea unui principat 
al Bulgariei, era un document înainte de ultimele evenimente şi 
de masacrele şi exodul pe care ele l-au provocat. Prin urmare 
până şi în colibele pescarilor de pe maluri găsim o populaţie, 
care nu putea ji decât românească 2). 

Când Turcii au cucerit Dobrogea „oblonindu-ne fereastra 
dinspre Mare“, tot Românii au fost cei ce se ocupau mai dea- 
proape cu pescuitul. Afirmația aceasta o întăreşte si D-1 Simeon 
Mehedinţi care scrie: f 

„Păstorii, sosiți tocmai dela munte cu turmele în Bărăgan, 
treceau în stepa Dobrogeană, iar pescarii vâsleau printre ostroavele 
pline de stuf şi împânziau albia Dunării, ieşind cu ndvoadele până 


1) Pentru mai multe amănunte în ce priveşte pescuitul şi uneltele de 
pescuit se poate consulta: Dr. Antipa — Pescăria şi pescuitul în România 
(Analele Acad. Rom. 1916), care ne-a servit şi nouă ca material bibliografic 
la acest capitol. 

3) N, lorga — Drepturi naționale şi politice ale Românilor in Do- 
brogea, pag. 8—9. (Prin „ultimele evenimente“ se înţelege războiul cel mare), 

în mare!)“. lar mai departe: ...„şi Lipovenii sosiți mai târziu 
în Dellă — şi cu atât mai mult în Balta Dunărei, adăugăm noi — 
au învăţat dela Români pescuitul, împrumutând uneltele şi 
obiceiurile localnicilor Us. 

Stăpânitori de o parte şi de alta a „drumului fără pulbere“, 
din timpurile cele mai vechi Românii au fost primii locuitori 
cari s'au ocupat cu pescuitul. 

Astăzi tot ei sunt în majoritate, şi cei mai dibaci pescari 
sunt Turtucdenii, cari se indeletnicesc în mare număr cu pescuitul, 
fiind neintrecuti în această artă. Afară de ei, toate satele româ- 
neşti de pe ambele maluri ale Dunării dau încă un număr consi- 
derabil de pescari. 

Dintre celelalte neamuri, vrednici de pomenit sunt Lipovenii, 
în special cei din Ghizdăreşti — adevărate rate sălbatice — cari, 
de îndată ce aud că „la deal“ s'a făcut vre-un „limpeziş“, por- 
nesc acolo purtându-şi dubele şi înstrumentele cu căruţa. Ei 
pescuesc dela Turtucaia şi până la Brăila şi chiar mai departe. 
Este locul aici să vorbim ceva mai mult despre aceşti „lupi 
de Dunăre“. 

Lipoveanul este în primul rând şi mai presus de toate un 
mare băutor de rachiu. Copii, bărbaţi, femei, flăcăi, fete mari, stau 
Duminica cot la cot la cârciumă unde consumă „votca“ cu litrii. 

Lipoveanul cu barba blondă, rară, cu ochii cam piezişi, 
cu pometele obrazului puţin ieşite, reprezintă destul de slab tipul 
fino-slav din cauza amestecului continuu. Poartă cisme lungi până 
peste genunchi, pantaloni impermeabili, cămaşă roşie scoasă afară 
şi încinsă cu brâu, „zăbun“ vătuit şi căciulă. Nu rade barba şi 
nu bagă nimic în gură (nici rachiu!) până nu-şi face câte-va 
perechi de cruci; asta însă nu-l apropie cu nimic de sfinţi... 
Din contra, cam rar oameni mai vicleni, ascunşi, neîncrezători 
şi nesinceri. Din aceste puncte de vedere doar ovreii dacă-i pot 
concura. La cercetările autorităţilor cu greu de va putea cineva 
scoate vre-o vorbă din gura unui Lipovean. Cel mult îţi serveşte 
un „la mine nu văzut, altu spus!“ şi-atâta tot! Sunt refractari 
ordinelor administrative şi foarte răsbunători. Dacă un agent de 
pescărie sau silvic i-a făcut vre-un neajuns, fie el legal sau nu, 
trebuie să se păzească, căci Lipoveanul nu uită... S'a întâmplat 
de au dat pe Români înnot, peste Dunâre, iarna... 

Cine trece Duminica prin Ghizdăreşti, rămâne mirat de 
diversitatea culorilor bătătoare la ochi ale îmbrăcămintei femeeşii 
şi de mulţimea oamenilor beti. 

Prinţul Ş. D. Urussof?), fost guvernator al Basarabiei între 


1) S. Mehedinţi — România, pag. 23. 
2) Citat de Dr. Antipa în Pescăria şi pescuitul în România (Analele 
Academiei Române). 

anii 1903—1904, in cartea sa, Mémoires d'un gouverneur, scrie 
despre Lipovenii din Vâlcov (întru nimic deosebiți de cei din 
Ghizdăreşti): 

„. „Notre bateau ayant stoppé, un dimanche, au debarcadăre 
du village, nous vimes le spectacle original d’une foule grand 
russienne, gaie, parée, un peu turbulente et grisée. Les hommes 
en blouse de cotonnade rouge, les femmes portant les robes 
bariolées, les fichus et les châles que Moscou leur expédie, les 
colliers de veroterie autour du cou, des graines de tournesol 
dans leurs poches, s’étaient rassambles pour voir arriver le 
gouverneur... 

...Il faut se rappeler que tous les hommes étaient un peu 
gris, grace au commerce trés actif du depât officiel d'eau-de-vie 
du village... 

Afară de Români şi de Lipoveni mai sunt şi Turci cari se 
ocupă cu pescuitul, însă numărul lor e mai mic. 

Purtat de lotca lui uşoară, pescarul îşi duce viata mai mult 
pe apă. Seara poposeşte la un loc mai adăpostit şi îşi face 
poloc chiar din pânza bărcii, iar dacă plouă, întoarce duba cu 
gura în jos şi se vâră sub ea. Traiul lor îşi are, ca orice profe- 
siune, poezia lui. După un vânat bun, seara, la umbra ungi sălcii 
bătrâne, pregătesc un minunat crap „la proţap“ şi dacă au cu 
ei şi un vin bun, gura se desleagă şi povestirile minunate încep... 
Dunărea bătrână îi ascultă şi duce odată cu murmurul ei vestiri 
de voe-bună celor cari, stând pe prispa casei, vorbesc de 
cei plecaţi. : 

* ui EI 

Pescuitul este o protesiune destul de rentabilă. Din totala 
valoare, a peştelui vânat 80%/1) revine pescarilor; restul rămă- 
nând statului. Majoritatea pescarilor-vânători sunt totuşi nemul- 
tumiti. Ei ar prefera să plătească statului o cotă anumită şi să 
vândă apoi peştele prin licitatiune. Evident însă că acest sistem 
ar da naştere la speculă în dauna publicului consumator şi de a 
ceia el nu este aplicabil. 


Omul şi balta. Migratiuni. Rolul bălții în desvoltarea satelor 
Dunărene. Relaţii între Dobrogea şi Muntenia. Sate Dobrogene 
pe malul Dunărei. 


Balta cu bogatele şi variatele ei daruri — păşuni întinse, 
lemne, peşte şi păsări de hrană, apă în apropiere — cu desi- 
şurile ei tot aşa de greu accesibile la început ca şi piscurile 
munţilor celor mai semeti, a trebuit să joace, fără îndoială, un 


, +) La peştele vânat din Dunăre; la cel prins din jepşi pescarul ia 50%, 

rol însemnat in desvoltarea vieţi omeneşti. Deaceia, după cum 
lângă Olteniţa — la Spanfov — s'a găsit un ulcior, adică o 
amforă, cu pecetea de fabrică din-insula Rhodos, adusă încoace 
cu uleiu sau cu vin acum două mii şi ceva de ani şi după cum 
dela vechiul Carsium (Hârşova de astăzi) s'au colectionat chiar 
multe din aceste vase provenite din Rhodos şi Cnidos, ajunse 
tot cu vin ori cu uleiu la Dacii noştri — ceiace denotă că viata 
este foarte veche pe malurile „marelui fluviu“ — tot aşa în ţinutul 
bălților Dundrei şi Mostiştei, cuprinzând atât malurile înalte ale 
fluviului cât şi însăşi balta Dunărei cu insulele şi tăpşanele 
ei, pe toată întinderea dela Olteniţa la Gura Ialomiţei, 
întâlnim o adevărată tard geto-greacă, plină de aşezări străvechi, 
Începând din vremea armelor şi uneltor de piatră, adică de acum 
5000 de ani!). 

In vechile „grădişti“ sau „popine“ (pochine) erau aşezări 
umane care au stăruit şi fiinfat mereu şi in prima mie de ani 
dinaintea lui Hristos, adică în veacul curat grecesc şi mai apoi 
şi în timpul posterior lui Hristos, în epoca romană!). Pilde de 
astfel de aşezări avem la Grădiştea mare şi la Pochina. In 
această ultimă movilă de 27,3 m. înâlţime s'au găsit multe 
borcane şi oale, care au fost ridicate şi trimise la Bucuresti de 
către actuaiul director al şcoli normale din Călăraşi — d-l Petre 
Popescu — pe când era student la facultatea de litere, secţia 
geografică. Deasemenea vetre cu cenuşă se întâlnesc foarte 
multe. Toate acestea dovedesc că Balta Ialomiţei nu a fost un 
ținut lipsit de viaţă omenească. Din contra, ea a fost locuită 
poate mai înainte de stepa Dobrogei, dacă nu de o populaţie 
numeroasă, cel puţin de păstori şi pescari. 

Mai târziu, după ce ţările româneşti se ridică, balta continuă 
a juca un rol de seamă. In veacul XVII, când în Muntenia 
tentaculele ciocoismului feroce zugrumau fără milă pe „rumân“, 
multă populaţiune românească îşi caută un refugiu pe pământul 
Dobrogean unde Turcii, cu indolenta lor administrativă, Je făceau 
o viaţă cu mult mai suportabilă?); iar în veacul al XVIII, din 
cauza dărilor excesive pe care Domnitorii le puneau ca să-şi 
poată rambursa banii daţi pentru -cumpărarea tronului, începe 
„al doilea curent de emigrare spre moşiile de peste Dunăre ale 
Spahiilor“3), 

Acest curent îmbogăţi satele in populatiune românească 
sau „aduse crearea de sate nouă în aceleaşi ţinuturi, în care 
până astăzi rasa noastră se păstrează cu caracterul ei deosebit). 


1) V. Pârvan, Inceputurile vieţii romane la gurile Dunărei, pg. 55. 

2) Al. P. Arbore. — O încercare de reconstruire a trecutului Ro- 
mânilor din Dobrogea, Analele Dobrogei, An. III, No. pag. 257. 

3) N. Iorga. — Constatări istorice cu privire la piafa agrară a Ro- 
mânilor pag. 40—41. (Citat de d-l. Al. P. Arbore). 

Emigrările acestea au avut şi o parte bună. Ele au fost 
utile afirmărei neamului românesc în Dobrogea, căci — după 
cum scrie D-]. N. lorgai) — „totdeauna elementele cele mai 
dârze, mai harnice şi mai capabile, care nu puteau suferi o robie 
acasă la ei, luau drumul pribegiei, așezându-se astfel în tara 
Turcului, care îi primia şi-i trata mai omeneşte decât acasă, pe 
_ogoarele pe care odinioră le stâpâneau ei. Cu ei, aceştia aduceau 
o cultură adâncă, străveche, rurală“. ... 

Dar toate aceste strămutări de populatiune făceau mai 
întâiu o etapă în baltă, de unde, după ce câte-va veri semănau 
peste Dunăre ceva cereale, retrăgându-se apoi în mijlocul săl- 
ciilor, se mutau în Dobrogea. 

Balta lalomitei este plină de urme din această perioadă dé 
transferare voluntară a acelor elemente „dârze, harnice şi capabile“. 
Aşa la punctul zis Hăţiş — la jumătatea distanţei dintre Seimeni 
şi Boascic, pe malul Dunărei — în anul 1814, „cu 40 de ani 
înainte de 1854“ — cum spune bătrânul Dumitru Hristache de 72 
ani — se stabilesc un număr de oameni din satele muntene: 
Stelnica, Maltezi, Pârţani şi Borduşani. Vara cultivau mei, in, 
cânepă şi după ce strângeau recolta, toamna — când de obiceiu 
năvăleau ienicerii(?), „un neam de Turci cruzi la inimă“ — se 
refugiau iarăşi în baltă. Abia după trecere de câţiva ani au încetat 
strămutăriie şi locuitorii fugiți de urgia ciocoilor fondară satul 
Seimenii-Mari, “a care amintirea vechilor sate care i-au dat 
naştere a dăinuit multă vreme în numiri ca: mahalaua Malte- 
zenilor, a Bordusanilor, etc. 

La Hatis se găsesc şi acnm oale sparte, vetre cu cenuşă, 
etc. ca şi la Plopii lui Hârdea (unde se zice că era sediul unor 
haiduci). Astfel de rămăşiţe se întâlnesc şi la „Sat“, in Ostrovul 
Balaban, unde a fost sediul femporar al locuitorilor cari au 
format satul Topalu. Aici se întâlnesc chiar şi cruci de morminte. 
Mai la Nord, între privalul Zărnoaia şi Dunăre s'au găsit oale 
întregi, cioburi, pirostrii, ba chiar şi o râşniţă de măcinat; apa 
roade malul şi scoate la iveală aceste resturi. 

"La fel s'a întâmplat şi cu Boascicul şi Seimenii Mici în 
care sunt foarte multi săteni din Cegani şi Pârţani?). 

Cum vedem, balta a servit de suport populatiunei româneşti 
din Muntenia până la stabilirea definitivă în Dobrogea. Şi dacă 
acest ţinut, puţin accesibil elementelor nomade, care împiedicau 
desvoltarea aşezărilor stabile nu ar fi existat, nu am fi avut 
niciodată acel sirag de sate curat româneşti de pe malul 
Dunărei. 


1) Id. Ce reprezentăm în Dobrogea, pag. 18. 

2) Numele acestui sat e pomenit şi în obscurul obiceiu al „Lazărului“ 
Vezi Gh. N. Şerbănecu — Monografia comunei Topalu, Analele Dobr. 
Anul IV, No. 1. pag. 113. 

Nu mai putin snflu de viaţă românească au adus in Do- 
brogea şi Mocanii şi să nu uităm că, din acest punct de vedere, 
şi Balta Ialomiței a avut punctul ei de atracţie. 

Luându-se măsuri în contra păstorilor cari — zice-se — 
stricau cu oile,lor ogoarele săseşii, ei au fost nevoiţi să se 
reîntoarcă la vechiul şi poeticul obiceiu al transhumantei. Balta 
corespundea foarte bine necesităţilor vieţii ciobăneşti: aveau 
apă în apropiere şi iarbă îmbelşugată, fară să aibă nevoe să 
se deplaseze prea mult. Iarna deasemenea puteau ierna vitele 
cu multă uşurinţă la adăpostul perdelelor pentru pregătitul 
cărora aveau stuful şi lemnul la dispoziţie. 

Necontenita mişcare a păstorilor între munte şi baltă a dat 
naştere la vaduri permanente, pe unde se treceau vitele. Aşa 
avem şi astăzi un „Vad al oilor“), la N. de Hârşova, în apro- 
pierea acelui vechiu si vestit târg de lână — Târgul de Floci — 
care exista, având cel puţin două biserici şi case de cărămidă, 
la finele secolului XVII şi care decăzu în secolul următor, poate 
în folosul Silistrei*). 

Despre transhumanţa în părţile Dobrogei vorbeşte şi Jon 
Ionescu dela Brad. Mocanii, locuitori din satele Transilvaniei: 
Săcele, Sălişte, Valea, Tilişca, Galeş, Răşinari, Poenari, Rădeni — 
scrie agronomul, ancien élève de Roville — vin la sfârşitul 
toamnei în Dobrogea, ca să-şi ierneze turmele. Primăvara, cei 
mai mulţi dintre ei părăsesc tara; cei rămaşi, arendează păşuni 
pentru vară. Aceştia sunt Săcelenii, Săliştenii, Poenărenii, cari 
trăesc în Dobrogea de multă vreme:). Mulţi din ei „se stabilesc 
aici şi se însoară cu fete de Români“ imprimând şi mai puter- 
nic caracterul românesc provinciei trans-danubiene. 

Deasemenea şi ţăranii ardeleni întăresc această ultimă afir- 
matiune. Un sătean din Sălişte, după ce povesteşte cum se 
duceau cu oile în Dobrogea, spune: O’nceput apăi oamenii de 
rămânea şi pi-acolo, apăi mult o rămas pi-acolo cu yitele, că 
s'o strămtat locu de n’o mai putut umbla cu iele pe drumuri4)... 


1) După cum era şi un Vadul Cailor lângă Călăraşi. (Al. P. Arbore). 

DN lorga — Drepturi nationale şi politice ale Românilor in Do- 
brogea. (Trad. D-lui C. Brătescu) pag. 43. 

#) lon lonescu — Excursion agricole dans la plaine de la Dobroudja 
(Trad. D-nei F. Mihăilescu), Analele Dobr. An III No. 1 pag. 176. 

4 L A. Candrea, Ov. Densuşianu, Th. D. Speraţia. — 
Graiul nostru, vol. Il pg. 105. i 

_ Notă. Sau mai ocupat cu această mişcare păstorească: F. Ritter 

(Briefe über Zustände und Begebenheiten in der Turkei aus den Jahren 1835 
bis 1839); Em. de Martonne (La vie pastorale et la transhimance 
dans les Carpathes méridionales); Simion Mehedinti (Die rumdni- 
sche Steppe in Zu Ratzels Gedăchiniss); F. Kanitz (La Bulgarie danu- 
bienne); lohann Hintz (Das wandernde Siebenbiirgen); Ovid Den- 
suşianu şi mulţi alţii scriitori Români si streini. 


Analele Dobrogei. 6 

lar un Ialomitean stabilit în Dobrogea povesteşte: 

„Noi stam în Dobrugia păr la Sfinți, s’apoi treceam în 
Tara-Romaneasca. Ernam far’ nici un hir de pai, far’ nici un hir 
di orz. Oile mâncau la drog... La Măcin, la Hârşova, plăteam 
treizdci di parale di oaie. Acolo erau punturile pi unde trecem“ D... 

Această dare se plătia pe la 1848. Mai înainte — la 1830 —- 
ciobanii plătiau numai patru- parale de oaie şi una din cinci- 
sprezece?), iar la 1850 un păstor venit cu turma sa tn Do- 
brogea datora: 

1. Patentă consulului austriac, cam 1/2. piastru de oaie; 

2. Dreptul de liberă trecere prin ţară, mudirului, cam 1/3 
piastru de cap de oaie; 

3. Arenda pământului de care avea nevoie pentru hrana 
turmei, plătită fie mudirului, fie subaşei, fie statului — dar de 
obiceiu la toţi trei — fie în fine arendaşului pământurilor ne- 
ocupate, şi 

4. Beilicul, sau dijma oilor3). 

Transhumanta a avut marele efect că a păstrat raporturile 
dintre ramurile aceluiaş trunchiu etnic şi a dat bălții o topo- 
nimie nu se poate mai curat românească, ca şi părţile Dunărene, 
după cum ne afirmă harta etnografică a lui Ion Ionescu şi des- 
crierile călătorilor streini (Peters şi Allard). 

* 5 a EI 

Relatiunile economice si sufletesti intre satele generatoare 
muntene şi cele dobrogene nu au încetat nici un moment. Ne- 
contenit balta a fost străbătută de Dobrogenii originari „de 
dincolo“, din „Ţară“, cari mergeau la vechile lor vetre ca să-şi 
reguleze afacerile sau să le lichideze, iar legăturile de rudenie 
făceau încă odată necesare pelerinagiile dela malul Dunărei la 
cel al Borcei. Mulțimea drumurilor şi cărărilor rămase până astăzi 
şi care străbat balta este în această privinţă elocventă. 

Nu de putin folos a fost -balta în vremurile grele de răz- 
boaie. „Când a început războiul dela 77 — imi povestia adesea 
mama — ştiu că am, trecut împreuuă cu tăicuțul şi cu altă lume 
în baltă. Aici am stat până au venit Muscalii. Da’ p'atunci nu 
erau'dube; treceam Dunărea cu cinul, un trunchiu de salcie, scobit“. 

In războiul cel mare lucrurile s'au petrecut la fel. Majoritatea 
locuitorilor de pe malul Dunărei, sub influența unei-presiuni 
atavice, au scăpat de tirania barbarilor tot în binecuvântata baltă, 


* 
* * 
1) Gh, Bucur, de 65 ani în De vorbă cu țăranii dobrogeni de Alex. 
P. Arbore (Analele Dobr. An. IV, No. 3, pg. 324). 
2) Ritter, Briefe über Zustände... pg. 163:... fur diese Erlaubniss 
wird 4 Para oder 21/2 Pfennig prokopf gezahlt und das fiinfzigste Stuck Vieh... 
3) lon Ionescu dela Brad, Excursiune agricolă pg. 178 (trad. cit.) 

Cercetând origina satelor dunărene, am văzut că ele sunt 
fondate mai toate din Români fugiţi din Muntenia. 

Evident că balta dintre calea ferată şi Gura lalomitei, fiind 
mai lată, nu a putut să ne ofere fenomenul atât de clar elocvent 
al satelor-dublete, foarte întâlnit în sudul bălţii:); dar şi aici 
Dunărea nu a fost o piedică în răspândirea vieţii româneşti. 

In cele ce urmează vom spune câteva cuvinte despre aşe- 
zările omeneşti de pe malul Dunărei, însistând mai ales asupra 
satelor, căci ele singure ne pot furniza fapte interesând tema 
noastră: dovada unei continue legături între Muntenia şi Dobrogea 
peste balta Ialomiței, ceiace la oraşe, din pricina neintreruptei 
mişcări a populaţiunei, este mai greu de urmărit. 

Hârşova, in fata Gurei Ialomiței, un orăşel vioiu, trans- 
format de invaziă bulgară în ruine şi refăcut, ca şi Phoenix 
din cenuşa sa, se ridică pe vatra anticului Carsium, unde Traian 
în anul 103 a durat o cetate puternică. 

Ghizdăreşti. Studiul numelui acestui sat (locuit azi în 
majoritate de Lipoveni pescari) ne obligă să presupunem o triplă 
schimbare a populaţiei sale. Rădăcina Ghizdar presupune un sat 
turcesc; sufixul -eşti unul românesc, care a trebuit să fie înlocuit 
de cel lipovenesc actual. 

O legendă în legătură cu fondarea satului mi-o comunică 
d-l Nicolae Borşaru, care a auzit-o dela Tudor Chiru de 70 ani 
din Bordusani-lalomita. Acesta spune că în apropierea Bordu- 
şanilor, mai la vale, era un sat lipovenesc numit chiar „Lipoveni“. 
Locuitorii lui făcând nu ştiu ce neajunsuri Turcilor, aceştia trimit, 
pe timpul lui Grigore Ghica, un paşă cu ordin ca să-i evacueze. 
Românii s'au împotrivit şi facând laturi au prins pe Lipovenii 
cari fugiau şi i-au adus înapoi. In cele din urmă Turcii. reuşesc 
să ridice pe Lipoveni şi să-i treacă în Dobrogea, unde formară 
cu ei satul Ghizdăreşti. Legenda poate fi şi adevărată. Grigore 
Ghica (desigur Grigore Dimitrie Ghica) moare la 1835, după ce 
domnise neîntrerupt dela 1822. Presupunerea s’ar potrivi cu 
afirmatiunea lui Jon Ionescu dela Brad care, deşi în tabloul inti- 
tulat „Etnografia Dobrogei“ din Excursion agricole dans la plaine 
de la Dobroudjea (1850), la kaza-ua Hârşovei nu indică nici 
o familie de lipoveni, totuşi in hartă menţionează Ghizdarestii 
ca fiind locuit de „ruşi“, în timp ce D-l Vâlsan2) socoteşte pe 
Ginderesti (Ghizdăreşti) din Plans der Moldau, Başarabien, und 
Walachey nebst angrdntzenden Theilen von Pohlen und Bulgarien 
(lucrată între 1769—1774) ca „sat românesc indiscutabil“. 


1) Unde de o iparte şi de alta a fluviului sunt vre-o şase sate cu 
acelaş nume! 
ee G. Vâlsan — „Bulgarii“ lui Boscovich, Analele Dobrogei 1922, 
pag. E 

Prin urmare, pe la circa 1800 satul era românesc şi numai 
după acest an începe substituirea elementului românesc de către 
cel „rusesc“, 

Sub forma Gisdarescht îl întâlnim in Kriegstheater oder 
Graenzkarte şi în Neueste Karte von der Moldau, etc. două hărți ` 
mai recente decat Plans. 

Ceva despre psihologia Lipovenilor am vorbit in capi- 
tolul „Pescarii“. 

Topalu (turc. şchiop), sat mare românesc, îşi are obârşia 
în satele muntene de pe marginea Borcei. Aceştia s'au aşezat 
mai întâi în ostrovul Balaban de unde treceau vara în Dobrogea 
şi făceau ceva semănături. Ei s'au stabilit apoi în diverse locuri 
pe malul Dunărei cum au fost Hdsdnestii1!) (în Plans etc. Gasi- 
nestj iar in Kriegstheater Chosenescht), Scrofeni (în Plans Skro- 
fenj), Alvăneşti, Atdrnaji, etc. Din contopirea acestor aşezări 
disparate s'a născut satul Topalu 2). 

Calachioiu (Calé-chioiu, General Cernat), acolo unde actual- 
mente se desgroapă cetatea Capidavei, este un sat nou, locuit 
de veterani ca şi vechea cetate unde veterani et cives Romani 
consistentes ad canabas alae ridicaseră un altar în onoarea lui 
Pius şi a Caesarului M. Aurelius. Mai înainte a fost sat turcesc 
(Calé-chioiu = satul cetăţii); Jon Jonescu îl menţionează la 1850 
ca fiind dispărut. 

Boascic. Nu putem spune nimic despre întemeierea acestui 
sat. Agronomul dela Brad îl găseşte la 1850 locuit de Tătari 
(e de folos să amintim că Boascicul era singurul sat tătăresc pe 
malul Dunărei la data când Jon Ionescu a făcut excursia agri- 
colă). Colonizarea românească începe pe la 1870. La 1879 erau 
11- familii. Incepe apoi exodul populatiunii muntene şi la 1881 
mai vin vre-o 30 de familii din Cegani şi Partani (Jud. Ialomiţa). 
Astăzi Boascicul e sat românesc. 

Seimenii-Mari. Cum a luat acest sat naştere, am arătat 
atunci când am vorbit despre migratiuni. 

După o legendă3) satul ar fi fost fondat de Baba Calita 
din Maltezi care, împreună cu cei trei gineri ai săi — un mocan 
şi doi Maltezeni — ar fi „bătut parul“ în Seimeni. 

Povestea este însă... poveste, căci după alţii Baba Calita 
este un personaj mult mai recent şi ar D bătrâni cari au cunoscut 
pe ginerii şi fetele babei. — La 1850 satul „Buiuc-Seimeni“ era 
locuit numai de Români. Afirmatiunea aceasta este întărită şi 
de Camille Allard, care scrie că pe acea vreme (1859) malul 


3) Acest sat figurează la lon lonescu (Excursion agricole...) în 
lista satelor dispărute. 

2) Amănunte în Victor Morfei — Monografia satului Topalu, 
Analele Dobr., An. IV No. 4, pag, 86—88. 

3) Comunicată nouă de D. Gales — Seimeni. 

Dunărei era populat de’Romani numai dela Seimeni in jos, iar 
în sus, până la Tulcea era pustiul). 

Seimenii-Mici. Legenda spune că „de mult“ — nu se poate 
preciza — locuia în Seimenii-Mici o nație de oameni, o ameste- 
cătură, calvinişti(?) sau luterani(?)*), veniţi: „de - departe“ cu 
dubele şi cari se numiau /aporojani. Ei erau „după cum scrie 
în analele Turcilor“ soldaţi din armata Seimenilor. A venit pe 
urmă o ciumă şi parte au fost decimati, parte au fugit, după ce 
şi-au ars biserica şi au aruncat în Dunăre pietrele din temelia ei)... 

Că numele satului vine dela armata Seimenilor din secolul 
XVII nu rămâne îndoială; dar e greu de dovedit că în ea erau, 
ca mercenari, şi Japorojani, adică Zaporogeni dela pragurile * 
Niprului. 

Mai târziu au venit Români de peste Dunăre, chiar şi din 
părţile Corabiei şi Islazului şi prin acelaş proces ca şi la To- 
palu şi Seimenii-Mari, s'au pus bazele noului sat. 

La 6 Km. spre răsărit de Seimenii-Mici se află urmele sa- 

tului dispărut Mongol. Bătrânul Gheorghe Cărutaşu de 100 ani 
îşi aminteşte că bunica sa îi povestia de acest sat format din 
oameni „mici la statură, cârni, cu fata ca un bot de câine“. In 
lista satelor ce nu mai există, lon Ionescu pomeneşte şi de 
Mongol. 
Cerna-Voda, orăşelul cu atâta mişcare industrială, vechiul 
Axiopolis, Anixoboli sau Aksunboli, menţionat şi de geograful arab 
Edrisi dela curtea regelui Roger 14), are prin aşezarea sa un viitor 
strălucit. 

La 1850 Cerna-Voda, sau mai bine zis Bogazchioiu, era 
curat turcesc. La 1770 găsim aici şi un episcop, Neofit, care 
traduce din greceşte în româneşte, ceiace indică importanța 
oraşului pe acea vreme. 


Incheiere. 


Locuită din vremuri străvechi, Balta Ialomiţei nu a încetat 
un moment de a juca un rol mare în răspândirea poporului ro- 
mânesc. Ea a menţinut de o parte şi de alta a drumului „cel 


1) C. Allard — Mission inedicale.... pag. 164 (citat de d-l. AL P. 
Arbore, O încercare etc. 

2) Foarte puţin probabil. 

3) O localitatea Zaporojeni se află ia sud-vestul dealului Carabair (Al. 
P. Arbore) Patria Cazacilor Zaporojeni este la „pragurile“ Niprului. Despre 
neajunsurile pe care ie făceau ei Românilor vorbeşte şi Preotul S. V. 
Morozov, Monografia Comunei Zebil (id.) şi Al. P. Arbore, De vortă 
cu țăranii Dobrogeni (Analele Dobr. An. IV, No. 3, pag. 324). 

1) Cerna-Voda este oraşul lui Josif Moesiodax, care a trăit pe la 1780. 
Vezi N. lorga-Josif Moesiodax, geograful dela Cerna- Voda, Arhiva Dobr. 
vol. Îi, No. 1, pag. 6—8. 


www.dacoromanica.ro 


86 


fără de pulbere“ aceeaşi viață românească intensă şi a servit de 
azil în vremuri grele, când cumpăna părea că se înclină de partea 
duşmanilor. 

Inzestrată de Dumnezeu cu daruri naturale de o valoare 
indiscutabilă, ea nu va înceta — de sigur — „nici de acum înainte 
de a fi un nesecat izvor de bogăţie naţională. 


1924, Octombrie în 11 Victor Motel, ` 
SE E Membru al Soc. Regale Romane de 
-+ opaiu Geografie 
Noesesseele 
e i 


Notă. Aducem viile noastre mulțumiri şi pe această cale persoanelor 
care ni-au servit lămuriri şi informatiuni necesare la închegarea acestei luc- 
tări şi anume: prof. universit. Dr. C. Brătescu, care ni-a sugerat ideia şi 
planul lucrării, apoi d-lor: N. Borşaru-Borduşani, C, Davidescu-Cegani. 
D. Galeg- Seimenii-Mari, D. Chirilă-Seimenii-Mici. Stan Nicola-Boascic, 
d-şoarei Victoria Dinu-Boascic şi d-lui David G. Sima-Topalu. 

TACERE. 


Am veut de muit, frumoaso, 
Să-ţi spun ce port în suflet... 


Întotdeauna, însă, m'apropiam cu teamă 

De gândul să rup taina ce ţi-am păstrat mereu... 
Ci astăzi, când şi ceru-i ca'n alte dati mai greu, 
Acelaş, — eu înnăbuş un glas care te cheamă... 


La ce-aş voi zadarnic !... Se poate spune, oare, 
Cu vorbă omenească, ce-i unic în vibrare? 


Oricât ar prinde graiul în cupele-i măiastre — 
Dumnezeească cum e în inimile noastre 
lubirea niciodată nu va 'nflori pe buze... 


Zadarnic caut drumul cu inima la cer... 

Mă tine strâns pământul în bratele-i de fier; 

Si în, zadar simtirea imi cere haină nouă, 

Deşi în Ea e lumea, cum e 'ntr'un bob de rouă... 


Din toţi acei pe cari îi rânduiră Zeii 

Să cucerească Forma, în marmoră, cu dalta — 
Nu fu pe lume unul să nu fi spus că-i alta 
După creare — Forma, ce-l tortura pe el... 


Ci vorbele 'n lubire — cu marmorass la fel... 
Slăvit fii — dar — Tu, care ne-ai dăruit Tăcerea... 


Când ochii, beti de dânsa, se caută'n nestire, 
Simtim, atunci, în inimi păgâne de iubire, 
Cât de ceresc e chinul când nu ţi-ai spus durerea... 


Bucureşti, 19 Fevr. 1924. 


lon Conea. 


Zeene set? 
RO E 

Ee 
1 BEE EE T 
CLAVIRUL. 


O, suket abitust, obt balul 
pr desele slanga şi nervoase... 
Tea zdrângănit alal si losa durat 
éi DEN dulde di Poase. 


Acorduri uloroase şi baula 

Din somni. leu soli Bee decteptal 
Si coardele, zbile fara milă, 

Au scos un gemă ‘iia dutenak, 


Li 


es inte o a, o mână meali 


ca degete azi salile şi fine 


las d esiuiizadal cuaabălă dolose 
D 
C ai É ueni în cintece diine 


Gr. Sälceanu. 

IN CAFENEA. 


Era tarziu de tot... ploua afara. 
Si-acorduri dezolate de vioara 
Redesteptau o lume ingropata 
In cafeneaua veche si uitata. 


Oglinzile schimbasera 'ncăperea 
Intr'un castel ciudat... ploua afară... 
Și sub privirea ta de foc durerea 
Se risipea ca fumul de ţigară, 


Și inimile noastre prin muzică unite 
Pluteau în lumi sublime, fericite. 

in lumi senine de odinioaba... 

Iti amintesti? Si cum ploua afaral... 


Ascult si azi acorduri de vioara 

In vechiul nostru colț din cafenea, 
Dar nu mai esti si tu frumoasa mea 
Si simt pe buze-o lacrimă amară: 
Si azi, ca si atuncea, ploua-afaral 


Gr. Salceanu. 

SEEING 
EEN 


VREAU ZGOMOT, VREAU LUMINA, VREAU 
MISCARE. 


Lumină, viata, zgomot şi mişcare... 

Din zări sosesc si flueră vapoare; 

Ciocanele răsună cu putere. 

Lumina, viață, zgomot şi mişcare... 
Şi eu aş vrea tăcere! 


Tăcere sfântă, binecuvântată! 

Tu ai atâtea fermece senine! 

Tacefe, vin din lumea-ti depărtată, 

Tăcere sfântă, binecuvântată, 
Coboară-te în mine! 


Tăcere vreau! Tăcere nesfarsita... 
Dar unde voiu găsi tăcere oare? 
Căci noaptea se coboară chinuită. 
Şi nici în ea nu-mi pot găsi scăpare. 


O, nici în ea nu-mi pot găsi scăpare! 
Căci în adâncu! sufietului meu 

S'a desteptat eterna întrebare: 

De unde vin şi încotro merg eu? 


— De unde vii şi încotro te duci? 

Răsună glasuri întiorătoare. 

In lumea asta plină de năiuci 

De unde vii şi încotro te duci 
Fantomă călătoare? 


Şi am strigat cuprins de 'nfiorare? 
Vreau zgomot, vreau lumină, vreau mişcare! 


Gr. Salceanu. 

COASTA DE ARGINT. 


DE Dr. |. LEPŞI 
Directorul Gimnaziului din Cavarna. 


Inainte de toate trebue să aduc călduroasele mele mulţu- 
miri D-lui C. Kirițescu, - Director şi D-lui M. Climescu, Sub- 
director General al învățământului secundar, pentru puternicul 
sprijin dovedit prin aprobarea detaşării mele la Cavarna. 

Cu aceeaş căldură mulţumesc D-lui Dr. C. Brătescu, Profesor 
la Facultatea de ştiinţe din Cernăuţi, întemeietorul şi Directorul 
»Analelor Dobrogei“, pentru amabilitatea cu care mi-a primit spre 
publicare prezenta contribuţie la cunoaşterea ţării noastre. 

Accentuez că, fără mâna de ajutor, întinsă de susnumitii, 
prezenta lucrare — care este abia a treia dintr'un grup plănuit — 
mar îi văzut lumina zilei. 

D-lui Dr. E. Botezat, Profesor la Facultatea de a, din 
Cernăuţi îi mulțumesc pentru sprijinul totdeauna acordat, mai 
ales prin punerea la dispoziţie a bibliotecii Institutului de zoologie. 

Mulţumesc Ministerului de Domenii care, prin ordin No. 
29652,924, mi-a permis pescuitul ştiinţific gratuit în regiunea 
Balcic — Caliacra, permis de care cu regrete nu m'am putut folosi 
din cauza pasivitatii — indulgent zis — cu care m'au primit pescarii. 

Recunoscător sunt D-lui Agronom Regional N. Gheorghiu 
pentru punerea la dispoziţie a registrului său pluviometric pro 1924; 
tatălui meu E. Lepgi,.profesor la şcoala normală din Cernăuţi, 
pentru culegerea multor extrase din literatură; apoi D-lui ajutor 
de primar al oraşului Cavarna, 1. Ciomu, căruia îi datoresc 


legendele locuitorilor. 
x 


Prezenta lucrare nici decum n'are pretenția de a aduce ceva 
complect sau. unitar; nu este decât un conglomerat de fragmente 
care, aşternute pe hârtie, vor fi poate de folos altor cercetători. 
De un an cercetez natura Coastei de Argint, mai ales din punct 
de vedere faunistic; timp scurt pentru o regiune atât de puțin 
studiată, dar: ars longa, vita brevis. 

Peste 1/, an voiu părăsi regiunea, cu regrete numai marea; 
poate voiu avea ocazie să mai umplu unele dintre lacunele acestei 
contribuţii. 

Thalassa! Thalassa! 

L Morfologia regiunii. 


Puţine regiuni din ţară prezintă forme de uscat atât de 
variate ca litoralul Coastei de Argint. Cu toate că nu l-am putut 
studia amănunţit, totus, aduc aici câteva generalitati spre atentiunea 
geologilor şi geografilor, fapte ce cred că merită să fie controlate 
şi detailate. 

Terminologia ştiințiiică românescă fiind încă incomplectă, 
trebue să dau şi câteva explicări asupra unor noţiuni întrebuințate 
de mine în prezenta contribuţie. 

Sub „fărm“ înţeleg făşia, de regulă uscată, ce este expusă 
activităţii direete a valurilor; sub „râpă“, partea abruptă, sub- 
minată de mare, imediat vecină țărmului, niciodată formată din 
roci autochthone, ci, de obiceiu, din breccii mai mult sau mai 
puţin consistente, uneori chiar numai de lut moale, altă dafă 
— rar — de straturi paralele dislocate; sub „pantă“, terenul 
oblic, însă ascensibil, dintre {arm sau râpă şi marginea podişului; 
sub „coastă“, acele prăpastii, mai mult sau mai puţin verticale, 
ce formează marginea autochthonă a podişului şi au la baza lor 
vizibilă sau panta, sau ţărmul, în puţine locuri direct marea; în 
sfârşiţi „litoralul“ cuprinde cele 4 formaţiuni determinate mai sus, 
în plus cu o făşie îngustă din podişul propriu zis, în genere 
până la începutul râurilor periodice ce, în timpul ploilor mari, 
se varsă direct în mare. 

Am încercat o sistemizare naturală a diferitelor tipuri prin- 
cipale de litoral, desvoltate la Coasta de Argint precum urmează.!) 


A. Fără fracturi. 


I. Fără alunecări in massă, distincte în relief, formare 
succesivă. 

1. Numai roci autochthone, fără grohotiş sau breccii dea- 
supra nivelului mării. 

Tip.. a. Coasta cade dela podiş direct în mare, (Fig. 8,9) 
este mai mult sau mai puţin verticală, absolut inascensibilă, în 
unele locuri lipseşte chiar şi ţărmul, încât zidul e direct udat de 
valuri. Acest tip e desvoltat mai ales în apropierea capului 
Caliacra. Umblatul la baza coastei, adică la nivelul mării, în 
unele puncte, este cu neputinţă, mai ales în timpuri furtunoase. 
Din cauza acestui tip de litoral, accesul capului Caliacra pe 
lângă țărm este imposibil fără de a intra in apă sau înotând. 


1) Vezi profilurile schitate. — Literele latine mici în harta anexată în- 
dică punctele din litoral unde sunt desvoltate diferitele tipuri de profil, trans- 
versal. pe țărm. 

Unde țărmul este prezent, el are o lăţime până la aprotimativ 
10 m, este nisipos, desvoltat mai bine la răsăritul Dalbocului,!) 
în continuare spre Caliacra din ce în ce mai pietros; apoi găsim 
chiar blocuri de piatră în greutate de mii de kilograme. Unde 
lipseşte ţărmul, la distanțe de câţiva metri dela coastă dăm de 
apă relativ subit adâncă. In aceste locuri unde lipseşte nisipul, 
unealta de abrasiune a valurilor, — marea înaintează relativ încet, 
cu atât mai mari şi numeroase sunt blocurile în parte sau total 
submerse, care opun rezistență valurilor, răpindu-le din puterea 
de distrugere. Din acest motiv promontoriul Caliacrei până în 
prezent a rezistat destul de bine, fiind şi format din roce tari. 
Unde la baza coastei sunt roce moi, ea arată o concavitate până 
la aproximativ 1—2 m. deasupra mării, cauzată prin acţiunea 
valurilor. Pe litoralul dintre Cavarna— Balcic, tipul a. nu se gă- 
seşte decât în fata dealului Ciragman, lângă portul Cavarna (Fig. 7). 

2. Desvoltare de grohotiş de pantă şi breccii. Intre marginea 
podişului, resp. coastă şi mare, este intercalată o pantă, mai uşor 
sau mai greu ascensibilă, în plus uneori şi câte o râpă (Fig. 7 
la stânga). — La acest grup nu este exclus că sub grohotiş să 
fie ăscunse partii alunecate. Fără săpături adânci în pantă sau 
şanţuri afunde de torenţi, clasificarea nu se poate baza decât pe 
înfăţişarea exterioară. Profilurile, care sub grohotiş arată masse 
alunecate, se înţelege că pot îi clasificate sub II; au însă şi 
strânse legături cu tipurile b, c, d sau e, după mortologia externă 
şi vor fi aşezate cu preferinţă într'unul dintre aceste 4 tipuri din 
urmă, dacă lipsesc depresiunile care caracterizează cu siguranță 
regiunile de alunecare, sau fracturate. Trebue să ținem seama 
însă că din toate profilurile arătăte sub Il si B, prin umplerea 
cu grohotiş a depresiunilor în cursul vremii, cu încetul se pot 
desvolta profiluri de categoriile b, c, sau e, însă numai la în- 
fatisarea exterioară, nu şi la structura internă a pantei. — După 
aşezarea pantei, prezenţa sau absenţa unei râpe, putem distinge 
următoarele profiluri : 

a. Fără râpă. 

Tip. b. Panta este la începutul formării, sau incomplectă; 
înaintează dela țărm până la un nivel oarecare al coastei unde 
începe aceasta din urmă. Desvoltarea complectă a acestui profil 
duce la 

Tip. c. Panta se întinde dela {arm în sus într'o linie mai 
mult sau puţin dreaptă până la marginea podișului, încât strati- 
ficațiunea coastei este invizibilă. Tipul c. îl găsim desvoltat 
numai în puţine locuri "de ex. în estul portului Cavarna. In 
regiunea Ciragman--Balcic lipseşte aproape cu desăvârşire. 


1) Vale între Cavarna şi Caliacra, în aproprierea satului Ghiaur—Suiuciuc. 

Tipul 6 asemenea este foarte putin desvoltat; se găseşte 
mai ales în unele locuri restrânse dintre Cavarna şi Dalboc. 


b. Cu râpă, dacă partea de către mare a pantei este subt 
minată de valuri. Rapa e înaltă până la vreo 20 m, de regulă 
inascensibilă, După cum panta atacată de valuri aparţine tipului 
b sau c, rezultă descendenţii direcţi ai acestor profiluri şi anume: 

Tip. d. cu caracterele tipului b plus râpă, şi Š 

Tip. e. cu caractele tipului c plus rapa. 


Aceste două tipuri (d şi e) uşor sar putea subordona si 
profilurilor b, resp. c; sunt însă destul de comune, încât prefer 
coordonarea lor. — Tipul d este răspândit pe porțiunea Dalboc- 
Michalbei; iar e mai ales lângă satul din urmă, unde panta îşi 
ajunge înclinația maximală, iar rapa cea mai mare înălţime, ser- 
vind chiar de locaş vulturilor spre adăpostirea cuiburilor. 


II. Cu alunecări în massă, formarea spontanee. Aceste pro- 
filuri sunt caracterizate fa marea lor majoritate prin mici depre- 
siuni în dosul râpelor, adică înspre podiş. Micile coline ce se 
ridică între mare şi podiş, nu sunt alteeva decât partii de roci, 
rupte din coastă, alunecate spre țărm, de multe ori de sigur chiar 
până departe în mare, la distanțe de sute de metri, maximal 
până la aproximativ 1,5 km., cum s'a întâmplat în dreptul satului 
Suiuciuc-Turcesc. intre Cavarna şi tacul Tuzla stăpânesc profilu- 
rile II. Râpele formate prin alunecare arată sau 


Tip. J. Un singur front (dig), care uneori aminteşte de 
morene, sau 

Tip. g. Mai multe fronturi, uneori aproximativ paralele 
într'olaltă (Fig 16), altădată despicate transversal într'o mulţime 
de coline, chaotic risipite (Fig. 2). Tinereţea acestor tipuri pe 
o dovedesc depresiunile, dintre cari multe încă sunt departe~de 
a îi nivelate de apele curgătoare ce se scurg în acele gropi în 
timpul ploilor mari. Unele depresiuni au asemănare mare cu 
dolinele mici din Karst; originea lor însă este cu totul diferită. 
Depresiunile, fiind şi mai desvoltate în profilurile grupului următor, 
vom reveni asupra lor mai târziu. 


B. Fracturi cu sau fără alunecări. 


Formarea numai prin mişcări spontanee, cu sau fără înter- 
vale de timp. Fracturile acestui grup sunt simple sau multiple 
şi încep în mod natural în verticala coastei. In multe cazuri ele 
sunt combinate cu alunecări de partii mai mici sau mai mari, 
totdeauna însă grohotişul de pantă este bine desvoltat, şi acopere 
faliile, uneori chiar până la vârf, ascunzând astfel caracterul lor 
de breccii sau straturi paralele. Impărțirea grupului B în tipuri 

este foarte anevoioasd din cauza multelor combinaţiuni morfo- 
de a constata cu preciziune dacă e vorbă de fracturi sau numai 
de alunecări. Dar chiar şi atunci când colinele isolate dintre 
coastă şi mare arată stratificatie paralelă cu denivelări faţă de 
stratele autochtone, de regulă nu se pdate preciza dacă sunt 
urmările unor fracturi sau numai alunecări în bloc, paralele cu 
straturile coastei. De aceea accentuez că, în profilurile anexate, 
majoritatea liniilor de fracturi sunt presupuse, de obiceiu însă 
cu prezenţa lor bine motivată. 


Regimul fracturilor pare a începe în litoralul sald Mihalbei 
şi-şi ajunge culmea de desvoltare între Tuzla şi Balcic. unde 
priveliştea de felul ei devină unică in fara (Fig 1, 15). 

Tip. h. O singură fractură deasupra mării. Straturile faliei 
sunt concordante sau discordante faţă de ale coastei ; baza 
acesteia din urmă este acoperită de grohotiş, a cărui cantitate,. 
în legătură cu constituţia rocelor, ne dă indicii asupra timpului 
relativ ce a trecut dela ruperea faliei. 


Tip. i. Mai multe fracturi (Fig. 15), dealtfel ca tipul A. 

Tip. m. Fracturi combinate cu alunecări. 

Tip. n. Fracturi combinate cu cute (Fig 4), de regulă de 
întindere mjcă; cu sau fără masse alunecate. Acest tip prezintă 
profiluri complexe, cu multe modificatiuni. 


Tipurile m şi n nu sunt distincte, cu aceeaş alternare printre 
fracturi, alunecări şi cutări, ci sunt mai mult sisteme de tipuri, 
a căror definiţie pentru scopurile noastre este omisibilă. 

Prescurtând : {arm = T, râpă = R, pantă = P, coasta = C, 
colină = K, depresiune = D, formularea diferitelor tipuri este 
următoarea. 

Tip. a. C sau C-+-T. b 

Acest tip nu poate să fie decât cel mai vechiu sau cel mai 
nou dintre toate, adică începutul sau sfârşitul unui ciclu de 
abrasiune marină. Cel mai vechiu tip, dacă înaintea coastei n'a 
fost formată niciodată vreo pantă; cel mai nou dacă a fost 
înzestrat cu o pantă etc. care apoi prin abrasiunea marină a fost 
distrusă total, transformând astfel pe oricare dintre celelalte pro- 
filuri în profilul a, 

Din acest motiv, ţărmul tipului a poate să fie o formaţiune 
de tot nouă, aşa zicând positivă, construită de valuri din fărâ- 
miturile coastei (dacă ţărmul există) sau o formaţiune veche, 
negativă, unde ţărmul e construit de valuri din resturile pantelor 
etc. de odinioară. 

Este greu de stabilit dacă tipul a este începutul sau sfâr- 
şitul unui ciclu. Schema unui ciclu ar fi următoarea, unde literile 
prezintă diferitele tipuri. 

In acelaş interval de timp, la diferite puncte ale litoralului, 
ciclul geologic s'a putut îndeplini de diferite ori. Că in adevăr 
lucrul stă aşa, ne-o dovedeşte chiar existenţa variatelor profiluri, 
care, la început fiind formate din roci autochtone contimporane, 
azi au ajuns la deosebiri de profiluri atât de variate, ale căror 
cauze trebue să constitue ţinta principală a oricărui studiu geologic 
regional. Trebue să avem în vedere că în tot cuprinsul coastei de 
argint acţiunea de abrasiune marină a început cam în acelaş timp. 

Tip b T+P+C. 

Tip c. T+ P. 

Tip d. T+R+P-+C sauR+P+C. 

Tipe. T+R-+P. 

Tip f. T+R+P+C sau T+R+D+P+4-C, dacă 
există o depresiune la care panta are două aripi, fiind concavă 
spre atmosferă. 


Tip g. T+x(K-+D)+P+CsauT+x(K+D)+C 
Tip h TLR+D4+P4CsauT+R+P+C. 
Tip T+R4+x20D+kh)4D+P46C. 


Tip m şi n în genere au formula îi, uneori fără râpă. 


Aceste formule ne-arată înfăţişarea generală a diferitelor 


regiuni din litoral. 
EI 


A 

Din punct de vedere geomorfologic sau chiar tectonic, 
Coasta de Argint poate fi împărţită în două părţi naturale, de 
întindere aproape egală. Prima parte se întinde dela Caliacra 
până la Ciragman +); a doua (vezi schiţa) de aci până la Balcic. 
Partea răsăriteană (Caliacra-Ciragman) are puține alunecări, pro- 
babil nici o fractură; partea apuseană (Ciragman-Balcic) e de 
tot accidentată printr'o mulţime de fracturi şi mai ales alunecări. 

Pentru partea dinspre Caliacra, fiind unitar clădită, explicări 
amănunțite nu sunt necesare, cu atât mai mult însă pentru 
partea dinspre Balcic. 


1) Dealul din apusul portului Cavarnei, vezi fruntea lui în Fig 7. 

Litoralul dintre Mihalbei şi Balcic este caracterizat prim 
mulţimea colinelor aşezate între țărm şi podiş. Aceste coline s'au 
format prin ruperea marginei podişului, fie prin alunecări, fie 
prin fracturi, formând mici falii. Asemenea falii sunt relativ puţine 
şi in totdeauna în imediata apropiere a podişului (Fig. 15), mai 
apropiate de coastă decât de mare. Accentuez că nici într'un loc 
n'am putut să găsesc vreo linie de fractură desvelită, dar se ştie 
că peste tot şi în alte regiuni ale pământului se găsesc numai 
ca rare excepţii. Motivul care mă face să presupun existenţa 
unor fracturi reese din următoarele. Straturile rocilor autochtone: 
în litoralul Cavarna-Balcic sunt orizontal aşezate (Fig. 1, 6, 15), 
deci nu poate să fie vorbă de folosirea vreunei suprafețe ca 
bază pentru alunecare. In imediata apropiere a coastei găsim — 
mai ales lângă Tuzla — dealuri înalte, formate din straturi 'ori-- 
zontale, denivelate însă faţă de straturile podişului (Fig. 15); se 
impune deci presupunerea unor mişcări spre sud şi totodată în 
jos, adică mişcări oblice. Dacă aceste denivelări ar îi produsul 
unor alunecări, este greu de admis ca massele ce au alunecat 
să-şi păstreze stratificatia regulată pe care ne-o arată dealurile 
respective; din causa acceleraţiunii la alunecare, acele piscuri 
ascuţite s'ar fi prăbuşit spre mare, formând dealuri mici, bine 
boltite şi puţin ridicate faţă de depresiunile înconjurătoare. 
In realitate, presupusele falii sunt foarte înalte, înguste, dar foarte 
lungi, întinse dela E spre W. In dosul (= nordul) fiecăreia găsim 
depresiuni în forma adevăratelor şanţuri, în care, pe timpul 
ploilor mari, apa adunată formează bălți stătătoare, lipsind sco- 
bitura pentru defluentul basinelor. Din motivele de mai "nainte 
- şi încă din altele cred că în unele locuri e vorbă de fracturi 
parale cu ţărmul. 

Marea majoritate a colinelor, mai ales cele putin boltite, 
sunt formate de breccii de alunecări în massă, prin urmare au 
o structură şi geneză cu totul diferită de piscurile sus descrise. 
Fragmentele din care se compun aceste breccii sunt de foarte 
diferite mărimi; în unele locuri sunt mai mari decât chiar o casă. 
Faţă de materialul moale, consistenţa e foarte compactă, o urmare 
firească a puternicilor îndesări suferite în clipa opririi din cădere. 
luțeala cu care s'au isbit rocile am galculat-o la 30—45 metri 
pe secundă, o putere extraordinară mai ales când ne gândim la 
energia kinetică a partiilor ce împingeau rocile din față (450— 
1000 ori massa), rezultând presiuni de mii de atmosfere. In 
unele locuri massele alunecate au format mai multe diguri, care 
apoi s'au despicat în coline izolate (Fig. 1, 16). Uneori colinele 
contimporane sunt chiar aranjate într'o linie dreaptă sau puţin 
curbată. Acest fenomen se vede deosebit de distinct în sudul 
Suiuciucului Turcesc, unde colinele sunt aranjate în două rân- 
duri (Fig. 5). Precum la acustică există suprapoziţiuni de valuri, 

asemenea şi la valurile de roci in alunecare. Arareori massele 
alunecă paralel dela locul lor original; de obiceiu se răsfiră în 
formă de evantai, despicându-se totodată într'un număr mai 
mare sau mai mic de blocuri. Prin suprapozitiunea valurilor de 
roci, aranjarea colinelor devine neregulată, chaotică, cum arată 
litoralul dintre Tuzla şi Suiuciuc, unde massele rupte din podiş 
au alunecat spre sud în formă de evantai, înaintând până departe 
în mare, unde au format un fel de peninsulă lata (Fig. 2). Aici 
colinele sunt pitice, cu sutele la număr ca şi depresiunile inter- 
calate. Aspectul acestui teren accidentat este unic în felul lui. 

Drumul parcurs de rocile alunecate ajunge până peste 1 km., 
poate şi mai mult, întrucât nu se ştie ce departe au înaintat frag- 
mentele în mare. Astăzi marea lucrează cu putere la distrugerea 
acelei peninsule spre a-şi îndrepta linia țărmului. Aici avem un 
punct unde mării îi trebuesc secole spre a distruge ce a clădit 
uscatul în cel mult 10 secunde. 

In locul cel mai înaintat al peninsulei (Fig. 2) este singurul 
punct din ţărmul Cavarna-Baicic unde — fiind chiar şi liniştită 
marea — nu se poate trece decât prin apă. 

Depresiunile ce se formează în dosul colinelor — fie aceste 
falii sau masse alunecate — sunt felurite la dimensiuni, cam 
monotone la aspect. In multe locuri, unde sunt înconjurate de 
teren mai ridicat, ele sunt lipsite de defluent, încât în timpul 
ploilor abundente adăpostesc bălți mici ce, după un timp oare- ` 
care, seacă. Arareori bălțile acestea resistă, mai ales când sunt 
alimentate de isvoare, cum este d. p. lacul Tuzla (Fig. 3). Marea 
majoritate a depresiunilor se vede că sunt foarte tinere, întrucât 
mau avut timpul necesar spre a se umplea cu aluviuni până la 
acel nivel la care să nu se mai adune apă stătătoare prin ele. 
Totus, în majoritate arată începuturi distincte de umplerea ba- 
sinurilor ; fundul lor este plan, format de aluviuni fine şi negre 
(Fig. 5, 16), adeseori lipsit de vegetaţie, care nu poate să ţină 
pas cu creşterea depozitelor aluvionare. Dacă depresiunile sunt 
în apropierea pantei, torentii periodici de apă în unele locuri 
şi-au înaintat mici conuri de dijectie. In apusul Tuzlei se găsesc 
câteva depresiuni foarte întinse, cu suprafață de câteva hectare, 
pe care sar putea cultiva grâu, vii etc. 

In câteva locuri din răsăritul Balcicului cred că unele su- 
prafete aproximativ plane s'au format, poate, prin abraziune de 
alunecare : rocile ce au alunecat spre mare, în drumul lor au 
netezit terenul, lăsând astiel mici câmpii în dosul lor. 

Un fel de „pseudoterasă“ marină se găseşte la micul golf 
din răsăritul peninsulei sus descrise. Terasa se află la vre-o 2 m. 
deasupra mării şi este situată direct lângă țărm. La primul aspect 
s'ar crede că e vorba de o terasă marină propriu zisă; în rea- 
litate nu este decât una dintre depresiunile sus descrise, căreia 

marea i-a distrus cu „desăvârşire dealul, graţie căruia s'a format 
şi care era aşezat între mare şi depresiune. Astfel dintro depre- 
siune s'a format o terasă prin distrugerea stăvilarului de odinioară. 


Faciesurile petrografice sunt aproximativ similare în tot cu- 
prinsul Coastei de Argint. 

La est de portul Cavarnei găsim, începând dela nivelul 
mării, în aşezare orizontală, argile albastre, verzui şi galbene, 
în majoritate foarte des stratificate ; aproximativ la fiecare mili- 
metru i-se schimbă culoarea acestei roci, care are o grosime de 
vre-o 30 m. şi este întreruptă, în câteva orizonturi, de bancuri 
relativ subţiri (cel mult 1/2 m.) de marnă vârtoasă cenuşie. In 
unele locuri argila amintită are culoare cafenie, a cărei răspân- 
dire orizontală însă este foarte redusă. Această argilă pare a fi 
depusă într'o mare puţin adâncă, dar nu este de origine litorală. 
In fosile e foarte săracă. Unde prin argilă sunt crăpături verti- 
cale, ele sunt adeseori negre; roca din apropiere mai deschisă 
decât aceeaş rocă la distanţe mai mari dela crăpătură. Structura 
argilei este pelitică ; părticelele sunt abia de 5, ici-colea una 
până la 80 » mare. Roca mare nici un miros şi se poate tăia 
cu cuțitul. In genere aşezarea e numai orizontală si totus am 
găsit urme de încrucişare în cuprinsul acestei argile. Părticele 
nisipoase lipsesc. Privite la microscop, diferitele culori de ar- 
gilă nu arată deosebiri morfologice, ci în marea majoritate cor- 
puscule dreptlineare, lungi de 3—10 p, late de 1—2 p, la cari 
nici cu imersiune (4/12, apert. 1,30; oc. IV) n'am putut distinge 
vre-o structură; poate să fie distomacee (2?) sau cristaloide. 
Ici-colea se găseşte câte un fragment microscopic de mineral 
incolor. La gust nu.se simte nimic, printre dinţi nici urmă de 
nisip. Amestecată cu apă, argila se face aluat foarte moale, tul- 
burându-se apa. 

La vre-o 30—50 m deasupra mării, argila trece în bancuri 
de piatră calcaroasă, vre-o Li metru groase, alternând chiar de 
zeci de ori cu diferite roci moi, în majoritate iarăş argile. La 
est de portul Cavarnei se găseşte, la o. înălțime considerabilă, 
un strat de rocă moale ce arată ca cernoziomul şi conţine scoici 
de Lamellibranchiate. Particolele rocei sunt relativ mari; ames- 
tecată cu apă, aceasta nu se tulbură, spre deosebire de argila 
amintită mai sus. Grosimea stratului e de vre-o 1/, m. La mar- 
ginea podişului găsim bancuri puternice de piatră de var, fosi- 
lifere, alternând cu lut galben ce, în unele orizonturi, e compus 
aproape numai din scoici. In stratele superioare apare Paludina. 

Infăţişarea coastei depinde de doi factori principali: tăria 
şi culoarea rocilor. Sunt zeci de orizonturi formate de piatră 
calcaroasă foarte tare, printre care găsim intercalatiuni de argile 
şi luturi, în majoritate de culoare galbenă. Piatra, fiind foarte 

rezistentă, este cu mult mai ieşită în afară decât lutul, care, ros 
de ploi si vant, e mai ascuns. Argilele, sub influenta atmosferiilor 
au contururi rotunjite ; în unele locuri mai expuse sunt atât de 
frumos modelate, încât formează emisfere, stâlpi rotunjiti (Fig. 6), 
sfere aproape complecte. Calcarul şi marna calcaroasă din contra 
arată contururi ascuţite, proeminente (Fig. 9). 

Prin torentii pantelor litoraie rocile tari formează nişte trepte 
sau etage printre care argilele arată cavităţi, în chip de caldări 
aşezate sub acele trepte. In timp de ploi torențiale fiecare treaptă 
cauzează mici căderi de apă ce rod cu multă putere rocile moi 
dedesubt. A 

Unde coasta este mai înaltă, apa de ploaie ce curge peste 
zid duce cu sine lut, care apoi formează dungi verticale peste 
tot ; astiel are efectul unei vopseli galbene ce, de multeori, aco- 
pere Stratificatiunea şi culoarea rocilor dedesupt. 

Rocile tari sunt de regulă omogene, abstragând structura 
pricinuită de fosile. Culoarea prevalentă a tuturor rocilor Coastei 
de Argint este gălbue sau cenuşie, arareori cafenie sau roşie. 
Culoarea închisă a unor argile îşi are cauza in apa pe care o 
conţin, căci, uscate, sunt cenuşii-albastre. In sudul Ciragmanului, 
la vre-o 70 m înălţime absolută, se găseşte un strat subţire 
— cam de 2 cm — de argilă moale, aproape curat albă; nu este 
cretă cum cred unii, căci sub microscop nu se văd nici urme de 
foraminifere. Răspândirea în sens orizontal a acestei argile este 
foarte redusă ` mai întâiu devine fibroasă, apoi dispare total. 

Intre Dalboc şi Caliacra se iveşte cam la mijlocul coastei ` 
un întins orizont de argile impermeabile. Apa subterană ce se 
adună deasupra acestui strat apare la litoral, unde formează o 
mulţime de isvoare mici sau cascade pitice. Astiel, partea supe- 
rioară a coastei este uscată, pe cand cea inferioară, în unele 
locuri, permite chiar desvoltarea de irestiş. Unde se găseşte o 
urmă de pantă, aceasta de regulă poartă o vegetaţie foarte bo- 
gată, greu de străbătut. Aceste împrejurări hidrografice cauzează 
aspectul caracteristic acelei parti a Coastei de Argint: zona in- 
ferioară de un verde închis din cauza vegetatiunii, cea superioară 
alburie sau roşietică, de culoarea stâncilor goale (Fig. 8). 

De mare interes sunt efectele descompunerii calcarului în 
orizonturile superioare, unde apa îşi poate exercita o puternică 
acţiune de desagregare (tempestare), atât fizică cât şi chimică. 
La începutul acestor transformări, calcarul arată o suprafață 
ondulată şi culoarea roză, care devine din ce în ee mai închisă. 
Cred că calcarul este disolvat şi transportat de apă, iar celelalte 
substanţe chimice conţinute în piatră rămân, transformându-se în 
alte minereuri, probabil cu mult hidrat de fier. Mai târziu cal- 
carul este complect disolvat, iar în locul lui rămâne numai un 
schelet colturos, găurit şi roşu-brun, ce pe urmă se despică în 

mici lamele sau terra rossa. Acest pământ intensiv roşu-cafeniu 
se găseşte mai curat şi abundent la Caliacra, printre stâncile 
coastei, dându-le un caracter deosebit, aş zice trist. Unde în 
stâncă golurile nu sunt desvoltate, terra rossa lipseşte sau este 
foarte redusă. 

Terra rossa de culoare mai puţin intensivă se găseşte şi 
pe podiş, .bunăoară în apropierea satelor Ghiaur-Suiuciuc şi 
Mihalbei, unde de asemenea provine din descompunerea cal- 
carului din sol. Cea mai mare parte a podişului litoral are însă 
țărnă neagră, destul de bogată în humus. In unele regiuni ale 
podişului litoral, piatra apare de sub putina ţărnă ce o aco- 
pere, încât nu poate fi vorba de plugărit, ca bunăoară pe pe- 
ninsula Caliacra. Aici şi prin deflatiune, adică eroziune eolică, 
podişul este golit de stratul de pământ, mai ales pe timpuri se- 
cetoase, când solul devine praf, iar vântul bate neîncetat. 

Infăţişarea țărmului propriu zis este foarte variată. In cea 
mai mare parte găsim o făşie de câţiva metri lăţime, formată 
din pietriş rotunjit prin activitatea valurilor (fig. 2, 4, 7, 16). 
Pietrişul are culoare deschisă ca şi rocile autochtone de unde 
este originar. Preponderează calcarul şi marnele tari; relativ rar 
se găsesc cuartite albe sau cremene cafenie, primele numai ca 
filoane subţiri ce străbat pietre de alte faciesuri, însă deasemenea 
neobişnuit de tari, încât uneori nu se pot sparge nici cu cioca- 
nul geologic. In stratele autochtone ale Coastei de Argint n'am 
găsit niciodată cuartite, abstragând de puţinele noduri de cre- 
mene cafenie ce se găsesc rdslete prin marnele calcaroase, mai 
ales în cel mai de jos banc de marnă vizibil la Ciragman. Mă- 
rimea acestor cremene de regulă nu ajunge nici dimensiunile unui 
pumn. Lipsifid în regiune alte cuartite autochtone, trebue să 
presupunem că pietrile de cuarț ce se găsesc la țărm au făcut 
drumuri lungi, transportate prin translatia țărmului, Aceste pietre, 
cu toată duritatea lor, sunt foarte bine rotunjite, încât arată aproape 
elipsoide, dovadă pentru lungimea timpului de când sunt actio- 
nate de valuri. 

Ca raritate, am găsit la țărm şi sferoide de roci eruptive, 
bundoarea un granit (?) aproape total negru, holocristalin. Cu 
această ocazie tiu să amintesc de fragmentul unei pietre ase- 
menea de origine eruptivă, care probabil a servit pentru măci- 
narea cerealelor, fiind cioplită rotund, găsită între ruinele Bizonei 
(vezi capitolul archeologic). Nu este exclus ca sferoidul amintit 
mai sus să fie restul unei asemehea pietre de moară, la tot cazu 
adusă din alte regiuni. . 

Printre pietrişul țărmului se găsesc o mulțime de cioburi 
de lut ars, chiar caracteristice țărmului dintre Dalboc şi Balcic. 
Majoritatea lor cu siguranţă este recentă ; unele vor fi însă şi din 
mileniile precedente. 

Unde ţărmul e format din pietriş rotunjit, trebue să presu- 
punem că marea a fost stabilă un timp mai îndelungat, deci 
țărmul este mai vechiu. Din măcinarea pietrişului rezultă plaji 
de nisip, care în regiune sunt relativ puţin răspândite, fapt ne- 
favorabil pentru înfiinţarea stabilimentelor balneare. Luând în 
considerare ţărmul dintre Caliacra şi Balcic, plăji potrivite pentru 
baie nu se găsesc decât în portul Cavarnei şi in apropierea Bal- 
cicului. In multe locuri, unde ţărmul pare a indica plăji sub- 
marine potrivite, când intrăm în apă dăm de bolovani colţuroşi 
sau de adevărate păduri de alge marine, prin care numai cu 
greu se poate străbate şi care totdeauna ne arată prezenţa de 
bolovani sau stânci goale sub vegetaţie, căci plăţi formate fara 
roci sau blocuri totdeauna sunt lipsite de plapte submerse. — 
Mărimea particulelor de nisip marin variază între 0,15—0,5 mm 
diametru. 

In multe locuri ale țărmului lipseşte atât nisipul cât si 
pietrişul rotunjit. Cum am apus mai nainte, într'un loc din faţa 
satului Suiuciucul Turcesc, marea udă direct stratele de argila, 
însă nu autochtone, ci dislocate prin alunecare. Aici este singurul 
loc al porțiunii Cavarna-Balcic unde lipseşte ţărmul, încât trecă- 
torul e silit să intre în mare, care subminează direct râpa. Acest 
fenomen e mai bine desvoltat în regiunea Capalui Caliacra, care 
pe linia țărmului nu este accesibil. La răsărit de Dalboc pietri- 
şul rotunjit dispare cu încetul spre a face loc grohotişului şi 
blocurilor colturoase ce au căzut în apă fără să poată fi invar- 
tite de aceasta spre rotunjire (Fig. 9). — Aici găsim blocuri de 
piatră în cari apa a scobit cavităţi mai mult. sau mai puţin 
adânci, unde valurile provoacă sunete bâlbâetoare adânci. Pro- 
babil că multe dintre aceste cavităţi au început să se formeze 
prin ploaie şi vânt deja atunci când blocul încă nu căzuse 
în mare. 

In multe locuri unde pietrişul litoral este abundent, el for- 
mează prin acţiunea valurilor mici terase, care în decursul anului 
îşi schimbă aşezarea de mai multe ori, de regulă după furtuni 
mari, încât fiecărei furtuni îi corespunde o nouă aranjare a te- 
raselor. Înălțimea acestora nu întrece niciodată 1,50 m, de obi- 
ceiu deabia au 1 m deasupra mării. intinderea orizontală a 
EE este redusă, o funcție a direcţiei țărmului si a va- 
urilor. 

Algele marine, aduse de valuri la țărm, în multe locuri 
formează aglomeratiuni negre de câțiva decimetri grosime (Fig. 7). 
Când intră în putrefacție, strică aerul la distanțe apreciabile. 
Uneori sunt acoperite de nisip sau pietriş fin, încât prezenţa lor 
se EE numai prin scufundarea piciorului ce calcă 
țărmul. S 

Precum se formează aceste straturi vegetale în prezent, aşa 

negresit s'au format si in trecut. Dacă apoi a intervenit o alune- 
care de pietriş dinspre podiş, algele au rămas îngropate. Apele 
subterane, străbătând aceste depozite organice, au disolvat şi 
au dus cu sine hidrogenul sulfurat, produsul putrezirii. In sfârşit, 
apele, apărând la suprafaţă, ni se prezintă ca ape sulfuroase, cum 
le găsim la răsăritul lacului Tuzla. Astfel îmi explic existența 
isvoarelor minerale din sudul satelor Mihalbei şi Suiuciucul- 
Turcesc. 

Rocile Coastei de Argint aparţin miocenului marin. Marea 
majoritate au structură pelitică, sunt deci formate la o depărtare 
oarecare de țărm. Totus am găsit în 3 locuri dovezi sigure pentru 
prezenţa, sau cel putin apropierea litoralului 1). La răsărit de 
lacul Tuzla (Fig. 4, punctul de fotografiere) am găsit la nivelul 
mării, într'o argilă carboniferă, frunza eliptică a unei fanerogame. 
Frunza era aproape total carbonizată şi totuş arăta urme de 
nervură; lungimea era de vreo 2 cm. In aceeaş argilă, fină şi 
bine despicabilă, am mai găsit încă un alt fosil vegetal, tot o 
frunză carbonizată, însă lungă de multi centimetri — fragmentul 
avea Jungimea de 10 cm — lăţimea de 2 cm, cu nervi (dungi) 
paraleli superficiali şi o ramificaţie laterală (falşă?). Frunza era 
turtită ca la Liliacee, dreaptă, şi arăta un ochiu întrun loc. — 
Aceste două sunt singurile fosile de plante pluricelulare, resp. 
fanerogame, ce am găsii în regiunea Coastei de Argint. 

Argila carboniferă în chestiune, în starea udă, era aproape 
neagră; uscată, cenuşie-închisă, arăta urme distincte de găuri 
fosile (de viermi sau alte animale), ulterior umplută cu o rocă mai 
deschisă la culoare, foartă bogată în ace de spongieri, diato- 
macee (centrice şi penate) şi fragmente de scoici. Frunza fosilă, 
eliptică, amintită mai sus, în tot cazul dovedeşte apropierea 
țărmului de locul de depunere al ei, mai ales că arată şi urme 
de codité (pețiol). — Regretabil este că argila aceasta fosiliferă 
nu era autochtonă, ci dislocată prin alunecare sau poate frac- 
tură. Nici întrun loc din toată regiunea n'am putut să mai gă- 
sesc aceeaş rocă fosiliferă; probabil era originară dintr'un ori- 
zont foarte jos. 

Intre portul Cavarnei şi Dalboc am găsit la un orizont re- 
lativ înalt (cca. 60 m), intr’un loc foarte mic, un interesant con- 
glomerat, format de mici pietre colturoase, fără nici o urmă de 
rotunjire, risipite printr'un lut galben. Acele pietre nu erau roase 
sau rostogolite de apă, ci arătau ca proaspăt sfărâmate. Cimen- 
tarea fragmentelor în acel lut era foarte solidă, scoaterea cu 
mâna goală imposibilă, cu târnacopul anevoioasă, Oricum ar fi, 
în mijlocul unei mări nu s’ar fi putut forma acest conglomerat, 


1) După O. Abel (harta din 1908) golful Varna al Mării Miocenului 
atingea Coasta de Argint. a 

ci trebue presupus vreo coastă, sau in genere vreun loc uscat 
deasupra mării miocene, de unde acele pietre au putut să se 
rostogolească până au căzut pe acel lut nisipos in care au rămas 
cimentate. Acestei presupuneri îi obvine însă o piedică. La ori- 
zonturile inferioare nu se găsesc decât argile fine, produsele 
unei mări adânci, în tot cazul formate la o distanță oarecare de 
uscat. Dară cum a putut să se formeze atunci acel conglomerat, 
lipsind în apropiere orice uscat in distrugere ? — Intre argilele 
fine, amintite mai sus şi orizontul acelui conglomerat se găsesc 
intercalate diferite faciesuri ca: marne, calcaruri etc., care ne 
arată dese schimbări în marea miocenului, mişcări positive sau 
negative ale rocelor sau mării. Pentru a explica acel conglo- 
merat, cred că după formarea argilelor şi a câtorva faciesuri 
vârtoase ulterioare — premergătoare însă acelui conglomerat — 
regiunea s'a ridicat deasupra mării, încât s'a format un uscat 
nou, din sfărămăturile căruia a rezultat apoi conglomeratul din 
chestie. Toiuş ne dă de gândit faptul că în imediata apropiere 
nu se mai găsesc alte urme de uscat. Este posibil ca partea 
aceea să fie deja distrusă de'mare, sau încă ascunsă în interiorul 
podișului; deci conglomeratul găsit e ultimul rest sau prima 
apariţie de formaţiuni litorale. — După formarea conglomera- 
tului regiunea iarăş a fost acoperită de mare, căci stratele supra- 
puse sunt de origine marină-pelitică. 

Cu mult mai bogat este conglomeratul dela Capul Caliacra. 
Cam la % km înainte de cap, straturile superioare ale podişului 
— toate orizontale — dispar subit, spre a fieinlocuite de sedi- 
mente litorale, conglomerate de pietriş rotunjit.. Aceste conglo- 
merate sunt înclinate cu vreo 300 spre apus; nivela arată N—S. 
Bolovanii conglomeratului sunt în parte foarte voluminoşi, cân- 
tăresc zeci de kg şi provin din distrugerea altor roci sedimentare, 
probabil destul de vechi, căci se sfardma foarte uşor. In unele 
locuri găsim chiar conglomerate formate din conglomerate, întru- 
cât bolovanul din acest conglomerat sarmatic s'a format prin 
distrugerea altui mai vechiu, de vârstă necunoscută. — Conglome- 
ratele fiind aplecate spre apus, marea în care s'au format, sau 
a venit, sau s'a retras în această direcţie; probabil că a făcut 
câteva oscilatiuni, căci printre stratele de conglomerate se găsesc 
faciesuri sublitorale, nisipoase ş. a. La tot cazul, în apropierea 
Capului Caliacra a fost timp îndelungat un vechiu țărm de mare 
sarmatica, 

Suprafeţele straturilor pelitice, în genere, nu arată diferen- 
tieri. Nam găsit decât un singur bloc de piatră, căzut jos la 
țărm depe un orizont necunoscut, care bloc arăta Ja una dintre 
suprafeţele de stratificatie crăpături fosile de nămol uscat, umplute 
cu alt facies. Oricare ar fi orizontul din care provine acel fosil, 
totuş ne dovedeşte că, într'un timp al miocenului, existau supra- 

fete unde nămolul avea ocazie să se sbicească, fapt care stă în 
acord cu prezența conglomeratelor. 

Se ridică regiuneu sau se cufundă ? Marea din regiune este 
o mare de transgresiune, căci soclul continental se întinde pe 
sub apă până la o depărtare destul de însemnată dela ţărmul 
actual. Regiunea e bântuită de cutremure destul de dese şi 
puternice, dovadă pentru mişcări recente în scoarță. De ce oare 
mai ales coasta dintre Cavarna şi Balcic se dărâmă sub ochii 
noştri, iar sfărămăturile sunt zdrobite şi inghitite de valuri ? Dacă 
marea mar înainta, de mult s'ar fi produs litoralul de echilibru, 
sar fi stabilit ţărmul mării, iar litoralul, sub activitatea atmo- 
sferiilor, ar fi format o pantă uniformă în toată regiunea Coasiei 
de Argint. Numai profilul de tipul c ar trebui să prevaleze într'un 
litoral unde marea nu mai înaintează. La un litoral stabil, marea 
după un timp îşi formează o plajă submarină atât de lată, încât 
valurile, chiar şi la cea mai violentă furtună, nu mai au puterea 
să ajungă până la coastă sau la pantă pentru a le distruge, 
fiindcă îşi consumă energia kinetică prin frecarea de nisipul 
bancului. — In cuprinsul Coastei de Argint, din contra, valurile 
rod şi subminează litoralul (coasta sau râpa) aproape în continuu 
chiar şi atunci când marea este liniştită, cu putere uriaşă în 
timpul furtunos, când blocuri de sute şi mii de kg se prăbuşesc 
în apă, pentru ca apoi să fie măcinate până la nisip. Din starea 
actuală a litoralului deduc că el se scufundă, iar marea îna- 
intează spre uscat, distrugându-l cu încetul. 

Se naşte întrebarea: cu ce iufeală înaintează marea? Se 
înţelege dela sine că chiar prin firea lucrului un răspuns precis 
este imposibil. Totus, admițând posibilitatea diferențelor mari 
de realitate, se pot face câteva deductii. — 

In regiunea Coastei de Argint găsim o mulțime de peşteri, 
parte naturale, parte artificiale, sau cel puţin lărgite şi cioplite 
de oameni. Intr'adevăr, scriitorii vechi amintesc că regiunea 
Balcicului a fost tara Trogloditilor cari trăiau în locuințe sub- 
pământene, adică în peşteri. Dar nu numai în regiunea Balcicului 
ci — cât am văzut eu — chiar şi până la Caliacra peşterile, 
fără îndoială, arată urme de activitate omenească. N'am literatura 
necesară spre a putea găsi mileniul în care să presupunem vie- 
tuirea aşa zişilor Trogloditi în regiune, dar nici nu pot să constat 
dacă întradevăr aceştia sau Grecii — locuitori în regiune cam 
în secolele 2 în. Chr.—5 d. Chr.— sau poate chiar o populaţie 
şi mai recentă sunt autorii acelor peşteri cioplite. Am găsit 
Intro peşteră pe jumătate dărâmată, situată pe panta de SE a 
Ciragmanului, într'o cavitate laterală, sub nivelul peşterii o săpă- 
tură în forma unui vas mare de secţiune orizontală circulară, 
adâncă peste un metru. Acest „vas“ este la bază aproape de 
două ori mai larg decât la deschizătura sa din sus. Pereţii sunt 

relativ netezi şi foarte exact boltiţi. Deocamdată nu ne intere- 
sează scopul pentru care a servit acest vas, lucrat numai dină- 
untru, făcut în stâncă; ne interesează aici numai faptul că se 
află într'o peşteră, cam la 6 m depărtare dela gura ei care, pe 
timpurile acestor săpături, desigur a fost situată cu câţiva metri 
mai spre sud decât astăzi. Peştera a fost deci mai lungă, să 
zicem că dela acel vas până la gura peşterii au fost 10 m, apoi 
dela gură încă o distanță considerabilă până ia mare, peştera 
fiind situată la câţiva metri (vreo 8) înălţime absolută. 


Un asemenea vas, lucrat la fel şi de proporţii similare se 
găseşte în prezent în partea opusă a portului, în râpă, cam la 
5 metri deasupra mării. Prin analogie trebue să presupunem că 
şi aici a fost o asemenea peşteră din care n'a rămas decât acel 
vas problematic, iar restul a fost distrus de mare, ale cărei 
valuri pe furtună, de fapt, pot să ajungă pân'aproape de rapa. — 
Să admitem că în timpul când peştera distrusă a fost întreagă, 
iar dela gura ei până la mare să fi fost numai 5 m, atunci 
marea din acele vremuri. până azi a înaintat cu vreo 10 m cel 
puţin. Fie acele peşteri greceşti sau troglodite, vârsta lor se 
poate evalua la aproximativ 2000—4000 ani, in care timp marea 
a înaintat vreo 10 m, deci anual ce] putin 9,25-—0,5 cm, probabil 
cu mult mai mult. Se înțelege dela sine că acest rezultat nu poate 
fi considerat decât cu aproximaţie de tot superficială. Marea nu 
înaintează la fel pe toate sectoarele ; pe timpul existenţei peşterii 
dispărute poate să fi fost cu mult mai depărtată decât am pre- 
supus ; vârsta peşterii poate să fie alta, etc., tot ocaziuni destule 
pentru a da un rezultat falş. Cu toate acestea, încercarea de a 
găsi iuteala de înaintare marină trebuia făcută graţie existenţei 
acelui vas antic. 


Peșteri. Coasta de Argint este destul de bogată în peşteri 
care — după înfăţişarea lor actuală — în marea lor majoritate 
au fost săpate, sau cel puţin lărgite de oameni. Aceste peșteri, 
deşi nu se pot compara bunăoara cu acele din podişul Karst, 
totuş sunt destul de interesante. 


Pesterile din regiune formează 3 grupuri principale: Caliacra, 
Ciragman şi Mihalbei. 

Cele mai mari sunt peşterile dela Caliacra. Ca şi celelalte, 
stau la diferite înălțimi deasupra mării şi sunt mai accesibile 
dinspre podiş decât dela țărm. Înălţimea în genere nu trece de 
2—3 m, lăţimea însă este cu mult mai mare, adâncimea până 
peste 10 metri. Solui autochton e acoperit cu lut şi cu excre- 
mentele oilor pe care le adăpostesc ciobanii aici. Din cauza 
focurilor, pereţii şi tavanul sunt negriti de fum. Unele peşteri 
sunt în parte prăbuşite, altele amenințătoare. Despre tunelurile 

ce din interiorul peşterilor se deschid vertical până la suprafaţa 
podişului voiu aminti la capitolul archeologic. 

Al doilea grup de peşteri este aşezat în sudestul dealului 
Ciragman. Aici numărul lor e mic; se vede însă bine că au fost 
locuite la timpul lor, probabil în antichitate (sec. 2 în. Chr.— 
sec. 6 d. Chr.). Două dintre aceste peşteri au o comunicaţie 
verticală, care poate că s'a format numai prin surparea solului 
peşterii de sus. Cea înferioară adăposteşte problematicul vas 
amintit mai nainte. 

Al treilea grup de peşteri (fig. 6) e lucrat în coasta din 
dreptul satului Mihalbei. Sunt vreo 10 la număr, uşor accesibile, 
frecventate de ciobani cu turmele lor; mărimea până la 200 m3. 

Peşterile Coastei de Argint mau concreţiuni hidatogene 
(stalagmite, stalactite) pronunţate, ci numai ici-colea mici înce- 
puturi în forma unor emisfere. 

In stânga râului Suiuciucul Turcesc am găsit printre pie- 
trişul țărmului vârful unui stalagmit (stalactit ?), vreo 15 cm lung 
şi destul de bine desvoltat. Probabil că s'a format într'o peşteră 
ce s'a distrus prin alunecarea partiei respective de coastă. 

Isobata de 200 m, unde începe soclul continental, se află 
la vreo 100 km spre est de Cavarna; isobata de 50 m cam ia 
30 km depărtare. Isobata de 25 m însoţeşte ţărmul de la Con- 
stanta spre sud aproximativ palalel. Ramane’vreo 5 km depărtată 
de țărm şi -— ceeace dă de gândit — urmează cotitura Capului 
Caliacra, spre deosebire de isobata 50 m. Se ştie că mările au 
tendinţa de a-şi îndrepta ţărmul; dar care esie atunci motivul 
abaterei subite a coastei la Capul Caliacra spre vest, din obis- 
nuita ei direcţia nord-sudică? Din mersul drept al isobatei 50 m 
şi din abaterea isobatei 25 m putem deduce că la S şi la SE 
de Caliacra, nivelul fundului marin la o adâncime de 25—50 m 
arată aberatiuni din relieful normal; rezultă o regiune de scufun- 
dare mai pronunţată în sudul Coastei de Argint. Să nu fie oare 
vreo legătură între puternicele conglomerate dela Caliacra şi 
neregularitatea fundului marin ? 

De notat este că in prelungirea Coastei de Argint se afla 
valea Batovsca cu terasele ei!), apoi golful Varna, paralel cu 
linia Caliacra—Balcic. Poată că coincidenta de linii să nu fie 
decât întâmplătoare, însă aceasta nu-mi pare probabil, mai ales 
din cauză că litoralul arată cu atât mai despicat, cu cât înaintăm 
dela Caliacra spre Balcic, adică dintr'o regiune mai liniştită în 
alta mai nelinistita. 

S'ar putea face obiectiunea că litoratul spre Caliacra ar 
fi mai puţin dislocat, fiind mai la adăpostul vânturilor dominante 
de N şi E, deci mai puţin expus activităţii abrasive a mării. 


1) N'am ajuns să pot vizita şi valea asta. 

Daca într'adevăr lucrul ar sta aşa, atunci de mult s'ar fi format 
un litoral de tipul c. Am arătat mai nainte că nici unul dintre 
tipurile descrise ca existente în regiunea Coastei de Argint nu poate 
să fie considerat ca cel mai vechiu. Se poate însă zice în genere 
că litorarul indică cu atât mai mult o regiune de dislocatii cu cât 
este mai accidentat şi cu cât mai repede se vede că îl distruge 
marea. Deci: în regiunea Cavarna— Balcic marea înaintează repede 
— ceace o dovedeşte chiar existența golfului Cavarna — deci 
regiunea se scufundă; nivelul mării a fost cu 25—50 m. mai jos 
decât astăzi. 

Cine a văzut dărâmarea litoralului mai ales din regiunea 
Tuzlei, nu va trage la îndoială că undeva in fata acestei regiuni 
trebue să existe un centru de scufundare lentă, seculară, care 
se întinde chiar şi asupra litoralului. Cred că un studiu amă- 
nuntit asupra întregului litoral dela Constanţa până la Varna ar 
dovedi presupunerea mea. Puținele observatiuni făcute de mine 
sufere mai ales din motivul că, mi-a lipsit un barometru altimetric 
pentru studierea nivelului straturilor contimporane. 

Conglomeratele găsite la Caliacra sunt aplecdte spre apus, 
deci de acolo a venit sau intracolo’ s'a retras marea acelor 
orizonturi. Cred că, după toată probabilitatea, trebue să fie o 
legătură genetică mai strânsă între acele conglomerate şi ipote- 
icul basin de scufnndare. Deocamdată însă nu se poate preciza 
nimic. La tot cazul cred că existența golfului Cavarna— Balcic nu 
se poate explica mai bine decât ca regiune de scufundare mai pro- 
nunțată ca bunăoară la N de Caliacra. In sprijinul ipotezei vine 
şi desimea şi întinderea redusă a cutremurelor, care cred că în 
majoritate sunt independente de epicentrul mării Marmara. 

Scymnos din Chios?) ca şi Anonymus, Periplus Ponti Euxini 
ne istorisesc că la Balcicul actual marea a aruncat la {arm o 
statuie a lui Dionysos. Această ştire arată cumcă cu mult înainte 
de Christos marea inghitise deja un aşezământ antic; iar o in- 
dicatie pentru scufundarea litoralului. 

D-i Popa Lisseanu zice că între Balcic şi Caliacra singurul 
acces la mare ar fi numai la Cavarna. In realitate, marea este 
accesibilă chiar şi cu vehicule si la Dalboc, Milhalbei şi Tuzla; 
pe jos în multe locuri. 


ll. Cutremure. 

În regiunea Coastei de argint.cutremure de pământ se ivesc 
destul de des. Faptul acesta sprijineşte întru câtva presupunerea 
mea că în apropiere, probabil la sud, se infaptuesc dese mişcări 
tectonice. Am adunat dela locuitori ştiri asupra mişcărilor 


1) După G. Popa-Lisseanu, Cetăți şi oraşe greco-romane. 1921. p. 18. 

seismice pe care le redau aici, deocamdată fără nici o critică 
sau modificare!), spre a da şi altor naturalişti ocaziune de control. 
Numerele consecutive indică diferitele persoane consultate. 

1. Anul 1871, luna Mai. Localitatea Cavarna. Cutremurul 
avea efect dăunător asupra clădirilor. 

2. Anul 1881, luna lunie. Localitatea Cavarna. Stricăciuni 
a case. 

3. Anul 1888, ziua şi luna necunoscute, 7h a. m. Localitatea 
Cavarna. Individul dormea în pat; acesta s'a mişat de două ori. 
S'au mişcat mobilele, s'a vărsat apă. Cutremurul a durat cam 
1—2 secunde şi a venit dela Balcic. 

4. Anul 1891, luna Iunie(?). Localitatea Cavarna. Cit strică- 
ciuni la case. 

5. Anul 1891, 18 Martie, Duminica Florilor, 10'/,h. Per- 
soana era la curăţitul unei maşini de cusut, stătea pe o rogojină 
în casă. Localitatea Cavarna. Cutremurul n'a fost ca pe valurile 
mării, ci s'a zguduit odată pământul, apoi a început să tremure. 
Durata: o oarâ şi un sfert. Durduituri dela miazănoapte, dela 
Gargalâc. S'a văzut o lumină ce s'a dus spre mare. Ui oră 
zguduiri neîntrerupte, apoi alte 3 zile zguduiri cu mari întreruperi. 
Ge azi (lanuarie 1925) se văd urme de cutremur. La capul 

aliacra mormântul Sf. Nicolae s'a scufundat. S'a răsturnat un 
vas cu 20 ouă spre răsărit. Obiectele din casă şi un pom din 
curte s'au mişcat dela N spre S. Nu s'a observat dacă au fost 
schimbări la țărm, isvoare şi fântâni. 

6. Anul 1891, 25 Martie, Vinerea Mare, 10h. Localitatea 
Cavarna. Persoana a fost în casă, în parter, la mâncare, stând 
în picioare. S'a simţit de către toate persoanele. Cutremure ca 
pe valuri. Durata 15 minute. Durduituri, fără fenomene optice. 
La mahalaua turcească s'au darâmat case vechi, apoi etajul 
unei case. Două tinichele cu ouă s'au răsturnat spre E. Unele 
vase s'au spart. Nu s'a observat dacă s'au mişcat mobile. Tar- 
mul mării s'a retras şi din unele fântâni s'a pierdut apa. 

7. Anul 1900. 20 Aprilie, orele 8—9 seară. Observatorul 
şedea la masă într'o casă clădită pe pământ negru, arabil. Cu- 
tremul a venit dinspre Şabla, a durat abia 1 minută, mişcările 
au fost tremurătoare. Hornurile au fost avariate, în case s'au 
răsturnat vase spre Balcic. Obiecte atârnate s'au lovit de perete. 

8. Anul 1900. Mai, orele 10 a. m. Persoana ce povesteşte 
venise dela biserică şi se desbrăca într'o casă fără etaj. Loca- 
litatea Mangalia. Cutremurul era cu furtună, a durat un ceas, a 
venit dinspre sud şi era cu vâjiituri de vânt. Numărul zguduitu- ` 
rilor a fost mare. Urmele se văd şi azi (1924) la o geamie 
turcească. Multe vase s’au răsturnat, obiectele atârnate au căzut. 


1) Relata refero. 

La ape nu sau făcut schimbări. Numai jumătate din locuitori 
au simţit; în case toţi. Toate mobilele au tremurat, geamurile au 
sunat şi s'au spart. Uşile şi duşumeaua mau pocnit. Lichidele 
din vase deschise s'au legănat, din vase pline s'au vărsat. Au 
simţit şi oamenii dela lucru. In case s'a simţit mai tare decât 
decum ar trece o căruţă încărcată. Crengile arborilor s'au rupt, 
obiectele atârnate au căzut şi s'au spart. Toţi au fugit afară din 
case. S'au spartemulte vase. Mobilele s'au mişcat din loc, însă 
n'au căzut. Pereţii caselor au crăpat. Marea a făcut ceva valuri. 
Clopotele n'au sunat. Fântânile nu şi-au schimbat nivelul. S'au 
dărâmat mai ales case mici, ziduri de curte şi turnuri. 

ə 9. Anul 1900. Intro Duminică Ia orele 9 dimineaţa. Loca- 
litatea Cavarna. Persoana era la biserică. Ceriul s'a întunecat, 
sa auzit un sgomot şi după 12 secunde a început zguduitura. 
Cutremurul a ţinut 2—3 secunde. Acel cutremur a ţinut mult, s'a 
facut foarte des, aproape timp de o lună, în fiecare zi la amiază, 
seara şi la 12 ore noaptea. Cutremurul a venit dela Tuzghiol. 
Acoperişul bisericii s'a deschis încât s'a văzut ceriul; apoi sa 
închis iarăş. N'au fost multe stricăciuni, dar s'au dărâmat câteva 
coşuri. Din vase nu s'a vărsat nimic. Mobilele se clătinau în- 
coace şi încolo. In dosul cinematografului sunt încă semne dela 
cutremur. Apa mării s'a retras. La cişmele, fântâni şi isvoare 
apele s'au înmulţit. 

10. Anul probabil 1900. Vara, într'o Duminică, la orele 9. 
Localitatea Caliacra. Apa din reservoriu se clătina ca valurile 
pe mare. S'a auzit un sgomot, ceriul s'a făcut negru şi pe urmă 
a început cutremurul. După putin s'au crăpat stâncile şi s'a 
dărâmat stânca pe care era clădit farul. 

11. Anul 1901. 9 Martie la orele 9a. m. Localitatea Varna. 
Persoana a lucrat la o maşină. Au simţit toate persoanele din 
localitate. Două zguduiri şi a două zi iarăş. Durata 5—6 minute, 
direcţia dela răsărit. S'au auzit sunete vibrătoare ce veneau dela 
răsărit, simultan cu cutremurul. Fenomene luminoase n'au fost. 
Schimbări la țărm sau isvoare nu s'au observat. S'au dă- 
ramat(?) case. 

12. Anul 1901, 13 Martie, 8h a. m. Localitatea Cavarna. 
Persoana citea în casă. Au simţit toţi locuitorii. Cutremurul era 
ca valurile, durata 2—3 secunde Direcţia dela răsărit. Inaintea 
cutremurului s'a auzit un sgomot ca vântul. Depe etajeră s'au 
răsturnat vase şi au căzut cărţi. Toţi au fugit afară. 

13. Anul 1901. 18 Martie. Localitatea Cavarna. S'a dărâmat 
majoritatea clădirilor din port, nu însă din oraş. 

14. Anul 1901. 18 Martie st. v., Duminecă 9'/,h a. m. Locali- 
tatea Ghiaur-Suiuciuc. Persoana era la biserică. Cutremurul 
a venit vibrând, a durat 2—3 minute şi a fost simţit de toţi 
locuitorii. Cutremurul a venit dela E şi a fost prevestit de un 

vuet tare ca vântul. S'a dărâmat jumătate din sat. La Capul 
Caliacra şi azi se văd încă urme. După prima sguduitură s'a mai 
cutremurat încă de 3 sau 4 ori. Schimbări la isvoare n’au fost. 

15. Anul 1901., 18 Martie. Localitatea Ilanlac. Persoana 
stătea afară, pe țărnă. Cutremurul s'a simţit de toţi locuitorii, 
a fost ca pe valurile mării, durata de 1 minut şi a venit dinspre 
Rusia. După cutremur s'a auzit un vuet. Numărul sguduiri!or nu 
se ştie, urme nu se văd, mişcări la țărm oan fost. : 

16. Anul 1901. 28. Martie. Localitatea Cavarna. Direcţia 
cutremurului dela apus spre răsărit, mişcarea ca pe valuri, durata 
16 secunde. Au căzut coşurile caselor, în port s'au dărâmat 
magaziile. 

17. Anul 1901. Ziua Floriilor, pela 10—11 h a. m. Localitatea 
Cavarna. Persoana stătea liniştită în casă. Mai întâiu s'a auzit 
ca un vuet tare, după aceea au urmat 2—3 sguduituri foarte tari. 
Toţi locuitorii din Cavarna şi jur au simţit cutremurul. A venit 
dela NV. Oamenii au fugit afară crezând că se dărâmă casele 
peste ei. Multe lucruri au căzut şi s'au spart. La toate casele 
au căzut hornurile. Atunci s'a răsturnat biserica dela Şabla şi 
a crăpat zidul la biserica Sf. Gheorghe din Cavarna. Din 
Ciragman s'a surpat o bucată în mare. In unele.sate din jur s'au 
dărâmat case întregi. Cutremurul a fost foarte tare. După acest 
cutremur s'au simţit în aceeaş zi încă 2—3, însă foarte slabe. 

18. Anul 1901? Intro Duminecă din luna Martie, 9 h Locali- 
tatea Cavarna. Persoana a fost în biserică. Cutremurul a fost 
simţit de toţi, era ca pe valurile mării, s'a sguduit de mai multe 
ori şi a venit dela E. S'a răsturnat farul. 

19. Anul 1901. Martie, Duminecă, 10 h. Localitatea Cavarna. 
Persoana era în etaj, citea. In toata Dobrogea s'a simţit cutre- 
murul; în localitate de cătră toţi locuitorii. Pământul a tremurat 
timp de 5 minute. Cutremurul a venit dela Ghiaur-Suiuciuc, adică 
dela răsărit. Obiectele din casă s'au mişcat spre apus. 

20. Anul 1901. 31 Martie, Duminecă, 9h a. m. Localitatea 
Liftelnâc. Persoana a dormit în liber pe câmp. Cutremurul a venit 
dela E, sguduind, şi a durat 3—4 minute. S'au dărâmat case şi 
a crăpat pământul. Persoana fiind cu oile pe câmp, a simţit numai 
tremurând şi sguduindu-se pâmântul. 

21. Anul 1901. Duminecă 31 Martie. Localitatea Cavarna. 
Cutremurui a durat 5 minute şi a trecut ca vântul. Au căzut 
zidurile caselor. Căruţa ce era în curte a început să se mişte. 
Căldări pline cu apă au început să se verse. 


22. Anul 1901, primăvara. Intre Cavarna şi Ghiaur-Suiuciuc. 
Persoana şedea pe câmp în trăsură. Mişcarea a fost tremurând 


ca pe valuri. Mai multe sguduiri. Cutremurul venea dela mare, 
durduind. 

23. Anul 1901. Intéia Duminecă din luna Martie, orele 8 
a. m. Localitatea Cavarna. Cutremurul s'a simţit venind dela 
răsărit. De sub pâmânt s'a auzit vuet. Cutremurul a durat 2 se- 
cunde. S'au dărâmat case cu două etaje, garduri, hornuri şi farul 
dela Caliacra. Au murit 2 oameni ce au fost pe vârful unei 
prăpastii ce s'a dărâmat. Mişcarea a fost în formă de valuri. La 
Bolata, s'a simțit miros de pucioasă. După acest cutremur timp 
de un an încă san tot simţit mici cutremure. Cel mai puternic 
cutremur a fost la Caiabei, Sarâmeşe şi Suiuciuc. In primul sal 
pământul s'a cutremurat de jos in sus. Cupola bisericii Sf. 
Gheorghe din Cavarna s'a despicat şi apoi iarăş s'a unit. 

24. Anul 1901. Vara la orele 11 a.m. Localitatea Cavarna. 
Persoana şedea în casă pe scaun. Cutremurul a durat vreo 
4 minute şi s'a simţit vibrând; câteva sguduiri, apoi linişte, pe 
urmă iarăş sguduiri şi iarăş repaos. Direcţia dinspre mare. Lumea 
a fugit afară din case, care s'au dărâmat. Inaintea cutremurului 
s'au auzit vreo 4—5 sunete ce veneau dela mare sunând ca 
pocniturile (din cauza dărâmării caselor). Fenomene optice mau 
fost. Isvoarele au încetat să curgă şi ţărmul s'a retras. 


25. Anul 1901. 24 Junie. Localitatea Cavarna. Sau simţit 
16 sguduiri cu pauze de 10—15 minute. Centrul de putere a fost 
la Caiabeichioi şi Calicichioi. i 

26. Anul 1902. Duminecă Floriilor 18 Martie st. v., 9 h a. m. 
Localitatea Cavarna. Persoana şedea pe pat, casa situată pe 
pantă. Cutremurul a început cu vuet, a ținut o secundă, în care 
timp s’au simțit 3 sguduiri. A venit dinspre apus. Cu sunete de 
durduituri si tremurând. Vremea a fost întunecoasă. Pe urmă 
încă 3 zile s'au mai auzit vuete. Si azi (Ianuarie 1925) se văd 
crăpături [a case de atunci. S’au răsturnat multe vase căzând 
spre apus, mai ales în magaziile din port. Apa isvoarelor s’a 
tulburat. Geamurile au sunat, uşile s'au deschis. Lichidele din 
vase s'au vărsat, mâncarea ce era pe foc s'a răsturnat. S'au 
mişcat crengile arborilor; icoane, candele au căzut jos. Râurile 
San tulburat. Multe case au crăpat, sau dărâmat ziduri si mai 
ales hornuri. 

27. Anul 1902. Aprilie, Dumineca Floriilor, orele 10—11 
a. m, Localitatea Varna. Persoana stătea în biserică. Mai întâiu 
s'a auzit ca un vânt foarte tare, după aceea două sguduiri tari: 
care s'au simţit venind dela răsărit. Oamenii au fugit toţi din 
biserică, obiectele atârnate s'au mişcat. Cutremurul a durat 2 
minute; a fost simţit de toţi locuitoriii oraşului. Biserica cea mai 
mare din Varna a crăpat în câteva locuri, asemenea şi unele ziduri. 

28. Anul 1902. 26(?) August, 7 ha. m. Localitatea Balcic. 
Persoana dormea. S'au simţit 7—8 sguduiri, a durat 2—3 minute 
şi a venit dela apus (2). Gan auzit sunete fluerânde ce veneau 

dela apus dimpreuna.cu cutremurul. Fenomene optice n’au fost. 
S'au răsturnat vase spre est, iar altele au căzut jos depe dulap. 

29. Anul 1903. Luna Iunie-Iulie. Localitătea Sabla. Persoana 
şedea în casă, dar când s'a auzit bubuitul, a fugit afară. Pământul 
(negru) mai întâiu a tremurat şi apoi a început a se legăna. 
Numărul sguduirilor a fost nenumărat, au ţinut aproape un ceas 
şi jumătate; au venit: dinspre Constanta. S'au auzit sunete foarte 
îngrozitoare şi sperietoare: durduia şi fluiera. Sunetele se anunțau 
înaintea cutremurului. S'au răsturnat multe vase spre Varna, iar 
icoanele s'au lovit de pereţi. e 

30. Anul 1911. 21 Martie, ora 7 ziua. Localitatea Cavarna. 
Pământul a tremurat abia o minută. Direcţia dinspre Sabla. 
Inaintea cutremurului s'au auzit sunete ca vântul. Vase nu s'au 
răsturnat, sau mişcat puţin din locul lor; pahare aşezate lângă 
olaltă pe poliţă s'au ciocnit puţin. 

31. Anul 1912. Miercuri 20 Iulie, orele 11 a. m. Locali- 
tatea Varna. 

32. Anul 1913. Sâmbătă 14 Iunie, orele 12 amiazăzi. Locali- 
tatea Velico Târnovo. Cutremurul a venit dinspre apus ca nişte 
valuri. S'au dărâmat clădiri, a isbucnit apă din munţi. Au fost 
mari nenorociri. 

33. Anul 1914. Iulie, ora 4 d. a. Localitatea Racovschi. S'a 
auzit ca un vânt şi s'a sguduit pământul. Un bordeiu s'a dărâmat, 
dealtfel nici o stricăciune. Direcţia dela Balcic. 

34. Anul 1914. Intr'o noapte, vara Localitatea Cavarna. 
Două oscilatiuni la interval mai mic de 1 minută (câteva secunde). 
Fara urmă la clădiri; unii nici n'au simţit. 

35. Anul 1916, vara, într'o amiază. Localitatea Cavarna. 
Cutremurul a fost scurt, numai de vreo 5 secunde şi se simţea 
ca pe valurile mării. La clădiri nici o pagubă. 

36. Anul 1916. Luna August, noaptea pela orele 10. Locali- 
tatea Cavarna. Persoana dormea, dar s'a deşteptat. Hainele atâr- 
nate şi candela s'au mişcat. Cutremurul a fost simţit de mai 
multe persoane după spusele cărora a venit dinspre N. Mai 
întâiu a venit ca un vânt; apoi a început să tremure pământul, 
după aceea iarăş a fost linişte. Unii locuitori au fugit din case. 
Cutremurul acesta s'a simţit şi la câteva sate. 

37. Anul 1919. 24 Ianuarie, pe la 5 ore a. m. Localitatea 
Cavarna. Au fost 3 sguduiri urmate de un vuet. Persoana care 
avea o lampă în mână vroia s'o pună pe masă, dar n'a putut, 
fiindcă să legăna masa din spre est spre vest. Duşumeaua scârţâia. 

38. Anul 1919. August, ora 7!/2 a. m. Localitatea Cavarna. 
Persoana era în pat. Cutremurul n'a fost simţit decât de puţine 
persoane ce nu lucrau nimic; a venit tremurând dinspre mare 
Si ua durat decât 2 minute. Nu s'au observat nici fenomene 
optice, nici sunete. 


Analele Dobrogei. 8 

39. Anul 1919. August. 7h p. m. Localitatea Cavarna. Cutre- 
murul s'a simţit tremurând, a durat 20 secunde, a venit dinspre 
SE şi a fost simţit numai de puţine persoane. 

40. Anul 1922. 24 Ianuarie, 4 ore a. m. Localitatea Cavarna. 
Cutremurul s'a simţit de multe persoane, venea dela vest şi 
a ţinut 30 secunde. Un zid a crăpat şi a căzut coşul casei. S'a 
sguduit toată casa. Persoana dormea. 

EI 


Supunând cercetării istorisirile acestor 40 persoane, putem 
distinge aproximativ următoarele cutremure: 

a) [1] Mai 1871. Cavarna. Pagube la clădiri, deci cutremur 
de cel puţin gradul 6 după scala de Mercalli-Sieberg, care grad 
corespunde unei acceleratiuni de 51—100 mm/sec.2. 

b) [2] lunie 1881. Cavarna. Stricăciuni la case, deci gradul 
6 sau 7 (accel. 101—250 mm/sec.2). 

c) [3] Anul 1888. 7 ha. m. Cavarna. Gradul 5—6. Direcţia 
dela W (2), 2 sguduiri.. 

d) [4, 6; 5 se referă probabil la 1901]. Anul 1891. Vinerea 
Mare, 25 Martie, 10 h. Cavarna. Case dărâmate. Cutremur undu- 
lant. Gradul 7, durata 15 minute, direcţia dinspre E. Fenomene 
acustice: durduituri. Retragerea țărmului mării, unele fântâni îşi 
pierd apa. —. Precum se vede, acest cutremur a produs oarecare 
schimbări în scoarță. Retragerea mării poate fi explicată ca efectul 
unei scufundări subite în solul mării. 

e) [7] Anul 1900. 20 Aprilie, 20—21h. Cavarna. Direcţia 
dela W, gradul 5—6, durata 1 minută, tremurând. 

p [11—24, 25?, 26, 27 poate şi 28, 29] Anul 1901. 18 Martie 
st. v. aproximativ ora 9:/ a. m. Cavarna. Fapt constatat este că 
în port magaziile s'au dărâmat, iar în oraş casele au suferit mai 
putin. Direcţia dela E. Asupra duratei cutremurului, precum se 
vede, afirmatiunile sunt foarte diferite, încât nu se poate preciza 
aproape nimic. A se vedea diferitele răspunsuri. Au fost mai 
multe zguduiri, poate 16(?), la intervale de 10—15 minute. Gradul 
7 în oraş, 8—9 la port. Precum se vede, clădirile din port au 
suferit cu mult mai mult decât cele din oraş, primele fiind aşezate 
pe sol aluvionar, celelalte pe roci relativ tari, autochtone. Acest 
cutremur a fost cel mai puternic din ultimele decenii şi a cauzat 
pagube mari, între altele s'a prăbuşit farul Caliacra dimpreună 
cu promontoriul pe care era clădit. 

SI [28?] Anul 1902. 26(?) August, 7h a. m. Balcic. Direcţia 
dela E. Gradul 6. 

h) [292] Anul 1903. lunie—lulie. Sabla. Gradul 6, direcţia 
dela E. 

i) [30] Anul 1911. 21 Martie, 7h a. m. Cavarna. Gradul 
4—5. Direcţia dela NE. 


www.dacoromanica.ro 


115 


Jj) [31] Anul 1912. 20 Iulie, 11h a. m. Varna. 

k) [32] Anul 1913. 14 Iulie, 12h a. m. Velico Târnovo. 
Gradul 7—9. 

2) [33, 34] Anul 1914. Iulie, 4h a. m. Racovschi şi Cavarna. 
* Direcţia dela W(?). Gradul 4. 

m) [35] Anul 1916, Vara, amiaza. Cavarna. Gradul 4. 

n) [36] Anul 1916. August, 10h p. m. Cavarna. Gradul 4—5. 

0) [37]. Anul 1919. 24 Ianuarie, 5h a. m. Cavarna. Gradul 4. 

p) 138; identic cu 372| Anul 1919. August, 7i/„h a. m. 
Cavarna. 

4) [39] Anul 1919. August, 7h p. m. Cavarna. Direcţia SE. 
Gradul 4. 

t) [40] Anul 1922. 24 Ianuarie. 2h a. m. Cavarna. 


k 

Precum se vede, în anii 1871—1924, în regiunea Coastei de 
Argint au fost vreo 18 cutremure macroseismice, în parte destul 
de puternice, deci dar tot cam la 3 ani unul. Direcţia este în 
majoritate dinspre ipoteticul basin de scufundare din fata Coastei 
de Argint. Se poate că unele cutremure şi-au avut cauza în sur- 
päri de peşteri subterane. 


In vara 1922 (?) marea s'a retras timp de cel putin o zi fara 
nici o furtună sau cutremur. 


Ill. Hidrografie. 


Abstragând marea, Coasta de Argint este săracă în apă. 
Cantitatea mică de precipitatiuni (cam 400 mm anual) si per- 
meabilitatea solului în unele părți cauzează formarea stepei aride. 
In schimb cred çă există ape subterane (râuri), poate chiar 
numeroase. 


Ape ce curg la lumina zilei sunt puține. Venind dela Ca- 
liacra, dăm mai întâiu de părăul Dalboc, mic şi neînsemnat, 
adeseori chiar fără apă; n'are lungime nici de 1 km. Valea pă- 
râului e destul de largă şi ascensibilă. 

Râul Cavarnei este cea mai mare apă curgătoare din regiune. 
Isvoreşte dintr'un grup de cişmele (Fig. 14) ce se ivesc din aripa 
stângă a văii, cam 3 la număr, apoi lângă prima moâră altele 
două, dintre care una primeşte apa din partea dreaptă a văii. 
Debitul acestor isvoare variază foarte mult, cam dela 2—15 kg 
pe secundă ; temperatura e aproximativ constantă de 130 C, deci 
cât temperatura mijlocie anuală a localităţii. Spre a ajunge la 
nivelul cişmelelor, apa de ploaie trebue să străbată roce în 
grosime de 20—40 m în sens vertical. 

Poziţia oraşului Cavarna, faţă de cişmele, de unde o mare 
parte din popolatiune îşi aduce apa necesară pentru consum, 
este nenorocită. Lângă hala orăşănească este o fântână care, în 
timpul răsboiului, în parte a fost umplută cu pietre, apoi la 1924 
— din lipsă de apă apropiată pentru constructiuni — curăţită. 
La scoaterea pietrilor din fântână, apa cişmelei ce se află la o 
înălţime cu vreo 20 m mai mică, s'a tulburat, dovadă de legă- 
tura subterană dintre aceste două puncte. In analogie trebue să 
presupunem şi alte legături între cişmelele şi arealul oraşului, 
prin urmare filtrare insuficientă: sus latrine, jos oamenii beau 
apă! Adevărat, apa cişmelelor e foarte gustoasă, însă şi mai 
primejdioasă, cum ne învaţă unele epidemii de infecţii intestinale, 
din fericire rare. 

După ce râul Cavarna a adunat apa cişmelelor, el dispune 
de un debit de 40—70 kg. secundă. Deci isvoarele produc zilnic 
4000—6000 tone, anual 1,450.000 — 2,200.000 tone. Regiunea, 
având media anuală de precipitaţiuni 400 mm., apa cişmelelor 
se adună depe o suprafaţă de peste 320—550 hectare, abstracţie 
făcând de evaporare şi de scurgerea la suprafaţa podişului, a 
căror cantitate nu se poate aprecia şi, negreşit, este cu mult mai 
mare decât debitul isvoarelor. Cantitatea apei din râu dimpre- 
ună cu înclinația destul de mare a văii, dau energie destulă 
pentru şirul de mori ce se întind până în apropierea portului. 

Care este geneza văii Cavarna? La tot cazul un produs al 
apelor curgătoare, căci orizonturile celor două aripi, care for- 
mează valea, nu arată denivelare. Valea Cavarnei are acelaş 
caracter ca şi valea Dalboc; s'a format prin eroziune regresivă. 
Poate că o parte a văii s'a format prin surparea unor cavităţi 
subterane făcute de apă, lucru ce azi nu se mai poate constata. 
In tot cazul, valea este opera isvoarelor, iar acestea îşi au ori- 
ginea în puternicele straturi de argilă impermeabilă. e 

Inainte de a se vărsa in mare, râul Cavarna primeşte dela 
dreapta părâul Mihalbei, care vine dintr’un grup de cascade 
mici din nordul satului. Aceste isvoare se ivesc la un nivel foarte 
înalt, abia câţiva metri sub suprafaţa podişului. Cantitatea apei 
variază mult, uneori deabia ajunge pentru întreţinerea părăului. 

In valea Cavarnei se mai găsesc câteva isvoare, dintre care 
cele mai mari sunt la port şi-şi au originea în straturile dislocate 
din estul Ciragmanului. Temperatura acestor isvoare este apro- 
ximativ constantă de 140 C; chaosul tectonic ce domneşte aici 
nu permite explicaţia exactă a genezei. Poate că nu este decät 
un fel de captivare parţială subterană a apei ce vine dela Mihalbei. 

Intre Cavarna şi Mihalbei se găseşte la ţărmul mării un 
isvor slab de apă nesărată, bogată însă în hidrogen sulfurat. Acest 
isvor rareori curgea şi este mai mult o groapă de apă stătătoare; 

uneori seacă. Apa se poate bea fără nici un efect neplăcut, cu 
toate că este destul de puturoasă. 

Un alt isvor cu hidrogen sulfurat se găseşte între Suiuciucul 
Turcesc şi Tuzla, la vreo 30 in. înălţime, cam la mijlocul întin- 
sului teren alunecat (Fig. 2). Acest isvor are o temperatură de 
160C, produce pe secundă cam 0,4 kg apă ce miroasă destul 
de tare a HS. In isvor trăeşte o insectă (Nepa), deci cantitatea 
acelui gaz nu poate să fie mare, în cantități mai mari fiind 
otrăvitor. Apa e potabilă şi se varsă într'o mocirlă de 100 m. 
diametru, plină de trestiş (papură). — O altă baltă cu vegetaţie 
se află mai spre SW, lângă mare, aproape la nivelul zero. 

Mai bogat este isvorul din răsăritul Tuzlei, zidit cu pietre 
şi două jghiaburi de scurgere. O piatră are o inscripţie bulgară. 
Lângă isvorul zidit mai apar altele două naturale din pământ. 
Apa nare nici un gust, e bună de băut, are 15°C. Indltimea 
acestui grup de isvoare e cam de 10—20 m., cantitatea apei 
cca 1 litru pe secundă. 

Din sinclinalul al cărui front e desvelit la răsărit de Tuzla 
(Fig. 4) curgea întrun timp puţină apă sulfurată; în prezent 
(lanuarie 1925) nu mai curge. 

„Cea mai cunoscută apă din regiune este lacul Tuzla (Fig. 3). 
Suprafața variază după anotimp; lacul stă în legăturâ cu marea 
printr’un sant artificial. Existenţa lacului se bazează pe faptul 
că apa lui — fiind cam la acelaş nivel cu marea — n’are scur- 
gere. Probabil că depresiunea lacului e formată într'un sinclinal 
de roce impermeabile ce ies la iveală în răsăritul lui (Fig. 4). 
Apa lacului e sărată, concentrată prin evaporare, pretuita pentru 
băi la care servesc şi un şir de cabine. Lacul e lipsit de vege- 
tatie şi are un strat gros de nămol. 

In apusul Tuzlei se mai găsesc câteva isvoare cu apă dulce, 
care uneori formează mici mocirle şi pâraie. 

In viile Cavarnei: „cîr baglar“ (=vii de câmp), în vale, spre 
Mihalbei, este un isvor periodic care, după credința populatiunii, 
curge numai în preajma răsboaielor şi mai ales când urmează 
să calce trupe ruseşti aceste regiuni. Isvorul se chiamă froot 
punare“ (==,„isvorul lucrătorilor“) şi a curs în timpul răsboiului 
ruso—turc, după terminarea căruia a secat. In răsboiul sârbo— 
bulgar a curs iarăş, însă mai slab. 


IV. Clima. 


Clima Coastei de Argint se poate considera ca interme- 
diară între clima continentală şi cea mediteraneană. Tempera- 
tura medie din luna Ianuarie în genere este de 0°, în anul 1924 
însă a fost de — 10 C. Curba grafică alăturată ne arată mersul 

mediilor lunare din anul 1924. Precum se vede, cea mai ridicată 
temperatură o avem în Julie, iar cea mai scăzută în lanuarie. 
Maximul observat în anul acesta a fost de 38 C la 6 lulie, 
minimul de — 13,30 C la 25 Ianuarie; deci amplitudinea maxi- 
mala de temperatură este 51,30 C. Media anuală în 1924 a fost 
de 13,70; precum se vede, cu 1,700 mai urcată decât media 
anilor tndelungati. Salturi de temperatură în jos n'am observat; 
în schimb, la 5 lanuarie 1925, termometrul arăta la amiază 
+ 170 C, încât apărură broaştele mulţime prin mocirle, unde 
apa avea peste 140. Asemenea au ieşit din ascunziş şi şopârle 
(Lacerta agilis şi muralis), un fenomen neobişnuit prin alte părţi 
ale ţării. — In genere putem zice că clima Coastei de Argint 
diferă de a altor regiuni româneşti mai ales prin iarna sa relativ 
dulce; vara e aproape la fel cu cea din nordul ţării. 

Zăpada nu prea rămâne; de regulă în scurt timp se topeşte 
şi dispare în părţile expuse soarelui, perzistând timp mai înde- 
lungat numai prin gropi sau pantele aplecate spre nord. In anul 
1924 au fost in total 91 zile cu precipitatiuni, dintre care 16 cu 
zăpadă, în marea majoritate putin abundentă. Ultima ninsoare 
din iarna precendentă a fost ta 12 Martie. Vreo 20 zile au fost 
cu ceaţă, de obiceiu foarte deasă şi umedă. Ploi abundente, 
parte torențiale, am înregistrat în vreo 16 zile. După statistica 
D-lui agronom regional N. Gheorghiu, totalul precipatiunilor din 
1924 a fost de 384,9 mm., 

Forma norilor prepondentă e stratus si cumulus. Acoperirea 
ceriului a fost în termen mediu aproximativ 2,2/4; 67 zile din 
an ceriul a fost acoperit, de nori ziua întreagă şi numai in 17 
zile a fost absolut senin. 

Prima descărcare electrică a fost in 29 Febr. cu durduituri, 
ploaie si un fulger puternic. 

Caracteristic pentru Cavarna este frecvenţa vânturilor. Numai 
în 4 zile aerul a fost în nemişcare; dealtfel aproape totdeauna 
bate vântul, de multeori cu putere mare, încât împiedecă aproape 
mersul în contra lui. După scala dé 10 grade, media anuală a 
puterii vântului în 1924 a fost de 2,8 grade. Nu am putut con- 
stata cu siguranţă, care direcţie este prevalentă, probabil în or- 
dinea grupării N, E, S, W. Frecvente sunt vânturile cauzate prin 
diferenţa temperaturii dintre uscat şi mare, vânturi care îşi schimbă 
direcţia în mod foarte neregulat, pe sărite. — Acestor vânturi, 
Cavarna le datoreşte răcoarea relativă a verilor, pe când Bal- 
cicul sufere mult din pricina căldurii, oraşul fiind situat într'o 
vale adâncă, împrejurată de înălţimi. 

In strânsă legătură cu temperatura uscatului este tempera- 
tura mării apropiate. Curba din linii punctate arată temperatura 
mării în 1924 (vezi fig.). Se cunoaşte bine paralelismul celor 
două temperaturi. Din lunile calde ale anului precedent marea 

îşi păstrează o cantitate de căldură, din care motiv temperatura 
apei până în Martie se menţine mai urcată decât temperatura 
atmosferei, căci aceasta din urmă depinde în primul rând de 
căldura uscatului, care — fiind conducător mai bun de căldură 
decât apa — o pierde cu mult mai curând decât marea. Vedem 
dară că din Octomvrie până in Martie apa mării e mai caldă 
decât atmosfera, cam cu 30. In intervalul Oct.—lan., marea îşi 
pierde din căldură, dând-o cu încetul aerului, îndulcind astfel 
clima iernei într'o măsură oarecare din regiunile litoralului. Marea- 
Neagră, fiind numai de un mic volum, această ameliorare clima- 
terică este relativ minimală, dar totus se simte. Din Ianuarie 
până în Martie, atât atmosfera cât şi marea se încălzesc deo- 
potrivă, apa însă îşi menţine plusul de temperatură fata de uscat. 
Incepând dela Aprilie, marea se încălzeşte mai încet decât aerul; 
acesta din urmă o întrece foarte pronunţat, deoarece uscatul, 
dela care primeşte căldură, este mai bun conducător şi se încăl- 
zeşte mai intensiv. In Sept. temperaturile se egalează, apoi iarăş 
atmosfera devine mai rece. 


De remarcat este că media anuală a atmosferii stă foarte 
aproape de media hidrosferei, 13,7 şi 12,5 şi totuş, rezumativ, 
marea e mai caldă, dovadă că trebue să influenteze favorabil 
asupra climei. Tot în apropierea acestor medii vedem şi cotituri 
bine pronunţate ale curbei marine, aş zice că este ,equinoctiul“ 
dintre atmosferă şi hidrosferă. 


Cea mai ridicată temperatură a mării observată în 1924 era 
de 30°C la marginea litoralului, cea mai scăzută de 4- 1° C, aşa 
încât apa niciodată nu ajunge la îngheţ, ceeace mi-au afirmat şi 
pescarii. Cel můlt la țărm se formează puţină ghiaţă din stropii 
aruncaţi de valuri, răciţi la aerul de sub zero. 

Anexez pe p.120 un tablou ce ne arată mediile climaterice din 
1924. Lipsesc mediile din August, deoarece, din cauza absenței 
mele din Cavarna, înregistrările au suferit o întrerupere. Din 
acelaş motiv notez că la curbele grafice coordonatele pentru 
August au fost arătate ca media lunilor Iulie si Septemvrie. 

Celor eventual interesaţi, registrul zilnic al datelor climate- 
rice le stă la dispoziţie. 

In genere, clima Coastei de Argint este sănătoasă. Boli 
endemice provocate de climă nu sunt. Totus ceața, care ade- 
seori se iveşte în anotimpurile reci, este nefavorabilă sănătăţii; 
bolnavii de tuberculoză pulmonară par a fi mai putin rezistenți 
decât în alte părţi ale ţării; contribue însă şi locuinţele neigie- 
nice, apa foarte” suspectă a cişmelelor şi alimentaţia primitivă 
a populatiunii. In schimb, vara petrecută Ja {arm este o plăcere, 
băile de mare sunt mult superioare celor de râu, mai ales când 
apa are 25—300 C. 

V. Fauna. 


Nu pot să tratez aici sistematic toate viefuitoarele găsite in 
regiunea Coastei de Argint. Ne vom ocupa numai cu reprezen- 
tantij principali, pe cari îi poate observa mai uşor şi laicul, vie- 
tati care sunt mai bătătoare la ochi. 

Fauna regiunii, în genere, este identică cu cea de dincolo 
de Dunăre; găsim însă şi câţiva reprezentanţi ai faunei medite- 
raneene, care la noi, în Dobrogea, îşi găseşte hotarul de răspân- 
dire înspre nord. Totuş, unele dintre animalele ce hibernează pe 
aici petrec în somnul de iarnă, un fenomen nordic, al regiunilor 
reci. In schimb sunt specii ce la începutul iernii vin dinspre 
nordul Europei şi se oprere pentru iernare în Dobrogea; marea 
majoritate însă îşi caută adăpost mai spre sud. Abstrăgând de 
animalele marine, o bună partea faunei regionale sunt locuitoare 
de stepe, care este formațiunea vegetală prevalentă. Pădurea lip- 
seşte cu desăvârşire, deci şi animalele caracteristice acesteia. 
Puținele mocirle adăpostesc câţiva iubitori de baltă. 


i 1) Dintre cari 59,2 mm în August. 

Dintre mamiferele răpitoare, vulpea şireată locueşte prin 
găuri pregătite de natură şi modelate de animal. Face din când 
în când invaziuni prin coteţele locuitorilor; în genere însă se 
furişează printre bolovanii şi tufişurile litoralului. In numeroasele 
mele excursiuni, n'am întâlnit decât trei indivizi; deci vulpea nu 
este chiar comună în regiune. Deasemenea nici lupul, despre care 
numai am auzit că iarna face invazii în regiune; despre el se 
ştie că într'o singură noapte poate parcurge zeci de kilometri în 
căutarea hranei. Chiar în zilele calde din lanuarie c. lupii au 
sfâşiat într'o noapte trei purcei ai unui ţăran ce locueşte lângă 
lacul Tuzla (Fig. 3). — Mai modest este dihorul (Foetorius), care 
în cuprinsul Coastei de Argint apare în două specii: una, dihorul 
comun (F. putorius), fără pete pe spate, cealaltă, cu mult mai 
rară, dihorul sarmatic, (F. sarmaticus), cu pete galbene pe spi- 
nare, răspândit numai prin răsăritul Europei. — Printre bolovanii 
unui zid am văzut odată o nevăstuică (Mustela nivalis) înrudită 
cu dihorul, dar pe jumătate atât de mare, de culoare cafenie 
deschisă. După afirmaţiile tăbăcarilor din Cavarna, mai rar se 
iveşte şi vidra (Lutra lutra). 

larna trecută, nişte copii mi-au adus 2 lilieci din pesterile 
Ciragmanului (Rhinolophus, probabil hipposideros). In amurgut 
serilor de vară numărul liliecilor ce sboară pare relativ mic, dar 
nici hrană destulă un prea găsesc. 

Arici n'am văzut pe aici; am auzit însă că se găseşte; in 
tot cazul este rar. Mai des se văd musuroaiele cârtiței, care-şi 
continuă activitatea chiar şi iarna. Dintre rozătoare, Dien) iepuri 
sunt destul de persecutați, desi putin numeroşi, spre deosebire 
de popândei (Spermophilus citillus) ce mişună pe toate terenurile 
care nu sunt prea accidentate. Când treci peste depresiunile lito- 
ralului dintre Cavarna şi Balcic, în zile calde, poţi vedea aproape 
mereu câte unul galopând în căutarea refugiului. Tipetele li se 
aud mereu şi se aseamănă cu ale şoarecilor de casă, însă sunt 
mult mai intensive şi scoase întotdeauna din ascunziş. N'am putut 
reuşi vreodată să văd individul care a strigat; se vede că este 
vreun semnal de pază. Uneori popândeiul se ridică în două pi- 
cioare şi urmăreşte câteva clipe omul ce s'apropie, apoi dispare 
în gaură. Nu ştiu cu ce se hrăneşte acest rozător pe pantele li- 
toralului, seci şi cu vegetaţie sărăcăcioasă. Se poate să mânânce 
şi insecte, cu toate că am găsit popândei în aceleaşi galerii 
trăind împreună cu broaşte (Bufo viridis) şi gândaci (Blaps sp.). 

O mare raritate la ţărmul românesc al Mării Negre sunt 
focele (Foca vitulina). La a. 1924, în regiunea Coastei de Argint 
numai două am văzut: una, tăvălindu-se printre valuri în fata 
Dalbocului, iar cealaltă, înholbându-se la noi din apele adânci 
ale Capului Caliacra înainte de a dispare. Mai des apar delfinii, 
(Delphinus delphis). Uneori în număr mare până la 10 indivizi 

` s’apropie de Gm până la vreo 200—300 metri cu salturile lor 
cunoscute. Un cadavru de delfin, care a fost aruncat la {arm, din 
cauza grăsimii abundente, n'a putrezit decât după vreo 2 săptă- 
mâni, cu toate că era vară. 

Locuitorii principali al litoralului sunt paserile. Specii sunt 
relativ puţine, dar indivizi mulţi. Ciocârlii sunt destule pe câmp, 
(alauda arvensis); cea cu mot (Galerida cristata) pe toate dru- 
murile. Pe lângă pâraie ici-colea găsim şi Motacilla (cf. boarula), ` 
pe locuri uscate sticleti (Carduelis carduelis), uneori numeroşi. 
Cel mai drăguţ oaspe ce apare primăvara de timpuriu pe casele 
şi arborii localităţii este graurul (Sturnus vulgaris). Vin cu su- 
tele, îşi: scutură aripele şi cântă neobosit. 

Această pasăre îmi va rămâne ca o jalnică amintire din 
Cavarna, unde o anumită categorie de pretinşi intelectuali — nu 
erau din localitate — s'au arătat atât de barbari, de au împuşcat 
sărmanele păsărele cu sutele. Am cerut celui mai citit ziar din 
tara să publice o notă asupra acestui fapt demn de combatere, 
dar fără succes; cu siguranță avea alt material mai folositor 
„culturii“, ştiri mai rentabile. 

Dintre Corvide, tarca (Pica pica) este comună mai ales 
prin tufişurile numite aici „pădure“, apoi ciori (Lycus mone- 
dula, Corvus corone şi cornix) se văd în toate localităţile. De 
stâncile litoralului sunt lipite cuiburile rândunelelor (Hirundo 
rustica);.o singură dată am văzut şi Caprimulgus europaeus. 

Cea mai impunătoare pasăre din tot cuprinsul Coastei de 
Argint este vulturul pleş alb (Gyps fulvus). Lungimea unui in- 
divid împuşcat de mine avea 1 m iar cu aripele desfăcute era 
de 2,50 metri. Capul şi grumazii în tinereţe poartă puf alb, pe 
care cu timpul îl leapădă, aşa că la animale bătrâne pielea gru- 
mazului este golaşe, incretita şi de culoare albastră. La baza 
grumazilor se găseşte un guler de pene lungi şi fine. Penele sunt 
cafenii-roşietice, ale aripelor şi cozii negre. 

Această pasăre uriaşe îşi face cuibul pe stâncile cele mai 
prăpăstioare şi inaccesibile. Cuibul este aşezat prin scobituri, 
prea putin adăpostit de ploi, lucrat fără îngrijire, compus din 
câteva cotoare de plante aruncate în neorânduială. Femelele cam 
în Aprilie—Mai depun un singur ou gel clocesc cu multă îngri- 
jire. Un vultur de-al cărui cuib m'am putut apropia, n'a sburat 
decât tocmai târziu, după repetite ghiolduri date cu o prăjină. 
— La un alt cuib am putut pătrunde cu ajutorul unei funii şi 
al unui târnăcop. Deşi era un pui în cuib, iar părinţii în sbor 
pe deasupra, ei nau făcut nici o încercare de apărare. Impre- 
jurul cuibului se simțea o putoare infernală, cu toate că nu erau 
urme de hoituri pe acolo, câre sunt hrana obişnuită a acestei 
specii. Vulturul tânăr era isvorul acelui miros atât de puternic, 
încât prepărarea cadavrului pentru conservare era imposibilă, 

cu toate că sunt obişnuit cu asemenea lucrări. Dar este de ad- 
mirat curăţenia cuibului care rămâne neatins prin instinctul ani- 
mal, căci puiul, pentru excrementare, îşi ridică sus abdomenul, 
stropind departe dela sine, încât ca curăţenie numai jurul cui- 
bului lasă de dorit. — Prins de tânăr, vulturul pleş alb se poate 
îmblânzi, încât primeşte mâncarea din mână, nu loveşte cu ciocul, 
se împacă bine cu păsările de casă, ba chiar şi cu câinii. — 
Vulturii adesea să adună în grupuri de până la 20, stând la țărm, 
sau pe colinele litoralului. Pe uscat nu se mişcă decât în sal- 
turi greoaie. 

Dintr’alte soiuri de vulturi am mai văzut un Neophron per- 
cuopterus. Relativ rar apare uliul, mai des se vede pajura. 

Buha (Bubo bubo) se găseşte destul de des printre stâncile 
litoralului. Hrana principală i-o formează păsările, cărora — după 
cum am văzut la un lar omorît — mai întâiu le sfărâmă cra- 
niul, apoi le scoate penele din aripi; restul este rupt în bucăţi 
şi înghiţit cu pene cu tot. Intr'o noapte am văzut o buhă rătă- 
cită chiar în oraş. 

Tot printre stâncile litoralului locuesc în câteva locuri tur- 
turele ; pe podiş se găsesc potârnichi, prepelite şi dropii (otis- 
tarda) ; ici-colea apare câte o barză, un cocor. Mai numeroase, 
cu deosebire iarna, sunt diferite soiuri de rate, care uneori s'adună 
pe marg formând cete întregi; din depărtare fac impresia tnui 
petec de insulă întunecoasă. Mai rar apar gâşte sălbatice şi lebede 
{Cygnus olor) dintre care iarna trecută am văzut vreo 10 exem- 
plare. Foarte numeroşi sunt larii de diferite soiuri, adevărații 
locuitori ai țărmului marin. 

Dintre reptile găsim trei specii de broaşte țestoase, două 
de uscat (Testudo ibera şi graeca), şi una de baltă (Emys orbi- 
cularis). Comună este numai Testudo ibera, care cu preferință 
locuieşte depresiunile litoralului. Din broasca ţestoasă gretească 
nam găsit decât 3 animale. In albia râului Mihalbei şi prin 
mocirle găsim broasca ţestoasă de baltă, care-şi scoate din apă 
numai nasul şi ochii, iar când se apropie cineva, dispare fara 
urmă, inauzibil. 

Foarte numeroase sunt şopârlele. Unde este verdeață multă, 
tufişuri sau pădure, bunăoară pe pante şi podiş, găsim destul 
de des şopârla verde (Lacerto viridis), apoi L. agilis unde nu 
este vegetaţie multă; numai în apropierea mării şi foarte numeros 
L. muralis. Rar este şarpele de sticlă (Anguis fragilis). 

Serpi sunt destui, însă soiuri puţine. După spusele ‘locui- 
torilor şi şerpi veninosi ar fi multi. Eu însă în cursul anului 1924 
nam aflat decât o singură viperă (Vipera ammodytes) la ţărmul 
dintre Dalboc şi Caliacra. — Intre şerpii neveninoşi arareori se 
găseşte şarpele de apă (Tropidonotus natrix), uneori în varietatea 
cu dungi longitudinale (var. perso). La țărm, în vara trecută, am 

prins vreo 150 exemplare de Tropidonotus tesselatus, care cu 
mai multă dreptate ar merita numele sarpelui de apă. Se găseşte 
exclusiv la țărm. Pe podiş lipseşte cu desăvârşire. Este un pes- 
cuitor dibaciu, mai ales de guvizi, pe cari îi prinde printre bolo- 
vanii din apă. Pentru inghititul pradei şarpele iese din apă. Pagu- 
bele cauzate de acest reptil sunt destul de mari; am găsit indi- 
vizi cu un peşte în gură şi altul încă nedigerat în intestin. Şarpele 
când este speriat, de regulă dă afară peştele înghiţit, uneori în 
parte deja disolvat. Varietăţile acestei specii sunt atât de felurite 
încât vor forma un studiu special. 

Relativ rar este Zamenis gemonensis var. caspius, cel mai 
mare şarpe din regiune. Am prins indivizi de peste 1,50m lun- 
gime. Câte un individ este foarte sălbatec, căci sare cătră om 
Chiar când stă mai demult închis în colivie, unde mereu se 
loveşte de sârmă, încât botul animalului pare retezat la vârf de 
multele ciocniri cu sârma. Hrana principală este şopârla mare 
verde (Lacerta viridis). De broaşie sau alte soiuri de şopârle 
nu se atinge, nici de păsări. Trăeşte numai pe locuri uscate. Un 
individ surprins de mine la țărm, de frică mai întâiu a întrat în 
apă, înotând grațios vre-o 10 paşi la suprafaţa apei, cu capul 
ridicat în sus: imediat însă s'a întors şi-a ieşit pe țărm, cu toate 
că nu părăsisem încă locul. Deduc că Zamenis se teme. de apă, 
căci de altfel nu s’ar fi întors atât de repede la locul unde l-a 
aşteptat duşmanul. i 

Foarte des am găsit şerpi omorâţi de oameni neştiutori, 
încât trebue se cred că cel mai mare inamic al bietelor reptile 
este genul Homo cu „cultura“ sa. Faptul de a omorâ un animal 
atât de nevinovat cum este şarpele se arată foarte putin laudabil, 
dacă ne gândim că nici măcar 1%) dintre toţi serpii nu este 
primejdios. Am vorbit mult cu localnici asupra şerpilor, dar 
mam putut stabili nici un singur caz mortal prin muşcătura 
de şarpe. 

Amfibii sunt cam puţine: le lipseşte umezeala suficientă. 
Unde prin depresiunile litoralului se găsesc mocirle, nu lipsesc 
nici broaştele, de baltă. Pe podiş este comună broasca râioasă 
verde (Bufo variabilis), care singură îşi sapă găuri pentru locuinţă. 
Celelalte specii, comune dincolo de Dunăre (Hyla, R. agilis, 
Bombinator, Bufo vulgaris) nu le-am observat pe aici. 

In peşti, marea este destul de bogată. Exploatarea acestei 


“bogății însă lasă mult de dorit. Pescuitul nu se practică decât 


numai primăvara şi toamna cu rețele fixate între câţiva stâlpi, 
în apele scunde, aproape de țărm. Scrumbia şi pălămida (Pelamys 
sarda) sunt soiurile principale ce se prind, apoi calcani şi ici- 
colea câte un morun. Cu undiţa se prind multi guvizi (Lepadogaster), 
iar toamna se aduce pentru vânzare genul Belone, un peşte cu 
bot foarte lung. Din când în când apare calul şi acul de mare 

(Hippocampus şi Syngnathus). Cam în luna August apar bancuri 
atât de mari de peştişori, încât nisipul alb se întunecă ca sub 
un nor. Atunci chiar la țărm locuitori nepriceputi prind cu nişte 
reţele foarte dese mii din aceşti peşti mici; parcă scot argint 
din apă. 

Ne îndreptăm spre artropode. — Insecte sunt relativ puţine. 
In apropierea apelor găsim libelule destule. Tantarii sunt obraznici, 
dar neprimejdioşi, căci în Cavarna n'am auzit decât de un singur 
caz de paludism la o persoană infectată în Ecrene, unde, după 
spusele altora, s'au îmbolnăvit şi alţii. Eu în cursul verii am 
dormit multe nopţi în portul Cavarnei direct sub cerul liber, în 
apropierea unui pârâu, şi am fost intepat de țânțari de nenumă- 
rate ori, însă fără de vreo urmare. Am adunat mai multe 
culicide despre care am să public o notă. — Furnici şi lăcuste 
formează majoritatea insectelor care se găsesc în abundență mai 
ales pe podiş şi pe pantele cu vegetaţie ale litoralului. Un oare- 
care soiu de lăcustă produce un sunet deosebit de pătrunzător 
şi când cauţi muzicantul nu mai este; a sburat în depărtare. 
Greieri încă sunt printre pietre; un soiu mai mare pe întreg 
corpul are nişte buburuze ca pietrele scumpe. O specie de lăcustă 
are forma unei crengute, încât numai cu greu se poate vedea 
prin tufig: un bun exemplu pentru mimicri. Dintre stelnite, una 
neagră cu pete roşii (Pyrrhocoris) este deosebit de răspândită. 
Fluturi sunt cam puţini; gândacii ceva mai numeroşi, mai ales 
genurile Blaps, Carabus morio, Bembidium. Spre mirarea mea, 
de câteva ori am găsit în mare genul Dytiscus. In pădurea de 
lângă Cavarna am descoperit întrun singur exemplar o specie 
nouă de Apion!). Leul furnicilor este comun lângă satul Ghiaur- 
Suiuciuc, unde îşi face conuri în terra rossa. 

Intre paianjeni este un soiu mare de vreo 2 cm, care locueste’ 
prin găuri; copiii îl „pescuesc“ cu o aţă de care e atârnată 
o bucăţică de ceară. Când „undiţa“ aceasta este lăsată jos în 
locuinţa paianjenului, el prinde ceara cu cleştele şi astfel poate 
fi scos la suprafaţă. Apoi tot copiii pun câte două animale 
intr’o cutie, unde se încinge o luptă sălbatecă între cei doi adver- 
sari, până când unul este omorât. 

Dintre myriapode, două specii merită deosebită atentiune. 
Una este Scolopendra cingularnis, impunătoare prin lungimea 
de peste 10cm, cu corpul masliniu închis, picioare galbene- 
portocalii şi cleşte destul de amenințătoare. Cred ţă muşcarea 
acestui animal poate produce simptome locale dureroase. Trăeşte 
mai ales pe sub pietrele din valea Căvarnei. In prinsoare sunt 
canibali: se mânâncă unii pe alţii până când nu rămâne decât 
un supravieţuitor. — Un alt myriapod mare, cu picioare extrem 


1) Det. Prof. Dr. C. A. Penecke. 

de lungi, trăeşte prin locuinţele oamenilor şi apare seara pe pereţi, 
spre groaza oamenilor. 

Raci, mai bine zis crabi (un crapi) sunt destui în mare, însă 
numai de vreo 5 specii. Un soiu roşu, care trăeşte la adâncimi 
mai mari şi se prinde uneori în reţelele pescarilor, ajunge o mărime 
de 15 cm. Soiurile comune sunt negre şi nu trec de 10 cm. Vara, 
cand soarele e ascuns după nori şi atmosfera arată a ploaie, 
racii ies din mare şi se adună sumedenie pe bolovanii dela mal, 
cu cari la culoare se potrivesc admirabil. Stau linistiti, sau pro- 
fesează canibalismul printre semenii lor, iar când se apropie 
cineva, o taie la fugă cu nespusă dibăcie în direcţie oblică, până 
în apă, refugiindu-se pe sub pietre. — Pe sub pietrele țărmului 
mai găsim şi o mulţime de purici de apă (cf. Gammarus), de 
asemenea şi prin râuri. Ridicând câte o piatră, puricii albi sar 
în toate direcţiile. — Pe sub grohotişul râurilor Cavarna şi Dalboc, 
chiar şi în afară de apă, se găsesc uneori crabi asemănători cu 
cei de mare; este posibil să fie un adevărat crab de apă dulce 
(cf. Potamon) cum se găseşte în Italia. 


Moluşte sunt cam puţine. Pe uscat găsim câteva soiuri de 
melci (Helix, Pupa, Tachea, Limax), în mare mai ales midii 
(Mytilus). Populația mănâncă atât midiile cât si melcii (culbeci). 

Tot pe sub pietrele râurilor găsim gi lipitori, iar în nisipul 
mării câte un polychaet. Mai comuni sunt nematozii şi turbela- 
riile, care in majoritate nu se pot vedea decât cu microscopul. 

Sub bolovanii mării, uneori chiar deasupra apei, găsim o 
mulțime de actinii, mari cât o nucă, de culoare castanie. Când 

*răsturnăm piatra, tentaculele se retrag-imediat, animalul se adună 
glob, se ţine însă strâns lipit de bolovan. — Cam prin luna 
Decemvrie apar numeroase meduze, mari până la vreo 30 cm, 
ca nişte clopote de sticlă plutitoare. Primăvara, pe la sfârşitul 
lui Mai, când apa mării începe a se încălzi de a binele, meduzele 
dispar iarăş; sunt avizate la apă rece. 

Din când în ‘cand găsim la {arm şi câte un burete galben, 
monaxon, aruncat de valuri. Grosimea nu trece de 2 cm, lungimea 
e de cel mult 15 cm. Trăeşte în apa mai afundă. 

Ultima clasă de animale, protozoarele, sunt foarte slab 
reprezentate. Câteva amibe golaşe, câteva foraminifere, nici un 
singur radiolar. Numai infuzoriile sunt mai comune. Pan’acum 
am studiat vigo 50 de specii, obiectul unei publicatiuni speciale. 

Relativ bogat este planctonul marin, însă numai în timpul 
iernii, când apar numeroase specii de raci microscopici, rotatorii, 
diatomacee, etc., iar un studiu deosebit. 

VI. Archeologice. 


Pe Ciragman, care azi are înălţime de vreo 80 m., a fost 
situată o parte a oraşului antic Bizone. Ciragmanul sus formează 
un podiş de vreo 600 m. lungime, aproximativ triunghiular, la 
mijloc ceva mai ridicat, uşor aplecat spre SE unde este abrupt 
şi absolut inascensibil. Spre E şi N. panta e foarte înclinată, 
însă se poate urca. Spre W. platoul devine creastă, care, în con- 
tinuare spre Mihalbei, se lărgeşte din ce în ce mai mult. Stratele 
Ciragmanului sunt aşezate orizontal. Pe pantele dinspre E şi N 
se pot urmări bine cam până la jumătatea înălţimii; mai jos 
sunt acoperite de grohotiş; înspre mare, spre S, prin surparea 
rocelor şi subminarea mării, stratificatiunea apare în lumina zilei 
aproape la toate orizonturile; accesul este însă foarte anevoios, 
parte imposibil. 

Pe podişul Ciragmanului să văd o mulţime de gropi nere- 
gulat distribuite, adânci de cel mult 1 m., de diametrul unei case 
mici sau chiar de abia câţiva metri. Podişul este presărat cu o 
mulţime de pietre neregulate ce nu arată nici urmă de cioplire. 
Dimensiunile acestor bolovani nu sunt mari; cei mai mulţi se 
pot ridica de om. Printre pietre se găsesc multe cioburi; nu am 
găsit însă nici unul cu vreo inscripţie. Cioburile de cele mai 
multeori sunt de lut ars, nesmaltuit; fragmente de vase mici, 
după apreciere, cu un volum de 1—5 kg. Am găsit însă şi frag- 
mentul unui vas ce trebue să fi avut dimensiuni mai mari: cu 
diametrul de vreo 2 m. Se găsesc şi cioburi smălţuite la care 
se vede bine că provin din vase mici, mai fin lucrate, uneori 
cu, scobituri sau coaste la suprafaţă. Culoarea smalţului e mai 
ales neagră, galbenă, verde şi cafenie. — Originea gropilor amin- 
tite este dubioasă. Imi pare mai probabil că în timpurile noui 
locuitorii vecini au scos pietrele bune pentru clădiri, sau au căutat 
comori, despre a căror existență presupusă circulă diferite ver- 
siuni prin populaţia regijunii. Nu este însă exclus ca gropile să 
indice poziţia caselor din autichitate. Totuş, această, ipoteză. 
nu-mi pare probabilă, mai ales din motivul că acele clădiri ar 
fi avut dimensiuni orizontale prea mici pentru obişnuinţa celor 
vechi. Cred că realitatea s'ar putea stabili cu siguranță dacă 
s’ar face o încercare de săpături, Jucru pentru care-mi lipsesc 
mijloacele necesare. 

Pe panta dinspre N am găsit, cam la 40 m. înălţime ab- 
solută, fragmentul unei pietre mari, cioplită; poate va fi restul 
vreunui bazin pentru apă. Numărul gropilor pe podiş e cam 
de 100. Precum se vede, platoul Ciragmanului nici decum n'are 
mine distincte; totuş, nu trag la îndoială că acolo a fost situată 
o parte a oraşului Bizone. d 

Pe panta de Sud al Ciragmanului am găsit urme antice 
incontestabile, deşi puţine. Sunt de părere că, între altele, şi 
partea aceasta pe care a fost aşezat sudal Bizonei a suferit 
catastrofa despre care ne spun cronicarii vechi. 

La un puternic cutremur — care se iveşte destul de des şi 
puternic în regiune — s'a rupt partea de SSW a Ciragmanului, 
cam pe linia ESE—WNW şi a alunecat spre S, îngropând şi o 
parte a nefericitului oraş. Grosimea masselor căzute era de vreo 
30—80 m, măsurat pe verticală. Accelaratiunea alunecării trebue 
să fi fost atât de mare, încât nu cred că putut să scape vreun 
locuitor al acestei parti. Izbirea rocelor jos a fost atât de puter- 
nica, încât — cu toată încurcarea stratelor — s'a format o 
adevărată breccie compactă. Această pseudocimentare e atât de 
strânsă şi perfectă, încât numai cu ciocanul am putut scoate 
câteva vase din pământ. In mai multe locuri se găsesc urme de 
focuri, adică cărbuni de lemn şi cenuşă. Aici cioburile sunt 
nenumărate. Am găsit câteva de lut ars, pe partea convexă cu 
câteva litere greceşti puţin distincte, apoi vase şi dinţi de ani- 
male domestice (bovide), o bucăţică de fier şi scoici (midii) ce 
probabil au servit ca hrană, apoi oase de peşti. Interesant este 
faptul că toate cioburile din jurul Ciragmanului sunt mici; nici- 
odată nu am găsit bucăţi mai mari, fie numai !/4 din vas. 

După spusele unui băştinaş bătrân din Cavarna, dealungul 
poalei de est a Ciragmanului, ceva spre W de actualele arături, 
s’ar fi găsit sub grohotiş urmele unui zid de vreo 4 m. grosime, 
ce începe dela mare, înconjură dealul la E. şi-l urcă dinspre N 
spre acropolă. N'am putut să constat dacă într'adevăr a existat 
un asemenea zid. E posibil că zidul la E să fie îngropat; la N 
unde, după cele spuse, trebuia să apuce dealul, nu e nici o urmă, 
cu toate că apar roci autochtone. Fapt regretabil este că în 
ultimul timp locuitorii din apropiere şi-au însuşit toate pietrele 
din ruinele Bizonei. Astfel, la faţa locului astăzi nu se mai văd 
urme de ruine aproape de loc. Toate zidurile clădirilor recente 
din port le-am cercetat, însă fără să pot afla vreo urmă de 
inscripție antică. Acest lucru era de aşteptat, deoarece zidarii 
au cioplit din nou pietrele, distrugând astfel orice inscripţie 
unde a existat. 

Tot pe panta de E, unde inclinatia începe să crească subit, 
se găseşte urma unui mormânt, probabil antic. Inălţimea mor- 
mântului e de 1 m; jos are pardoseală de piatră, pereţii sunt 
formaţi din pietre mari, cioplite dreptunghiular; acoperişul este 
orizontal, tot din pietre cioplite, foarte voluminoase. Intrarea în 
mormânt e cam 40X40 cm mare. Cioplirea pietrelor dovedeşte 
că avea şi use care, după cele auzite dela un bătrân bulgar, ar 
fi fost o lespede de piatră, fixată cu fier. In interiorul mormân- 
tului s'au găsit urme de schelet şi o vază ce conţinea ţărână. 

Oasele scheletului ar fi fost foarte sfărâmicioase. Mormântul e 
lipsit de orice inscriptiune, poate să mai îi fost deasupra şi o 
piatră scrisă. 

In aproprierea acestui mormânt am găsit o piatră cioplită 
rotund ca de moară, groasă de 5 cm şi Miametrul de 25 cm. 
Piatra aceasta e foarte tare, de origine eruptivă, culoare cenuşie 
închisă, probabil un porfir. A mai fost găsită o asemenea piatră, 
întreagă. Cred că au servit pentru măcinarea bucatelor şi au 
fost aduse din alte părţi, în apropiere lipsind roci eruptive cu 
desăvârşire. 

Singura urmă distinctă de clădire ce ne-a rămas până azi 
este ruina de sub Ciragman, situată cam la 200 m. în apusul 
pontonului actual, jos, în imediata apropiere a mării; în vreme 
furtunoasă chiar stropită de valuri. Din punct de vedere tectonic, 
aşezarea acestei ruine este foarte interesantă. La o mică distanţă 
spre vest de ruină ies la iveală rocile autochtone şi orizontale 
ale Ciragmanului. Intre aceste roci orizontale şi ruină găsim o 
linie de dislocatie, încât sub ruină straturile sunt discordante 
faţă de ale Ciragmanului. Zidurile ruinei fiind verticale, rezultă 
că clădirea aceea a fost construită după dislocarea straturilor 
de desupt. Obiecţiunea ce sar putea aduce cumcă blocul de 
ruină ar îi căzut de sus de undeva şi întâmplător s'a aşezat în 
poziţie normală, trebue abandonată, din cauza că ruina arată 
părţi proeminente — bunăoară un jgheab de 3/, m. — care la 
o eventuală rostogolire a blocului, cu siguranță sar îi rupt din 
clădire. Deci rezultă o dislocaţie anterioară construirii acestei 
clădiri. Nu pot să precizez dacă ruina este antică sau mai re- 
centă, probabil însă că este singurul rest dintre cădirile vechi. 
ale Bizonei. 

Ruina e zidită la bază din pietre fosilifere (Lamellibran- 
chiate) cioplite cu mare exactitate. Restul zidului e facut din 
plăci de piatră cu [atime de vreo 20 cm, care, prin marginile 
lor rotunjite, dovedesc că au fost expuse activităţii valurilor, 
apoi intrebuintate pentru clădit. incăperea, al cărei colţ de vest 
arată existenţa ei de odinoiară, are urmele unei pardoseli făcute 
din plăci de piatră. Zidurile acelei camere(?) sunt făcute în parte 
din olane arse roşii. Tencuiala clădirii are culoare roză şi e 
amestecată cu paie mărunţite. 

Cam la un m. sub podeală se vede în mijlocul ruinei o 
gaură patrunghiulară, zidită jur împrejur numai din pietre mari 
cioplite cu multă îngrijire. Deschizătura din afară este înaltă şi 
largă de vreo 50 cm, spre înăuntru subit mai înaltă. In fundul 
acestei deschizături se văd 3 tuburi orizontale (a, b, c) diver- 
gente, în secţiune transversală dreptunghiulare. Inălţimea acestor 
tuburi este pretutindenea egală, de 22 cm; lăţimea (lărgimea), 
începând dela vest spre est, de 12, 15 şi 16 cm; ele sunt, deci, 

aproape de dimensiuni“ egale. In prezent sunt goale şi se pot ur- 
mări cam până la 1 m adâncime spre interiorul dealului. 

In sus şi la dreapta de cavitatea patrunghiulară vizibilă în 
fotografie începe un canal, care mai întâiu înaintează la dreapta 
(A) — în partea aceasta cioplit numai în piatră, apoi se urcă 
vertical în sus, fără ca în starea actuală a ruinei să ajungă ni- 
velul pardoselii, *întrucât chiar deasupra tuburilor pardoseala 
lipseşte, fiind partea aceasta acoperită de lut şi pietriş străin 
de clădire. Astfel nu se poate constata unde s'au vărsat tuburile. 
Gelalalt tub (B) are situaţie simetrică şi constituţie egală, adică: 
partea orizontală e cioplită în piatră, cea verticală în partea in- 
ferioară e formată de un tub cilindric de lut ars; în partea su- 
perioară diametrul tuburilor creşte considerabil. Aceste două 
tuburi au fost mai înâiu arse apoi băgate în clădire. Figura noastră 
arată sus o secţiune orizontală prin baza ruinei. Literele a, b, c 
arată situaţia divergentă a canalurilor ce, înspre deal, sunt de o 
adânciune necunoscută; se pot urmări abia un metru. Figura de 
jos arată o secţiune verticală prin cele două braţe ale tuburilor 
problematice. Litera j prezintă locul aproximativ al unui jgheab 
de piatră lung de 70 cm, lat de 20 cm şi cu un şănţuleţ de vreo 
4 cm adâncime la mijloc. Se poate ca în figură aşezarea jghea- 
bului să fie arătată prea spre stânga. In prezent nu se mai 
poate constata de unde a început jgheabul şi dacă a stat în'le- 
gătură cu vreunul dintre tuburile A, B. In tot cazul a fost aşezat 
sub nivelul pardoselii, însă legătură directă între tuburi şi jgheab 
nu pare să fi existat. 

Ne întrebăm: la ce a servit clădirea aceea ? Prezenţa jghea- 
bului ne arată o legătură oarecare cu apa; ne gândim la o baie, 
poate o baie de aburi... Jgheabul pare a fi în poziţie originală; 
dar atunci încăperea clădirii trebue să îi fost de tot îngustă, cel 
mult de 2 metri. Dacă prin cele 2 tuburi ar fi curs apă, ar 
trebui să se vadă urme de înrâurire chimică şi fizică, ceeace nu 
se observă; din contra, pietrele arată relativ proaspăt cioplite, 
neinfluentate. i 

Pentru mine, ruina din portul Cavarnei deocamdată este o 
enigmă. Recomand archeologilor asest monument (?) spre cât se 
poate mai grabnică cercetare, fiindcă sufere din zi in zi, este 
subminat de valuri şi în tot momentul s'ar putea prăbuşi în 
mare, care apoi îşi va termina opera sa de distrugere. 

Mai sus am arătat că partea de SS Wa Ciragmanului s'a 
prăbuşit dimpreună cu o parte a oraşului Bizone. Acelaş lucru 
cred că s'a întâmplat şi cu clina de E a dealului, însă într'o 
măsură mai mică. Incepând dela ruina descrisă mai nainte, spre 
răsărit, găsim un fel de platou, înalt abia de vreo 10 m, format 
din strate foarte înclinate, parte sfărâmate, produse prih alunecare 
din Ciragman. Pe acest mic platou stă pichetul grănicerilor. Cred că 


131 


şi această parte dislocată purta la locul ei autochthon câteva 
clădiri de ale Bizonei, căci prin brecciile de alunecare se găsesc 
urme de activitate omenească, cărbuni şi cioburi. — In imediata 
apropiere, ceva mai spre apus, găsim în dealul Ciragmanului 
câteva peşteri, unele astupate aproape total. Una merită de- 
osebită atentiune, fiindcă stă în legătură cu o alta dintr'un nivel 
mai înalt şi adăposteşte vasul descris la aprecierea înaintării 
marine. Cred că a fost un rezervor pentru apă, mai ales în tim- 
purile când oraşul era asediat de inamic şi isvoarele — fiind 
mai expuse — inaccesibile. Peştera în chestie este adâncă de 
vreo 15 m şi înaltă de 4 m, deci destul de impunătoare. 

Dar catastrofa seismică a fost şi mai întinsă. Inaintând 
dela vărsarea pârâului Cavarna dealungul țărmului spre răsărit, 
printre bărăcile pescarilor, se deschide spre mare santul adânc 
al unui torent ce duce apă numai în timpul ploilor mari. In pe- 
retii acestui gant se găsesc iarăş cărbuni, cioburi şi olane de 
acoperiş. Nu trag la îndoială că şi la est de gura râului Ca- 
varna a fost o parte a Bizonei, de asemenea îngropată pe. sub 
brecciile alunecate inxcantitate enormă din panta de răsărit a 
văii Cavarna. Aici volumul rocelor alunecate, după părerea mea, 
se apropie de acela din sudul Ciragmanului: în aceste două 
locuri cutremurul a avut cel mai întins efect de dislocatie. 

Din observatiunile publicate aici şi din altele însă am ajuns 
la următoarele concluziuni. 

Bizone a fost oraş destul de mare, cu o lungime de vreo 
1200 m şi lăţime de vreo 500 m; deci avea suprafaţă de aproxi- 
mativ 60 hectare. Se întindea pe ambele laturi ale râului Ca- 
varna si pe’ntreg platoul Ciragmanului, unde erau clădirile mai 
mari decât jos la ţârm. Numărul clădirilor se poate evalua cu 
aproximaţie la vreo 200—500. In urma unui cutremur de pu 
tere neobişnuită trei părţi ale oraşului au fost îngropate, restul 
dărâmat. 

Mai adaug câteva observatiuni archeologice. Mi s'a afirmat 
de mai mulţi locuitori din Cavarna că în nisipul plăjii, dede- 
suptul Ciragmanului, s'au găsit monete de aur destul de nume- 
roase. Aceasta ne dovedeşte că la acel cutremur massele au 
alunecat până în mare. Tot sub Ciragman s'a găsit o mică piatră 
comemorativă, din care n’a rămas decât partea superioară, unde 
se poate ceti: i 

In anul 1922, când s'a săpat la fundamentul morii Cirag- 
man, la poala acestui deal, în imediata apropiere a pichetului 

s'au găsit schelete mari omeneşti, vase sparte de lut ars cu in- 
scriptii greceşti şi fundamentul unei brutării (2), care avea în zid 
un dulăpior cu o use. înăuntru era un vas de sticlă în forma 
unei paseri. Vasul era până la jumătate umplut cu coniac pe 
care l-au băut lucrătorii. 

Cât mi-a comunicat D-l Ciomu, cele două isvoare de sub 
pichetul grănicerilor ar fi numai cele două scurgeri artificiale ale 
unui singur isvor ce se iveşte din temelia Ciragmanului. Dela 
locul acestui isvor s'ar fi întins un apeduct antic până la actuala 
vamă, format din tuburi cilindrice de lut ars. In stânga râului 
Cavarna, paralel cu dânsul s'a găsit un alt apeduct pe la poalele 
dealului Ceair Burun (deal peste valea dela Ciragman). La săpă- 
turile făcute pentru construcţia unor magazii s'au găsit lespezi 
de piatră bine lucrată şi orz carbonizat, probabil din cauza celor 
14 secole decând este îngropat. 

După credința poporului, la postul Bizone ar fi fost 40 ar- 
gintării şi 30 brutării. La furtuni de mare s’ar ivi la țărm monete 
şi alte obiecte de aur. 

Tot după credința localnicilor se zice că, după distrugerea 
Bizonei, au mai rămas locuitori pe Ciragman, cari apoi au trecut 
la locul actualei Cavarna. Dintre cei coborati de acolo se amin- 
teşte Mangâr Papu (= moş Mangâr) ai cărui copii trăesc şi azi, 
ştiind că s'a mutat de pe Ciragman. 

După o altă tradiție se spune că, după cutremurul Bizonei, 
au rămas doi fraţi: Gheorghe şi Cavali cu toată averea lor. Ei 
au întemeiat noul oraş numit Cavarna după numele fetei Cavaii, 
iar în amintirea Bizonei nimicite Gheorghe ar fi clădit o biserică 
în locul actualei biserici ortodoxe Sf. Gheorghe. 

Pe Ciragman ar fi locuit un voevod, la a cărui cetate duceau 
120 trepte, dintre care nu s'au găsit decât 3. 

Un vânător, urmărind o vulpe, aceasta s'a refugiat într'o 
gaură din nordul Ciragmanului. Vânătorul urmărind animalul, a 
descoperit în interiorul dealului o serie de 6 peşteri mari aşe- 
zate una după alta. 

Intr'una, a şaptea, se crede că este ascuns tezaurul Bizonei. 

Din Constantinopole ar fi venit turci spre a căuta această 
comoară. 

Nu pot afirma dacă este sau nu o realitate oarecare la 
baza acestor versiuni poporale. Pe panta de nord a Ciragmanului 
nu se găsesc nici urme de vreo peşteră. Basmul cu moşul Mangâr 
şi fraţii Gheorghe şi Cavali poate că se referă la vreo aşezare 
de pescari pe Ciragman în ultimele secole, nu însă la vechiul 
Bizone: când orzul s'a carbonizat, tradiţia s'a stins de mult, căci 
1400 ani însemnează 50 generaţii. 

Bătrânii spun că strămoşii lor au trecut cu barca dela Cirag- 
man înspre partea opusă, pe locul acela unde azi este portul 

Cavarnei. In susul actualei văi s’ar fi găsit inele de fier gros, 
fixate în stâncă pentru legarea bărcilor. — Această poveste e 
uşor de combătut, căci de altfel ar rezulta că locuitorii Bizonei 
făceau clădiri şi apeducte sub nivelul mării. Valea Cavarnei ca 
şi toată Coasta de Argint nu arată urme de vechi terase litorale 
şi ridicate. 

Totuş, căutând o explicaţie pentru problematica trecere pe 
apă dela Ciragman la dealul Ceair Burun, nu este exclus că primul 
să fi fost cu mult mai înaintat în mare, formând astfel un mic 
golf în prelungirea actualei Cavarna. 

Deşi în isvoarele istorice, mie accesibile, nu se găsesc date 
dacă au mai existat sau nu aşezăminte omeneşti între Dionyso- 
polis (=—Balcic) şi Bizone, totus sunt convins că au fost, fie 
chiar mici, abia din câteva clădiri. La SW de satul Suiuciucul 
Turcesc, din podişul autochthon, odinioară mai înaintat spre 
mare, a rămas — în urma celor două alunecări divergente, una 
spre SSE (Fig. 5), alta spre SSW — un fel de promontoriu 
înaintat care, fără intercalarea vreunei depresiuni, stă in legătură 
directă cu podişul; este însă de mai mică înălţime. Partea aceasta” 
a suferit pe semne o dislocatie relativ cu mult mai mică decât 
alte părţi, ca de ex. colinele din Fig. 5, care sunt fotografiate 
chiar depe acest mic platou proeminent. La S de Suiuciuc, pe 
un deal mic, la depărtare de vreo 100 m dela țărm, se văd ruinele 
unei case recent dărâmate, probabil în răsboiul mondial. La vreo 
1400 paşi spre vest dela această ruină se află promontoriul sus- 
numit. Mulțimea neobişnuită de pietre ce se găsesc atât pe deal 
cât şi pe ambele laturi ale lui, la o înălţime unde nu poate 
îi vorba de formare atmosferică, adică prin tempestare, mi-a 
atras atentiunea. Intr’adevar, printre pietre am văzut şi câteva 
cioplite, apoi cioburi de diferite vase mici de lut ars şi frag- 
mentul unui vas enorm, cam de dimensiunile celui amintit la 
Ciragman. Am mai găsit şi câteva toarte de vas, cu coaste ce 
caracterizează pe acele de la Bizone, însă nici una cu in- 
scriptie. 

Apa care se adună in timp de ploaie în depresiunea din 
răsăritul promontoriului se scurge spre SW, unde şi-a format 
chiar la poala dealului un şanţ de scurgere spre mare. Chiar în 
locul acela unde începe santul, eroziunea începe să desvelească 
urma unui zid mic, aşezat transversal peste cursul apei. Zidul 
nu este facut din piatră cioplită, ci din bolovani rotunjiti prin 
acţiunea valurilor. Trag la îndoială că acest zid ar fi antic; il 
amințesc însă, fiind făcut de mână de om şi fiindcă antichitatea 
nu-mi pare exclusă. 

Mai mare importanţă dau altei urme de zid ce se găseşte 
în răsăritul promontpriului, la marginea stângă a unui torent 
periodic, cam la nivelul dealului, câţiva metri sub marginea 

podişului. In acest loc apar stratele autochthone ale podişului 
pe care, precum se vede, au fost aşezate clădirile orăşelului 
antic, azi dispărut. Rudimentul de zid se întinde paralel cu şanţul 
torentului, cam N—S şi este de o construcţie ceva mai solidă 
decât zidul dela țărm. Lângă zid am găsit o piatră, cioplită 
exact patrunghiular, în mărime de aproximativ 8050 cm, groasă 
de 30 cm, pe faţă cu o scobitură patrunghiulară cam de 
60X30 cm. Mijlocul pietrei, unde se aştepta o inscripție, este 
stricat, ca şi când sculptorul nu şi-a terminat opul. Posibil 
că mijlocul pietrei să fie avut desemne în relief, care apoi au 
fost sparte de oameni. 


Aceste urme, deşi foarte puţine, totuş cred că sunt suficiente 
pentru a admite existenţa de odinoară a unui orăşel la sud de 
actualul sat Suiuciucul— Turcesc, pe marginea podişului. 

La stânga de gura pârâului ce vine din acest sat, am găsit 
printre pietrişul țărmului un fragment de toartă, care arată într'un 
dreptunghiu presat (35X18 mm) relieful unui delfin reuşit. Acest 
fragment de vas făcut din lut ars ma putut fi decât scurt timp, 
expus activităţii valurilor, căci colțurile abia sunt începute. Deci 
ciobul trebue să fi stat îngropat până în ultimul timp, pe urmă 
desvelit de apa ploii. Locul de origine nu se poate stabili din 
cauza translatiei țărmului; totus nu poate fi prea departe, poate 
chiar sub massele alunecate ce se păsesc în sudul pometului ce 
aparţine satului Mihalbei. 


La vreo 300 paşi spre NW dela casa dărâmată ce se găseşte 
lângă ţărmul Suiuciucului este o mică depresiune, fără defluent, 
vizibilă în fig. 5. Aici găsim un bloc exagonal de piatră, lung 
de 75 cm, gros de 43 cm, dintr'o rocă ce conţine multe fosile 
(Lamellibranchiata). Piatra este exagonală; ea e cioplită, având 
6 coaste şi 6 şanţuri longitudinale, încât, văzută dela bază, arată 
ca o roată cu dinţi. Poate să fie vorba de o urmă antică. 

Tot ţărmul dintre Cavarna si Tuzla are o mulţime de cio- 
buri de lut ars, roşu. Majoritatea lor cred că este recentă. 
Totuş e posibil ca pe întregul litoral să fi fost clădiri antice 
raslete. 


Caliacra. Cetatea avea 3 ziduri de apărare, fiecare cu câte 
un şanţ adânc în afară. Aceste linii de apărare traversează pe- 
ninsula, despartind-o astfel de continent. Distanţele dintre ziduri 
Sunt de câteva sute de paşi cele două exterioare sunt total 
distruse, numai micile movile din dosul santurilor aproape um- 
plute indică situaţia, însă destul de distinct. Brâul interior în 
schimb s'a păstrat destul de bine. In zid se văd găurile pentru 
arcaşi, apoi lemne zidite înăuntru. Poarta cetăţii (Fig. 12) era 
destul de mare; punctele ei de fixare se văd tăiate în stâncile 
podişului. In afară de acest zid, alte urme distincte de clădiri 

nu sunt, ci numai un haos de pietre răsleţe. Se vede că distru- 
gerea era aproape complectă. 

Foarte interesante sunt fântânile. N'au apă, dară nici nu 
cred că aveau acest scop. Dela suprafaţa podișului sunt tăiate 
vertical în jos. Tunelul de jur împrejur zidit şi în comunicaţie 
directă cu peşterile care se deschid spre mare, la diferite înălţimi. 
Fântânile cred că au servit de comunicaţie, poate cu ajutorul 
funiilor sau scărilor. Ideea de fântâni propriu zise trebue părăsită, 
căci îngustimea şi lungimea peninsulei, apoi straturile oblice de 
conglomerate cred că exclud prezenţa de ape subterane. 

După D-1 Ciomu, la poarta Caliacrei s'a găsit în primul 
războiu balcanic (1913) o statuie de călăreț, care a fost luată 
de ofiţerii români. După distrugerea cetăţii, locuitorii ar îi înte- 
meiat satul Suiuciucul—turcesc. 

In satul promontoriului Caliacra, stâncile formează o poartă 
ce se deschide deasupra unei prăpastii. Este „Poarta celor 40 
fete“ (= cârc câz capusâ), de unde s'au aruncat în mare 40 fete 
legate cu părul lor propriu una de alta. Duşmanul întrând în 
cetate, fetete şi-au căutat moartea, spre a nu cădea în sclavie. 

Precum vedem, litoralul Coastei de argint avea în antichi- 
tate cel puţin 4 aşezăminte omeneşti: 1. Dionysopolis (= Balcic), 
2. orăşelul din litoralul Suiuciucului, 3. Bizone şi 4. Tirizis 
(= Caliacra). Dintre aceste, cel putin două au fost nimicite prin 
mişcări seismice. Din acest motiv regiunea a fost şi este nefa- 
vorabilă pentru desvoltarea aşezămintelor mai mari. 

In valea Cavarnei se găseşte ruina unei vechi băi turceşti 
care ar fi fost construită cam în anul 1593 pe o temelie antică 
romană. In această baie ar fi fost arsă de turci o femeie creştină 
în ajunul căsătoriei; după legendă a fost o sultancă. Stăpânul 
clădirii fiind creştin, baia s'a închis. Cazanele şi plăcile de 
marmoră au fost ridicate de‘armata rusă în primul războiu al 
țarului Nicolae. Cazanele, abia cu 12 perechi de bivoli s'a putut 
scoate. 

Intro movilă lângă Cavarna, numită „larâmiuc“ (= jumă- 
tate movilă) s'au făcut pe timpul turcilor săpături şi s'a găsit 
un mormânt crestinim. 

x 


Malalas şi Theophanes povestesc că în anul 543 d Chr, 
în regiunea Balcicului şi a Varnei a fost o inundație mare cau- 
zată de furtună, sau poate de un cutremur, care, precum am 
arătat mai sus, nu sunt rare în regiune. — Despre dărâmarea 
Bizonei prin cutremur ne amintesc Strabo (I, 30). Mela (11, 22) 
Plinius (IV, 44). Strabo spune că numai o parte a oraşului a 
fost nimicită prin cutremur, fapt pentru care am adus, cred, 
dovezi suficiente prin studierea situaţiei tectonice din jurul Cirag- 

manului, pe al cărui podiş a rămas o parte a Bizonei, iar restul 
oraşului a fost îngropat de roci alunecate, unele dela Ciragman, 
altele dela dealul opus, numit Ceair Burun. — D-l Popa-Lisseanu 
crede că Bizone n'a fost situată pe platoul de sus, ci jos lângă 
plajă. De fapt, o parte era aşezată pe plaja din port, iar o altă 
parte pe podişul Ciragmanului. Cavarna e un aşezământ ulterior, 
situat la vreo 3 km spre nord de Bizone; deci nu putem pune: 
Bizone = Cavarna. Numai cele câteva clădiri din portul Cavarnei, 
care e la vreo 3 km depărtare de oraş, stau în locul vechiului 
Bizone. Cred că după catastrofa Bizonei în port au persistat 
sau s’au clădit din nou câteva case, poate şi pe platoul Cirag- 
manului. Numai în acest sens se poate vorbi de existenţa Bizonei 
în timpurile mai recente. 

Blocurile cu inscripţii antice, despre care ne spune Popa- 
Lisseanu că sunt zidite în clădirea şcoalei greceşti din Cavarna, 
azi — durere — nu mai există, căci în 1924 aceasta şcoală s'a 
dărâmat, iar pietrile au fost cioplite din nou, încât cred că acele 
inscripţii au fost distruse. Din nenorocire, scrierea D-lui Popa- 
Lisseanu n'a ajuns în mâna mea decât după dispariţia acelor 
pietre despre a căror existenţă nu ştiusem nimic. Ne doare inima 
când vedem cum sunt distruse asgmenea valori înalte pentru 
scopuri de ordine inferioară. 


Cavarna, 4 Februarie 1925. Seet 

Explicarea ilustraţiilor. 


Fig. I. Aspectul litoralului cătră apus, văzut de pe un deal 
la circa 3 km spre est de Balcic. Se vede golful Balcicului, de 
după care iese litoralul dela Ecrene. In faţă apare, la dreapta, 
marginea podişului şi coasta, aproape verticală, orizontal strati- 
ficată, la baza ei cu grohotiş de pantă. Colinele din faţă sunt 
toate parti rupte din coastă, sau prin fracturi, alunecări. Precum 
se vede, înşirarea acestor coline e paralelă cu coasta. Intre 
coama din mijlocul ilustratiei şi pantă se vede o depresiune, 
lungă de aproape 1 km, parte ascunsă în umbră (soarele la 
stânga). Punctul de unde este făcută vederea se află pe începutul 
un dâmb rupt din coastă, la vreo 80 m înălţime. Unde umbra 
e mai deasă, stă ascunsă o depresiune fără defluent. Terenul 
este de tipul m. 

Fig. 2. Vedere spre est de Tuzla. La stânga se vede podişul. 
Dela mijlocul fotografiei spre dreapta (sud) se vede o peninsulă, 
care s'a format prin alunecarea în massă a unei părţi din coastă. 
Peninsula e foarte înaintată în mare, putin înaltă şi prezintă un 
chaos de mici dealuri şi depresiuni. Distanţa parcursă de rocile 
alunecate este de aproximativ 1 km. Linia din mijloc, sunt nişte 
pietre ieşite deasupra mării. Litoralul tip g. 

Fig. 3. Lacul Tuzla, văzut dinspre răsărit, de pe un deal 
de vreo 20 m înălţime. Depresiunea în mijlocul căreia se află 
lacul se datoreşte sinclinalului care, în partea sa de est, ni se 
prezintă în fig. 4, unde apare desvelit. Intre lac şi mare se vede 
dealul ce formează marginea ridicată a sinclinalului. La stânga . 
se cunoaşte comunicaţia dintre lac şi mare; dealtfel, depresiunea 
este închisă jur împrejur. 

Fig. 4. Inceputul sinclinalului în care este aşezat lacul Tuzla. 
La'stânga se vede şi un anticlinal. Vedere spre vest, la ţărmul 
mării. In dreapta, la baza blocurilor izolate, am găsit singurele 
fosile vegetale într'o argilă carboniferă, dislocată. 

Fig. 5. Vedere luată din dealul cetăţii necunoscute, spre 
est. Aşezarea celor două şiruri de coline şi două depresiuni. Să 
se observe paralelismul între dealuri şi coasta din stânga: urmare 
firească a lunecării paralele. Tip g. Mai înapoi se vede o penin- 
sulă formată tot prin alunecare, cu râpă înaltă. 

Fig. 6. Peşterile din coastă, la sudul Cavarnei, văzute de 
jos în sus. 

Fig. 7. Dealul Ciragman văzut dinspre est. Mai spre stânga 
se vede litoralul spre Balcic. Pe dealul din faţă (înălţimea 80 m) 
a fost situată o parte a oraşului Bizone. In dreptul Ciragmanului 
se vede portul Cavarna. 

Fig. 8. Farul Caliacra. La stânga coasta văzută dela Cali- 
acra spre Dalboc. Tip a. 

Fig. 9. Capul Caliacra văzut dela vest, sub „Poarta celor 
40 fete“. 

Fig. 10. Ruina din portul Cavarnei, văzută dinspre mare. 

Fig. 11. Placa comemorativă din ruinele Bizonei. 

Fig. 12. Locul porţii în zidul interior al cetăţii Caliacra, 
văzut dela N. i 

Fig. 13. Ruina băii turceşti din valea Cavarnei. 

Fig. 14. Prima cigmea din valėa Cavarnei. 

Fig. 15. Coasta cu 3 falii în nordul lacului Tuzla. Vedere 
dela vest. 

Fig. 16. Oraşul Balcic văzut dela est. In față diguri (coline) 
formate prin alunecare. Se vede o depresiune nivelată prin alu- 
viuni. In dosul oraşului câteva dealuri dislocate. 

NOAPTEA 


— EICHENDORFF — 


Sat ‘fut în umbra din gue 


an fate unei mari pustii, 
Campiile par negre pele, 
Paraele dée Lan. 


Paliundesun sipol prin [unui 
3 

(a şi o blanda dzeste. 

Din somn ree. căprioară 


(Q) d 
Qi cade iarăş în visare. 


ee îşi pleaca Lann 
KE n vis spre dealul impielril, 


Căci peste THAE vëlleg dural 
Sfintind pämänkul adormit, 


Trad. de M. Pricopie 

INELUL SFARMAT 
— EICHENDORFF — 


| dete roala morii 
Al apelor tumult, 


DER mea din moară 


A dispărul de mult. 


Inelul când mi-l dele, 
Credinlë mi-a jural , 
Da-si rupse jurămâritul 


Si darul l-am sfărmal. 


Aş vrea în larga lume 
Sa merg eătăcilor, 
Ss cant din casă n casă 


Al pieplului meu dor. 
Ostean de-as fi, n aş duce 


In sbor spre-al luptei lee, 
Şi noaplea aş dormi-o 


ln preajma unui foc. 


Ascull cum roata merge... 
Nici eu nu ştiu ce-aş vrea! 
Ss mop, as da de pace, 
Mai bine-ar fi asa! 
Trad. de M. Pricopie 


ÎS raze 
<r NIN N Rt 


O OPERĂ DE ARTĂ 
(CEHOV) 


Ținând sub brat ceva învelit întrun număr al Revistei Bur- 
sei, Saşa Smirnov „unicul fiu al mamei sale“, luând înfăţişarea 
unui copil care e pe punctul dea isbucni în plâns, împinse uşa 
doctorului Koşelcov. 

— Ah, foarte bine! — zise doctorul — Bravo! Ce mai faci? 
Ce veste frumoasă ai să-mi spui? 

Saşa clipi din ochi, îşi duse o mână la inimă şi începu 
cu glasul turburat: 

— Mama mia trimis să vă salut, Ivan Nicolaevici, şi 
vă mulţumeşte mult... Eu sunt fiul unic al mamei mele.. 
mi-ati salvat viata... m’ati vindecat de o boală grea... nu 
ştim cum să vă mulțumim. 

— Lasă! Am înţeles — întrerupse doctorul, ascunzându-şi 
bucuria. Am facut ceea ce oricare medic ar fi făcut în locul meu. 

— Sunt unicul fiu al mamei...- Suntem oameni săraci, nu 
suntem în stare să vă răsplătim şi ne este ruşine... Totuşi, 
doctore, am vrea să vă rugăm, mama şi eu... să primiţi acest 
semn al recunostintei- noastre... acest mic obiect. E scump, e 
din bronz vechiu, o operă de artă foarte rară.. 

— Nu-mi place că... protestă doctorul cu nemulţumire. 

— Nu, nu refuzaţi, vă rog, urmă Saşa bâlbâind şi desfa- 
când pachetul. Cu refuzul D-voastră aţi ofensa pe mama şi 
chiar pe mine... E un obiect artistic, din bronz vechiu... o 
moştenire dela tatăl meu. Il păstram ca o scumpă aducere 
aminte... Căci tatăl meu cumpăra obiecte de bronz vechiu şi le 
vindea la amatori... Şi acum mama şi eu, singurul ei fiu, con- 
tinuăm acelaş comerţ... 

Saşa desfăcuse în acest timp pachetul; scoase din el şi 
puse pe masă un mic candelabru de bronz, artistic lucrat;‘ 

forma un grup: două chipuri de femei în costumul Evei şi 
Intro aşa atitudine, că eu maş avea nici curajul, nici talentul 
trebuincios ca so descriu, Cele două chipuri surâdeau cu co- 
chetărie şi, în scurt, făceau impresia că sunt gata, dacă n’ar fi 
avut de susţinut candelabrul, să sară de pe piedestal şi să facă 
odaia teatrul unor scene aşa de destrânate, încât, iubite citi- 
torule,/ ar fi ruşine numai gandindu-te. 

Doctorul examină un moment obiectul dăruit, se scărpină 
uşor după ureche, îşi suflă nasul. 

— Ai dreptate! Frumos! Cu adevărat frumos! — incuviinta 
el confuz. Dar... nu ştiu cum aş spune... nu se poate zice 
că ar fi prea mult... Asta nu mai este decolleté, ci dracul ştie 
ce este... - 

— Dece? 

Pentrucă şarpele ispititor în persoană nu ar fi putut să-şi 
imagineze ceva mai oribil... Să expui această fantazie îndră- 
cită 1... Dar asta ar fi să-ţi necinstesti casa! 

— Ce ciudată concepţie aveţi despre artă! — esclamă Saşa 
ofensat. Dar e o lucrare de artă! Observati-o bine! Atâta fru- 
museţe, atâta graţie, vă umple sufletul de sentimente de evlavie 
şi vă mişcă până la lacrimi. Inaintea unor astfel de manifesta- 
Hun! ale frumuseţii uiţi tot ce e pământesc... Uitaţi-vă, ce 
mişcare, ce viaţă, ce expresie! 

— Toate bune şi înţeleg bine astea, dragul meu, — replica 
doctorul; dar am soţie şi copii şi pe aici vin multe domnişoare. 

— Neapărat că dacă o judecaţi din punctul de vedere al 
multimei, zise Saşa — opera de artă vi se va prezinta in altă 
lumina... Dar, doctore, ridicaţi-vă deasupra vulgului, mai ales 
că refuzul D-voastră at mâhni adânc pe mama şi pe mine. 
mi-aţi salvat viata... e adevărat că vă facem dar obiectul care 
ne e cel mai scump... Imi pare rău numai că sfeşnicul e des- 
perechiat... şi nu putem să vă oferim perechea... 

— Mulţumesc, dragă. Vă rămân foarte recunoscător. Com- 
plimente mamei. Dar nu ştiu cum aş face... pe aici vin copii, 
doamne... Ei, lasă-mi-l în sfârşit, e imposibil să mă fac înţeles... 

— Nu e vorba de înţeles! — exclamă Saşa împăcat. Puteţi 
să-l puneţi aici, lângă vasul ăsta... Păcat că mare perechea! 
` La revedere, doctore. 

După ce ieşi Saşa, doctorul se puse să privească cande- 
labrul şi, pe când se scărpina după ureche, se gândia: 

— Nam ce zice! E un lucruşor minunat şi ar fi păcat să-l 
arunci pe fereastră... Dar pe de altă parte, aici e imposibil să 
rămână... Hm!... lată o problemă grea: cui să-l dăruiesc? 

Se gândi, se răsgândi şi-şi aminti în fine de prietenul său, 
avocatul Uhov, căruia âvea să-i dea un rest de bani. 

— Minunat! — se hotărâ doctorul. — Ca amic ştiu că nu 
i-ar conveni să primească bani dela mine; în schimb e mai 
delicat să-i ofer un dar. | 

yli voiu duce drăcia asta... Cu atât mai mult că e burlac 
şi fluşturatec ! 

Si fără să mai stea la gânduri, doctorul se îmbrăcă, luă 
cu el candelabrul şi se îndreptă spre locuinţa lui Uhov. 

— Ce fericire că te văd, iubitule, zise el găsind ‘pe avocat 
acasă. Viu anume la tine... Iti mulțumesc pentru împrumut... 
Şi pentrucă nu vrei să primeşti bani, primeşte cel puţin această 
mică amintire... Priveşte, dragă, o capo-d'operă! 

Avocatul fu entusiasmat când văzu candelabrul. 

— Ah, ce lucrul — râse el. Ai naibii, nu ştiu ce să mai 
imagineze! Minunat! Sublim! Dar unde ai găsit frumuseţea asta? 

Apoi, epuizându-şi eniusiasmul, privi cu frică uşa şi adăugă: 

— Numai că, dragul meu, trebue să-ţi iei înapoi darul. 
Imposibil să-l pot primi... 

— Şi de ce? — întrebă doctorul speriat. 

— O, doamne, infelegi-ma! Inainte de toate am mamă, care 
vine din când în când să mă vadă; apoi clienţi şi Chiar servi- 
torii... Crede-mă, mi-ar fi ruşine ! 

— Nu, nu, nu! Nu trebue, Doamne fereşte, să-l refuzi! — ex- 
clamă doctorul gesticulând. Ar fi o porcărie din partea ta ! O operă 
de artă aşa de fină! Taci! Nu vreu să stiu!... Mă insulti!... 

— Dacă ar fi fost cel putin frunzele de vita ! 

Dar doctorul începu să gesticuleze cu insufletire; şi ges- 
ticulând mereu, ieşi furios din casa lui Uhov, bucuros Ca scăpat 
de supărătorul dar. 


Rămas singur, avocatul examină lung candelabrul, îl pipăi 
pe toate părţile; nici el, ca şi doctorul, nu ştia să rezolve pro- 
blema: ce te faci cu un aşa cadou? 

— E o adevarata bijuterie — zise el in sine — gi-mi pare 
rău că trebue să mă despart de el; dar nici nu pot să-l ţin în 
casă... Mai nimerit e să-l dăruiesc!... A, iată! Am găsit. Astă 
seară avem serată în onoarea lui Saskin; i-l fac cadou... Ca- 
naliei îi plac astfel de lucruri! 

Zis şi făcut. Seara candelabrul scandalos, bine învelit şi 
împăchetat, fu prezentat ca omagiu actorului... Şi toată seara, 
odaia lui Şaskin fu un dute-vino de oameni, cari alergau să 
admire curiosul dar; era un râs necurmat, care din depărtare 
aducea cu un nechezat de cai. Când o actriţă bătea la uşă şi 
cerea voie să intre, se auzia vocea răguşită a actorului: 

— Nu, nu! Sunt în cămaşă! 

După terminarea spectacolului, Şaskinjînălţă din umeri şi zise: 

— Hm! Unde dracu să pun acum porcăria asta? Stau la 
gazdă... aici vin actriţe. Nu e o fotografie pe care so poţi 
ascunde în saltarul mesei! 

— Vindeţi-o, domnule, — îl sfătui bărbierul, pe când il 
ajuta să se desbrace. Este aici, aproape, un fel de magazin de 
vechituri unde se cumpără obiecte de bronz vechiu. Intrebati de 
bătrâna Smirnov... Toţi o cunosc. 

Actorul urmă sfatul... După două zile doctorul Koşelcov, 
în biuroul său, cu pumnii la tâmple, medita asupra umoarelor 
bilioase. i 

De odată se deschise uşa şi năvăli în odae Saşa Smirnov, 
roşu, surâzâtor, radiind de fericire... In dreapta ţinea un obiect 
învelit întrun jurnal. 


— Doctore! — exclamă cu vocea sufocată —, doctore, ce 
fericire | Ce noroc!... Puteţi face perechea... Am mai găsit 
unul... un alt candelabru... Mama e aşa de fericită... Eu 


sunt unicul fiu al mamei mele... Dumneavoastră mi-ati salvat 
viaţa !... 

Şi. tremurând de recunoştinţă, depuse candelabrul în faţa 
doctorului. 

Acesta mişcă buzele, deschise gura, voi să spună ceva; 
dar nu reuşi să scoată un cuvânt; surpriza părea că i-a para- 


lizat limba... Trad. de Victor Morfei 

PECENEGII 


Pagini de istorie medievală (sec. XI) 
traduse din GEORGIOS KEDRENOS 


Neamul Pecenegilor este scitic, dintre Scitii numiţi regali 
şi e mare şi numeros şi împotriva. lui nu poate sta nici un alt 
neam scitic. El se împarte în treisprezece semintii care, pe de 
o parte, toate se numesc cu acelaş nume comun, iar de alta 
fiecare îşi are şi o poreclă deosebită după strămoşul şi condu- 
cătorul său. Pecenegii stăpânesc câmpiile ce se întind dincolo 
de Dunăre, de la fluviul Borysthene!) până la Panonia2), fiind 
nomazi şi petrecându-şi viata sub corturi. Lor le era pe atunci 
stăpânitor Tyrah, fiul lui Kilter, de neam foarte ales, dar de 
altfel slab şi iubitor de tihnă. Dar mai era şi un altul in neamul 
acesta, pe nume Keghen, fiul lui Baltzar, de neam de rând şi 
aproape necunoscut, însă în războaie şi la comandă foarte 
vrednic, carele adesea ridicându-se, bătu şi risipi pe Uzii3) ce 
atacau pe Pecenegi, [iar Uzii sunt un neam hunic]; pe când 
Tyrah nu numai că nu avea curajul să iasă împotriva lor, dar 
chiar se ascundea prin bălțile şi mlaştinele de lângă Dunăre 4). 
Deci pe Tyrah il cinsteau Pecenegii pentru neamul său, iar pe 
Keghen îl iubeau mai ales pentru bărbăţia şi priceperea lui 
în lupte. 

Acestea auzindu-le şi văzându-le Tyrah, îşi rodea inima, 
tremurând pentru domnie şi căuta fel şi chip cum ar scăpa de 
Keghen. Deci îi întinse curse multe ori, dar toate fură în zadar; 
iar după ce văzu că nu-l poate dovedi pe ascuns, înțelese că nu 
trebuie să mai şovăiască, ci să-l doboare pe fata. Pentru aceea 
trimițând o ceată, porunci să-l prindă şi să-l omoare. Dar acesta, 
prinzând de veste, scăpă cu fuga în bălțile lui Borysthene şi astfel 
se mântui dela pieire. Si acolo stând ascuns şi triiniţând în taină 
vestitori la neamuri şi la semintia lui, care se numia Belemarnis, 


1) Nipru. 

2?) Pusta Ungariei. 

3) De la Uzi ne-a rămas numele Uzul, râu şi trecătoare, în munţii 
Moldovei. 

4) In delta Dunărei mai ales. In text Dunărea e numită statornic: /siros. 


Analele Dobrogei. 10 

o înduplecă să se înstreineze de hanul lor şi-şi câştigă afară de 
aceasta şi o altă semintie, Paguman. Adunându-şi apoi puterile, 
el porni cu cele două semintii împotriva lui Tyrah, căruia îi 
rămăseseră unsprezece. Deci, luptându-se mai multe ceasuri, co- 
vârşit de mulţime, fu învins. Şi rătăcind prin bălți şi căutându-şi 
mântuirea pentru sine şi ai săi, o află în fuga la împăratul 
Romeilor. 

Drept aceea, sosind lângă Durostor şi închizându-se într'o 
insulă a fluviului 1) spre a se feri de atac, el şi cei ce erau cu 
siue [si erau ca la 20.000]2), trimise vorbă arhontelui ţării, lui 
Mihail, fiul lui Anastase, arătându-i cine este şi ce vânt al soartei 
îl aduce, şi că fiind fugar, voeşte să fie dus la împăratul căruia, 
dacă îl va primi, îi va fi de mare folos. lar arhontele, împăr- 
tăşind numai decât aceste cuvinte împăratului, primi poruncă 
iute să-l primească pe bărbat împreună cu ai lui şi să le îngri- 
jiască de cele trebuincioase; iar pe şef să-l pornească cu cinste 
spre Byzant. 

Deci arhontele făcu precum i s'a poruncit; iar Keghen, 
fiind dus la împărăție şi venind la cuvânt, a fost primit cu bună- 
voinţă şi cu cinste şi, promițând că va primi sfântul botez şi 
va îndupleca şi pe însoțitorii săi să facă la fel, fu înălţat la 
rangul de patrician şi cdpdtd trei cetăți dintre cele de pe malul 
Dunărei şi multă întindere de pământ 3) şi fu scris printre prietenii 
şi aliaţii Romeilor. Şi cum el însuşi a cerut sfântul botez pentru 
sine şi ai săi, li s'a trimis un călugăr cucernic, un oare care 
Iftimie, care să facă slujba dumnezeiască la malul Dunărei şi 
să le dea tuturor botezul. 

Aşa dar adjungând Keghen la adăpost şi fiind asigurat de 
atacuri neaşteptate, el plănui să se răzbune pe duşmanul său 
şi, trecând Dunărea, când cu o mie, când cu două mii, şi iarăşi 
cu mai mulți sau mai puţini, el izbea pe negândite în Pecenegii 
lui Tyrah, ucizând pe bărbaţi, iar pe femei şi copii luându-i în 
robie şi vânzându-i Romeilor. lar Tirah, ne mai îndurând aceste 
atacuri ale lui Keghen, trimise soli la împăratul ca să-i atragă 
luarea aminte că, de oarece a încheiat un tratat cu neamul Pece- 
negilor, n’ar trebui să dea adăpost unui răzvrătit al lor; sau, 
după ce l-a primit, să-l oprească de a mai trece Dunărea şi a 
păgubi pe nişte aliați ; prin urmare, sau să fie împiedicat Keghen 


1) Baita dintre Borcea şi Dunăre, la Călăraşi. 

2) Cifrele sunt toate exagerate. 

3) Kat qpobpra rpia and thv Eu tais Bydutc enn Zou cob “lorpov chyet xat 
îs moMă arăd:o. De bună seamă, cetăţile acestea trebuie să fi fost mai ales 
în nordul si vestul Dobrogei. Din vremea acestor Pecenegi a rămas până 
astăzi în jud. Tulcea numele satului Peceneaga, iar în jud. Muscel numele 
muntelui Picinegul. Tot la ei se referă şi documentul în care se vorbeşte 
de o „silva Blachorum et Pissenorum* in sudul Transilvaniei, adecă de o 
„pădure a Românilor şi Pecenegilor“. 

de a mai făptui asemenea lucruri, sau să nu-i dea nici un sprijin; 
altcum, afle împăratul că-şi va atrage asupra lui şi a ţării sale 
cel mai greu războiu. 

Ascultând împăratul aceste veşti, râse cu hohot şi, socotind 
că i s'ar trece drept o ruşine dacă, din cauza amenințărilor unui 
Peceneg, l-ar preda pe cel fugit la dânsul, sau l-ar opri să se 
răzbune împotriva celor ce l-au năpăstuit, — trimise solii înapoi 
fără folos. Apoi repezi scrisori lui Mihail, arhontele oraşelor de 
lângă Dunăre, şi lui Keghen însuşi ca să păzească cu străşnicie 
malurile fluviului ; iar dacă s’ar apropia vreo oaste mare, să-l 
înştiinţeze prin scrisoare, ca să le poată trimite ajulor dintre 
oştile din occident care, unindu-se cu ei, să-i oprească pe Pe- 
cenegi de la trecerea Dunărei. Mai trimise şi o sută de trireme 
cu poruncă să plutească pe Dunăre şi, să respingă pe acei Pe- 
cenegi cari ar voi să treacă de această parte. 

lar solii, întorcându-se fără nici un folos, greu îi căzu 
în suflet lui Tirah şi se mânie şi doria să vie iarna mai curând. 
Deci, când vremile de toamnă fură pe sfârşite şi începu iarna 
şi soarele se afla la cornul caprei, începu să sufle un vânt de 
la miazănoapte, aşa că fluviul îngheţă până la o adâncime de 
15 degete. Aşa dar, orice pază fiind zadarnică şi drumul dorit 
fiind deschis, Tyrah trecu Dunărea cu toţi Pecenegii, cari erau, 
precum se spune, ca la 800.000 şi năvăli în ţară, prădând şi 
pustiind tot ce întâlnia!). 

Atunci porniră scrisori către împăratul după grabnic ajutor; 
iar acesta, de'ndată ce citi scrisoarea, porunci ducelui din Adria- 
nopole, [care era magistrul Constantin Arianita], să-şi adune 
ostile macedonene şi lui Vasile Monahul, ighemonul Bulgariei, 
să-şi adune pe cele bulgăreşti, şi să se întrunească la olaltă şi 
să dea mână de ajutor lui Mihail şi lui Keghen în lupta cu 
Pecenegii. 

Aşa dar, îndeplinind ei porunca împărătească şi împreunân- 
du-se toţi la olaltă, iar Keghen conducând falangele Romeilor 
şi tăbărând în câmp, păgubiau nu uşor pe Pecenegi prin zil- 
nice atacuri. 

lar aceştia, după ce trecurd fluviul, dădură peste o mare 
bogăţie de vite şi de vin şi de băuturi făcute cu miere?), de care 
nici nu auziseră mai înainte şi desfătându-se cu lăcomie, îi cu- 
prinse o molimă de pântece şi muriau în fiecare zi mulţime mare, 


1) Cât de exagerată este această cifră, se vede şi din aceea că astăzi, 
în toată Dobrogea până la hotarul dinspre Bulgaria, nu trăesc atâţia locu- 
itori. Nici Napoleon cel Mare n'a avut atâta armată în sec. XIX! Credem 
că întreg neamul Pecenegilor, cu bărbaţi, femei şi copii, nu atingea această 
cifră, necum numai războinicii. 

2) Date preţioase pentru starea economică înfloritoare a ținutului 


în sec. XI. 
e 

` Acestea aflându-le Keghen dela un oare care fugar şi socotind 
că acum e timpul potrivit ca să cadă asupra duşmanului strâm- 
torat şi de iarnă şi de boală şi câştigând de partea sa şi pe 
Rome cari trăgănau şi se temeau să se măsoare cu atâta 
puhoi, — năvăli în duşmani. lar aceştia, spăimântaţi de atacul 
cel iute şi înfricoşându-se de luptă, aruncară armele, nu numai 
Tyrah, dar şi toate căpeteniile şi toată mulţimea şi se predară. 

Atunci Keghen dete sfatul şi chiar cerea stăruitor ca să-i 
omoare până la unul şi mai adăoga şi proverbul, având mult 
gând barbar, că şarpele trebuie ucis iarna, când nu-şi poate 
mişca coada, ca nu cumva desmorțindu-se la soare să aducă 
apoi chinuri şi necazuri. Dar aceasta nu fu pe voia Romeilor, 
căci ziceau că e lucru barbar si nelegiuit şi nevrednic de blan- 
detea romeică. Deci, socotiră mai degrabă să-i risipească prin 
câmpiile goale ale Bulgariei şi să-i aşeze în toate părţile şi să-i 
împlinească cu dări, căci astfel vor avea dela ei un mic folos; 
iar dacă împăratul va avea nevoie de armată împotriva Turcilor 
şi altor neamuri streine, atunci îi va înarma. Deci făcându-se 
destulă vorbă, birui părerea Romeilor. Insă Keghen, după ce 
ucise pe toţi prinşii săi, afară de aceia pe cari-i vându, se în- 
toarse acasă, în timp ce pe celelalte mulţimi de Pecenegi, luân- 
du-le Vasile Monahul, arhontele Bulgariei, le risipi prin câmpiile 
Sardicei şi Naissului şi Eutzapelului!), după ce le luă toate ar- 
mele, ca să nu poată face vre-un rău. lar Tyrah şi cu el 140 
bărbaţi fură duşi la împăratul. Acesta îi primi cu bunăvoință şi 
botezându-i şi înzestrându-i cu cele mai mari onoruri, îi lăsă 
să trăiască în bucurie. 

In timpul aceasta Sultanul2), nesuferind răspunsul solilor 
Impăratului şi adunându-şi la olaltă toate ostile din Persia şi 
Babilon, porni cu războiu împotriva Romeilor. Acestea deci 
aflandu-le Monomahul şi hotărând să scoată oştile sale la luptă 
împotriva duşmanului, înarmă şi dela Pecenegi 15.000 dintre ei 
şi le dete ca conducători pe patru dintre ighemonii lor cari lo- 
cuiau în Constantinopol: pe Sulciu, Seltea, Caraman şi Cătălin 3), 
pe cari dăruindu-i cu daruri mari şi dându-le arme mândre şi 
cai frumoşi, îi trimise la Hrysopole,+) dându-le drept călăuză pe 
patricianul Constantin, poreclit Hadrobalanus, care să-i ducă 


1) Sardica = Sofia Bulgariei ; Naissus = Nis în Jugoslavia ; Eutzapel =? 
TO 7) Sultanul Turcilor, cu care Bizantinii de asemenea purtau lupte 
în Asia. 

3) Numele Seltea apare la noi mai ales spre Oltenia, Caraman în ră- 
săritul Munteniei, Dobrogea şi sudul Moldovei, iar Cătălin prin nordul Mol- 
dovei. In cronică: Tov Xovirţoăv, tov Lehre, tov Kapapay nat my Karaheip. In afară 
de Caraman, toate celelalte nume, la care se mai adaogă şi Galin şi Gulin, 
nu au de loc înfăţişare turanică. 

4) Hrysopole, azi Scutari din faţa Constantinopolei. 


www.dacoromanica.ro 


149 


spre /beria'). Asa dar trecând ei marea?) şi încălecând pe cai și 
apucând drumul spre răsărit şi apropiindu-se vre-o mie dintre 
ei de Damatrys, făcură acolo un popas şi stând în drum, făcură 
sfat, care la ei se numesfe „comenton“*). Şi unii erau de părere 
că trebuie să meargă înainte şi că nu se cade să nu dea ascul- 
tare poruncilor împărăteşti în chiar ţara împăratului, mai ales că 
sunt răsleţiţi de neamul lor şi singuri nu pot tine piept puterii 
romeice şi nici nu au vreun adăpost împotriva nenorocirilor 
soartei ; alţii, dinpotrivă, erau de părere să ia în stăpânire nişte 
munţi ai Bithyniei şi să râmâie în ei şi de acolo să respingă pe 
cei ce i-ar atacă şi să nu meargă de loc în Iberia, țară depăr- 
tată şi streină, unde vor trebui să lupte nu numai cu duşmanii 
Romeilor, dar chiar şi cu Romeii. Singur Cătălin fu de părere 
să se întoarcă acasă şi să se unească cu cei de nu neam cu ei. 
lar cineva întrebând: „Dar cum vom trece marea ?%, el nu răs- 
punse nici un cuvânt, ci porunci să fie urmat. 

Aşa dar, după ce în zadar cercară să-l omoare pe Hadro- 
balan — căci le-a scăpat fugind într'o clădire cu trei caturi 
dintre palatele din Damatrys —, ei îl urmară pe Cătălin și 
se’ndreptara spre mare, de gi nu aveau nici o speranţă că el ar 
avea corăbii pregătite ca să-i treacă peste apă, ci numai ca să 
ştie care va fi felul trecerii. lar după ce ajunseră la mare 4), 
Cătălin nu spuse nimic altceva, ci numai: „cine vrea să se 
mântuiască pe sine şi pe toţi Pecenegii, să mă urmeze!“ şi 
dând pinteni calului, întră în mare. Văzând aceasta, Ja fel făcu 
şi un altul şi după el aliul si la urmă toată ceata. Şi înotând 
ei, trecură dincolo la Sf. Tarasie, unii cu armele, alţii aruncân- 
du-şi armele. Şi trecând înnot și ieşind la malul celălalt, porniră 
la drum către casele lor, spre Triadiţa 5), fără ca cineva să în- 
drăznească a li se împotrivi, sau a-i opri. Căci sosirea lor neaş- 
teptată le-a înlesnit trecerea. 

Aşa dar, unindu-se cu Pecenegii dela Triadifa, ei chemară 
şi pe cei ce locuiau prin alte locuri. Deci, după ce se întruniră 
toţii la o laltă şi apucând, drept arme, securi ţărăneşti şi coase 


1) Iberia. ţinut în podişul Armeniei. 

2) Adecă Bosporul. e 

B) In text: goe map’ oiegtz zopévtoy daéitoaeor = care la ei se numeşte 
comenton. (Ed. Bonn pag, 588, rând 12. De altă parte, în Leon Diaconul 
(ed. Bonn, pag. 150, rând 22) se spune că sfatul fruntaşilor adunaţi de ` 
‘Sviatoslav în Silistra se numeşte, in limba lor comentoni: Bovkhy 6 Xxpevbos- 
Aide ën aplatwy exddutev, Fy xati vou&vrov cH opeté¢w Siakeutw pasiv! Dar 
Pecenegii erau un neam de Turci; Sviatoslav cu ai săi erau Rusi; iar co- 
mentum dacă nu conventum, pare cuvânt latinesc ! Nu cumva el este un in- 
diciu de prezența elementului românesc în sec. X şi XI la Dunărea de jos? 
Filologii şi istoricii au cuvântul. 

4) La Bospor adică. 

5) Triadita, mai nainte Sardica, azi Sofia. 


www.dacoromanica.ro i 


150 


şi alte unelte de fier, ei se înarmară şi ajungând la Filipopole 
şi trecând Haemul !), toată mulţimea tăbărâ în câmpia dunăreană 
lângă râul Osma?). Singur Seltea rămase să se odihnească în 
Loviţa 5). Dar şi Arianites, Aaa pe Și oştile macedonene, se 
porni în contra lor. Şi surprinzându-i pe Seltea tăbărât in Lovita, 
nu putu pune mâna pe el, căci i-a scăpat cu fuga şi îşi întoarse 
armata acasă spre odihnă. Acestea s'au petrecut în părţile occi- 
dentului. 

Deci Pecenegii, trecând Haemul, după cum am spus, şi 
văzând o câmpia întinsă între munţi şi Dunăre şi Mare‘) şi aflând 
locul cu păşune şi crânguri şi păduri de tot soiul şi cu apă — 
iar locuitorii de acolo numesc acel ţinut „O sută de movile“ 5) — 
se aşezară în acele parti şi făcând mereu incursiuni, nu cu putin 
păgubiau pe supuşii Romeilor. 

Atunci împăratul trimise să-l cheme pe Keghen la palat la 
sfat. Si aceasta veni cu toată oastea sa şi tabard întrun şes 
lângă Bizanţ, al cărui nume este Maitas. Şi înainte de a se în- 
tâlni cu împăratul şi neştiind încă pentru ce este chemat, în 
noaptea aceea el cade în cursa a trei Pecenegi, cari cu săbiile 
scoase, năvălind asupra lui pe când dormia, îl rănesc, însă nu 
de moarte; căci fiind numai de cât descoperiţi de către străji, 
ei n’au făcut de cât răni uşoare; şi'ncercând să fugă, ei fură 
prinşi de mulţimea, care alergă împreună cu Baltzar, fiul lui 
Keghen. lar a doua zi de dimineaţă Balţzar, punând pe tatăl său 
întrun car cu patru roate şi târând în urmă-i şi pe criminalii 
prinşi — căci nu îndrăznise să ia nici o măsură în potriva lor, 
fiindcă invocaseră pe împăratul — porni spre palat cu toată 
oastea călăreaţă, în timp ce el însuşi si cu fratele său Gulin 
urmau pe jos carul tras de doi cai. Şi ajungând la hipodrom, 
el lăsă carul acolo şi se duse la împăratul, care aflase vestea 
de mai înainte. lar împăratul îl întrebă pentru ce n'a pedepsit 
pe loc pe ucigaşii tatălui său? Si răspunzându-i: „fiindcă in- 
vocau numele Tău“, — împăratul căzu la bănueli ciudate şi tri- 
mițând în grabă să-i aducă pe vinovaţi, îi întrebă ce pricină i-a 
îndemnat să-l atace pe patrician? lar aceştia îi răspunseră că 
era necredincios împărăției şi oraşului şi că plănuia să intre in 
zori de zi în oraş şi, după ce va fi ucis pe toţi din layntru, să-l 
prade şi să se întoarcă la Pecenegi. Deci împăratul, în loc să 
cerceteze şi să afle adevărul, nu făcu nimic din acestea, ci pu- 

H 

1) Balcanii. 

*) Care se varsă în Dunăre lângă Nicopole. 

3) Azi Loveci, oraş pe Osma. 

4) Ar fi prin jud. Durostor, Caliacra şi Constanţa; deci în Dobrogea. 

5) O sută de movile, éxatdv Bovvods thy comov ovoy.cCovat, ar fi Mangalia, 
lângă care se află foarte numeroşi tumuli. 

nând temei pe nişte bârfeli neintemeiate, fi închise pe Keghen 
în Elefantind, în palat, sub pretextul de a-i vindeca; pe fii lui 
îi despărţi de dânsul în diverse locuri, iar mulțimea Pecene- 
gilor, cinstind-o cu mâncări şi băuturi de tot soiul, după ce îi 
luă armele şi caii, o puse sub gardă. Cât despre ucigaşi, el ii 
lăsă să mearga’n voie ori unde ar voi. Si socotia împăratul că 
toate acestea vor sta neştiute; însă nu putu înşela pe poporul 
Pecenegilor. Căci văzând pe Hanul lor închis, iar pe fii lui des- 
partiti, ei socotiau că nu-i a bine; şi iarăşi, slobozirea ucigaşilor 
o socotiau drept semn de gând rău. 

Drept aceea ei primiau cu mulţumire tot ceea ce li se 
trimitea şi-l grăiau de bine pe împăratul; însă, de’ndata ce căzu 
noaptea, fără ca cineva să bănuiască măcar, ei părăsiră tabără 
şi aşternându-se drumului toată noaptea, în ziua a treia trecând 
Haemul, se uniră cu grosul Pecenegilor. $i după ce toţi se 
adunară la olaltă şi-şi pregătiră arme din belşug, ei trecură 
munţii Haemului înapoi şi-şi aşezară tabăra la Auda [iar Aula 
este o cetățuie la o trecătoare a Haemului, nu departe de Adria- 
nopole] şi apoi se porniră la pradă şi la jaf. 

Aflând de aceasta magistrul Constantin Arianites, ducele 
occidentului, îşi pregăti şi el oştile ce erau pe lângă dânsul şi 
porni din Adrianopole în potriva lor; căzând asupra unora cari 
erau risipiţi, avu izbândă bună, dar mai apoi, alergând spre 
numita cetate Dampolis, el este dovedit de mulţimea duşmanilor 
şi multi Macedoneni şi Traci căzură în luptă şi chiar Teodor 
Strabomytu şi Polys, din neamul strălucit al bărbaţilor ajunşi cu 
faimă în urma necredintei faţă de Tornicius. Aşa dar magistrul 
se întoarse la Adrianopole şi-l înştiinţă pe împăratul prin scrisori 
de înfrângerea sa şi-i ceru. ajutoare nouă, de oarece cu oastea 
sa nu putea isprăvi nimic în potriva unei mulţimi asa de mari 
de duşmani. lar împăratul, aflând de vestea înfrângerii înainte de 
a primi scrisorile lui, câştigă prin daruri şi haruri pe Tyrah şi 
pe ighemonii Pecenegilor, cari se aflau în capitală, si, după ce 
le iuă jurământul, îi trimise să liniştească neamul lor; dar de 
altă parte el chemă prin scrisori legiunile din orient. lar acestea 
sosind şi trecând (marea) pe la Abydos şi Hrysopole!), el le 
dete ca comandant pe rectorul Nichifor şi Ié trimise în potriva 
Pecenegilor ` şi tot odată îl trimise şi pe Catalalon Kekaumenos, 
ducele răsăritului şi pe Erebius Frangopol, arhontele de atunci al 
celor de un neam cu el şi le porunci să-l însoțească pe rector 
şi să-l ajute în hotărârile şi poruncile sale. lar acesta, luându-şi 
ostile, și trecând munţii Haemului prin pasul numit de Fier?), 
se îndreptă în potriva Pecenegilor; şi ajungând întrun ţinut nu 


1) Adecă pe la Bospor şi Dardanele. 
2) Pasul Sidera, azi Demir-Capu în Balcani. 


www.dacoromanica.ro 


152 


departe de cele O? sută de movile, cu numele Diakene, el îşi 
aşeză tabăra în locul acela şi o întări cu un val, având de gând 
a a doua zi să-şi lase acolo toate lucrurile grele şi tot ce era 
de prisos pentru armată, iar el cu oastea uşoară să pornească 
spre protivnic şi să-l atace. Şi se legăna cu gândul că-l va pune 
pe fugă de la întâia ciocnire, ba chiar îl muncia grija să nu-i 
scape nici unul. Şi nu numai el, dar chiar întreaga armată gândia 
la fel; pentru aceia ei aduseră cu dânşii şi funii şi lanţuri cu 
care să-i lege pe cei prinşi. Aceste măsuri luate de la început 
fata de Pecenegi şi întâmplarea lui Keghen le dete acestora de 
gândit. In sfârşit Pecenegii luară cunoştinţă de sosirea Romeilor 
[căci şi Tyrah, sosind înpreună cu arhontii săi cu cati părăsise 
capitala, se înpreunase cu ei şi le purta grija, spunându-le că 
nu se bucură de promisiunile Monomahului] şi se adunară cei 
ce erau mai puternici. lară Kekaumenos, strigând cu glas tare şi 
îndemnând că acum e timpul bun de atac, fiindcă duşmanii sunt 
risipiţi şi împrăştiaţi şi să nu aştepte până se adună grămadă, — 
mulțimea Romeilor îi lăuda statul; însă rectorul râse pe faţă, 
spunându-i: „ia seama, generale, câtă vreme comand eu, să 
nu-mi faci înpotrivă; căci nu trebue să atacăm pe Pecenegi 
când sunt risipiţi, ca nu cumva, înfricoşându-se, să se ascundă 
prin păduri; căci nu am copoi de vânătoare cari să-i scoată 
din ascunzişuri“. Şi astfel se petreceau lucrurile la Romei. 

lara oştile din frunte ale Pecenegilor, apropiindu-se de 
tabăra Romeilor, se abătură mai la o parte şi făcură şi ele 
tabără acolo ; iar celor ce urmau, le trimiseră vorbă să sosească 
cât mai în grabă. Şi după ce sosiră toţi si se adunară la olaltă. 
precum am spus, rectorul îşi scoase şi el oştile — el însuşi 
comandând mijlocul falangei Romeilor, iar aripa dreaptă Kekau- 
menos, pe când stânga Frangopol — şi ajungând la atac, Romeii 
fură risipiţi, însuşi comandanții rupând-o la fugă mai întâi; 
căci, după cum se spune, înfricoşându-se de ropotul copitelor 
Cailor, ei se risipiră. Singur Kekaumenos împreună cu slujitorii 
săi şi cu câteva rude, stând pe loc şi luptându-se cu vitejie, 
căzură în luptă. lar pe ceilalţi Pecenegii nu îndrăzniră să-i mai 
urmărească, temându-se de vreo cursă şi astfel Romeii scăpară 
nevătămaţi. Apoi, dupace Pecenegii prădară pe cei căzuţi şi se 
făcură stăpâni pe multe arme şi bagaje, îşi ridicară corturile 
lângă valul de pământ al Romeilor. lar un oarecare Peceneg 
cu numele de Galin, ştiindu-l pe Kekaumenos cine era, din aceea 
că fusese comandantul cetăților dela Dunăre, unde neamurile 
erau amestecate.'), şi descoperindu-l printre morţi rănit, îl re- 
cunoscu când îl întoarse cu faţa în sus şi ridicându-l încă 


e 
1) tëée cov Kexuopévov oltós otv èg Grov mep Npe thy nape th "cp 


Ppovpioy xal Gveptyyoto ahknhors tù yve.. “ 

răsuflând, îl aşeză pe un cal, [căci zăcea fără cuvânt din cauza 
rănilor grele, dintre care una din creştetul capului, căci îi căzuse 
coiful din cap, şi până la sprinceană, iar cealaltă în gât, la 
rădăcina limbii, străpungându-i gura până la os] şi-l duse la 
cortul său şi, îngrijindu-l cu băgare de seamă, îl mântui. lar 
Pecenegii, dupăce au alungat aşa de uşor oasta inamică, în- 
cepură se prade fără teamă ţara Romeilor. lar împăratul, aflând 
dela fugari nenorocirea, se îndureră, dar iarăşi strânse osti, 
luând şi pe cele ce scăpaseră şi, în anul următor, se grăbi să 
spele ruşinea suferită. lar la indictionul al treilea al anului 6558 
împăratul, numindu-l pe heteriarhul Constantin general atotpu- 
ternic, il trimise înpotriva Pecenegilor 1). Si acesta, luându-şi 
oştile care de curând sosiseră din orient şi adunând pe acelea 
care iernau în occident, se îndreptă spre Adrianopole şi acolo, 
dupăce săpă un val adânc, el cercetă înpreună cu ceilalți co- 
mandanti din ce parte ar putea face ieşirea. Pe când cugeta 
acestea, jată că Pecenegii, trecând Haemul în ziua a opta a lunii 
lui Junie apărură în fata Adrianopolei. Iar Constantin, aflând de 
învazia aceasta prin iscoade, făcu un sfat dacă trebuie să iasă la 
luptă cu ei sau nu. Dar, pe când căpeteniile se sfătuiau în cortul 
heteriarhului, patricianul Samuel Burtzes, un bărbat mândru şi 
îndrăzneţ, care pe atunci se afla în fruntea oştilor pedestre şi 
căruia ise incredintase toată grija valului fără să aştepte porunca 
ducelui, părăsind ordinea şi stricând valul, ieşi şi năvăli asupra 
Pecenegilor. Fiind însă atacul greu, Samuel trimitea mereu după 
ajutor la heteriarh, aşa că acesta fu nevoit să dea fără voia sa 
semnalul bătăliei. Deci ieşind toată oastea în locul acela, care se 
numeşte Livada împărătească 2) şi încingându-se răsboiul pe 
toată linia, fiind atacul nepregatit şi oastea moranduita şi pedes- 
trimea strâmtorată, Pecenegii prinseră curaj, iar Romeii fură 
înfrânți si fugäriți şi fără multe pierderi se închiseră ruşinos 
între valuri. Totuşi căzură patricianul Mihail Dokeianul, iar 
magistrul Constantin Arianites, căpătând o rană de moarte 
în măruntaie, răposă în ziua a treia; şi mai căzură şi alţi câțiva 
dintre cei mai fără faimă; iar toată oastea rămasă, închizându- 
se fără cinste între valuri, îu atacată de Pecenegii cari, umplând 
santurile cu pietre şi cu arme şi năzuind a cuceri şi valul, ar 
îi isbutit iute, iar întreaga oaste ar fi pierit, dacă o suliță svâr- 
lită de o catapultă nu l-ar fi străpuns pe Sulciu cu cal cu tot 
şi n'ar fi răspândit spaima printre Pecenegi. Mai sosi în ajutor de 
la Adrianopole şi protospătarul Glava Nichita, inputernicitul 
tagmei „şcolarilor“; pe care văzându-l şi socotind că soseşte 


1) Anul 6558 (dela facerea lumii), corespunde cu anul 1050 dela naş- 
terea lui Cristos. 
2) vază thv heyoptvay Bashy Ara. 

Vasilie Sygcellul cu oştile bulgăreşti, căci şi acesta era aşteptat, 
şi spăimtându-se Pecenegii cei răspândiţi, o rupseră la fugă 
care încotro şi se înprăştiară. 

lar împăratul, gândindu-se cum ar duce la biruinţă pe 
Romei asupra Pecenegilor, îl scoase din închisoare pe Keghen 
şi-l trimise la Pecenegi, dupăce acesta îi promise că-i va aduce 
la credinţă fata de împăratul. Apoi adunându-şi la olaltă toate 
oştile, pe Frânci zic şi pe Barangi, şi chemând şi călărimea dela 
Teluh şi Mavromonte şi Carcar, cam la vreo 20.000 şi numind 
câte un şef dintre bărbaţii vestiți ai tuturor acestor neamuri, 
iar peste toţi ca comandant pe patricianul Nichifor Bryennius, * 
pe care-l numi etnarh, îi trimise să înpiedice şi să respingă pe 
Pecenegi. Căci aceştia din urmă, după lupta de la Adrianopole, 
despretuind pe Romei, prădau fără teamă şi pârjoliau Macedonia 
şi Tracia, omorând fără milă chiar şi copii şi pruncii de tata, 
uşa în cât o ceată dintre ei ajunseră până la Catasyrte — iar 
Catasyrtele sunt foarte aproape de capitală. Dar aceştia suferiră 
cea mai grabnică catastrofă. Căci împăratul, înarmând poporul 
şi adunând dintre gărzile palatului şi dintre alţii cari rămăseserâ 
neintrebuintati, şi dându-le şef pe patricianul loan, mumit si 
filosoful, unul dintre eunucii înpărătesei Zoe, îi trimise în grabă, 
iar aceştia, ieşind în timpul nopţii şi aflandu-i pe toți duşmanii 
beţi şi somnoroşi, îi uciseră fără vorbă; iar căpăţânile lor, în- 
cărcându-le în nişte care ţărăneşti, le aduseră împăratului. 

Aşa dar Keghen, ieşind din închisoare, fu trimis ca sol la 
Pecenegi si, după ce le luă jurământul că-i vor face voia sa, 
încrezându-se în asemenea jurăminte, fu ucis şi tăiat în bucățele. 
lar Bryennius, luându-și forțele încredințate lui şi ajungând in 
Adrianopole, se însărcină şi cu paza ţării. Tot acolo fu trimis 
şi comandantul întregii armate, patricianul Mihail Acoluthus, 
căruia de asemenea i se poruncise să nu se măsoare intr’o 
luptă generală, ci numai să sfărâme si să 'opriască învaziile 
duşmane. lar acesta, unindu-se cu Bryennius, porni la faptă; şi 
mai întăi căzând asupra unei cete de Peceregi la Goloe si 
atacând-o, o nimici; apoi la fel, la Topliţa, un castel aşezat 
lângă Hebru, descoperind o alta ceată de Pecenegi răsleţi, o 
nimici. Văzând acestea, Pecenegii încetară de a mai jefui ţinutul 
dela poalele Haemului şi îşi îndreptară atacul în spre Macedonia. 

(Urmează apoi şi alte lupte până la catastrofa dela Lebunion, 
unde Pecenegii fură distruşi; însă toate aceste lupte nu mai 


înterezează regiunile dela Dunărea de jos). ©, Brätesoü 

DIN GRAIUL DOBROGEAN)). 


a noji = a prăsi, a înmulţi vitele; s. ex. Nu pot cu nici un chip 
să-mi nojesc oile, wam noroc! 

strumânare 2) = o prajina lungă, adesea cu un cuiu la capăt, cu 
care se mână boii la plug. 

conteman.3) = suman. 

şop = om nesimţitor, caiic, rob al stomacului; s. ex. Stă toată 
ziua şi mânâncă şopul ! 

olac*) = nume propriu: „drumul Olacului“. 

dâhăinat, dâăinat5) == epuizat de puteri, sleit. 

incdlat®) = Ex: gras încălat (= foarte gras). 

zdbduc = smintit, nebun; s. ex. Cu zdbducul dla nu te infelegi 
uşor. i 

cofand = sticiul la care se prinde pânza bărcii. 

erken = turcism: vintre, pânzele dubei. 

(h)amnic = de veci, propriu, în deplină stăpânire; ex. A cum- 
părat zece pogoane dâ hamnic. 


1) In ultimul număr al revistei de fata am publicat câteva cuvinte şi 
expresii în legătură cu ele, culese din gura sătenilor din com. Topalu, jud. 
Constanţa. Din îndemnul D-lui Profesor C. Brătescu, care le găseşte inte- 
resante pentru cei ce se ocupă cu studii de filologie, transcriu mai jos alte 
câteva. 

2) I. Neculce (O samă de cuvinte, ed. Socec 1999, pg. 15) scrie „siră- 
murare“: ...cu Legii, i-a fost împungând cu sfrămurările ca pe boi, să 
tragă... 

3) Cuvântul e f. rar; chiar oameni de 40 ani nu-l cunosc. L'am auzit 
dela ie Marcu de 70 ani. 

4) Sătenii nu-l pot explica. L-am găsit si în Neculce (O samă, etc. pg. 
37): Şi îndată a repezit de olac şi l-au dus la Petre Alecsievici, împăratul 
Moskului ... Editorul pune în notă: olac = în grabă = diligenţă de poştă. 
Drumul Olacului ar fi drumul diligenfei. 

5) Sinonim cu doolat; v. An. Dobr., an IV, No. 4, pg. 102. 

6) Acest cuvânt nu se întreb. decât în expresia citată. 

nădae = Ex. „Copchilul face rău câtă vreme are nădae dâ la 
părinți“ sau „Dacă-i dai nădae vezi ce pățeşti 2 
zuvă == dezordine, gălăgie, zarvă; „Dâ când cu zuva dâ la 
şaptazeci şi şapte“ sau „Da ce eră zuva ala la voi?“ 
zată = un fel de gardut pe lângă şanturi sau la fruntii bor- 
deiului, ca să împiedece spălarea pământului de apă. 

volnic!) = vrednic, în stare; ex. Nu-i volnic să facă nici atâta 
treabă. 

vlog == ploaie măruntă şi deasă ; ex. Un vlog de ploaie. 

ao*) = da. 

rancote = crengi uscate, pentru foc. 

a ostei = a inceta. 

dolie = vale, râpă; ex. Nu-l mai vezi, ča dat in dolie (despre 
cineva care a scoborât din deal in vale). 

uznd == marginea dubei (bărcii). 

otmel = anafor (= curent circular de apă). 

scochind = plaur, plaghie. 

storişte = locul unde au iernat oile. 

tiriplic 3) = aţă albă de cusut. 

tipilic 3) = ornament de metal (în formă de stea, semi lună, etc.), 
care se prindea de tichia copiilor mici. (în vremea Turcului). 

bozgun = turc. răsboiu. 

a scociori = a scormoni. 

fâştoacă = făşâie; ex.: O fâştoacă de pământ. 

a bdrdta = a certă, a face morală; ex. m-a bărătat maica. 

rene, reniş 4) == loc întins peste care apa Dunării se poate pre- 
linge la cea mai mică ridicare de nivel. 

sturi = sloiuri de ghiaţă îngrămădite, avalanşa de sloiuri. 

adet 5) = turc. datină, obiceiu; ex.: Aşa-i adetu la noi. 

1) Cu înţeles de împuternicire in I. Neculce: şi a pus capete dintre 
dânşii pe Zaharia şi pe Sandul şi le-a dat cărţi de volnicie (O samă de cu- 
vinte, pg.). 

2) Cuvântul, foarte frecvent odinioară, tinde să dispară; intrebuintarea 
Jui, astăzi, este socotită ca un indiciu de inferioritate intelectuală. 

3) Ambele dispărute azi. 

4) Nu cunosc făptura locului la oraşul Reni; nu cumva numele i se 
trage dela rene? — D-1 S. Mehedinti derivă, „renie“ din „arena“ (Rustica 
Natură în Către noua generaţie, pg. 327). 


5) Cuvântul e turcesc; l-am mai întâlnit la N. Jorga — Ist. Rom. în 
chipuri şi icoane pg. 304: ,Adetul vdmii* schelii de la Căineani, de povarăle 

chisc = capătul de la vale al unui ostrov; ex. chiscul Balabu- 
nului.“ 

chiciu = capătul de la deal al ostrovului. 

târhat = samarul măgarului. 

chilos = domol, moale; ex.: Aşa-i el chilos, să-i faci orice, nu 
se schimbă. 

ciulit = pârguit (despre fructe). 

chiler 1) = camera pentru merinde. 

tobol = sac mic, traistă. 

furfoiu = moviliţă. 

temel = temelie. 

a se teşi = a se sinchisi; ex.: Nu prea se teseste el de ori cine. 

zaanat = turc. meserie, ocupatiune. 

aber = veste; ştire; ex. Eu i-am adus aber dâ asta. 

priocă = herghelie; ex.: O priocă de cai. 

coscanie = gânganie. 

mârţios = supărăcios, melicos. 

nadaz = turc. arătură de toamnă. 


Topalu Victor Morfei. 
6 Sep. 1924 


Den ssss set? 
HOH 


şi de bucatele ce trec prin scală, de ce marfă câte cit să se ia vamă, care 
s'au scos după catastih(ul) schilii de la Duca Vodă, la leatul 7184 (1676). — 
Adet aici este un fel de tarif vamal. 

1) Are vre-o legătură cu nemtescul Keller? 

UN MARTIR AL DATORIEI CĂTRE ȚARĂ: 
EPISCOPUL DEMETRIU RADU 


de IOAN GEORGESCU, profesor. 


Motto: Si ce-i să cazi, când viata n’o pierdem în zadar, 
ând trupurile noastre sunt pietre de altar, — 
Cand fiecare stim, 
Că făurim o lume ce-o vor primi ca dar 
Acei ce nu sunt încă şi totus îi iubim? 


P. Cerna, Către Pace. 
Introducere. 


In 8 Decemvrie 1920 firul telegrafic ducea în toate părţile 
României întregite sguduitoarea veste, că Miercuri, la data numită, 
episcopul Demetriu Radu al Orăzii a căzut jertfă unui atentat 
mişelesc, în sala senatului. Mâni necunoscute au pus o maşină 
infernală, în apropierea scaunului presidial, care, explodând, 
a ucis în modul cel mai îngrozitor pe Prea Sfintia Sa episcopul 
dela Orade şi a rănit de moarte pe ministrul justiţiei, Dimitrie 
Greceanu, care nu peste mult a murit şi el. Asemenea şi pe 
senatorul Spirea Gheorghiu, mort şi el. 

Fapta aceasta, fără păreche în istoria blândului nostru popor 
românesc, care nici în timpul celor mai cumplite prigoniri şi 
apăsări vrăjmaşe nu s'a dedat la sălbătăcii de acestea, invest- 
mântă cu purpura martiriului pe cei chemaţi la senat să-şi facă 
datoria de legiuitori ai ţărei. 

Fiindcă au căzut, ca adevăraţi ostaşi ai datoriei către ţară, 
ei au meritat funerariile naţionale care li s'au făcut, precum şi 
vieata şi faptele lor merită să fie cunoscute de toţi bunii Români. 

Să ia însă la cunoştinţă vrăjmaşii noştri, că se înşală amar, 
dacă gândesc că, stingând câteva vieţi nevinovate, ne pot înspăi- 
mânta, ori chiar răsturna cu totul statul românesc, închegat cu 
atâtea jertfe. Patria trăeşte şi dincolo de vieţile noastre ale tutu- 
rora, precum cu atâta dreptate a spus preşedintele adunărei 
deputaţilor, Duiliu Zamfirescu, în cuvântarea cu care a înfierat 
odiosul atentat dela senat. 

—— Vrăjmaşii noştri ar trebui să-şi dea seamă că, astfel de 
fapte strică pe atât de mult cauzei lor, pe cât ne folosesc nouă. 

Ele, departe de a distruge în poporul nostru disciplina mentală, 
idea de stat, de ierarhie socială, bisericească şi armată, fără de 
cari un popor nu poate ființa, le întăresc cu atât mai mult, cu 
cât vor fi atacate mai violent. 


Intunece pământul pustiitoarea gloatd 

Și spargă, devasteze, în oarba ei mânie, 
Lăcaşuri şi biserici: omoare iar la roată 
Pe marii noştri preoți — ei iarăşi or să ’nvie. 


“Căci veşnică-i Dreptatea şi veşnici sunt martirii 
Care-şi jertfesc vieafa pentru triumful ei. 

In sbuciumul de lupte şi'n noaptea asupririi 
Renasc semănătorii eternelor idei! 


(A. Vlahuţă, Eroilor-Martiri). 


Cu gândul aceste s'au scris şi aceste câteva pagini în amin- 
tirea episcopului Demetriu Radu. 

Fiind scrise în grabă, sub impresiunea durerosului moment 
al morţii sale atât de sguduitoare, ele n'au nici o pretenţie, decât 
să aducă unele lămuriri-care, poate, nu sunt la îndemâna tuturora, 
asupra uneia din cele mai reprezentative figuri ale Ardealului nostru. 

Atât şi nimic mai mult. 

Izvoarele folosite sunt citate în textul sau în notele 
lucrării de fata. 


Sibiiu, 16., Decemvrie 1920. Autorul. 

Copilaria si anii de studii. 
„Ziua bună se cunoaste de dimineaţă“. 
(Proverb popular). 


Născut în ziua sfântului Dumitru la 26 Octomvrie vechiu 
sau 7 Noemvrie nou 1861 — de aici numele de Demetriu! — în 
comuna Uifalău (astăzi Radesti) de lângă Aiud, judeţul Alba dejos?). 

Părinţi săi, ţărani, loan şi Paraschiva născută Maior, l-au 
dat la învăţătură mai întâi la Ajud, apoi la Blaj, unde i-a fost 
profesor de latineşte, între alţii, agerul Micu Moldovanu, pre- 
pozitul de mai târziu dela Blaj şi membru al Academiei Române. 

Din timpul copilăriei şi a primilor săi ani de studiu însem- 
năm următoarea întâmplare caracteristică, auzită dela un prieten 
din copilărie al episcopului. 

In nişte vacanțe de Paşti veni acasă tânărul Demetriu Radu 
cu colegul său, Ion Maior, fostul protopop al Ajudului, care era 
cântăreţ bun si stârnia admiraţia tuturora-că glasul său îngeresc. 
Toţi ziceau.: „Cântă, de par'că te sfinteste! Bună învăţătură mai 
are! Dumnezeu să-l țină pe el şi pe părinţii lui, să se bucure 
de el! Mai rar aşa podoabă de băiat!“ Tânărul Radu, care învăţa 
cu mult mai bine ca Maior, dar n'avea glas ca el, ca să arate 
oamenilor, că şi e) e cineva şi poate ceva, a învăţat o predică 
de Paşti scrisă de lustin Popiiu, vestitul predicator român dela 
Orade şi a rostit-o cu atâta însuileţire şi pricepere, încât au 
rămas toţi poporenii în frunte cu părintele, om de talentul de 
cuvântător al tânărului Demetriu Radu. Nu era oare această 
întâie păşire in public o prevestire a marelui său talent oratoric 
de mai târziu? Destul, că de atunci nu s'a mai îndoit nimeni, 
în cele două comune româneşti de pe malul Mureşului, cine este 
cel mai învăţat om al lor. 

Mai ales nu mai putea fi vorbă de aşa ceva, dupăce pe 
tânărul Demetriu l-a ales mitropolitul loan Vancea dela Blaj şi 
l-a trimis în 1879 la Roma în colegiul grecesc al Sfântului Ata- 
nasiu, unde timp de şase ani a învăţat filosofia şi teologia şi 
a luat doctoratul în amândouă ştiinţele acestea, fiind totdeauna 
printre cei dintâi elevi. 


: 4) Pentru datele acestea şi alte date biografice vezi: „Biserica S. Uniri 
din Tâmpăhaza-Vifalău. Satele şi poporul. Monografie istorică de Dr. lacob 
Radu, canonic“. 

Din timpul studiilor sale dela Roma amintim că el a învins 
pe adversari într'o discuție teologică publică, ținută în prezența 
marelui pontifice Leon XIII care l-a şi decorat cu o medalie de aur. 

Iată ce scriau ziarele de atunci, despre succesul tânărului 
teolog Demetriu Radu, sub titlul: „Un duel teologic“. In fiecare 
an, la Roma, când soseşte vremea examenelor teologice, se dau 
in desbaterea elevilor teze, a căror discutiuni se fac în prezența 
supremului pontifice, azi Papa Leon XIII, care de multe ori pune 
şi el unele întrebări. 

Pentru acest fel de duel teologic, se aleg patru din cei mai 
de frunte elevi, dintre cari doi apărători („defendentes“) şi doi 
combatanți („arguentes“) ai tesei. 

Tesa pusă anul acesta în discutiune a fost: Lucrările lui 
Dumnezeu în fapturile sale („De operationibus divinis circa 
creaturas“). Intre susţinători erau un Canadian şi un German, 
elevi ai colegiului Urban pontifical, iar între combatanți tânărul 
Demetriu Radu, Român transilvănean, după cum e trecut în lista 
disputantilor, elev al colegiului grecesc, şi un Spaniol. 

“Aceşti din urmă au combătut atât de bine argumentele 

dversarilor lor, încât pontificele, pe deplin mulţumit, oferi fie- 
ruia câte o medalie de aur. 


Acest triumf al tânărului teolog Demetriu Radu face onoare 
nerilor studenţi din străinătate, cari prin succesele ce obţin fac 
Jumele de Român să se pună în vază şi să fie pronunţat cu 
admiratiune, atrăgând şi asupra lor şi asupra ţărei, ce i-a văzut 
născându-se, atentiunea şi stima tuturor. 


Cât despre meritele studenţilor în teologie români la Roma, 
în scrisoarea care ne aduce ştirea dé mai sus, găsim următoarele 
rânduri caracteristice scrise de un distins bărbat, al cărui interes 
pentru tot ce priveşte pe Românii de pretutindeni e în destul 
de cunoscut: 


„In colegiul unit de aci (Roma), elevii români sunt renu- 
mifi prin inteligenţa, aplicatiunea şi instrucţiunea lor. Sunt intot- 
deauna cei dintâi la învăţătură, spun directorii colegiilor“. (Vezi 
„komanulu“ red. C. A. Rosetti, reprodus şi în „Observatorul“ 
redactat de G. Barițiu Sibiiu No. 93 din 5 Decemvrie 1883, 
pag. 475/6.) Š 

„Ziua bună se cunoaşte de dimineaţă“ zice proverbul 
românesc. 

Am amintit cazul tânărului student în teologie dela Roma, 
fiindcă el nu e unicul. Cinstea pe care clericul Demetriu Radu 
a făcut-o neamului românesc la Roma, au făcut-o si alții in alte 
centre mari ale Apusului, la Viena, Budapesta, Innsbruck şi în 
alte părți, unde i-a dus soarta pe tinerii noştri clerici. 


Analele Dobrogei. H 

Preot la Bucuresti. 


„Preoţii cari-şi tin bine diregătoria, 
de îndoită cinste să se învredni- 
cească; mai ales cei ce se ostenesc 
în cuvânt şi întru învăţătură“. 

(S. Apostol Pavel I Timotei 5, 17) 


In ziua de 26 lulie 1885 tânărul Demetriu Radu a fost hi- 
rotonit întru preot de episcopul colegiului grecesc din Roma, 
Stefan Stefanopoli. Dupăce s'a reîntors în patrie, către sfârşitul 
aceluiaşi an mitropolitul Vancea l-a aplicat în cancelaria mitro- 
politană din Blaj, unde a petrecut până în Maiu /1886. Atunci, 
la porunca Sfântului Scaun Apostolic al Romei şi cu binecu- 
vântarea mitropolitului Vancea, a trecut. la arhiepiscopia catolică 
din Bucureşti, în calitate de preot pentru numeroşii credincioşi 
români uniți de acolo, pe a căror seamă se proiectase încă de 
atunci şi clădirea unei biserici. 

Misiunea aceasta în sine era foarte frumoasă şi însemnat: 
dar, față cu mulţimea greutăților de tot felul, anevoie de realiz: 
Trebuiau nu numai mijloace materiale, ci şi timp, ca mai în. 
ideile să-şi facă cursul lor şi ele să pregătească mai întâi 1 
renul pentru zidirea unei biserici româneşti unite în Bucureşi 


Astfel stând lucrurile, tânărul Dr. Demetriu Radu a fos, 
încredinţat din partea arhiepiscopiei catolice cu împlinirea func- 
tiunilor de predicator român la catedrala Sfântul losif din Bu- 
cureşti, de profesor de teologie şi în scurtă vreme şi de direc- 
tor al seminarului catolic de acolo. Mai pe urmă a fost numit 
şi econom general al aceleiaşi arhiepiscopii, iar mitropolitul 
Vancea l-a numit asesor consistorial la scaunul mitropolitan din 
Blaj. In calitatea de principal consilier al episcopului catolic, 
el duce o viguroasă luptă în contra caracterului strein ce avea 
pe atunci dieceza catolică a Bucureştilor şi, cu concursul epis- 
copilor italieni, nu numai că transformase seminarul catolic intr’o 
adevărată şcoală românească, dar sili pe preoţii cei mai recal- 
citranţi chiar să ridice de pe zidurile bărăţiilor şi caselor pa- 
rohiale stema austriacă ce se agăţase acolo spre a face văzut 
tutulor protectoratul ce-şi însuşise Austria asupra bisericei cato- 
lice din România. 

Din Bucureşti a făcut mai multe călătorii în străinătate. In 
două rânduri a fost la Roma. 

In Bucureşti i-a fost de mare folos societatea „părintelui 
Vasile“, cum era numit preotul italian Vasile Laureri, dela ar- 
hiepiscopia catolică, un om stăpân pe toată teologia şi filosofia, 
o minte clară şi admirabil disciplinată, care nu putea suferi 

tautologiile şi frazele îmbâcsite, atât de dese in scrierile noastre; 
de aceea i le sublinia Ja tot pasul. 

In anii aceştia, petrecuţi în societatea „părintelui Vasile“, 
tânărul Demetriu Radu a profitat mai mult decât în cei şase 
ani de învăţătură înaltă la Roma. 

Da ! Pentrucă acolo a învățat numai cum trebue, aici însă 
a văzut şi cum nu trebuie să gândeşti şi să scrii. Claritate şi 
precisiune de stil şi de gândire se cheamă: să nu spui nici mai 
mult, nici mai puţin decât ce voieşti să spui. 

Din contactul cu „părintele Vasile“ a rezultat şi ceva po-" 
sitiv: un catechism pentru şcolile catolice primare, admirabil 
conceput şi executat de cei doi autori. 

Tot în timpul petrecerei sale la Bucureşti a ţinut serii în- 
tregi de predeci strălucite, — cele dintâi predici româneşti ținute 
în catedrala Sf. losif — despre care s'a vorbit foarte mult bine; 
asemenea a rostit şi un mare număr de discursuri ocazionale. 

Intrun rând a fost invitat şi de regretatul C. Esarcu, crea- 
torul Ateneului român din Bucuresti, să tind o conferință filoso- 
fica. N’a putut-o ţinea, îusă, din pricina nnei manifestatiuni pro- 
vocată nu atât pe chestii de principii şi de idei, cât în scop de 
a face dificultăți guvernului bănuit că simpatizează pe părintele 
Radu. Tot din timpul acesta sunt a se aminti şi frumoasele sale 
corespondențe, trimise, din capitala României, foaiei bisericeşti 
dela Blaj, „Unirea“, întemeiată şi condusă cu rară destoinicie 
din partea unor personalităţi ca: Dr. Alexandru Grama, Dr. Au- 
gustin Bunea, Dr. Vasile Hossu, Dr. Isidor Marcu, şi alţii, pro- 
fesori de teologie, mai apoi canonici sau vlădici şi ei. 


Episcop la Lugoj. 


După zece ani petrecuţi la Bucureşti, a fost chemat în 
scaunul episcopal al Lugojului, devenit vacant prin trecerea epis- 
copului Dr. Victor Mihalyi la scaunul mitropolitan din Blaj. 
Astfel apoi la 9 Maiu 1897, Dr. Demetriu Radu a fost consa- 
crat întru episcop în catedrala din Blaj prin mânile mitropoli- 
tului Mihalyi, asistat de marele Mecenat român, Mihail Pavel, 
episcopul român unit dela Orade şi de Monseniorul de Horn- 
stein, arhiepiscopul latin al Bucureştilor. 

Cu prilejul acesta a rostit Dr. Demetriu Radu una din cele 
mai strălucite cuvântări, din care ne facem o plăcere să reti- 
nem şi acum următoarele părţi caracteristice pentru felul cum 
înțelegea el datoriile unui păstor: „Nici mărirea tronului, pe 
care mă văd ridicat, nici frumuseţea coroanei apostolice care 
îmi împodobeşte capul, nici puterea toiagului care îmi întăreşte 
braţul, nici strălucirea demnităţii, nici solemnitatea momentului 

nu-mi pot impiedeca gândul, ba încă toate mi-l silesc, şi trebue 
să mă silească să sboare cu iuteala fulgerului peste lungile ori 
scurtele zile ce-mi ascunde viitorul până drept în fata Inaltului 
Judecător al vieţii şi faptelor noastre pământeşti. Şi atunci se- 
cate să fie izvoarele lacrimilor mele şi ele totuşi trebue să-mi 
înnece sufletul la meditarea sorții mele; amortitd să fie con- 
„ştiinţa din pieptul meu, şi ea totuşi trebue să se sguduie in 
vibrările mişcărilor sale; şi de peatră să fie inima mea, şi ea 
totuşi trebue să se înmoaie sub „greutatea acestui gând înfri- 
coşat. Pentrucă dacă acest gând mare al judecății dumnezeeşti 
a ştiut înspăimânta întotdeauna pe aleşii lui Dumnezeu, şi încă 
până întru atâta, încât ziua-noaptea n'a încetat glasul rugăciunei 
din buzele lor, iar trupul şi-au chinuit şi în robie l-au pus, şi 
în cojoace au umblat şi în piei de capre, lipsiţi fiind, necăjiţi, 
de rău supăraţi, cărora lumea nu era vrednică, în pustii rătă- 
cind şi în peşteri şi în crepăturile pământului, numai ca să 
poată sta de a dreapta în ziua sa, numai ca să-şi poată mântui 
sufletul : atunci ce voiu zice eu, când toate aceste semne stră- 
lucitoare alta nu fac, fără numai a-mi arăta datorinta ce mi s'a 
impus de a veghia nu numai peste mine însumi, ci peste o în- 
treagă turmă cuvântătoare, când ştiu, că nu voiu avea să dau 
seama numai de sufletul meu, ci de sufletele nenumărate încre- 
dinţate păstoriei mele, care de s'ar pierde din negrija mea, sân- 
gele lor din mânile mele îl va cere, cela ce viu este, Domnul 
Dumnezeul lui Israil ? 

O, temere şi cutremur au venit asupra mea, zice-voiu cu 
Psalmistul, aşezatu-m'a întru întunerec ca pe morţii veacului, şi 
s'a mâhnit întru mine spiritul meu, întru mine s'a turburat inima 
mea; pentrucă atâta osteneală s'a dat celui neputincios, atâta 
mărire celui umilit, atâta demnitate celui ce nu o merită, atâta 
răspundere celui ce şi numai întru cât îşi cunoaşte slăbiciunea 
şi defectele sale, ar avea destul motiv, care să-l hotărească a 
se îmbrăca în sacul pocăinţei, a-şi acoperi capul cu cenuşa 
amărăciunei şi a se ascunde într'o peşteră adâncă, așteptând 
acolo în lacrimi şi suspine, ca Domnul venind să-l scape de 
moarte şi să-i mântuească sufletul său. Temere şi cutremur au 
venit asupra mea, şi cine va da mie aripi ca de porumb, şi 
voiu sbura şi mă voiu odihni? 

Adusu-mi-am însă aminte — continuă tânărul episcop cu 
avânt şi măreție, cum numai în Biblie şi la marii oratori ai Apu- 
sului se mai pomeneşte — că mila Domnului din veac este şi până 
în veac spre cei ce se tem de dânsul. Adusu-mi-am aminte că 
temerea inspirată de bunătatea lui. când deşteaptă în noi. îngri- 
jiri nemăsurate, nu ne aruncă în desperare, după ce desperarea, 
cu toate ale ei îngroziri loc nu-şi are în împărăţia milei sale, — 
şi că sfânt este cutremurul născut din meditarea învățăturilor 

sale, căci pe caie sigură ne îndreptează spre începutul adevăratei 
intelepciuni. Adusu-mi-am aminte că Domnul este cela ce sărac 
face şi imbogateste, cela ce umileşte şi înalță. 

Şi atunci o rază de lumină strălucitoare a împrăştiat întu- 
nerecul, în care se cufundase sufletul meu la gândul înfricoşat al 
judecății sale; o scânteie cerească a aprins întru inima mea 
focul sacru, care mă va mistui întru vestirea lui Isus Hristos 
înaintea oamenilor; o tainică şoptire a darului de sus a întărit 
neputintele mele, si plin s'a trezit pieptul meu de curajul neîn- 
fricat al credinţei întru purtarea sarcinei sale. Atunci nedumeri- 
rile mele au dispărut dinaintea neclătinatei mele speranţe întru 
nemărginita bunătate a lui Isus Hristos...“ : 

Si aşa urmează mai departe cuvântul acesta fnsufletit, ca 
o rapsodie, şi scânteietor de credinţă şi de optimism ca un 
imn. Are, bine înţeles, şi părțile sale de şablon, obişnuite în 
astfel de discursuri (mulţumirile cuvenite stăpânirei bisericeşti 
şi lumeşti), dar ce perle de gândire şi simţire aflăm şi aici! 

Ascultati ce cuvinte frumoase are "pentru cetatea eternă, 
unde şi-a făcut autorul studiile: „Roma, o, nume mare şi cu 
adevărat înălțător de suflete! Acolo în sinul tău, la picioarele 
pontificelui tău şi din graţia sa, avut-am şi eu rara fericire a-mi 
adăpa sufletul însetat cu limpedele ape ale intelepciunei omeneşti 
şi dumnezeesti, ce curg în armonie din curatele isvoare deschise 
cu mâna lui Petru de Mântuitorul lumii în stânca măreaţă şi 
neclătinată a Vaticanului creştinesc. Acolo mica mea inimă 
simțindu-se liniştită ca la vatra strămoşească, darul a avut de 
a-şi deschide palpitările spre tot ce e mare, nobil, adevărat şi 
mângăitor ; acolo ca nicăirea ochiul meu a văzut săpat, nu atât 
de mâna omului, cât mai vârtos de degetul Domnului, în gra- 
nitul din fata maiestosului templu al catolicismului, şi, ochiul 
văzând, în însaş inima mea neşters s'a întipărit scurtul cuvânt, 
dar care e un program întreg pentru muncitorul din via Dom- 
nului şi stindardul glorios pentru oşteanul miiiţiei sacre: cuvântul 
nepieritor: Hristos domneşte, Hristos birueşte (Christus regnat, 
Christus imperat)“. 

La sfârşitul acestui clasic discurs, îndreptându-se către 
mireasa sufletului său, către eparhia Lugojului, făcea această 
juruinţă frumoasă cu cuvintele Psalmistului: „Prea sfântă Biserică 
a lui Hristos, de te voiu uita pe tine, de voiu uita învățăturile 
tale, de voiu uita datorinfa mea sacră de a le vesti pe ele po- 
porului tău, uitată să fie dreapta mea. Si limba mea de gâtlejul 
meu să se lipească de nu-mi voiu aduce aminte de tine, de nu 
voiu lucra pentru strălucirea ta, de nu voiu osteni pentru mân- 
tuirea sufletelor fiilor tăi, şi de nu te voiu înălța pe tine, noule 
lerusalime, peste cea mai de frunte din bucuriile mele, de te 
voiu uita pe tine, uitată să fie dreapta mea!“ 

D 

Cu astfel de gânduri şi simteminte înalte: s'a înscăunat 
episcopul Lugojului la 16 Maiu 1897, ţinând a doua zi consistor 
plenar. 

Ceva mai înainte (la 14 Maiu) a trimis, tot dela sfânta 
mitropolie a Blajului, o epistolă pastorală de toată frumuseţea 
către noii săi credincioşi din eparhia Lugojului. Rar cetesti şi 
în literaturile mari ale Apusului, cu tradiţii creşiineşti mai pu- 
ternice decât la noi, o apologie mai frumoasă a creştinismului 
şi a moralei sale sfinte, ca aceasta, datorită episcopului Radu. 
De aceea merită să stăruim puţin asupra ei. 

Dupăce arată cât de multe şi de mari sunt rătăcirile 
oamenilor din zilele noastre cari „alăturatu-s'au vitelor celor 
fără de minte, şi asemenea lor s'au făcut“ prin învăţăturile şi 
morala lor greşită, proclamă cu evanghelistul (Mateiu 10, 27) că 
astăzi „vestitorii evangheliei cu atât mai tare trebue să strige 
de pe acoperiş“. 

In haosul rătăcirilor, singurul învăţător şi îndreptător ade- 
vărat al vietei e bunul Dumnezeu, care a arătat lumei calea 
mântuirei: Eu sunt calea, adevărul şi viaţa“ (loan 14, 6). El nu 
numai ne-a zis: „Veţi cunoaşte adevărul şi adevărul vă va, 
elibera pe voi“ (loan 8, 32), ci ne-a dat şi mijloace puternice 
să ne ridicăm, din stricăciunea in care ne aflăm, la viata sfântă 
a fiilor lui Dumnezeu prin darurile şi tainele sale sfinte. Aceasta 
e deosebirea cea mare între creştinism şi alte sisteme filosofice, 
care încă au propovăduit, poate, multe adevăruri, dar n'au în- 
dreptat pe nime. Invăţăcelul filosofului stoic Seneca, împăratul 
de tristă pomenire Nero a dat foc Romei şi atâţia ucenici de 
ai lui Epicur au pierit în mocirla plăcerilor nemăsurate. Pe când 
creştinismul, cu învăţăturile lui sfinte şi morala lui sănătoasă, 
a fost în stare să facă din un Saul, prigonitor cumplit al creş- 
tinilor, un sfânt apostol Pavel pe drumul Damascului, un apostol 
al tuturor neamurilor pământului; dintr'un Augustin păcătos, 
destrăbălat, cufundat în mâniheism şi în alte rătăciri, un Sfânt 
Augustin, un episcop de Hippo cu nume nepieritor ca însăşi 
biserica romană; ori, în zilele noastre, din scriitori necredincioşi 
scriitori cu credinţă mai puternică decât granitul ca Francois 
Coppée, Ferdinand Brunetiére, loan Iérgensen, Oscar Wilde, Henri 
Lavedan §. a. ş.a. 

Cităm din această frumoasă epistolă pastorală o asemănare, 
deşi ea ar merita să fie citată în întregime: „Precum după 
asprimile inghetului de iarnă, la ivirea binefăcătoarelor raze de 
lumină şi de căldură ale soarelui de primăvară, se deşteaptă din 
amorţire ființele văzute, reînviează şi răsar din recele pământ, 
reînnoindu-şi, ori dobândindu-şi forțele pentru conservarea vietei, 
pentru creşterea şi reproducerea lor, astfel la ivirea lui Isus 
Hristos, soarele inteligentelor şi al inimelor, in ordinea morală, 

împreună cu individul s'a deşteptat din letargia seculară şi 
societatea omenească, părăsind întunecimea idolilor, şi cu paşi 
măreţi îndreptându-se spre o viaţă nouă, vrednică de menirea 
ei. Istoria de două mii de ani cu mândrie dovedeşte, că ori 
unde a străbătut dumnezeeasca Lui evanghelie cu strălucirea în- 
vataturilor Lui, cu sfintenia poruncilor Lui, cu perfecțiunea sfa- ` 
turilor Lui, cu blandeta, tăria şi adâncimea simplităţii admirabile 
a maximelor Lui, acolo în scurtă vreme, fără de sguduirea for- 
melor de ocârmuire, fără de comploturi, fără de măgulirea pati- 
milor, ba chiar în ciuda violenţei focului, ferului şi a tot felul 
de persecutiuni din partea tiranilor, — a schimbat fata pămân- 
tului, împrăştiind cu îmbelşugare printre oameni germenii sănătoşi 
ai unei renasteri sociale, ca şi care nu s'a mai văzut, şi punând 
bazele unei civilisatiuni puternice şi glorioase, care n'a întârziat 
a se ridica pe ruinele barbariei mai mult ori mai puţin împodo- 
bită cu nişte aparente culturale“. 

Mai reținem şi aceste rânduri caracteristice pentru senti- 
mentele de iubire frăţească, pe care le avea şi episcopul Radu, 
ca toţi bunii Români uniţi, faţă de fraţii lor neuniti sau ortodocşi. 
Ele mai arată şi profitul, pe care l-a avut.autorul lor, petrecând 
zece ani între frații săi de un sânge şi de-o limbă, dar de altă 
credinţă religioasă. lată aceste rânduri: „Zece ani petrecuţi în 
ținuturi, unde cei de o credinţă cu mine erau într'o mică mino- 
ritate, m'au deprins poate îndeajuns, ca curajul neînfricat al 
credinţei mele şi tăria neînvinsă a sentimentelor religioase, şi 
cele mai scumpe ale inimei mele, să le ştiu împreună cu preve- 
nirea şi cu dragostea faţă de cei ce sunt de alte păreri şi de 
alte credinţe. Şi aceasta, pentrucă dragostea creştinească, al 
cărui foc sacru m'am silit şi mă silesc a-l aprinde în inima 
mea, necunoscând margini, ne impune să iubim pe toţi oamenii, 
măcar că a iubi greşelile lor nu putem, şi nici nu este iertat a 
le iubi. Fiind apoi dragostea aceasta bine orânduită, dreptul la 
sinceritatea sentimentelor noastre, dictate de dânsa, îl au mai 
de "aproape, o, prea iubitilor mei credincioşi, concetatenii noştri, 
fii ai aceleiaşi patrii iubite, si în deosebi aceia dintre ei, cari 
ne sunt totodată şi frați adevăraţi, cu noi având aceeaşi limbă, 
* acelaş neam şi acelaş nume românesc, şi cari încă se roagă 
Domnului pentru încetarea despreunărilor şi pentru unirea tuturor 
bisericilor (Vezi Liturghierele). Insufleţit de aceste sentimente, 
şi mai ştiind din evanghelie, că la mântuire vor ajunge cei ce 
Jac voia Tatălui ceresc (Mateiu 7, 21), care este ca toţi, câţi prin 
cuviritele Apostolilor cred întru Fiul său, Isus Hristos, să fie 
desăvârşiţi întru una (loan 17, 23), rugându-mă voiu lucra, şi 
lucrând mă voiu tuga, unirea credinţei şi împărtăşirea Spiritului 
Sfânt cerând (Liturghier)*. 

La o lună după întronarea in scaunul episcopal al Lugoju- 
lui, Demetriu Radu luă parte la conferenta episcopilor români 
uniţi din Blaj la 23 lunie 1897, când s'a hotărit ca Românii să 
nu ia parte la congresul Maghiarilor pentru autonomia bisericei 
lor catolice. 

In anul 1900, când s'au împlinit 200 de ani dela unirea 

"religioasă a Românilor cu Roma, a sărbătorit şi episcopul Radu 

cu toată demnitatea acest jubileu. El a fost încredinţat să scrie 
în numele tuturor episcopilor „Epistola pastorală pentru jubileul 
sfintei uniri dată de episcopatul provinciei mitropolitane gr.-cato- 
lice române de Alba-lulia şi Făgăraş în anul Domnului 1900. 
Dela sfânta unire anul 200“. 

Ca tot ce a ieşit din pana arhiereului Radu, e şi această 
epistolă: luminoasă, avântată şi temeinică. Despre ea spunea 
regretatul episcop dela Orade şi mare binefăcător al Românilor, 
Mihail Pavel, că ar trebui să o ştie toţi copii noştri pe din 
afară. In deosebi e bine înfăţişată istoria unirei, explicarea punc- 
telor de deosebire între uniţi şi neuniţi şi rezultatele binefăcă- 
toare pentru cultura morală şi naţională 2 neamului românesc, 
provenite din această unire. 


Dar să lăsăm „cuvântările“ şi „epistolele pastorale“ şi să 
vedem faptele. 

Jubileul unirei s'a încheiat în eparhia Lugojului în primă- 
vara următoare (1901) la mănăstirea Prislopului, zidită pe vre- 
muri de doamna Zamfira, aproape de Haţeg. Graţie obolului 
creştinesc, strâns prin colectă publică, precum şi interesului ce 
i-a arătat episcopul Radu, acest sfânt locaş a putut fi scos pe 
atunci din ruinele sub care zăcea de atâta timp. In 18 Maiu 1901, 
aşa dar, la hramul mănăstirei, episcopul a condus pelerinajul, 
compus din mai multe mii de credincioşi, şi acolo, biserica fiind 
prea mică, la umbra istoricului sanctuar, sub cerul liber, a slujit 
sfânta leturghie, înconjurat de o strălucită asistenţă de preoţi. 

A stăruit apoi cu mult succes pentru ameliorarea sorții 
materiale a clerului prin regularea aşa numitei „congrue“. 

Cauza şcoalelor noastre poporale, fiind una din cele mai 
însemnate, a stăruit pentru ridicarea de locale corespunzătoare 
cerințelor timpului, şi-a organizat inspectoratul şcolar în feliu, 
ca controlarea învăţământului să se facă dela centrul eparhiel 
nemijlocit. 

Tot pentru o mai bună administrare a fondurilor şi fon- 
datiilor diecezane a înfiinţat „cassa zentrală diecezană“. ` 

In vara anului 1897 cu bani împrumutaţi, în sumă de 44.000 
coroane, a cumpărat casele de lângă reşedinţa episcopeasca. 
La sfârşitul anulni 1901 datoria pe aceste case era numai de 
25.684 cor. Dar şi această datorie s'a plătit în timpul cel mai scurt. 

Sup păstorirea episcopului Radu s'au făcut şi o mulțime 
de fondafiuni nouă cu scopuri culturale şi religioase. Astfel fon- 
datiunile Ştefan Moldovan, loan Boroş gs. a. Apoi fondatiunile 
Iova Popovici, Braia şi Munteanu s'au mântuit de procese prin 
unele transactiuni norocoase încheiate la timp potrivit. Din fon- 
datiunea Iova Popovici s'a putut întemeia şcoala de fete din 
Lugoj, care funcționează şi acum spre mul{umirea tuturor. 


Catedrala, fiind cam învechită, s'a zugrăvit din nou, afară 
de boltitură, auritura iconostasului şi a altor părţi, sa reindit 
ori s'a curatit; cele două uşi laterale s'au prevăzut cu portale 
acomodate, iar pe dinafară întreg edificiul s'a reparat şi colorit 
asemenea din nou. 


Casele cele mici, care sub episcopul Mihalyi s'au fost adaos 
la reşedinţa episcopală şi în care s'a aşezat cancelaria diecezană 
şi casa centrală, fiind foarte vechi, scunde şi nesănătoase, s'a 
simţit trebuinta de a se edifica din nou. Primind în scopul acesta 
41.451 cor. dela guvern, s'a şi început zidirea. Cu începutul lunei 
Septemvrie 1903 noul edificiu cu etaj avea să fie terminat şi 
predat destinatiunei sale. Astfel reşedinţa episcopală a fost adusă 
în cea mai bună rânduială. 

Asemenea s'au reparat şi casele parohiale din Lugoj. 

Activitatea episcopului Radu nu s’a mărginit însă la cen- 
trul eparhiei sale. 

Sub păstorirea lui s'au zidit şi sfințit din nou 17 biserici, 
25 şcoli şi 19 case parohiale, aşa încât in ,,Sematismul istoric“ 
al diecezei Lugojului, publicat sub auspiciile P. S. S. Dr. Demetriu 
Radu la Lugoj în 1903, cetim aceste îmbucurătoare cuvinte: 
„Cu şcoalele stăm mai bine, dupăce numai in 17 parohii nu 
sunt edificii proprii sau corespunzătoare legei“. 


Episcop la Orade. 


— Clădirile mai de seamă — 


Implinindu-se în 1903 o jumătate de veac dela înfiinţarea 
canonică a eparhiei Lugojului, episcopul a orânduit sărbătorirea 
demnă a acestui eveniment. Curând după aceea episcopul Radu 
e transferat la Orade în scaunul marelui Mecenat Mihail Pavel, 
iar în locul său urmează iscusitul diplomat, Dr. Vasile Hossu, 
întâiu episcop la Lugoj, pe urmă la Gherla. Inainte de a se des- 
parti de eparhia Lugojului, a făcut o fondatie jubilară de burse 
în sumă de 30.000 cor., pentru mănăstirea Prislopului una de 
675 cor., iar pentru internatul de băieţi una de 9400 cor. 


In 16 August 1903 s'a aşezat în scaunul arhieresc al Orăzii. 

Abia sosit la Orade, a şi început să lucreze şi să clădească 
în stil mare, cu mijloacele materiale frumoase, care îi stau la. 
îndemână. 

Inainte de toate a ridicat un palat demn de „reşedinţa ar- 
hiereilor români din metropola Crişanei, în locul casei scunde 
şi întunecoase, în care au locuit înaintaşii săi până atunci. 

In 1905, fiind terminat măreţul edificiu, admirabil şi ca 
exterior, a fost sfinţit şi predat ,,destinatiunei sale“: cu mare 
alaiu, fiind de faţă o mulţime de notabilitati bisericeşti şi lumesti. 

Cine a văzut foyerul de marmură şi saloanele elegante ale 
acestui palat, a rămas încântat. 

In el a putut fi primit, după vrednicie, însuşi M. Sa Regele 
tuturor Românilor, Ferdinand 1, care aici a şi fost primit în 
neuitata sa călătorie din Maiu 1919. 

El poate îi numit cu mândrie din partea clerului şi popo- 
rului credincios „palatul strălucirei diecezane“. 

La doi ani după aceea (1907), terminase altă clădire im-. 
posantă, şcoala normală de lângă catedrala română unită din 
'Orade. Era nevoie şi de acest edificiu, deoarece cursurile bie- 
tilor normalişti se țineau înainte vreme pe unde da Dumnezeu, 
când într'o încăpere, când în alta a Seminarului, în lipsa unui 
local propriu. 

Par'că şi acum ne răsună în urechi frumosul cuvânt al 
Scripturei, citat şi comentat aşa de potrivit de episcopul Radu, 
care arăta ce a făcut si, în urmare, ce aşțeaptă dela vechiul 
institut de cultură românească, aşezat, în sfârşit, în edificiu 
propriu. Acest cuvânt era: „Şi acum... judecaţi între mine şi 
între viea mea. Ce voiu face încă viei mele şi nu i-am făcut ei? 
Că am asteptat să facă struguri, şi a făcut spini“. (Isaia 5, 3—4). 

Nu peste mult a clădit o aripă nouă la vechiul seminar 
românesc din Orade, moştenit dela lezuiţi in 1792, dar edificat 
în forma de acum ceva înainte de 1848, de oare ce în forma de 
atunci nu putea cuprinde pe toţi tinerii Români, cari cereau să 
„fie gazduiti în el. 

In anii din urmă a zidit apoi | în aceeaşi curte a semina- 
rului un edificiu şi mai măreț, cu două etaje, cu menirea să 
servească de internat pe seama studenţilor în teologie şi elevilor 
şcoalei normale din loc. Din pricina răsboiului şi a scumpetei 
celei mari pricinuite de el, edificiul abia a putut fi pus sub 
acoperiş, dar încă nu e gata de ispravă. 

Acestea în Orade, la centrul eparhiei. 


E Activitatea constructivă a episcopului Radu s'a extins însă 
şi afară de centru, în diferite puncte ale eparhiei. 

Incendiind nişte mâni blestemate curtea episcopală din Beiuş, 
care e a doua reşedinţă a episcopilor români uniţi dela Orade, 

poate, ca o răsbunare pentru alegerea deputatului nationalist 
român, in camera ungară, părintele Dr. Vasile Lucaci, episcopul 
Radu fu nevoit să clădească şi aici un nou palat, care să-i ser- 
vească lui şi urmaşilor lui de reşedinţă demnă. 

Tot în Beiuş a clădit o aripă nouă la internatul bunului 
şi milostivului episcop, înaintaş al său, Mihail Pavel, pentru ca 
să poată adăposti cât mai numeroşi elevi români cari veniau 
din mari depărtări să se lumineze la liceul întemeiat de Samuil 
Vulcan şi mărit de acelaş Mihail Pavel. 

A mai cumpărat apoi nişte case, pe care are să le lase 
tot diecezei sale. Astfel una în nemijlocită apropiere de liceul 
de băeţi, alta lângă şcoala de fete din Beiuş. 

Asemenea a clădit case şi acareturi economice, vrednice 
de o gospodărie episcopală, la Holod, unde episcopia unită din 
Orade posedă şi o podgorie. Apoi la Stâna de vale, staţiunea 
climaterică cea mai de seamă în munţii Bihorului. 


Biserica Sfintei Uniri din Radesti. 


„In biserica mărirei Tate stând, 
în ceriu a sta mi se pare“. 


(Cântare bisericească). 


Chiar şi afară de eparhia sa, pe teritorul arhiepiscopiei 
de Alba-lulia, în satul naşterei sale, Tâmpăhaza-Uifalău (astăzi 
Radesti) a ridicat un strălucit monument artistic, care va vesti 
multă vreme mărirea ctitorului ei: biserica sfintei uniri, impor- 
tantă, fiindcă posedă cea mai desăvârşită pictură murală, dato- 
rită marelui pictor român, Octavian Smighelschi. 

Stilul e cel obişnuit Ia bisericile din Ardeal; fundamentul 
e în forma unei cruci cu braţe neegale. 

Mai neobişnuită şi mai puţin cunoscută e însă pictura 
acestei biserici, făcută de Smighelschi în anii săi din urmă, 
după experienţele dobândite la pictarea catedralei din Sibiiu ; 
de aceea ea merită o atenţiune deosebită. In urmare, ne luăm 
voie să transcriem aci impresiile şi reflexiile ce le-am avut altă 
dată, în vara lui 1915, când am văzut întâia dată această biserică. 


Cum intri în biserică, ceva misterios te împresoară. 

E numai atâta lumină, câtă e necesară să desluşeşti chipu- 
rile. Nici mai multă, nici mai puţină. 

Faptul acesta de fericită realizare artistică mi se pare un 
simbol al revelaţiunei divine însăşi, care încă ne împărtăşeşte 
în lumea. aceasta numai atâta lumină, de câtă e nevoie să ne 
atingem scopul. Nici mai multă, nici mai puţină. 

Mai întâi îmi rămân ochii la chipul Sfintei Treimi, zugră- 
vit pe a treia boltă a bisericei. (Boltitura cea mare a bisericei 
are cu totul cinci bolți mai mici. Prin urmare, bolta cu misterul 
Sfintei Treimi e tocmai în mijlocul bisericei). Şi e foarte bine, 
că chiar misterul acesta e reprezentat la mijloc, fiindcă acesta 
e sâmburele intregei religiuni creştine. Din acesta se desfac 
toate celaalalte mistere: întruparea, răscumpărarea, coborârea 
Duhului Sfânt ş. a. Cu cât bun simţ şi cu câtă chibzuială e 
aşezat deci chipul acesta la mijloc! Şi ce perspectivă minunată 
are! Nu trebue să te fortezi de loc, ca să poţi privi cele trei 
fete ale Sfintei Treimi; te poţi uita aşa de comod la ele! Par'că 
mwar fi zugrăvite sus pe boltă, ci le-ai vedea cum stau undeva 
pe tronurile lor, putin mai înălțate decât celealalte figuri. Atât 
e de mare iluziunea artistică! Cum e, Doamne, şi arta aceasta! 
Fiind de origine cerească, nu-i mirare că înalță sufletele la 
Ceri... 

Dincolo de chipul Sfintei Treimi vedem zugrăvit pe bolta 
cea dintâi chipul Pantocratorului, a doua persoană din Treime, 
întrupată, Domnul nostru Isus Hristos. Si în jurul lui sunt în- 
gerii: Cheruvimi, Serafimi, Scaune, — iar în patru colțuri, cei 
patru scriitori ai vietei lui: evanghelistii cu simboalele lor. Cât 
e de frumos, de niaestos, de sublim, de divin!... Suntem in 
nemijlocită apropiere de sanctuar, de sfânta sfintelor !... 

Iar sanctuarul însuşi ?... 

Cu cerul acela minunat, țintuit de miriadele de stele, iti 
dă senzaţia infinitului. Par'că mai fi întrun altar, zidit din pietre 
şi din cărămizi, ci într'o gură de raiu.. . In partea din jos a 
semicupolei altarului sunt zugrăviți cei 12 Apostoli — câte doi 
la olaltă — la mijloc cu Domnul Hristos, care ţine pânea şi 
păharul cu sfânta împărtăşanie euharistică. Chipul acesta pare 
un simbol ai însăşi împărtăşirei celei veşnice, un simbol al ve- 
derei fata la fata... 

Inca ceva. Altarul si aici e despartit de restul bisericei prin 
iconostas. Dar iconostasul aici nu constituie întreaga decoratie, 
cum în mod greşit e în atâtea biserici ale noastre, ci cores- 
punde întru toate ideei liturgice primitive: de a servi numai 
ca un văl, care să acopere dinaintea vederei oamenilor taina 
cea mare-a prefacerei. Şi iconostasul acesta par'că de fapte 
un văl. Atât e de diafană şi de discretă pictura şi întreagă în- 
fățişarea lui. 

E, neapărat, o capodoperă artistică şi iconostasul, dar nu 
e lucrul principal, ci ceva accesoriu. Lucrul principal sunt ce- 
lelalte chipuri mari de pe bolțile şi de pe păreţii bisericei: 
Pantocratorul, Sfânta Treime, despre care a fost vorbă deja, şi în 
acelaşi şir, pe bolta din urmă, chiar de-asupra tinzii muierilor, 
Chipul Preacuratei Fecioare Maria. Se putea alege oare un loc 

mai potrivit pentru acest chip? Nu! Maica pururea fecioară 
trebue să planeze doar ca un ideal ceresc de-asupra maicelor 
şi fecioarelor noastre... 

Icoanele de pe păreţi înfăţişează scene din istoria mântuirei 
neamului omenesc. Naşterea Domnului de o parte, şi răstignirea 
de altă parte, învierea şi înălţarea la ceriu, apoi schimbarea la 
faţă şi coborirea Duhului Sfânt pe cele două pătrare de bolți 
sferice ale celor două firide de deasupra stranelor cantorale. 

In partea dinapoi a bisericei sunt zugrăviți cei patru pro- 
oroci mari : Isaia, leremia, Ezechiil şi Daniil, cari te primesc în- 
dată ce intri în biserică şi-ţi prevestesc par'că taina cea mare 
a mântuirei. 

Nu pot intra, de astă dată, în amănunte, să arăt frumuse- 
tile fiecărui chip în particular. Pentru aşa ceva se cere timp si 
observaţie mai îndelungată. Atâta însă putem, şi chiar trebue să 
spunem şi cu prilejul acesta: că tot ce vezi în biserica aceasta, 
e" artă adevărată. Te recontortează sufleteste, desteptandu-ti 
uimirea. Uimirea plăcuţă naşte iubire, iar iubirea trezeşte puteri 
nouă, ayânturi nebănuite în suflete. 

Pictorul Smighelschi, care a făcut toate aceste minuni, a 
fost doar artist adevărat. Aici, mai mult decât ori unde aiurea, 
a întruchipat el cu desăvârşire frumosul său ideal de pictură 
bisericească românească: dând vieatä nouă venerabilelor forme 
ale vechei picturi bizantine, care este adevărata pictură creştină 
primitivă. 

Uitaţi-vă numai la Hristoşii, la Fecioarele, la Ingerii lui! 
Par'că sunt vii! Par'că la fiecare privire a noastră iau alte şi 
alte înfăţişări, şi îţi descopere lucruri veşnic nouă, — un secret, 
acesta, al adevăratelor opere de artă, — nu ca în cele mai 
multe biserici româneşti pictate de câţi nechemati, unde-* sfinţii 
par'că au intepenit cu feţele sarbede, cu membrele sleite şi fără 
de nici o expresiune deosebită. 

Uitaţi-vă şi la icoanele, care înfăţişează coborârea Duhului 
Sfânt! Ce concepţie originală! Cei 12 apostoli nu sunt grupaţi 
după tipicul lui Leonardo da Vinci, ori după alt tipic cunoscut 
Ei stau drepţi şi înţelepţi, dându-şi mânile în semn de legătură 
sfântă, că vor propovădui legea cea nouă, pentru care au pri- 
mit duh nou, în unire şi iubire frateasca. 

De ar privi şi de s'ar cuminţi cât mai multă lume româ- 
nească din acest tablou! 

Că a costat cam multişor ridicarea bisericei acesteia, — 
ce are de a face? Caşi cum bunurile spirituale s'ar putea mă- 
sura cu cele materiale! Dar întrebăm: unde şi când s'a făcut 
vre un lucru de seamă fără de cheltuială mare? Nu s'a înălţat 
oare chiar şi minunatul San-Pietro din Roma — „Si parva licet 
componere magnis“, vorba latinului — cu jertfe mari din partea 

intregei lumi creştine, şi mai ales din partea Papei aceluia iu- 
bitor de arte, Leon X? 


leşind din biserică, ma întrebat un sătean: 

— Ce zici despre biserica noastră ? 

Ce- să zic? — i-am răspuns. — Aşa podoabă de biserică 
eu n'am mai văzut. 

— Te cred! făcu săteanul. Nici vlădică, ca al nostru, nu 
mai este; de aceea nici biserică, ca cea zidită de el, nu vei 
mai găsi. 

Şi săteanul avea toată dreptatea să fie atât de mândru de 
biserica şi de vlădica lor. Pentrucă întrebăm: Care arhiereu 
român a făcut mai mult pentru arta noastră bisericească ca 
episcopul Demetriu Radu ? Anastasie Crimca, — va zice cineva, 
— ctitorul frumoasei mănăstiri Dragomirna din Bucovina. Ad- 
mitem, că mănăstirea zidită de el e mănăstire înaltă, cum nu 
mai e altă, vorba cântecului, decât — vorbesc de mărime şi de 
grandiositate — a sfinților trei ierarhi din laşi şi mănăstirea 
Argeşului. Dar unde sunt în acestea podoabele cele din lăuntru? 
Unde e minunatul graiu în culori al unui Octavian Smighelschi ? 
Unde vei găsi o pictură bizantină pătrunsă de avântul spontan 
al unei inspiratiuni mai personale, ca în biserica aceasta din 
Rădeşti ? Unde vei afla, în măsură mai mare, acel ceva mişcă- 
tor de suflete ce zace în fondul ori cărei adevărate opere de 
artă ? Unde?... (Vezi articolul meu din „Cultura Creştină“ Blaj 
Nr. 13 din 10 Sept. 1915 pag. 392—395). 


* * * ` 4 
Nu putem vorbi de biserica din Radesti fără ca să amintim 
rugăciunea, scrisă şi rostită de episcopul Radu, la 17 lulie 1910, 
cu prilejul sfintirei acestei biserici. 
Transcriem în întregime, pentru deosebita ei frumuseţe. 


Rugăciunea Episcopului Radu. 


Şi acum, Doamne Dumnezeul părinţilor noştri, zice-vom 
după împăratul Solomon, să fie ochii tăi deschişi spre casa 
aceasta ziua şi noaptea, şi să asculfi cererea robului tău şi a 
poporului tău, şi oricâte vor cere în locul acesta, tu să auzi în 
locul locuinţei tale în ceriu, şi să faci, şi milostiv să fii. 

Când, greşind ţie şi aproapelui, vor veni şi se vor pocăi 
înaintea altarului şi se vor întinde mânile sale spre casa aceasta, 
tu să asculti toată rugăciunea şi toată cererea care va face 
oricare om, cum va cunoaşte fiecare rana inimei sale, tu sa. 

cauţi nu la mulţimea păcatelor lor, ci să cauţi in fata Hristo- 
sului tău, şi să ierţi, şi să auzi şi milostiv să fii. 

Când cerul se va închide şi nu va ploua, sau când vije- 
liile, grindinea şi norii îngreuiaţi se vor năpusti cu îngrozire, 
ca să pustiească tarinele muncite întru sudoarea fetelor lor, şi 
vor veni şi se vor ruga, tu, Doamne, cela ce stăpâneşti vântu-. 
rile, porunceşti adâncurilor şi răsari iarbă animalelor şi legumă 
spre hrănirea oamenilor, tu să auzi şi rodnice să faci tarinele 
lor, ca din belşug şi cu inimă bună să poată aduce pânea şi 
vinul de lipsă pentru taina cea sfântă şi mare a Fiului tău; şi 
să auzi şi milostiv să fii. 

Când dela maicele creştine se vor aduce aci tinerele lor 
odrasle spre a le întări cu spiritul Hristosului tău, tu pe acelea 
să le răsădeşti în casa ta, şi ca finicului, înflorire să dai lor; 
iar când mai târziu gingaşele ființe vor veni înseși împreună cu 
maicele lor în casa ta şi spre tine vor îndrepta glasul nevino- 
vatiei lor şi vor cere darul Gu peste părinţii săi, tu, Doamne, 
cela ce din gura pruncilor şi a celor ce sug, ai săvârşit lauda 
pentru vrăjmaşii tăi, să auzi şi milostiv să fii. 

Când tinerele fecioare vor păşi peste pragul casei tale şi 
vor veni cu aleşii inimei lor ca să încheie taina căsătoriei 
creştine şi să ceară darul tău, tu, Doamne, cela ce ai poruncit 
ca aşa să fie pentru dăinuirea neamului omenesc, tu cela ce prin 
Apostolul tău ai zis că mare este taina aceasta, tu cu prisosinta 
să vergi darul tău, vieaţă lină să le faci, ca întru bucurie să vadă 
pe fiii fiilor lor: tu să auzi şi milostiv să fii. 

Când voinicii poporului tău, chemaţi să-şi ducă sângele şi 
vieata pentru apărarea patriei străbune, la plecare vor veni ca 
să se închine ţie, şi când maicele lor cu glasul înduioşat sus- 
pinând se vor ruga pentru ei, tu, Doamne, cela ce împutereşti 
braţul şi gata ai făcut pe Macabei spre luptă, cela ce imparti 
biruinţa pe câmpul de răsboiu, cu ei să fii apărându-i, scu- 
tindu-i şi reîntorcându-i cu armele învingătoare la vetrele părin- 
tilor lor: şi să auzi şi milostiv să fii. 

Când bărbatul, copleşit de grijile, de necazurile şi de greu- 
tatile vietei va veni să caute la tine dar, ajutor şi mângâiere, tu 
cela ce ştii lipsurile, suferințele şi durerile fiecăruia, bogat să 
fii întru mila şi îndurarea ta, binecuvântând sudorile fetei sale 
în care trebue să câştige pânea de toate zilele fiilor săi, întărind 
inima lui cu virtute, cu cinste şi cu evlavie, şi înarmând sufletul 
lui cu sentimente de dreptate, de frăţietate şi de libertate fiilor 
tăi: tu său auzi, Doamne, şi milostiv să fii. 

Când bătrânii, cei în drumul vietei mai aproape de părinţii 
ca de nepoţii lor, gârboviţi sub sarcina vieţei trecătoare, vor 
veni mai mult târâindu-se până la casa ta şi se vor ruga, tu, 
Doamne, cela ce sprijinitorul celor neputincioşi eşti, lor să le 

z 
ajuţi sarcina uşurându-li-o şi mai cu seamă să nu-i lipsesti de 
merindea vietei de veci pentru infricosatul moment când ei se 
-vor arăta înaintea scaunului judecății tale: şi să auzi şi milostiv 
să fii. 

Chiar şi dela cei streini, cari trecând pe aici îşi vor în- 
drepta privirile spre casa aceasta, tu să nu întorci faţa ta dela 
ei, ci vărsând şi peste ei darul tău cel bun, să grăeşti în inimele 
lor, ca să cunoască cum că numele tău s'a chemat peste casa 
aceasta care am zidit: şi să auzi şi milostiv să fii. 

lar acum, când umilitul tău servitor îşi ridică glasul către 
tine, toate acestea cerând pentru poporul tău, şi laudă şi mulju- 
mită aducându-ţi pentru toate binefacerile ce i le-ai făcut şi 
când milă şi iertare, iertare şi milă cerşeşte pentru multele sale 
greşeli, tu să auzi, Doamne, şi milostiv să fii. Mai vârtos însă, 
© Doamne al meu Doamne, să auzi şi milostiv să fii peste el, 
peste mine, nevrednicul tău servitor, atunci, când clopotul cei 
mare dela acest sfânt lăcaş, va da vestea că Pai chemat pe el 
ia soarta şi la locul de odihnă al fatălui său şi când din gură 
în gură va răsuna -crestinescul cuvânt „Dumnezeu !să-l ierte“: 
atunci, o, Doamne Sfinte, tu să auzi, şi să auzi şi milostiv să 
fii! Amin. 


Simtim că am săvârşi o impietate rostindu-ne întrun fel 
sau într'altul asupra acestei rugăciuni. 

Astfel de creatiuni rare ale sufletului omenesc nu se laudă 
şi nu se hulesc; ele se admiră în tăcere. 

Admiraţia în tăcere e singura atitudine demnă în faţa lor. 

Atitudinea aceasta s'o avem şi noi! 


Ştim că i s'au adus învinuiri grele pentru toate câte a făcut, 
mai ales pentru zidirile lui pompoase. Astăzi însă aşa credem 
că numai nepriceputii şi răutăcioşii mai pot ridica vre-o învinuire 
împotriva lui pentru aceasta. Ce bine a fost, că a zidit el atât 
de mult şi atât de trainic şi frumos atunci. Astăzi când, după 
îngrozitoarele pustiiri ale răsboiului, ne dim seama mai bine, 
ca ori şi când, de însemnătatea reconstrucției şi refacerei noastre 
naţionale, nu putem decât să binecuvântăm gândurile şi faptele 
lui de atunci, pentru care unii îl huleau. Pentrucă astăzi nici cu 
sume de bani înzecit ori însutit mai mari nu am putea face 
ceeace a făcut el. Parecă un geniu bun La inspirat să clădească, 
să clădească incontinuu, şi să nu şovăească o clipă, cu toate 
cârtelile şi bârfelile ce l-au ajuns. Nenorocul lui de atunci — 
dacă poate fi nenoroc judecata atât de schimbăcioasă a oame- 
nilor asupra cuiva — este norocul urmaşilor săi de acum. 

De alte învinuiri, fiind lipsite. de orice temeiu serios, nici 
nu merită să ne ocupăm. 

Alte fapte ale episcopului dela Orade. 


„Cine răsplăteşte binele cu rău, e in mod 
necesar inamicul omenirei întregi; de aceea 
nerecunostinta e un păcat capital.*. 


(Swift) 


Fiind vorba de faptele episcopului Radu, nu trebue uitat 
pelerinajul condus de el şi de prietenul său, episcopul Dr. Va- 
sile Hoșsu dela Lugoj, la Roma în primăvara (luna Maiu) anului 
1908. A fost cel din urmă şi cel mai frumos pelerinaj românesc 
la Roma, la care au luat parte peste o sută de persoane în 
frunte cu venerabilul preşedinte al partidului naţional român din 
Ardeal, Gheorghe Pop de Băseşti (badea Gheorghe, cum îi zi- 
ceam toţi); secretarul general al acestui partid, părintele dela 
Sisesti, Dr. Vasile Lucaci; protopopul Clujului Dr. Elie Dăianu; 
protopopul Dr. Nicolae Brinzeu ş. a. ş.a. 

Insemnatate deosebită are acest pelerinaj, fiindcă cu pri- 
lejul acesta s'a celebrat cea dintâi leturghie românească, în cea 
mai frumoasă biserică creştinească din lume, în San-Petro din 
Roma. Răspunsurile le-au dat studenţii români în teologie la 
Roma, ajutaţi de colegii lor streini. Sub durata acestei leturghii 
S'au cuminecat aproape toţi pelerinii români în frunte cu vene- 
rabilul „badea Gheorghe“. 

In ziua a şaptea a petrecerei lor la Roma, pelerinii români, 
conduşi de cei doi episcopi, au fost primiţi într'o audienţă mai 
lungă la Sfintia Sa Papa Pius X, pe care episcopul Radu l-a 
salutat in limba latină, maica limbei noastre şi limba oficială 
a bisericei catolice, cu următoarea cuvântare: 


Prea fericite Părinte, 


A 

Dela sfântul Ioan Gură de aur, a cărui sărbătorire ai ce- 
lebrat-o acum de curând Sfintia Ta, in aplausul întregei lumi 
catolice 1), am învățat că deja din timpurile cele mai depărtate © 
mulțimea credincioşilor si chiar si împărații, consulii si condu- 
cătorii armatelor au alergat spre veşnica: cetate, Roma, ca aci, 
la mormintele principilor apostolilor, venerând moaştele lor cele 
sfinte, să dea dovadă vie despre adevărata credință ce o măr- 
turiseau cu mândrie în sufletele lor. După o asemenea povatuire 
şi la lumina acestei evlavioase traditiuni venit-am şi noi arhierei, 
preoți si credincioşi din diecezele provinciei bisericeşti gr.-cato- 


i 1) E vorba de sărbătorile aranjate la Roma în 1907, când s'au îm- 
plinit 1500 de ani dela moartea Sfântului părinte loan Gură de aur, arhie- 
piscopul Constantinopolei. 


Analele Dobrogei, 12 

lice de Alba-Iulia şi Făgăraş a Românilor, încurajați de binecu- 
vantarea mitropolitului nostru si a episcopului din Gherla, pre- 
cum şi petrecuţi de dorinţele fratilor noştri rămaşi acasă, spre 
a ne închina la aceleaşi morminte glorioase şi spre a Ti aduce 
Tie, Prea fericite Părinte, cu prilejul fericit al jubileului Tau 
sacerdotal, ca următorului sfântului Petru, prinosul prea umili- 
telor noastre sentimente de felicitare. 

Şi am venit, Prea fericite Părinte, mişcaţi si de gândul 
aşişderea nobil, că noi aici, în Roma, suntem la leagănul stră- 
bunilor noştri, la sânul scumpei noastre mame, a cărei fiinţă o 
păstrăm cu scumpătate în noi înşi-ne, a cărei limbă o cultivăm 
cu dragoste, al cărei nume îl purtăm ca cea mai frumoasă din 
podoabele noastre, şi ale cărei sentimente susţin viata in piep- 
turile noastre şi astfel, legaţi fiind cu dânsa prin adevăratele 
legături ale firei, mult foarte ne mândrim repetind şi noi marile 
cuvinte ce l-a îndreptat întrun moment aşişderea înălţător împă- 
ratul loaniţiu către pontificele Inocenţiu III: „nos genere et san- 
guine Romani“ (noi Romani după neam şi după sânge), şi facem 
aceasta cu atât mai vârtos, căci ne simţim aprinse inimele şi de 
acea mai mare recunoştinţă pentru deosebita dragoste, care, tot 
de aci dela înălţimea catedrei sfântului Petru s'a revărsat mereu 
peste biserica noastră in fel şi fel de forme, iar mai pe urmă 
prin întărirea din nou a drepturilor şi privilegiilor care după rân- 
duiala bisericei greceşti şi în sensul decretului unirei a fost vestit 
de conciliul ecumenic din Florenţa şi a actelor unirei noastre. 
Aceste privilegii au fost şi vor fi totdeauna (conc. III, pag. 72) 
nu piedecă, ci ajutor, pentru menţinerea supunerei noastre prea 
credincioase, şi ascultărei noastre fireşti către sfântul scaun apos- 
tolic şi pentru întărirea unităţii de credinţă cu întreaga biserică 
catolică şi cu păstorul ei cel mai înalt şi cap văzut, Pontificele 
Roman, vicarul lui Hristos pe pământ. 

Binevoieşte a privi, aşadar, Prea fericite Părinte, cu iubire 
părintească peste această mică ceată a pelerinilor români cuprinşi 
de nespusa bucurie că s'au putut prezenta înaintea augustei Tale 
feţe, de vreme ce s'au putut delecta, între zidurile Romei, la 
contemplarea monumentelor străbunilor lor, păstrate până acum 
prin îngrijirea pontificilor romani. Binevoieşte a primi cu clementa 
şi graţie suverană modestul prinos al sinceritatii sentimentelor 
noastre fieşti ca un semn al credinţei noastre catolice, al devo- 
tiunei şi nestrămutatei noastre alipiri către sfântul scaun apostolic, 
ale cărui glorii sunt gloriile noastre, ale cărui amărăciuni sunt 
amărăciunile noastre, şi ale cărui speranţe de învingere sunt spe- 
rantele noastre. Binevoieşte a ridica ochii Tai spre cer şi dreapta 
Ta peste noi spre a ne întări în credinţă şi a ne mângâia con- 
form însărcinărei ce ai primit-o prin fericitul Petru dela Domnul 
între greutăţile cu care are ja ‘se lupta viaţa creştinească pe 

pământ: iar în semnul tuturor acestora binevoieşte a împărtăşi 
binecuvântarea apostolică peste biserica noastră, peste națiunea 
noastră română, peste iubita noastră patrie, peste noi toţi şi peste 
cei ce ne aşteaptă la vetrele noastre, ca să ducem veste bună 
dela Prea iubitul nostru Părinte, pe care Dumnezeu să-l păzească 
întru mulţi ani cu fericire! (Vezi „Unirea“, Blaj No. 22 din 
6 lunie 1908, pag 192—193.) 

Răspunzând la acest discurs de felicitare al episcopului 
Radu, pentru care întreagă pressa din tard şi străinătate n'a avut 
decât cuvinte de laudă şi de admiraţie, Papa Pius X a spus, 
între altele : 

„Mă bucur si vă felicit, că vă vad întrun număr atât de 
frumos, adunați aici în numele poporului român din prilejul 
jubileului meu sacerdotal, venind din mare depărtare pentru 
a arăta alipirea poporului vostru față de acest sfânt scaun apostolic. 

Nu m'am îndoit un singur moment că din şirul celor ce îmi 
vor aduce urările lor de bine din ocaziunea acestui pentru mine 
atât de fericit moment, nu vor lipsi bunii Români, cari şi în trecut 
au dat dovezi numervase despe alipirea lor credincioasă către 
scaunul Romei. 

Adevărat este ceeace a accentuat veneratul nostru frate 
despre legăturile, care pe voi vă leagă de Roma, prea bine 
fiindu-ne nouă cunoscut, că Românii sunt de două ori Romani; 
apa prin originea lor şi Romani prin credinţa mărturisită 
în botez. 

Străbunii voştri, de aici, din Roma, au dus cu sine în noua 
lor patrie sămânţa credinţei lui Petru, pe care au păstrat-o 
părinţii voştri şi despre care chiar ieri aţi dat la altarul catedrei 
aceluiaş sfânt Petru o strălucită dovadă, edificând cu pilda 
evlavie voastre pe Romanii de azi. (Aluzie la sfânta liturghie 
românească celebrată in basilica San Piedro, sub care mai tofi 
pelerinii s'au cuminecat. Nota Redactiei. D 

De aceea încă odată vă felicit, mă bucur ‘si vă mulțumesc, 
că făcând însemnate jertfe aţi venit aci, ca venerând leagănul 
neamului vostru să mărturisiţi, ca nişte fii evlavioşi ai părinţilor, 
şi despre credinţa voastră, şi rog pe Dumnezeu, ca să vă păs- 
treze şi să vă întărească întru mărturisirea acestei credinţe străbune. 

Ştiu prea bine, că precum peste tot viata creştinului aici 
pe pământ este viaţă de neîncetată luptă, aşa şi viaţa voastră se 
petrece între mari greutăţi; fie-vă însă de întărire revederea 
“urmelor gloriosului vostru trecut, iar de altă parte ocrotirea, care 
totdeauna ati avut-o la scaunul apostolic, şi care ocrotire nici 
pe viitor nu vă va lipsi, să vă fie isvor de cele mai bune mân- 
gâieri, şi ajutor întru ajungerea isbândei dorite. 

Ca o chezăşie despre aceasta vă împărtăşesc cu mulțumi- 
toare inimă binecuvântarea mea apostolească. 

Binecuvantati să fiţi voi toţi, cei de aici si toți ai voştri, 
cari vă aşteaptă acasă cu dor. 


Reîntorşi la vetrele voastre, duceti salutul meu părintesc şi 
spuneţi iubiţilor mei Români, fraților voştri, că Papa ne iu- 
beşte; şi vă rugaţi şi voi pentru Papa, ca să poată purta, nu 
zic crucea, ci întreg calvarul, pe care Domnul nostru Isus Hristos 
l-a încărcat pe slabii săi unteri, precum şi Papa zilnic se roagă 
pentru toți şi îndeosebi pentru scumpii şi iubiții săi Români“. 
(Vezi „Drapelul“ Lugoj No. 63 din 4/17 lunie 1908, pag. 3.) 

Chiar dacă n'ar fi lăsat pelerinajul Românilor la Roma, 
conduşi de episcopii Radu şi Hossu, alte urme decât aceste 
dulci şi mângâietoare cuvinte ale Sfinţiei Sale Papa Pius X şi 
totuşi ar fi vrednic de amintire. 

Rar ni s'au adresat din străinătate cuvinte mai frumoase şi 
mai încurajatoare decât acestea. De aceea neamul nostru, care 
e cunoscut că „ţine minte“, va tinea, de bună seamă, în minte 
toate câte s'au spus şi cu acest prilej memorabil. 


Murind în 1915 mamă-sa, episcopul s'a gândit numai decât 
să facă o fondatiune culturală întru pomenirea ei, fondatiunea 
Paraschiva Radu, născută Maior, care astăzi trebue să reprezinte 
o valoare considerabilă. 

Fiind apoi în mare primejdie şcolile româneşti din fosta 
Ungarie, în anii 1917 şi 1918, dar mai ales liceul din Blaj, care, 
fiind cel mai vechiu şi mai intransigent în spiritul său românesc, 
era şi cel mai urgisit înaintea stăpânirei de atunci, episcopul 
Radu, pe vremuri elev al acestui liceu a fost acela care, împre- 
ună cu Gheorghe Pop de Băseşti, i-a asigurat existenţa, ferindu-l 
de umilirea ce l-ar fi ajuns, dacă ar fi primit condiţiunile puse 
de guvernul maghiar, Aceasta nu trebue să se uite, precum 
nu e iertat să se uite nici faptul că, — dacă conferinţa epi- 
scopilor români uniţi a respins în 1918 propunerea guvernului 
maghiar de a ceda statului şcolile româneşti din asa numita zonă 
culturală, preferind să le susţină, cu oricâte mizerii, din propriile 
mijloace, — episcopul Radu, al cărui cuvânt apăsa greu la aceste 
conferințe, îşi are partea sa de merit în această hotărâre, de 
o neîntrecută demnitate naţională, hotărâre ce trebue reliefată cu 
atât mai mult, fiindcă alţii au hotărât să cedeze statului 300 de 
şcoli româneşti din aceeaşi zonă culturală. 

Când s'au început apoi colectele pentru orfelinatul dela 
Blaj, cel dintăi orfelinat la Românii ardeleni, înființat în Sep- 
temvrie 1918, tot episcopul Radu a contribuit, alături de mitro- 
politul Victor Mihalyi, cu suma cea mai mare de bani. Acesta 
cu 20.000 cor., iar el de două ori atâta (40.000 cor.). 

Rolul său politic. 


„Cu cât se adaogd-experienta vieţii, cu atâta 
pun caracterul mai pre sus de ştiinţă şi talent.“ 


(Titu Maiorescu.) 


Paginile acestea fragmentare ar fi defectuoase dacă n'am 
adăoga câteva cuvinte şi despre rolul său politic. 


Când contele Ştefan Tisa a voit să împăciuească pe Ro- 
mâni, făgăduindu-le unele drepturi politice, cu condiţia să înceteze 
de a mai exista ca partid naţional independent, fuzionând cu 
oricare dintre partidele maghiare, s'a adresat mai întât episco- 
pului Radu. Acesta, după ce l-a ascultat cu bunăvoință şi răb- 
dare până la sfârşit, i-a spus limpede, că el nu poate primi un 
steag, pe care nu-l urmează nimeni dintre credincioşii lui. Şi 
numai când s'a isbit de refuzul categoric al episcopului Radu, 
l-a amăgit apoi pe nenorocitul vicar dela Orade, Vasile Mangra, 
mitropolitul de tristă pomenire de mai târziu al Sibiiului. 


Neavând actele hotărâtoare la îndemână, e greu să vorbim 
despre rolul politic al episcopului Radu. Când se vor publica 
odată toate actele privitoare :a luptele noastre politice din ulti- 
mii ani ai stăpânirei ungureşti şi când vor vedea lumina zilei 
şi memoriile episcopului, atunci se va face lumină deplină şi în 
această chestiune. 

Şi până atunci rămâne hotărâtoare sentinţa ziarelor româ- 
neşti, rostită acum cu prilejul morţii sale, că criteriul, după 
care avem să judecăm pe arhiereii români din timpul stăpânirei 
maghiare, este gradul de resistenţă pe care l-au ştiut dovedi 
față cu stăpânirea aceea vrăjmaşă ; şi episcopul Radu, judecat 
din acest punct de vedere, e unul din cei mai mari arhierei ai 
noştri, fiindcă a avut să resiste celor mai crâncene atacuri ce 
s'au îndreptat împotriva fiinţei noastre naţionale. (Vezi „Gazeta 
Transilvanie“, „Patria“, „Unirea“ şi toate ziarele româneşti). 

La fel se pronunță şi d-l N. Iorga care, înfierând atentatul 
căruia i-a căzut jertfă episcopul Radu, îl pomeneşte ca pe un 
„prelat, a cărui viață întreagă a fost strâns legată de luptele 
noastre naționale“ (Vezi „Neamul Românesc“ Nr. 272 din 12 
Decemvrie 1920), iar în scrisoarea de condoleanta adresată fra- 
telui episcopului, canonicului Dr. lacob Radu, aduce laudă şi 
recunoştinţă „acelui suflet de caldă iubire pentru neamul său şi 
de intransigenţă fata de drepturile lui“. 


Fiind vorba de rolul său politic, nu trebue să uităm că 


intransigenta episcopului Radu în chestiuni de politică biseri- 
cească se confundă cu intransigenta faţă de drepturile politice 

ale neamului nostru, de care vorbeşte d-l N. lorga în scrisoarea 
din urmă. Ce luptă a purtat el împotriva episcopiei maghiare de 
Hajdudurog, la care au fost alipite cu sila 42 de parohii îrun- 
taşe şi din eparhia lui! Adevărat că soarta i-a hărăzit norocul 
să vadă desfiinţat Hajdudurogul şi chiar el să fie delegatul apo- 
stolic, care să vestească credincioşilor Români, cotropiti pe un 
moment de urgia ungurească, că de acum sunt iarăşi liberi, 
iarăşi alipiti la sânul dulce al eparhiei-mame ! Rar noroc! 

Sub raportul acesta, nu trebue uitat, că episcopul Radu 
folosia tot prilejul binevenit, să verse curaj la luptă şi nădejde 
de mai bine în inimile credincioşilor Români. 

Când a fost hirotonit întru episcop P.S. Sa Dr. Valeriu 
Traian Frențiu al Lugojului în ziua de anul nou 1913 (la o ju- 
mătate de an după înființarea Haidudorogului, — episcopul Radu 
a electrizat inimile tuturor, insufletindu-i până la delir, cu un 
discurs, din care reținem şi noi aci câteva crâmpeie. 

Două sorioare -- a zis P. S. Sa Radu — se coboară de 
pe deal. 

— Cântă-mi o dulce doină românească! a zis o soră 
către ceealalta. 

— Aş cânta, dragă sorioară, a răspuns ea, dar sunt în 
mare jale. 

Aşa este acum şi sufletul meu într'o mare durere! urmă 
mai departe episcopul Radu. Ar trebui să cânt, căci doară suntem 
la nuntă, dar jalea copleseste sufletul meu. şi lacrimile întunecă 
vederea mea. O singură rază de speranţă mai este,pentru mine, 
pentru biserica mea, pentru poporul meu. E trăinicia acestui 
neam românesc şi credinţa nestrămutată, că sângele tot sânge 
rămâne. i 

Adresându-se apoi noului episcop, a zis: 

— lubite frate, grea este astăzi poziţia unui episcop roman. 
Să fii mijlocitor între un popor obidit şi sărac şi între Atot- 
puternicul Dumnezeu; să fii mijlocitor între popor şi între tron... 
Şi nu uita, iubite frate... să cultivi buna înțelegere şi solidari- 
tatea dintre cei patru episcopi uniţi în cadrele provinciei noastre 
mitropolitane, căci în chipul acesta noi suntem o cetate neînvinsă! 

Aceasta era scurta, dar bine gândita, bine simtita’ şi admi- 
rabil rostita cuvântare. 

Fiecare cuvânt, rupt din sufletul multimei, a stârnit furtuni 
de aplause, scrie raportul ocasional al ziarului, iar la cele din 
urmă involuntar s'a ridicat toată asistenţa în picioare, aplaudând 
frenetic pe oratorul distins şi pe Românul de inimă. 

Astăzi în vremea abuzului libertăţilor publice şi a celui 
mai sălbatic materialism sună aşa de straniu astfel de accente, 

atunci însă, precum a notat si raportorul ocazional -al ziarului, 
fiecare cuvânt al lui venia dela inimă şi mergea direct la inimă. 
(Vezi „Unirea“ Blaj Nr. 3 din 16 ianuarie 1913). 

In aceasta stă însemnătatea istorică a atâtor cuvântări şi 
fapte ale episcopului Radu. 


Personalitatea Episcopului. 


„De aceea ne-a dat Dumnezeu limbar 
ca să spunem cu ea lucruri plăcute“. 


(H. Heine, Confesiuni). 


Pe cât era serios şi de intransigent episcopul Radu in 
chestiunile mari principiare, când era vorba de interesele superioare 
ale neamului si ale bisericei sale, pe atât era de vioiu, de glumet 
şi de plăcut în “contactul social dela om la om, mai ales între 
prietenii săi intimi. 

Figura lui, de o rară frumusețe bărbătească, încă era din 
cele mai plăcute. 

Când a intrat mai întâi în sala festivă a liceului din Beiuş, 
cu ocaziunea jubileului unirei, în toamna anului 1900, privirile 
tuturora erau atrase de figura lui înaltă şi robustă, de ochii lui 
scânteietori, de fata lui luminoasă, încadrată de o frumoasă 
barbă neagră; iar când a luat mai apoi cuvântul şi a vorbit 
ceva potrivit publicului asistent, toţi erau fascinati de persona- 
litatea lui excepţională. In anii din urma ai bătrâneţelor, când 
barba lui, neagră odinioară, se albise deabinele şi înfăţişa un 
amestec de culori foarte frumos, am auzit pe un pictor zicând : 

„Ce cap de studiu minunat!“ 

Decât figura lui frumoasă, mai simpatic era însă spiritul 
lui, inepuisabil în anecdote, istorioare, întâmplări hazlii, obser- 
vatii juste, jocuri de cuvinte ş. a. 

Insemnăm aci, la întâmplare, vreo câteva. 

Când voia să arate, la administraţie, ca să meargă lucrurile 
bine, trebue pus fiecare om la locul său, el amintea cuvântul 
atât de nemerit al Papei Benedict XIV, unul din cei maj mari 
jurisconsiiţi ai lumei: „cine e sfânt, să se roage pentru noi; 
cine e învăţat, să ne înveţe; cine e înţelept, să ne conducă“ 
(Qui sanctus est, oret pro nobis; qui doctus est, doceat nos; 
qui prudens est, regat nos). ` 

Tot despre acest papă, care avea patima fumatului, povestea, 
că odată a primit în audiență pe un călugăr fatarnic. Papa l-a 
îmbiat si pe el cu tutun. Călugărul refuză, zicând : 

— Sfinte Părinte, nu am vitiul acesta ! 

— Fiule, dacă ar fi vitiu, l-ai avea de bună seamă ! încheie 
Benedict XIV. 

Despre papa Pius IX, unul din cei mai mari democrați si 
Dinefăcătorul nostru cel mai de seamă, căruia se datoreste in 
rândul întâi înfiinţarea provinciei mitropolitane de Alba-lulia şi 
Făgăraş, cu cele două episcopii nouă (Gherla şi Lugoj), la 1853, 
încă povestea lucruri interesante. 

Astfel, discutându-se odată în consistorul papei, dacă trebue 
să se dea drepturi poporului in conducerea afacerilor publice 
ale statului sau nu, s'a pus chestiunea la vot. Cei mai mulţi 
cardinali au votat cu bile negre (contra), numai puţini erau cu 
bile albe (pentru). Atunci Papa Pius IX îşi ia „tichia“ albă din 
cap şi acopere bilele negre cu cuvintele: „Faceţi-vă şi voi albe!“ 
Şi s'au făcut. 

Tot din vremea Papei Pius IX povestea o întâmplare foarte 
caracteristică pentru Evrei. Era vorba de un cardinal, care a fost 
Evreu convertit. (Numele pentru moment îmi scapă). Prietenii 
lui, ceilalţi cardinali, ca să-l pună la încercare, fac o glumă. 
Intro zi frumoasă de iprimăvară, pe la orele 2 după amiazi 
când în Roma toată lumea doarme şi nu se aude glas de clopot, 
nici dacă ar muri Papa, cardinalii pun pe clopotarii dela câteva 
biserici din apropiere să tragă ca de sărbătoare, iar pe servitorii 
cardinalului evreu convertit îi învaţă ce să-i spună. 

— Ce-i asta ? întrebă el, auzind clopotele sunând. 

— A venit Mesia! răspund servitorii lui. 

— Da! Ştiam eu binegcă încă n'a venit! zise Evreul con- 
vertit, trântindu-şi tichia roşie pe masă. 

Istorioara e la tot cazul caracteristică. Vorba Italianului: 
„Si non è vero, è ben’ trovato“... 


Despre marele poet Dante Alighieri încă spunea un inte- 
resant joc de cuvinte in legătură cu călătoria ce avea s’o facă 
el din Florența la papa. Jocul de cuvinte e: Dach merge Dante 
la papa, cine rămâne în Florența? Dacă rămâne Dante, cine 
merge la papa?“ 


In Pipistrello (un sat italian neînsemnat; numele înseamnă 
liliac) de câte ori începea preotul să predice, credincioşii ieşiau 
cu grămada afară. Preotul vorbia mai mult numai pereților. 

Odată preotul, necăjit, le spune : 

— Stati, că astăzi nu predic! Vă spun numai o vedenie a 
mea de astă noapte: Se făcea că am murit si am plecat să-mi 
caut credincioşii. Mă duc mai întâi la raiu şi întreb de Sfântul 
Petru: Nu sunt pe aici oameni de-ai mei, credincioşi din Pipis- 
trello ? Nu! nici de pomană! fu răspunsul sfântului. Mă dusei 
deci, mai la vale, în purgator, şi întreb la fel. Acelaşi răspuns! 
Doar într'un ungher depărtat s'au rătăcit câţiva bătrâni şi babe, 
care mau uitat cu totul calea bisericei şi frica de Dumnezeu. 

Plec apoi numai decât la iad. Nici nu mi-am pus bine piciorul 
pe talpa iadului şi, iată, din toate părţile resună strigătul: 
„„Trăească popa nostru!“ (Eviva il nostro curato!) Erau numai 
poporeni de ai noştri din Pipistrello. Aceasta e vedenia mea de 
astă noapte ! încheie preotul amărât. Judecati acum înşi-vă, cum 
au ajuns oamenii noştri acolo? Eu vă pun numai întrebarea. 
Răspunsul daţi-vi-l fiecare în adâncul sufletelor voastre. 

Destul că vedenia şi curajul moral al preotului a avut efect. 
Oamenii au început să se înţelepțească, temându-se de Dum- 
nezeu şi ascultând de aleşii Lui. 


Reminiscente italiene, ori spicuiri din colecţii de anecdote! 
va zice cineva. 

Poate să fie unele şi aşa, dar e sigur că episcopul Radu 
ştia şi avea o mulţime de glume şi scăpărări curat româneşti. 

lată vreo câteva şi de acestea! : 

Invitând la un prasnic (Sfânt Neculai), mi se pare in 1915, 
pe toţi profesorii din Beiuş, la un prânz, unul dintre ei, doctor 
în teologie dela Viena, întârzie cu câteva clipite. Când intră, 
unul dintre colegii mai răutăcioşi îl apostrofează: 

— De ce întârzii ? Ori vrei să venim toţi după D-ta, ca după 
Vlădica ? Incă nu eşti aşa domn mare! 

— Cum să nu ? se amestecă alt profesor în vorbă. Nu vezi 
ce brâu frumos albastru are? Aşa brâu doar numai Papa dela 
Roma are! (Era brâul albastru frumos al membrilor institutului 
Sfântului Augustin din Viena). 

— Da de unde! interveni episcopul. Papa are brâu alb, nu 
albastru ! lămuri el mai departe. Nu vă place că colegul D-Voastră 
are brâu deosebit de al celorlalţi ? Atunci sunteţi şi D-Voastră, 
ca nationalistii Lugojeni cu popa Mafteiu de acolo, care tinea 
totdeauna cu guvernul, de aceea a şi fost decorat cu o cruce 
frumoasă pentru merite patriotice, pe care popa Mafteiu o purta 
cu fală, pe piept, la toate ocaziunile. Odată a şi interpelat un 
deputat naţionalist pe episcopul Caransebeşului, zicând: „Are 
S. S. Sa episcopul cunoştinţă, că unii preoţi ai noştri sunt dis- 
tinşi cu insignii bisericeşti pentru merite streine de biserică? 
Are cunoştinţă P. S. Sa că aceste distincţii se dau de multe-ori 
de persoane şi autorităţi streine de biserica noastră? Are dr... 
Când interpela deputatul mai vehement, intră popa Mafteiu in 
sală şi auzind despre ce.e vorba, zise pur şi simplu: 

— Taci, că ţi-e ciudă, de ce mai şi tu! Cu aceasta sa 
încheiat orice interpelatie. La amuţit popa Mafteiu, — precum 
au amuţit şi bâriitorii dela Beiuş, cari au priceput numai decât 

„ lecţia episcopului. 

In acelaş an mi se pare, sau ceva mai înainte, hirotonin- 

du-se întru preoţi profesorii mai tineri ai liceului din Beiuş: com- 


wWW,dacoromanica.ro 


Vi 


186 


pozitorul Francisc Hubic-Vertileanu, Dr. Gheorghe Hetcou, astăzi 
directorul liceului Şincai din Baia-Mare, Dr. Ioan Ossian, astăzi 
directorul liceului Bărnuţiu din Şimleul Silvaniei şi Paul Vosti- 
nariu, astăzi directorul liceului de fete din Orade, episcopul 
Radu stăruia să se hirotonească şi tânărul doctor în teologie 
dela Viena cu ocaziunea aceea. Dar el hesita. Văzând şovăiala 
lui, episcopul i-a amintit de cazul vestitului scriitor bisericesc, 
Leo Allatius, fost bibliotecar la Roma, autorul cunoscutei lucrări 
„Despre conglăsuirea perpetuă a bisericilor orientală şi occiden- 
tală“ (De ecclesiae occidentalis et orientalis perpetua consen- 
sione, Coloniae 1648). Papa întrebă odată pe Allatius : 

— Bine, fiule, de ce nu te hirotoneşti odată, să fii preot 
adevărai şi la Altarul Domnului, nu numai la altarul ştiinţei, de 
care te ocupi? 

— Nu mă hirotonesc, Prea Sfinte, ca să mă pot căsători, 
când voiu dori! fu răspunsul lui Allatius. 

— Şi pentru ce nu te căsătoreşti ? replică Papa. 

— Ca să mă pot hirotoni, când îmi va plăcea! încheie 
Allatius. 

Un cerc vitios, observă episcopul cu multă dreptate, din 
care trebue să ieşi odată! 


Despre un anumit politician maghiar, care promitea marea 
cu sarea la toată lumea, încă povestea o întâmplare hazlie. 

Cineva îşi pierduse răbdarea ascultând fagdduintele cele 
multe ale ministrului şi ne mai văzând nici o ispravă. ' 

— Ce-mi tot făgădueşti şi de facut nu se mai face nimic? 

— Altora nici nu le făgăduesc măcar! observă pbliticianul. 

Despre un fruntaş Sârb istorisia odată că, increzut cum 
era în bogăţia lui, a pus rămăşag, că vlădica lor, pentru bani, 
îi face şi țapul popă, atât e de iubitor de argint. 

— Am venit, făcu îruntaşul Sârb, Prea Sfinte, să-mi faci 
feciorul popă! Are barbă minunată şi glas bun. Ce mai popă 
se poate alege din el! 

— Să-l vedem! grăi vlădica. 

Tapul intră. La gât in loc de clopot avea o pungă cu 
galbeni. Vlădica observă numai decât. 

— la'să văd clopotul cela! zise vlădica şi, punând mâ- 
nile pe capul ţapului, a mai adaos, luând punga cu gdlbeni: 

— Să fii şi tu popă în neamul tău! 

Alta despre un cazac şi sfântul Petru. 

Un cazac făgădueşte sfântului Petru preţul unui cal, dacă-l 
ajută să-şi împlinească dorinţa. Implinindu-i-se dorinţa, i sa 
părut prea mult preţul unui cal şi atunci, ce face? Duce la 

târg un cal şi un cocoş. Acestea două le vând numai împreună: 
calul cu 2 ruble; cocoşul cu 200. Şi le-a vândut aşa, dând 
preţul calului (2 ruble) sfântului Petru. 

Despre bătrânul popă Tatar din Tulghes încă ştia o în- 
tâmplare ciudată din vremea episcopului loan Bob. Zice că ve- 
miseră niște nuntaşi să cunune o tânără păreche. Fiind însă: 
Trotuşul mare, umflat de ploi şi de ninsori, n'au putut trece 
de partea ceealaltă, unde era biserica. Ce-a făcut atunci popa 
Tatar? Nu şi-a perdut cumpătul, ci i-a binecuvântat de pe ter- 
murele cellalt al râului. Fiind mai apoi pârât la episcopul Bob 
că nu ţine rânduiala bisericei, popa s'a apărat, precum urmează: 

— Bine, Prea Sfinte, eu n'am crezut că darul ce mi l-ai 
„dat, când mai făcut popă, e atât de slab, încât să nu poată 
trece nici râul, ci să aibă nevoie de punte ca toţi neputinciosii! 


Dar episcopul Radu ştia o mulțime de lucruri hazlii nu 
numai din trecut, ci şi din prezent. 

Auzind odată vorhind pe nişte intelectuali de un plagiat 
literar, de care s'a făcut mare caz în „Românul“ dela Arad şi 
în revista „Pagini Literare“, din care au apărut câteva numere 
tot acolo, a spus cam acestea: 


Sunt trei feluri de plagiate. Plagiază albina, fiindcă mierea 
n’o face dela sine, ci din sucul cel dulce al florilor. Plagiază 
capra, Care de aici culege o frunză, de dincolo alta, dar co- 
toarele le lasă neatinse. Plagiază, în sfârşit, şi măgarul, care, 
dacă-l laşi în grădina cu zarzavat, iti mâncă nu numai căpăţi- 
nele de varză, ci si cotoarele. Aşa sunt şi autorii. Sunt unii, 
cari aud, cetesc, meditează, experiează diferite lucruri, şi din 
tot ce văd, aud şi învaţă, ne dau numai nectarul ştiinţei lor. 
Aceştia sunt ca albinele. Sunt iarăşi alţii, cari dela unul împru- 
mută o idee, dela altul alta şi mai pun câte ceva şi dela ei, 
dar aşa că se vede, din citate sau din alte semne, ce este pro- 
priu si ce este strein. Aceştia sunt ca nişte capre. Şi sunt, în 
sfârşit, şi de cei cari nu aleg nimic, ci îşi însuşesc pe dea în- 
tregul lucrările altora, fără ca să pună ceva dela ei. Aceştia 
sunt ca măgarii în grădina cu zarzavat. 


Ei bine, întreabă episcopul, cum e cazul din chestiune? 
Răspunsul nu era greu de dat, fiind aflat pricinaşul cu 
ocaua cea mică. 


___ Voind apoi să ilustreze nepotrivirile multe, mari şi ade- 
seori supărătoare, ce le-au adus schimbările noastre sociale în 
România întregită, ajungând de multe ori oameni fără de nici 
o pregătire şi pricepere în posturile cele mai însemnate şi mai 
cu răspundere ale viefei noastre publice, episcopul Radu povestea 
de un cioban, cu numele Lica, dela Stâna de vale, cum l-a 

pus odată bucătarul lui să mestece la un tort de care el nici 
habar nu avea ce este. j 

— Ce faci Lică? îl întrebă episcopul. 

— Da, eu mă rog, nu ştiu ce fac! 

Aşa sunt mulți oameni ai noştri: mestecă, mestecă, dar nu 
ştiu ce fac! observă episcopul. 


Incheiere. 


„Totul ne vesteste, că mergem spre 
o unitate, pe care trebue s’o salutam 
din adâncul inimelor noastre.“ 


(7. de Maistre) 


Va fi vremea însă să încheiem, căci prea s'ar spori aceste 
pagine, dacă am voi să însemnăm toate cuvintele şi faptele mai 
de seamă ale acestui vrednic arhiereu. 

Vietei acesteia, concepute şi trăite în stil mare, îi trebuia 
un sfârşit grandios, un magnific acord final. . 

Şi a venit. 

Bomba criminală, care i-a răpit vieata tocmai când voia 
să rostească cuvântarea sa în discuţia asupra răspunsului la 
mesajul regal şi înmormântarea lui de o măreție rară, învălue 
cu o aureolă iriumfală figura lui neuitată. 

Mica biserică unită din Bucureşti, în slujba căreia el a stat 
cel dintâi, s'a făcut în zilele acelea adevărat loc de pelerinaj — 
zice unul din panegiriştii săi, părintele Dr. Elie Dăianu, după 
care dăm aceste informatiuni — şi la prohodul ce i s'a slujit 
în preajma acestei biserici a Sfântului Vasile, neputând ea cu- 
prinde mulţimea de popor, au asistat cei mai înalţi demnitari 
ai ţării. Insuşi Maiestatea Sa Regele Ferdinand, pe care regreta- 
tul episcop l-a găzduit în casa şi la masa sa cu ocaziunea călă- 
toriei făcute în Maiu 1919, a îngenunchiat şi s'a rugat lângă 
sicriul său din rotonda Ateneului, iar buna noastră Regină Maria 
a împrăştiat cu mâna sa flori pe sicriul vlădicului din Ardeal, 
ca şi pe sicriul ministrului Dimitrie Greceanu, boerul bun din 
fara Moldovei. 

Dintre demnitarii bisericei i-au dat cinstea cea mai de pe 
urmă Primatul României cu mitropoliţii Moldovei şi Ardealului 
alături de Nuntiul Sanctitatii Sale Papa dela Roma. 

A fost, precum bine zice acelaş panegirist al său, privelişte 
ne mai văzută şi nevisată încă, de a vedea alături, lângă sicriul 
Vlădicului unit, pe toţi Mitropolitii şi Vlădicii bisericei române 
de dincoace şi de dincolo de Carpaţi, uniţi întru aceleaşi rugă- 
ciuni şi slujbe evlavioase pentru sufletul celor ce în slujba ţării 
s'au săvârşit. 

Şi credem că nu putem încheia mai nemerit această de- 
scriere a vieţei episcopului Radu, decât exprimând dorinţa, care 
trebue să fie în adâncul tuturor sufletelor româneşti şi creşti- 
neşti, ca nu numai odată, la astfel de prilejiri dureroase si tre- 
cătoare, ci de a pururi şi pretutindeni să vedem repetându-se 
priveliştea înălțătoare a înfrăţirei tuturor Românilor şi Crestinilor 
adevăraţi în acealeaşi rugăciuni către Dumnezeu şi în aceeaşi 
muncă pentru binele de obşte. 

Ce plăcut trebue să atingă pe toţi Românii şi Creştinii 
adevăraţi această rugăciune a bisericei noastre, pe care o cităm 
în întregime: „Ocoleşte ne pe noi, Hristoase Dumnezeule, cu 
sfinţii tăi îngeri, ca, cu mijlocirea lor fiind păziţi şi conduşi, să 
ajungem la unirea credinţei şi la cunoştinţa mărirei tale celei 
neapropiate !“ (Orologeriul dela Blaj 1890, pag. 20). 

Dea Dumnezeu să se înfăptuiască de grabă acest gând 
creştinesc şi românesc, care l-a îndemnat şi pe regretatul episcop 
să înalțe zidirea sa cea mai frumoasă: biserica Sfintei Uniri. 


loan Georgescu 

BALADA ZEFIRULUI 


(fragment din ,,Bufonii", piesă de MIGUEL ZAMACOIS) 


/ 
Uşorul vânt ce mişcă în seara viorie 


Glycinele ’nflorite lang’un butuc de vie, 
E un zefir, un suflet, a cărui vietuire 


Cu drag i-am slovenit-o când-va într'o psaltire... 


Aşa hoinar, zefirul, visând, incetinel 

Pe-un vânt uşor pătrunse întrun bătrân castel! 
Şi-a desmerdat zefirul cu dulcea lui suflare, 
O tânără copilă, suavă ca o floare! 

Albaştri-i erau ochii ca adormitul lac, 

Pe-a cărui faţă 'n treacăt largi unde se desfac. 
Copila, îl vrăjeşte cu-a ei cochetărie ; 
Ondulătoarea buclă de păr bogat, ea ştie 
Cu-un gest de braţ molatic şi-aşa de mlădios, 
Pe umeri s-o resfire în aur mătăsos. 

Zefirul care sburdă şi face nebunii, 

E beat de-amor şi sboară în salt de ciocârlii. 
El minte şi împarte şegalnici mărturii. 
Văzându-i mâna albă prin firele-aurii, 

Şi-a zis: imi fac regină din ea... căci visătoare 
E tânăra copilă suavă ca o floare! 

Si de atunci, iubirea mereu i’ngenunchia 
Amantul beat, pe care, ea însă nu-l vedea; 
Şi-i fericit zefirul, că'n sine-a cunoscut, 
Amantul care trece, mereu necunoscut! 

Iar când seninu'n ochii ei calzi se întrista, 
După cântări prin cuiburi neobosit sbura ; 

De nu-i putea aduce în jerbă orice floare, 
Prin iarbă, după fluturi, se furişa să-i sboare 

Spre ea, din orice crânguri, câmpii, păduri, boschete, 
Şi după ce-şi făcuse superbele-i buchete, 

Din aur şi din ambră, sidefuri şi rubine, 

I le-arunca’n odae, în zâmbete senine ! 

lar când era ca fânul sa’! culce’n valuri coasa, 
El căuta miresme să-i parfumeze casa: 
Parfumuri delicate să-i de aşi măghirani, 

Suavei copilite de şaisprezece ani. 

Pana’n Provence, adesea, zefirul rătăcea; 

Mai încărcat de miros de portocali, venea. 

La orice rău, zefirul, leac repede-i găsea: 

De noaptea era rece, mai caldă o făcea; 

De s'aprindea vazduhul, iar cerul s'agita, 

El de pe culmi, ninsoarea, în fulgi o scutura; 
lar când citea'n vre-o carte şi cugeta copila, 
Sufla’ntr’adins zefirul, ca să-i întoarcă fila. 

De câte ori în patul ei drăgălaş, dormea, 
Zefirul da’ntr’o parte a patului perdea ; 

Şi pentru ca să simtă parfumul cărnei ei, 

li respira a gurei suflare mai intei, 

Şi-apoi privea estatic contururile-i vii, 

Mânuţele ei albe pe sâni trandafirii, 

Şi'nnamorat nebunul, ca să-şi aline dorul, 

Pe buzele ei roşii, îşi săruta amorul! 

Dar, vai! un crai sosise, în haină somptuoasă 
Pe care nimeni încă nu-l mai văzuse'n casă; 
Era aşa de mândru... venea dintre-Aquitani, 
Să ceară mâna fetei de şaisprezece ani... 
Frumos era, şi nobil... venea'ncărcat de daruri ! 
Şi i-au sortit copila ce-avea atâtea haruri! 
După adânci saluturi şi complimente goale, 
Inelele se schimbă şi pun nunta la calel... 

Or cât ar îi zefirii de parfumati, ei oare 

Ce pot? când cavalerii, safiruri dau pe-o floare, 
Şi perle şi rubinuri ?!... Atuncea, mâniat, 
Zefirul, pe castelul bătrân s’a’nviforat ; 

Şi nopţi de nopţi şi zile, cu jalnicul lui cânt, 
Izbea, urlând în ziduri... Să-l surpe la pământ!... 

Şi'n ziua’n care-alaiul cu mirii se adună, 

El a stârnit grozave vârtejuri şi furtună ; 

Şi ca să nu se-arunce în calea lor cu flori, 

A scuturat prin parcuri toţi trandafiri’n zori ! 

Şi, ultima-i speranţă, în timpul slujbei sfinte, 

A mai cercat din cupe, chiar vinul să li-l zvinte; 
Trăgea şi clopotarul de nu-şi dădea nici pas, 

Dar totuşi, trist în clopot, plângea un singur glas! 


Dăduse-apoi zefirul o raită'ngrozitoare, 

Ca să-şi mărească suflul şi totul să doboare. 

A spulberat în cale tot ce venea spre el... 

Cam la doi ani, se’ntoarse spre-acelaş vechiu castel. 
Ar fi putut să-l sufle ca pe un fir de pai: 

Dar, lâng'un zid, zefirul zărind pe flori de mai, 
Un prunc, ¢e l-ar răpune aşa cum stinge-o floare, 
L-a'nduioşat privirea lui galeş-rugătoare.. . 

In ochii calzi ai mamei speranţe dulci citi, 

Şi semtrebă: putea-voi aşa de crunt lovi ?.., 
Si’nvins de simtimantul iubiri'uvingătoare, 

Pe aripa morigtei copilului, să-și sboare 

Se hotări destinul, şi sufletul să-şi dea, 

Spre fericirea mamei ce zile’ntregi torcea! 


George Duma 


Dee eene esla 
gyosocacoota 

NOILE NUMIRI DE SATE DIN DOBROGEA-VECHE 


de Dr. C. BRATESCU, profesor universitar 


Nu este o chestiune nouă aceea a botezării satelor din 
Dobrogea cu nume româneşti. Pentru întâia oară, după ştiinţa 
noastră, ea s'a pus în judeţul Tulcea, pe timpul neuitatului pre- 
fect loan Nenitescu, fără însă a se fi ajuns la un rezultai mul- 
tumitor. De atunci, sau mai dincoace, datează unele nume rămase 
până azi, date în cinstea membrilor Familiei Regale, sau a unor 
bărbaţi reprezentativi în politica şi cultura noastră, însă trecuţi 
din viaţă, precum: Regele Carol, Carmen Sylva, Principele Fer- 
dinand, Domnița Maria, Principele Carol, Principele Mircea, Prin- 
cipele Nicolae, C. A. Rosetti, Mihail Cogălniceanu, lon Brătianu, 
Vasile Alexandri, etc. In deosebire de aceste nume, destul de 
dificile de rostit pentru populaţia rurală şi nu tocmai adapta- 
bile, — mai fericit alese, tocmai fiindcă sunt mai aproape de 
spiritul limbei populare, sunt celelalte numiri aşa de fireşi, pre- 
cum: Floriile, Fântâna Dulce etc. şi chiar denumirile date după 
vechii Domnitori, precum : Mircea Vodă, Mihai Viteazul etc. 

In judeţul Constanţa s'a lucrat mai puţin în această direcţie. 
In afară de vechea toponimie românească de lângă Dunăre, ră- 
masă din vremea Turcului, puţine sate au avut fericirea să-şi 
vadă schimbate numele odată cu schimbarea caracterului lor etno- 
grafic. Sar putea cita: Carol 1, Dorobanţul, Satu Nou, Carmen 
Sylva etc. e 

Vina pentru întârzierea acestei prefaceri nu ‘rebue căutată 
deloc în o oarecare ipotetică rezistenţă sau antipatie a unei popu- 
laţii creştine, care nu are de apărat nici o tradiţie naţională de vea- 
curi, fiindcă o asemenea tradiţie nu există şi nici a populaţiei 
musulmane în proces de dispariţie, ci în nepăsarea conducăto- 
rilor şi chiar în sofismele de gândire ale unor intelectuali. Po- 
porul, la rândul său, cu mici excepții onorabile, nu devenise 
conştient de necesitatea unor atari schimbări, el, de felul lui, 
fiind conservativ şi păstrând cele apucate din părinţi. Din mij- 
locul acestui popor însă, în ultimele decenii, s'au ridicat tot mai 
multi cărturari, cari socot că, a mai persista în menţinerea unor 
nume barbare, fără sens pentru viata Ior sufletească, este de-a 
dreptul o ruşine şi culturală şi naţională. 


Analele Dobrogei. 13 

Când, în războiul ruso-turc de la 1828, aceste două po- 
poare ne-au prefăcut în ruină şi cenuşe atâtea sate româneşti, 
cu nume aşa de frumoase, precum: Crucea, Straja, Martina, 
Mangina, Stâncile, Fântâna Nedelii etc., pentru ca apoi, după 
războiu, pe ruinele lor să se ridice alte sate cu nume păgâne, 
ca într'o ţară turcească cum era Dobrogea pe atunci, — poate 
că Turcii au fost în dreptul lor să şteargă caracterul românesc 
al acestor locuri, potrivit tendinței fireşti. a oricărei naţiuni de a 
imprima teritoriului ei politic caracterul etnic, specific firii sale. 
Că mau făcut-o în chip civilizat, aceasta este altă chestiune. — 
Dar când, în anul 1924, în urma unui proces natural de expan- 
siune a elementului românesc către Marea Neagră, s'a ajuns în 
acel stadiu de progres national, care echivalează cu o adevărată 
„Schimbare la faţă“ etnografică a unei întregi provincii, aşa 
încât chiar sate vecine cu ţărmul Mării să fie curat româneşti 
(ex. Caracicula, Cicârâcci etc.), — oare noi, Românii, nu suntem 
în drept a şterge caracterul mongol al toponimiei acestei pro- 
vincii, potrivit tendinței fireşti a oricărei naţiuni de a imprima 
teritoriului ei politic caracterul etnic, specific firii sale? Că o 
„putem face în chip civilizat, fără ca cineva să aibă dreptul a 
se supăra, aceasta nu poate fi de cât spre norocul şi cinstea 
noastră. Dar cum se poate califica renunţarea la o reformă de- 
venită o necesitate de conştiinţă şi ce argumente sofistice se 
mai pot aduce împotriva ei ? 

Am arătat, încă diu timpul războiului: celui mare, în coloa- 
nele „Neamului Românesc“ al d-lui N. lorga, ce discordanţă 
există între procentul populaţiei româneşti în Dobrogea veche, 
57 la sută în 1913, şi procentul numelor topice româneşti, abia 
33 la sută. Am revenit asupra chestiunii şi în paginile ,,Analelor 
Dobrogei“, prin care ceream să se pună capăt acestei anomalii, 
şi de nicăieri n'am auzit decât cuvinte de aprobare. Isi poate 
închipui oricine multumirea noastră când, în timpul guvernărei 
averescane, un ordin dela centru, trimis prefecturii de Constanţa, 
cerea să se proceadă la alegerea noilor denumiri de sate şi so- 
coteam că ruşinea în care am trăit până acum va avea un sfârşit. 
Preocupările de altă natură însă au împiedicat pe politiciani să 
vadă în toată frumusetea şi însemnătatea ei, noua reformă. S’a 
procedat fără nici un criteriu şi fără pricepere şi tocmai cei in- 
teresaţi în cauză, locuitorii fruntaşi ai satelor, tocmai aceia nu 
au fost-consultati. Au sosit, în schimb, dela primării propuneri, 
dintre care unele purtau pecetea adulatiei politice, iar altele inotau 
de-a dreptul în ridicol. Nu mai putin de şapte sate au cerut să 
se numească General Averescu; vre-o trei Tache Ionescu; altele 
au cerut numele d-lui Argetoianu ; ba chiar unui sat i se hără- 
zise pentru veşnicie ne mai auzita denumire de „Dă-te jos şi 
te plimbă“, 

In multe rânduri m'am întristat de uşurinţa si nepregatirea 
cu care unele persoane dispun asupra societatii intregi, dispun 
de noi, cetăţenii cinstiți ai acestei tari şi de sufletul nostru; dar 
niciodată mâhnirea mea nu s'a impregnat de mai mult desgust 
ca atunci. Era serios ceea ce se făcea? Şi noi, cari în cea- 
surile de restrişte dela laşi meditaserăm şi asupra acestei ches- 
tiuni cu toată durerea pe care ne-o coborâse în suflete o cotro- 
pire inamică, noi nu aveam nici măcar puterea de a interveni 
în potriva unei batjocuri ca aceasta. Socoteam aşa: se vor 
chema bătrânii din sate şi cineva le va comunica ordinul dela 
centru ; seva alege un nume firesc, isvorât din sufletul popular 
şi din inspiraţia locală ; consiliul comunal apoi va încheia cuve- 
nitul proces-verbal; se vor centraliza apoi rezultatele, care se 
vor supune unei comisiuni alcătuite dintr'un arheolog, un istoric 
şi un geograf, pentru a corecta abaterile dela bunul simţ. şi, ici 
colo, a face noui propuneri; se va trece apoi proiectul prin 
parlament şi, în urmă, cu slujbă dumnezeească în biserici, se 
va boteza creştineşte în fiecare sat pământul pângărit atâtea 
veacuri... 

Nu s’a facut asa, dar nici despre proiect nu.s’a mai auzit 
nimic. 

A venit apoi guvernarea liberală. Problema a fost scoasă 
din nou la lumină si, actualul prefect al județului Constanta, 
punându-mi la dispoziție procesele verbale ale comunelor spre 
consultare, mi-a cerut să studiez chestiunea şi să fac pro- 
puneri. M’am simțit, nu măgulit, ci fericit că mi s'a dat mie 
prilejul a spune un cuvânt acolo unde, prin cercetările mele an- 
terioare, eram în măsură a aduce un serviciu real şi desinteresat. 
Mam achitat de obligația ce mi-am luat-o, iar tablourile cu 
nouile numiri precum gi harta județului le-am înaintat prefecturii 
spre a fi trecute prin consiliul județean. Cu câteva modificări, 
aceste tablouri au fost trimise apoi mai departe, la centru, spre 
a căpăta întărirea prin Parlament. 

De oarece în afară de un nume, schimbat de consiliul ju- 
detean şi de alte câteva, schimbate de d-l I. N. Roman, celelalte 
au fost admise aşa precum au fost propuse pe tablourile pe care 
le-am înaintat prefecturii de Constanta, socot necesar, pentru ci- 
titorii dobrogeni, a face aici o dare de seamă asupra criteriilor 
de care mam călăuzit în alegerea nouilor nume de sate, precum 
şi asupra acestor nume, pentru ca toți oamenii de bun simţ 
să-şi poată da seama de valoarea lucrării şi să-şi poată face o 
convingere faţă de critica ce se va aduce. Ke 

Aşa dar: Ha Tariy 

1. Acolo unde inscripțiile pe monumente şi pe stânci, sau 
mărturiile scriitorilor vechi ne dovedesc că a existat un sat cu 
nume frumos antic,: acest nume a fost reînviat si dat satului 

actual cu nume barbar. Exemple: Caranasuf s'a numit Jsfria, 
după numele cetăţii vecine; Seremet s'a numit Casian, după 
inscripția grecească ce se păstrează şi astăzi pe un perete 
de stâncă intr’o vâlcică din apropierea satului; Pantelimonul de 
sus s'a numit U/metum după numele cetăţii desgropate în apro- 
piere; Adam Clisi — Traian, după cetatea şi Trofeul lui Traian 
de lângă sat; Cara Murat — Clementina, după inscripţia care 
pomeneşte aici un sat antic „Vicus Clementinus“; Cogealia — 
Valea Neagră, după numele Mavro-Vale pomenit aci de scriito- 
tul Procopios ; Cala-chioi — Capidava, după numele cetăţii 
vecine, etc. 

2. Vechile nume româneşti, rămase din vremea Turcului, 
s'au păstrat. Exemple: Oltina, Mârleanu, Satu-Nou, Gârliţa, Pâr- 
joaia, Ostrov, Cochirleni, Seimenii Mari, Ciobanu, Gârliciu, Băl- 
tăgeşti, Peştera, etc. 

3. Sau păstrat, evident, si numirile româneşti mai noui, 
date la înfiinţarea satelor după 1878. Exemple: Viile Noi, I. C. 
Brăteanu, Carmen Sylva, Traian, Stefan cel Mare, Pantelimonul 
de jos, Carol I, Dorobanţul, Mircea Vodă, Satu Nou, etc. 

4. Sau păstrat şi câteva nume turceşti care prezintă va- 
loare documentară istorică precum: Beilicul, Viah-chioi sub 
forma Vlahii, Saraiu, Cerchez-chioi sub forma Cerchezul, Cos- 
dugea (un sat cu numele Coslogeni e pe malul Borcei, în la- 
lomita), Dulgheru, Tortoman, Facria sub forma Făclia, Mamaia, etc. 

5. Numele turceşti, care în traducere ne arată o caracte- 
ristică a locului, au fost traduse întocmai sau apropiat, cu con- 
ditia ca numele românesc cel nou să fie frumos şi firesc. 
Exemple : Horozlar — Cocoşii, Taşaul — Piatra, Agigea — Amara, 
Laz-Mahale — Laza, Tuzla — Sărata, Duingi — Nunta, Inan- 
cişme — /Fântânelele, Tariverde — Dorotea, Ceamurlia — Nä- 
moloasa, Gargalâcul — Corbul, Pazarlia — Târgovişte, Ghelengic 
— Mireasa, Hamamgia — Baia, Casimcea — Sân Dumitru, Sa- 
righiol — Galbena, Acbaşi — Albeşti, Hoşcadân — Cadâna, Baş- 
punar — Sipotul Mare, Cavaclar — Plopeni, Merdevenli punar 
— Scărişoara, Chertic punar — Scripetele, Enişenlia — Mâcieşul, 
Armutlia — Periş, Cartalu — Soimul, Biulbiul — Ciocârlia (mai 
bine decât Privighetoarea, care nu e caracteristică locului), Chio- 
stel — Castel (fiind lângă ruinele a două castele romane), Pa- 
rachioi — Banul, Teche deresi — Valea Țapului, Bugeac — 
Ungheni, Dauluchioi — Darabani etc. etc. 

6. Numirile frumoase cerute de locuitori sau comună, s'au 
păstrat. Exemple: Caciamac — Podgoreni, Sofular — Plopul, 
Docuzol — Cuza Vodă, Agi Cabul — Golea, Murfatlar — Ba- 
sarabi, Alibeiciair — Remus Opreanu, Idriscuius — Valea Vete- 
ranului, Mamut cuius — /svorul mare, Polucci — Valea adâncă, 
Seimenii mici — Domneasca, (şi balta de lângă lac se numeşte 

astfel), Muslubei — Horia, Muslu — Cloşca, Capugiu — Crişan, 
Palazul mic — Adunaţii, Toxof — Călugăreni, Potur — Pandu- 
rul, Casicci — Chiriaceşti, Ascilar — Vanători, Ghiuvenlia — Po- 
rumbele, Carachioi (pl. Mangalia) — Ghioceii, Baeramdede — 
Independenţa, Cealmagea — Veterani, Baccuius — Floriile, Cazil 
Murat — Feteşti, Başpunar — Tătarul, etc. 

„7. Dacă un sat are nume turcesc, însă valea, dealul sau, 
în genere, locul de lângă sat are un nume românesc mai vechiu, 
din vremea Turcului, sau chiar şi mai nou, atunci s'a reînviat 
acest nume. Exemple: Nazarcea — Valea Ciobanului, Geabacu 
— Valea Tibrinului, Seimenii mici — Domneasca, Cadicâşla — Bå- 
lăceanu (după numele văii Bălăceanului), Erchesec a Valea Stu- 
pinei, Hasancea — Valul lui Traian, Mangea Punar — Berindei, 
Chirişlic — Clisura, (cu sensul de defileu), Caugagia — Dealu 
Mare, Ester — Gura Dobrogei, Calfachioi — Valea Vinului, 
etc. etc. 

8. O seamă de sate s'au numit apoi după caracteristica 
geografică a locului, după ocupaţia locuitorilor, după prove- 
nienta coloniştilor, după aspectul vegetal, după nume istorice, 
sau chiar şi după impresie, acolo unde nici unul din criteriile 
mai sus pomenite nu se puteau aplica. Exemple: Velichioi -— 
Porumbacul, Câşla — Luminişul, Agemter — Miorița, Defcea — 
Gherghina, Derinchioi — Vdiuga, Boasgic — Dunărea Mare, 
Chiorcişmea — Tepes Vodă, (şi după cererea comunei), Ivrine- 
zul — S-ta Maria, Azizia — Domnița Ileana, Garagen — Du- 
mineca, Balgiu — Albina, Satişchioi — Crucea, Erchesec — Va- 
lea Stupinei, Topalu — Hdsdnesti, Cicârâcci — Sibioara, Caraco- 
ium — Năvodari, Hasiduluc — Cumpăna, Osmanfacâ — Bără- 
fanul, Mohametcea — Dropia, Abdulah — Potărnichea, Techir- 
a — Tămăduirea, Casapchioi — Bogaţi, Cavargic — Crdi{a, 

ogelac — Domneşti, Sahman — Luminifa, Caraharman — Va- 
dul Sinoei, Caraomer — Găvanele, Caracicula — Limanul (d-1 
LN Roman propune: Oltenii), llanlâc — Vama veche, Hagilari 
— Cheifa, Chiragi — Intorsura, Valala — Vălcele, Docuzaci — 
Măgura, Mamuzlia — Căscioarele, Amzacea — Gemenea, Hai- 
darchioi — Singureni, Alibeichioi — Strachina, Mustafaci -— Co- 


mana, Azaplar — Apa adâncă, Popucci — Călţunul, Cherim 
cuius — Vârtoapele, Demircea — Mirceşti, a doua Demirce — 
Mircea Ciobanul, Caugagia — Umrea, Borungea .— Poenita, 


Becter - Furca, Enigea — Burebista, Asarlac — Pddureni, Se- 
vendic — Bucuria, Hairanchioi — Dumbrăveni, Schender — Fur- 
nica, Caraaci — Ulmul, etc. etc. 

In județul Tulcea încercările de naţionalizare a toponimiei 
sunt de dată mai veche şi întâiele începuturi cad înainte de 
anul 1900. Ele s'au continuat apoi şi după această dată. Astfel 
Sa ajuns ca astăzi să fie încetăţenite, cu întrebuințare zilnică, o 

“sumă de nume topice, in a căror alegere se vede spiritul vremii, 
un spirit dinastic şi de tradiţie istorică. Nu mai putin de 16 sate 
s’au numit precum urmează: Regele Carol, Carmen Sylva, Prin- 
cipele Ferdinand, Domnița Maria, Principele Carol, Principele Ni- 
colaie, Principele Mircea, sate înfiinţate din nou, în afară de Dom- 
nita Maria, care se numia mai înainte Prislav. Apoi Lascar Catargiu 
în fata Ismailului; C. A. Rosetti, fost Satu Nou, in grindul Letea; 
Mihail Cogălnicean, fost Enichioi; Traian, fost Satu Nou, ridicat 
şi acesta pe ruinele vechiului sat românesc Fântâna Nedelii; Va- 
sile Alexandri, fost Testemel; Neatârnarea, fost Caildere ; Mircea 
Vodă, mai înainte Acpunar; Dorobanful, numit mai înainte Aior- 
man şi Romula. 

Tot printre satele nou înfiinţate trebue să cităm; Fântâna 
Dulce, Floriile, llganii de sus, Ilganii de jos, şi mica aşezare pes- 
.cărească fvancea nouă. 

Evident că toate aceste numiri, la o schimbare a toponimiei 
judeţului, trebuesc păstrate. Ele au trecut în graiul zilnic şi şi-au 
câştigat dreptul la viaţă. - 

2. De asemenea se vor păstra numirile româneşti de sate, 
care datează din timpul stăpânirei turceşti, precum: Pisica Jijila, 
Luncavita, Văcăreni, Rachel, M-rea Tichileşti, M-rea Cocoş, Ni- 
culifel, M-rea Saona, Greci, Țiganca, Sarica, Parcheş, Somova, 
Pârlita, Chilia veche, Letea, St. George, Poşta, Frecdfei, Satu- 
Nou, Ostrov, Dăeni, Râmnicul de sus, Râmnicul de jos, Colilia ; 
apoi acele denumiri care ne duc până în vremea invaziilor bar- 
bare, precum Peceneaga ; sau care cuprind in ele forme arhaice 
româneşti, cum e Turcoaia; sau numirile populare mai noui, 
precum: Piatra Rosie, Făgăraşul nou, Topologul; sau cele care 
« cuprind amintiri istorice mai vechi, precum: Măcin, a cărui eti- 
mologie trebueşte cercetată (poporul zice Mecin), Tulcea (poate 
dela vorba tule, cărămizi), Malcoci, Cataloi, Sulina, Babadag (sub 
forma Babadava ?), Isaccea sub forma /sacea (cu un c), ca un fel 
de amintire a voevodului Sacea, pomenit de scriitoarea bizantină 
Ana Comnena aci în Dobrogea şi despre a cărui naţionalitate 
românească s'au pronunțat d-nii N. lorga si I. Bănescu. 


3. Vor trebui reînviate câteva numiri antice, care sună fru- 
mos şi se pot rosti uşor de popor, precum: Dinogefia pentru 
Garvan, Salsovia pentru Bestepe, Grafiana pentru Morughiol, 
Sarmatica pentru Caraorman din deltă, Naracium pentru Uzlina, 
Jbidava pentru Slava Rusă, Salcia pentru Caramanchioi, Eracleea 
pentru Enisala (după numele cetăţii ruinate, care domină satul) 
şi Conopa pentru Litcov, un cătun în deltă, nume pomenit atât 
de scriitorul Plinius cel Bătrân, cât şi de împăratul Constantin 
Porfirogenitul în această parte. Alături de aceste numiri vechi, 
reînviate, s'ar mai putea denumi satul Paşa Câşla — Valentia, în 

cinstea împăratului Valens, care s'a luptat pe aci, iar Sarighiol 
— Domitiana. 

4. Frumoasele numiri româneşti, dispărute după distrugerea 
satelor în zăzboiul dela 1828, de asemenea vor trebui reînviate. 
Aşa, ar fi bine ca satul Cerna să se numească Martina, cu atât 
mai mult, cu cât râul ce trece prin sat se numeşte în pădure 
„izvorul Martina“, Hasanlar — Crucea, Coiumpunar — Straja. De 
„asemenea satul Aigâr Amet s'ar numi mai frumos, după vechiul 
nume al văii în care se află, Valea Roştii, Orumbei — Romanul 
şi Iglita — Cetăţuia. 

5. Unele numiri streine, cu o uşoară modificare, af căpăta 
aspecte simpatice româneşti: Dunavatul de sus. şi de jos ar de- 
veni Dundrita de sus şi de jos, Zebil — Zambila, Nalbant — Nalba, 
Trestenic — Trestiana, Cârjelari — Cârja, Slava Cercheză — Cer- 
cheza. 

~ 6. Şar mai putea păstra unele nume streine prea încetă- 
tenite şi greu de modificat, precum: Jurilofca, M-rea Uspenia, 
o mânăstire de sectari ruşi; Pardina şi Periprava din deltă, deşi 
acest sat ar putea căpăta numele medieval de gura Lupului, Li- 
costomon ; apoi Mahmudia. 

7. Urmează apoi un întreg cortegiu de nume turceşti care, 
prin caracterul etnic al populaţiei din sate, nu mai au nici o în- 
dreptatire a fi menținute. Multe, foarte multe pot da, în tradu- 
cere, frumoase nume româneşti, care au o semnificaţie şi astăzi, . 
întrucât pot fi puse în legătură cu anumite aspecte ale locului. 
Exemple : Beibugeac — Ungheni, Agighiol — Amara, Armutlia —- 
Periş, Başchioi — Sătmar (Satu Mare), Atmagea — Vultureşti, 
Başpunar — Izvorul Mare, Casimcea — Sân-Dumitru, Sarighiol 
— Galbena (Sarighiolul de lângă Beidaud), Ceamurlia — Nd- 
moloasa şi laila — Poiana ; la acestea s'ar putea adăogi şi Sfis- 
tofca — Fluereasca (în deltă), nume propus încă din timpul pre- 
fectului I. Nenitescu, Camena — Piatra, Canlâ-Bugeac — Roşia. 

8. In sfârşit, un ultim şir de sate, care mar suna frumos în . 
traducere, trebuesc denumite după caracteristica geografică a 
locului: Ceatalchioi — Grindul verde, Pătlăgeanca — Furca, Ca- 
rasuhatul de sus — Lebdda, Carasuhatul de jos — Bâtlanul, 
Gorgova — Nufărul, Câşla (de lângă Mare) — Sărăturile, (toate 
acestea în deltă); apoi Caraibil — Câmpeni, Sarinasuf — Sărata, 
Congaz — Valea Mării, Cineli — Consul (după numele piscului. 
care-l domină), Meidanchioi — Valul lui Traian, Dautcea — Cur- 
mătura, Homurlar — Pădureni, Telita — Codreni, Cuciucchioi — 
Valea Morilor, Camber — Valea Neagră, Ceauşchioi — Dumbrava; 
sau după aspectul vegetal ori frecvenţa cutărui animal: Geaferca 
rusă — Albina, Hamgearca — Prisaca, Taita — M-rea Teiului (re- 
giunea fiind vestită în tei, albine, prisăci), Visterna — Nucet, Islam 
Geaferca — Mistreţul, Balabancea — Șoimul, Ciucurova — Căpri- 

oara, Calfa — Sulfina, Hagiomer — Bujorul, Mohametcea — Gree- 
rul, Eschi Baba — Arama (după mina de aramă din apropiere) ; 

sau după populaţie Sabangia — Moldovița, Calica — Basarabeni, 
Sarichioi — Lipovana, Carcaliu — Bältăreții; sau după numirile 
topice din vecinătate: Canat Calfa — Fântâna Lupului, Alifac — 
Nistoresti, Haidar — Țârcă, (după numele cunoscutului Mocan 
Țârcă, care reprezinta pe vremuri guvernul austriac față de Turci 
în chestiunea oieritului Transilvănenilor în Dobrogea), Doeran — 
Siliştea, Caceamac — Roşculeţ; in fine, dupa alte criterii: Bei- 
daud — Davidesfi, Alibeichioi -- Cantemir (însuşi fostul Domn al 
Moldovéi povesteşte despre popasurile lui în acest sat, în dru- 
mul spre Constantinopole, la un turc bogat, prietenul său), Rah- 
man — Rândunica, Curugea — Chitila, Accadân — Domnița ileana, 
Ortachioi — Basaraba, Hagilari — Gherghina şi M-rea Cilicu — 
M-rea S-ta Maria (după hram). 

Transpuneti acum pe o hartă a Dobrogei toate: numirile 
noui înşirate mai sus şi veţi vedea ce simpatic aspect toponimic 
câştigă provincia întreagă! Dacă azi, după topică, te simţi în 
Dobrogea ca în inima Anatoliei, — botezând satele în sensul 
propus de noi, te-ai simţi în cel mai neaoş pământ românesc. 
Şi nu e puţin lucru şi acest sentiment pentru consolidarea Sta- 
tului român,! 

Nu ştiu ce va fi făcut Prefectura de Tulcea cu tablourile 
ce i le-am trimis. Prefectura de Constanta însă le-a raporta. 
Ministerului, îndeplinind formalitatile prescrise de art. 7 din legea 
pentru organizarea comunelor şi administraţia plăşilor. Dacă nu 
mă înşel, calea aceasta e cam lungă şi, pentru aceea, unul dintre 
deputaţii judeţului nostru, d-l C. Alimăneştianu, culegând Semna- 
turile altor 21 deputaţi, a infatisat Parlamentului un proiect de 
lege, în a cărui „expunere de motive“ citim următoarele : 


„Numeroase comune si sate din județul Constanta poartă 
denumiri turceşti, bulgăreşti, sau tataresti, care nu, au nici o le- 
gătură cu pământul Dobrogei româneşti“. 


Cea mai mare parte din înşişi locuitorii lor dorind schim- 
barea numelor acelor comune şi sate, d. prefect al judeţului a şi 
raportat Ministerului şi a îndeplinit formalitatile prescrise de art. 
7 din legea pentru organizarea comunelor şi administraţia plă- 
şilor“. 

„Pentru aceste motive, subsemnații, avem onoare a propune 
următorul proiect de lege: 


Articol unic: Comunele şi satele din județul EH se 
vor numi în viitor după cum urmează“. 

Şi urmează lista numelor pe două coloane ; întruna cele 
turcești, în cealaltă cele româneşti. Notez : în listă figurează numai 
nume turceşti şi româneşti. 

Toate bune până aci. Aş avea însă de observat următoa- 
rele: mai întâi se face o afirmaţie falşe: anume că în judeţul 
Constanţa sunt numeroase sate cu nume şi bulgăreşti! Care sunt 
acelea ? In afară de numirile slave Cernavoda şi Dobromirul, aş 
dori să mi se citeze un singur, dar un singur nume bulgăresc: 
Această afirmaţie greşită şi chiar primejdioasă, ar putea să lip- 
sească, Apoi „Proiectul de lege“ s'a tipărit cu o neglijenţă con- 
damnabilă, pe o simplă fiţuică de hârtie proastă, cu foarte multe 
greşeli de tipar, şi fără motivarea nouilor denumiri. De aceea multe 
sate au ajuns de nerecunoscut. S. ex.: in loc de /mamcişme, 
citim /naneismul ! ; in loc de Cicârâcci, vedem Cierăeci ; în loc 
de Justiniana, lustimana,; in loc de Cucuruzu, Cucuruziu, etc. Şi 
tocmai, fiindcă e vorba de schimbarea unor nume, trebuia să 
se dea o atenţie deosebită transcrierii corecte a lor. Dacă apoi 
s'ar fi spus în proiect, pe scurt, aşa cum era sin tablouri, că 
s. ex. satul Cucuruzu s'a numit astfel după cererea sătenilor, 
colonişti dintr'un sat cu aceeaşi denumire, nimănui nu i s’ar mai 
fi părut curios. Dacă sar fi adăogit la numele Casian că s'a 
ales după inscripția antică din valcica vecină, unde se pome- 
neşte o localitate în această parte, cu acest nume, iarăşi toată 
lumea ar fi rămas mulțumită. Dacă sar fi adăogit că Nunta 
(numire pe care o mai găsim în pământul locuit de Români), 
sau Mireasa şi altele, nu sunt decât traducerile numelor topice 
turceşti, — cui i sar mai fi părut caraghioz şi fără noimă? Şi, 
în definitiv, dece Nunta şi Mireasa ar îi nume mai caraghioase 
decât Flămânzi, Rupti, Tupilați, Vai-de-ei, Şocarici (Doamne, ce 
însemnează pe țigăneşte D etc.? Dacă s'ar fi spus că Clementina 
nu e decât reînvierea numelui antic „vicus Clementinus“, iar nu 
că s’ar fi dat în glumă sau în chip uşuratec după vre-o modernă 
şi mondenă Clementină, iarăşi, cine ar mai fi făcut vre-o obiec- 
tie? Dacă, în fine, s’ar fi citit criteriul după care un sat sa 
numit Strachina, la fel cu omonimul său din Ialomița, dar aci 
cu mai mult temei, satul fiind aşezat pe marginea unei depre- 
siuni fără scurgere, întocmri ca o farfurie sau strachină, cine ar 
mai fi hulit ceva? 

Dar, când se tipăreşte Pocnifa în loc de Poenifa, Soroicu 
în loc de Saraiu, Suiera (?!) în loc de Asdnesti, Justimana in 
loc de Justiniana, Tibrinul in loc de Valea Tibrinului (după nu- 
mele vechiu al văii), Nămăloasa in loc de Nămoloasa, Năvădari 
în loc de Năvodari, Vârtoasele în loc” de Vântoasele etc., şi când 
acelaş sat cum e Taflâgeacul-Mare apare tipărit cu numele de 
Mănăstireni de două ori în tablou, ca şi când ar fi două sate 
diferite (a nu se confunda cu Tatlâgeacul Mic — Schitul) intele- 
gem că s'a lucrat cu nepăsare, fără supraveghere şi fără destul 
suflet Nu înţelegem apoi dece s'a schimbat frumosul nume de 
Ciocârlia în Coțofeni, când ciocârlia e o pasere mult mai sim- 

patică şi, de sigur, mai caracteristică stepelor acoperite de se- 
mănături de cât coțofana. De asemenea, nu înţelegem dece nu 
Sa păstrat pentu cele două Gargalâce denumirile de Corbul de 
sus şi Corbul de jos, când aceleaşi frumoase denumiri le găsim 
şi între Carpaţii dintre Moldova şi Transilvania d Intrucâi Stanca 
e mai frumos? etc. etc. 

Toată recunoştinţa noastră pentru d-l C. Alimăneştianu, 
fiindcă şi-a luat asupra-şi sarcina (plăcută) de a trece prin Par- 
lament acest proiect de lege; însă, aşa cum se prezintă el, nu 
merge. Trebue neapărat revăzut. lată, dacă d-sa e dispus, sunt 
gata a-i oferi munca mea gratuită. 

Si, fiindcă s'au desfigurat prin tipar atâtea nume, înţelegem 
dece s'a ridicat în Parlament d-l lorga împotriva unora dintre 
ele, calificându-le drept „caraghioaze şi fără noimă“, după cum 
relatează ziarele, deşi, o mărturisim sincer, nu înţelegem deci 
şi proiectul întreg a fost calificat drept „bizar“. Bizar? Dece? 
Dacă noi, Dobrogenii, îl voim ? Dacă îl simţim ca necesar ? Dacă 
el a devenit o chestiune de conştiinţă? Am stat de vorbă şi cu 
țărani de prin unele sate şi i-am întrebat ce ar zice de cutare 
nume cu care sar boteza satul lor? Erau încântați! Insuşi nu- 
mele Nunta a plăcut foarte mult. Cât despre tineret, el este dea- 
dreptul insufletit de această premenire a toponimiei (0, tinerimea 
generoasă It alăturându-se sufleteşte acelor intelectuali cari pri~- 
vesc nu cu puţină repulsiune actualul bizar şi caraghioz şi fără 
noimă aspect anatolic al toponimiei dobrogene. 

Parlamentarii noştri au datoria să intervie şi să convingă. 

Ceeace am avut de spus. 

C. Brătescu. 

RECENZII. 


lonescu Dobrogianu: Spicuiri şi tălmăciri din Herodot. 
[In Bulet. Soc. R. R. de geografie Tom. XLII, 1923, pag. 235—241]. 

In acest articol autorul încearcă să reconstruiască, după 
datele lui Herodot, înfăţişarea deltei dunărene şi a țărmului M. 
Negre la S. de deltă în sec. V a. Cr. După d-sa lagunele de 
azi: Razim, Golovita, Smeica şi Sinoe, precum şi grindurile ce 
le despart, ca şi perisipurile dintre lagune şi Mare nu existau 
pe atunci, ci peste tot, până la coasta continentală a Dobrogei, 
era tot o apă: apele M. Negre, din luciul cărora răsăriau trei 
insule: Istria, Bisericuța şi Popina (am adăogi şi Grădiştea); în 
locul lagunelor era un golf; iar ţărmul mării în deltă se afla la 
o linie ce ar uni Grindul Chiliei cu marginea de răsărit a penin- 
sulei Dunavăţului, deci cu mult mai la apus de insulele actuale 
Letea şi Caraorman. 

Géi Pentru evoluţia deltei dunărene şi, în genere, a țărmului 
dobrogean, o descoperire ca aceasta este într'adevăr foarte in- 
teresantă. Ce minunat lucru este să putem şti cum se infatisa 
țărmul nostru românesc cu cinci secole înainte de Cristos!— 

Afirmarea autorului însă trebuie dovedită. — 

1. In locul lagunelor, un golf de Mare. Dovada? Autorul o 
află în următorul pasaj din Herodot IV, 99: „Sciţia începe de unde 
coasta formează un golf; în acea parte de loc se şi varsă Istrul 
cu gura întoarsă spre răsărit“. S'ar putea însă obiecta că acest 
pasaj în traducere corectă nu sună cum îl dă autorul, ci cu totul 
altfel: „Inainte de tara Scythiei se întinde pe lângă Mare Thracia; 
iar după ce această ţară formează un golf, se întinde şi Scythia; 
şi Istros se varsă in ea (in Scythia), îndreptându-şi gura spre 
vântul Eurus“. — . Vezi comentarul la acest pasaj în Analele 
Dobrogei II 3 pag. 381. Autorul nefolosind originalul grec, s'a 
lăsat ademenit de o traducere slabă. Aci noi nu voim să arătăm 
dacă pe vremea lui Herodot era în locul lagunelor un golf sau 
nu, ci numai să menţionăm că, din nefericire, autorui se con- 
trazice dela pagină la pagină. 

Să admitem, prin urmare, că argumentul luat „din Herodot 
e bun; că pe vremea aceea, deci, nu erau nici lagune, nici 
grinduri, nici perisipuri in această parte a ţării, ci tot o apă, 

vorba autorului, adecă un golt deschis spre Mare. Să admitem 
de asemenea, înpreună cu autorul, că d-l Pârvan n’are dreptate 
când afirmă existenţa unei guri meridionale a Halmyrisului 
(1. Razim şi continuarea spre S.), deoarece golful tui Herodot ne 
sileşte la aceasta. Bun. Dar nu înţelegem atunci dece autorul 
nu rămâne consequent cu aceste afirmari; căci mai departe, 
când vorbeşte de gura dunăreană Peuce, iată ce scrie: 

„Geografii vechi nu socotiau gura unui fluviu, care se varsă 
întrun liman, de cât la gura limanului; aşa a fost cu gura lui 
Tiras; şi chiar a Tanaisului era socotită la Bosporul Cimmeric, 
unde M. Azovului (Palus Maeotis) comunică cu M. Neagră. Aşa 
că citatul lui Herodot e foarte la locul lui: Istria la gura Istrului*. 

Apoi! Sus nu se admit lagune si grinduri, iat jos se ad- 
mite o lagună cu gura aproape de Istria, unde deci, după con- 
ceptia “antică, s'ar fi socotit şi gura Istrului? Dar, dacă se 
admite un „liman“, atunci trebuie să se admită şi un grind, ori 
un perisip care să-l despartă de Mare şi atunci limanul rămâne 
destul de bine limitat. In acest caz cum rămâne cu golful lui 
Herodot, susţinut de autor mai sus şi cum rămâne cu încercarea 
de a frânge o suliță in d-l Pârvan? — Prima contrazicere! — 

2. A doua contrazicere: 

Autorul afirmă că într'o lucrare anterioară (care ?) a arătat 
(cu ce dovezi ?) că delta aluvionară a Dunărei nu se întindea 
dincolo de o linie ce ar uni grindul Chiliei cu capătul peninsulei 
Dunavatului. Consecința ar fi că orice grind sau serie de cor- 
doane litorale dela răsărit de această linie nu existau pe vremea 
lui Herodot, ci s'au format mult mai târziu. Prin urmare şi in- 
sulele Letea şi Caraorman, care nu-s decât o serie de cordoane 
litorale alăturate, nici ele nu existau atunci, fiind la răsărit de 
această linie de țărm a autorului. 

Dar iată că, mai departe, autorul, vorbind de „Drumul lui 
Achile“ şi de pădurea „hylaea“, crede că „fără îndoială“ trebuesc 
identificate „cu insula Şerpilor, în dreptul căreia, pe coasta (sic) 
Scitiei, sunt cele două grinduri mari păduroase, acum ca şi atunci : 
Letea şi Caraorman“. (? !) 

Dar, dacă aceste grinduri existau pe vremea lui Herodot, 
cum afirmă autorul, atunci ţărmul Mării cu necesitate trebuie să 
fi fost la răsărit de ele, iar nu unde îl pune d-sa, la apus! 
Dacă Letea şi Caraorman ar îi nişte insule continentale, atunci 
da, am putea admite existenţa lor cu mult înainte de formarea 
deltei; dar aşa, fiind nişte grinduri nisipoase, formate din ală- 
turarea cordoanelor litorale născute din nisipul vărsat de Dunăre 
in Mare şi întins spre S. te curentul litoral, nu se poate admite 
existența lor în momentul când ţărmul era la linia Chilia—Du- 
navăţ. Autorul a rămas strein de convingerea ce ne-o lasă studiul 
cordoanelor litorale din deltă. li recomandăm lectura atentă a 

capitolului privitor la ele din lucrarea noastră „Delta Dunărei“ 
(Bulet. Soc. geogr. XLI), urmărindu-l pe harta alăturată. 

Păcatul, prin urmare, stă în aceea că se afirmă o ideie fără 
a produce dovezi ştiinţifice, iar peste o pagină două se cade 
în contraziceri. 

3. Identificarea Drumului lui Achile cu Insula Şerpilor şi 
a pădurii Hylaea cu pădurea din Letea sau Caraorman e false. 
Drumul lui Achile nu e decât lungul şi îngustul perisip dela apus 
de Perecop, care se termina la capătul de E cu capul Tamyraca, 
iar la cel de W cu Eona, după cum se vede din Periplul lui 
Arrian şi cel Anonim. Acestea-s isvoarele care trebuesc citate, 
iar nu poetul Euripide. Vezi traducerea periplelor şi harta M. 
Negre cu acest drum al lui Achile in Arhiva Dobrogei an II. 
Hylaea, toţi scriitorii vechi, cari vorbesc de ea, o pun în vecină- 
tatea Drumului lui Achile, tot în Ucraina de azi. 

4. Autorul scrie: „se întindeau apele unui golf al Pontului, 
despre care vorbeşte Herodot IV 99 şi pe care geografii poste- 
riori lui îl numesc Halmyris“. — Geografii posteriori nu dau 
numelc de Haimyris unui golf, ci unei lagune izolate de mare, 
căreia îi dau şi dimensiunile. Vezi pentru aceasta textul din 
Plinius | 

5. Autorul vrea cu ori ce pret să sustie că datele lui Herodot 
asupra Dunărei, chiar cele din văzute, sunt precise şi ne pot 
servi la reconstituirea deltei dunărene în vremea aceea. Dar nu 
vrea să folosească afirmarea scriitorului grec că flota greacă a 
mers pe Dunăre, dela ţărmul Mării până la puntea lui Dariu 
(Isaccea), două zile. In două zile de drum cu corabia, pe un 
fluviu, Herodot afirmă că se pot străbate 1080 stadii. Dacă un 
stadiu ar fi de 15750 m (cum spun unii autori; după alţii e 
mai mare: 185 m), — ar urma că dela Mare la Isaccea ar fi 
fost atunci 170 km! Măsuraţi acum pe hartă unde ar cădea 
țărmul lui. Herodot dypă asemenea calcul! Mult mai în Mare 
decât cel actual. Şi totuşi, alt isvor din literatura antică, afară 
de acesta, pentru a preciza întinderea deltei pe vremea lui He- 
rodot nu avem. Se poate pune temei pe asemenea date? Este 
aceasta preciziune ştiinţifică ? Aşa că afirmarea d-lui Pârvan-că 
Herodot vorbeşte cu foarte mare aproximaţie despre gurile Du- 
nărei, o subscriem şi noi, nu numai cu privire la aceste date, 
dar şi la celelalte. 

6. La pag. 238 autorul deschide o paranteză „pentru a de- 
“monstra a nu ştiu câtea oară“, că lacul Babadag este o rămăşiţă 
a unui bra{ de Dunăre, numit de geografii vechi Peuce sau Hieron. 
Oare de unde nevoia de a demonstra pentru a nu ştiu câtea 
oară? Reproşul de neatentie ce ni-l face autorul nu-l merită nici 
un geograf. Complotul tăcerii în jurul unei opere valeroase ni 
se pare o prostie. Dacă într'adevăr s’ar fi demonstrat stiintificeste 

aşa ceva, Stiinta noastră ar fi înregistrat cu mulţumire acest... 
mare adevăr. Dar ce dovadă aduce autorul d Dovada o ia, acum 
întâia oară, din Ptolemaeu ? Intr'adevăr Ptolemaeu pune Pterum 
Promontorium (capul Dolojman de azi) la o longitudine mai 
răsăriteană decât gura Peuce, care deci ar veni la capătul lacului 
Babadag. 

Ca identificare, da, aşa este; şi noi am afirmat-o unde-va 
prin Analele Dobrogei. Dar de aci şi până la a crede într'adevăr 
că lacul Babadag este un rest din braţul dunărean Peuce, mai 
e o distanţă. Ar trebui mai întâi să se facă dovada morfologică 
a existenţei unei albii de Dunăre între Isaccea şi Babadag, ceea 
ce e o împosibilitate, căci ar trebui să urci această albie peste 
cumpăna apelor din nord, peste dealuri ! 

Afară de aceasta, cât temei se poate pune pe Ptolemaeu 
când e vorba de lucrări precise de amănunt, am arâătat-o în de- 
ajuns şi în Bulet. Soc. geogr. XLI şi în Analele Dobrogei IV 4. 
După acest geograf grec [stria şi Tomis, în loc să vie la S. 
de capul Dolojman sunt puse la apus! Cotul Vidinului e pus 
aproape pe acelaş paralel cu Constantinopolea! Nistrul curge 
în lungul unui paralel! lar la gurile Dunărei nici urmă nu găsim 
la Ptolemaeu de laguna Razim, deşi ea exista cu aproape un 
secol mai nainte, căci doar o menţionează şi Plinius, dându-i 
chiar şi dimensiunile ! Ori autorul a reprodus harta lui Ptolemaeu 
(fără lagune) ca să întărească afirmarea golfului lui Herodot? 
Greşala geografilor antici de a desface un braţ de Dunăre dela 
Noviodunum (Isaccea) şi a-l deschide în lac. Babadag îşi are 
pur şi simplu originea in ignOranţa lor asupra topografiei regi- 
unii. Apoi unii au împrumutat greşala dela alţii, vorba croni- 
carului „cesta l-au fătat pre celălalt cu basnele lui“. Ce? Dacă 
s. ex. geograful turc Hagi Calfa, care a umblat sat cu sat prin 
Dobrogea, afirmă că Dunărea se varsă în Mare pe valea Carasu 
şi că Dobrogea de N. rămâne ca o insulă,— înseamnă că trebuie 
să ne lăsăm inbroboditi de minciunile lui Hagi Calfa ? Sau dacă 
un mare geograf modern, călătorind prin Niculiţel, afirmă ca 
acest sat e alcătuit în majoritate din Tigani, înseamnă că a 
spus adevărul ? Amicus Plato, sed magis amica veritas. Dece dar 
afirmarea că „nu putem atribui lui Ptolemaeu o greşală aşa de 
mare ?“. Ba bine că nul Nu este el acela care suprimă laguna 
Halmyris deja existentă înaintea lui ? 

7. Autorul, în fine, înţelege (cel putin pe schiţa deltei, pe 
care o dă) prin insula Peuce, atât delta Dunărei cât şi partea 
peninsulară a Dobrogei dintre Dunăre, Razim, Babadag şi valea 
Teliţei. pe unde d-sa cfede (fără dovadă) că a curs Dunărea. — 
Nu! Peuce e numai partea peninsulară, dacă ţinem seama de 
izvoarele antice care o descriu (s. ex. Apollonius din Rhodos 
şi alţii) ca fiind friunghiulară, muntoasă (mai corect: deluroasă) 

şi mare cât Rhodos. Atâta numai că nu era insulă, ci aproape 
insulă = peninsulă. — ` 

In scurt, „Spicuiri şi tălmăciri din Herodot“ — un articot 
mai mult literar decât ştiinţific — dă dovada că autorul încă 
n'a ajuns la convingeri clare şi puse în concordanţă unele cu 
altele. Pentru studii ca cel recenzat se cere: 1. cunoaşterea 
temeinică a literaturii geografice antice, folosită ‘in original; 
2. folosirea rezultatelor arheologice; 3. studii de morfologie pe 
teren. Dupăce se adună tot materialul, vine apoi elaborarea şi 
argumentarea logică, care să producă certitudinea. Nădăjduim 
însă că autorul, care este un îndrăgit de chestiunile geografice 
dobrogene, va relua pentru încă o ultimă oară acest subiect şi-l 
va trata întradevăr după toate cerinţele ştiinţei şi ale spiritului 
critic. — Sals 

lon Neicu: O infiltrare românească in Dobrogea-Veche. 
Colonizarea Dobrogei-Noi cu Macedo-Români. (Bulet. Soc. R. R. 
Geogr. XLII. 1923). 

Autorul e student, iar lucrarea este o conferinţă ţinută in 
seminarul de geografie şi antropogeografie al D-lui Mehedinţi, 
în anul 1923. Articolul e însoţit de o hartă care dă „Răspân- 
direa elementului românesc băltăreţ în sud-vestul Dobrogei“. Se 
citează un număr de sate de pe malul Dunărei şi Borcei, care 
au denumiri identice sau asemănătoare: Coslogea, Oltina, Satu- 
Nou, Beilic, Mărleanu, Cocargea, Vaidomir, în Dobrogea, iar 
altele: Coslogeni, Sat-Noeni, Oitina, Beilic, Marleanu, Vaidomir 
dincolo, in Muntenia, aproape toate pe Borcea. Era bine daca 
s'ar fi pus şi acestea pe hartă, unindu-se numele asemănătoare 
cu drumul dintre ele prin baltă. Despre ele am vorbit şi noi în 
Neamul Românesc şi în publicaţia „La Dobrogea roumaine“, 
apărută imediat după războiu. Probabil că autorul n'a cunoscut 
această publicaţie, căci lipseşte la bibliografie. In acel studiu 
noi trăgeam concluzia că o parte din elementul românesc al 
Dobrogei s'a revărsat în trecut, din pricina evenimentelor, în 
Muntenia, pe malul Borcei, unde a fundat un număr de sate; 
şi întemeiam această afirmare pe faptul că formele primitive ale 
numelor topice sunt în Dobrogea, iar cele derivate la Borcea. 
Aşa: Satu Nou în Dobrogea, Sat-Noeni pe Borcea; Coslogea 
în Dobrogea, Coslogeni pe Borcea. La aceeaşi concluzie ne duc 
şi numele turceşti ori slave: Vaidomir (sau Vaidemir), Beilic şi 
Cocargea. La aceeaşi concluzie ne duce şi Oltina, care în Do- 
brogea continuă pe vechiul Altinum, sau Altena. Migrarea sa: 
petrecut la o dată anumită, nu tocmai îndepărtată (poate sfar- 
şitul sec. XVIII sau începutul sec. XIX), de sigur în legătură cu 
un războiu ruso-turc. Înainte de această dată şi după această 
dată curentul de migrare a fost mai puternic din spre Muntenia 
spre Dobrogea. 

Autorul însă se opreşte la altă concluzie, destul de nefi- 
rească ` ,avem" deoparte şi alta (a Bălții Ialomiței) numai colonii 
ale unor metropole, care nu mai există. Aceasta pentru că toate 
aceste sate au fost aşezate în cuprinzătoarea baltă a Dunărei, 
unde se mai pot constata urmele lor în parte“. Şi mai departe: 
„putem afirma că balta Dunărei, cel puţin dela Silistra până la 
Cernavodă, a fost un radiator de populație românească pentru 
Dobrogea“ (pag. 93), 

, Nue bine în ştiinţă să se sacrifice adevărul pentru frumu- 
setea imaginei ori expresiei sau de dragul originalității. Con- 
cluzia, aşa cum e formulată, e forţată şi nefirească. Rolul an- 
tropogeografic al Bălții a fost altul de cât cel ce i se atribuie. 
Aşezările omeneşti fug de obiceiu de şesurile aluvionare inun- 
dabile şi se retrag pe margine, pe terase ori pe coaste. Balta 
a fost în toate timpurile un loc de păşunat pentru turmele păs- 
torilor şi un loc, de pescuit pentru locuitorii de lângă ea; în 
toate timpurile a fost şi un loc de trecere al turmelor din Car- 
pati spre Dobrogea şi Bulgaria; temporar numai, a fost un loc 
de refugiu al satelor de pe margini pe grindurile mai înalte ale 
ei, unde, până la trecerea primejdiei, oamenii îşi puteau asigura 
viaţa cu turmele şi vitele, folosindu-se de peştele, stuful salcia 
şi iarba din baltă. Dar finut cu metropole, din care să radieze 
„colonii în Muntenia şi Dobrogea, wa fost nici odată. Abia în 
timpul din urmă s'au înfiinţat câte-va cătune prin balta Brăilei; 
mai multe şi mai vechi în Delta Dunărei. In trecut, când oamenii 
erau refugiaţi pe grinduri (câţi erau!) plugăria o făceau tot din- 
colo de baltă. Secerau acolo şi se retrăgeau în baltă. Dar traiul 
acesta a fost vremelnic şi destul de greu. Trai de silnicie. Mai 
veneau inundaţiile! De aceea, de'ndată ce se liniştea lumea de 
războiu, balta rămânea din nou fara de bordeie. De ce nu se 
trage folos din cercetarea celor întâmplate în actualul războiu? 

Ideea antropogeografica justă, neforțată, este că balta a în- 
desnit foarte mult şi în toate vremurile viața satelor de pe mar- 
ginea ei: în timp de pace ea a hrănit lumea şi i-a dat tot felul 
de material util; în timp de primejdie a servit drept adăpost 
vremelnic. 

Partea a doua a studiului are vederi foarte juste. Intr'ade- 
văr nu e loc în Dobrogea-Nouă pentru o colonizare cu păstori 
Macedoneni. Negustori, meseriaşi, intelectuali, da! Am spus-o 
- şi noi în altă parte şi am cerut pentru această regiune coloni- 
zarea cu români plugari din färile vecine, unde sunt primejduiți 
cu desnafionalizarea. Spuneam că din vechiul Regat e mai greu 
a-i aduce, deşi e mai avantajos, de oarece războiul a făcut multe 
goluri, iar împărţirea moşiilor fixează pe cei fără ogoare pe 
acele moşii. Plugarul se desparte cu greu de locurile copilăriei 
sale, de mormintele străbunilor, de rude, când nu e silit de 

lipsă etc. Totuşi, unii se despart. In timpul din urmă s'a emis 
şi prin presă o ideie fericită: să se colonizeze hotarele cu gră- 
niceri liberaţi din armată, (cari vor D, deci cu elemente tinere, 
viguroase, cu educaţie românească. Experienţa cu veteranii a 
fost destul de nenorocită. 

Folosind o bogăţie şi mai mare de material, autorul ar 
ajunge Ja rezultate şi mai fericite, căci precât se vede, calcă 
bine şi are şcoală bună. Incepătorii însă trebuie să-şi satureze 
mai întâi spiritul cu fapte, cu cât mai multe fapte bine stabilite, 
care ele impun concluziile fireşti. Altcum acestea răsar anemice 
şi silite. — Urăm tânărului geograf izbândă în activitatea pe 
care o inaugurează destul de frumos. Sals. 

Abbé Th. Moreux, La science mysterieuse des Pharaons. 

Părerea generală este că toate piramidele erau morminte 
ale regilor Faraoni, ceea ce este şi fapt la toate piramidele, cu 
excepţie una, cea mai veche, cea mai mare şi cea mai perfectă 
dintre toate, piramida lui Cheops sau Chefren. Această piramidă 
nu se pare a fi fost un mormânt sau mausoleu pentru un rege, 
aşa cel puţin pretinde Piazzi Smith, care deja pe la mijlocul 
secolului al 19-lea a formulat o teorie a piramidei, mai bine zis 
a construit din dimensiunile piramidei o idee, după care pira- 
mida lui Chefren ar fi o monumentalizare a întfegei stiinti 
exacte, de care dispuneau preoții egipteni de pe timpul Farao- 
nilor. Şi ne pune în mirare cât de exactă a fost această ştiinţă 
şi cu nedumerire ne întrebăm ce fel de mijloace le-au stat in- 
ginerilor egipteni la dispoziție pentru a construi un astfel de 
monument cu atâta exactitate, încât mii de ani mai târziu nu se 
putea face un lucru asemenea de exact. D-l Moreux ne dă în 
cartea sa un rezumat foarte detailat despre combinatiunile lui 
Piazzi Smith, după care piramida lui Cheops este , monumenta- 
lizarea ştiinţei astronomice, fizice, geografice şi matematice, pre- 
cum şi a măsurilor şi greutăților de pe timpul Faraonilor, adecă 
4000 de ani înainte de timpul nostru. N 

Fapt este că în piramida numită, care s'a deschis cu forța 
pe timpul domniei Arabilor, s'a aflat mai târziu întrarea adevă- 
rată, care este un canal«oblic, foarte bine lucrat, ce duce în 
interior, se bifurcă apoi şi duce, iarăşi oblic, în sus, în două 
camere, una mai mică, aşa numita camera reginei şi una, cea 
mai de sus, mai mare, numită camera regelui. In nici una din 
aceste două camere nu s'a aflat o mumie, nu s'a aflat un sicriu 
sau alte obiecte, care se află de regulă în mormintele egiptene. 
Numai în camera regelui se uflă o ladă de granit adâncă. 

Că piramida este situată pe meridianul care parcurge cel 
mai mult uscat dintre toate meridianele (după părerea D-lui 
Moreux meridianul zero ideal), precum şi paralela care trece prin 
piramidă este aceea care parcurge cel mai mult uscat; că un- 

ghiul diagonalelor bazei (baza piramidei este un patrat cu la- 
turea de 232,8 m) este exact unghiul pe care-l formează delta Ni- 
lului, ar fi unele din relaţiile geografice, pe care le aflăm la pira- 
midă. lar că canalul de intrare are direcţia exactă spre polul 
ceresc, şi anume acolo unde se afla el înainte de 4000 de ani, 
este o relaţie astronomică de mare însemnătate, rămânând pen- 
tru vecie fixată această direcţie, de altcum variabilă. Tot aşa 
aflăm în dimensiunile piramidei, eternizate, mărimea razei pămân- 
tului, paralaxa pământului şi altele. Dacă impartim perimetrul 
bazei la de două ori înălţimea piramidei, aflăm un cât de 
3,14159, vrea să zică până la 5 zecimale exact numărul x. Si aşa 
mai departe, ne conduce teoria lui Piazzi Smith prin toate stiin- 
tele şi vrea să ne convingă că într'adevăr piramida nu este alta 
nimic, decât monumentalizarea uriaşă a ştiinţei Faraonilor şi, deşi 
stăm la îndoială ori de este posibil aşa ceva, mai cu seamă că 
rezultatele acestei ştiinţe sunt atât de înaintate, încât întrec te- 
zaurul de ştiinţă al Grecilor şi cel al popoarelor din evul mediu, 
totuşi citim cu plăcere cartea lui Moreux, admirând totodată fan- 
taziile lui Piazzi Smith, precum şi posibilitatea că omenirea 
să îi posedat deja pe timpul Faraonilor un stoc atât de mare 
de ştiinţă. 
Prof. Alaci 

Tabla materiilor pe anii I—iIV (1920—23)1. 


AL. P. Arbore: Cotul Bugeacului: o încercare de reconstruire istorică a unui 
ţihut de hotar dobrogean. II, 3, p. 332. — Coloniile germane din Ba- 
sarabia şi din Dobrogea. Il, 4, p. 471. — Câte-va însemnări etno- 
istorice asupra Dobrogei în veacul de mijloc: Raguzanii: Ml, 1, p. 36.— 
O încercare de reconstruire a trecutului Românilor din Dobregea. IH, 
2, p. 237. — Câteva însemnări asupra Cerchezilor, Grecilor si Arabilor 
din Dobrogea IL 4. p. 504 — De vorbă cu ţăranii dobrogeni. IV, 3, 
p. 321. — Din etnografia Dobrogei. IV, 3, p. 329. 

C. Brătescu: Dobrogea în sec. XII. Bergean, Paristrion. 1, 1, p. 3. — Folkior 
dobrogean (cules de diverşi, publicat de C. B.) I, 1, p. 141. — Folklor 
bulgăresc din Caranasuf (cules de L. Dumitrescu), I, 1, p. 149. — 
Extrase din Dimitrie Cantemir. |, 1, p. 178. — Folklor dobrogean (cules 
de diverşi). 1, 2, p. 264. — Folklor bulgăresc din Dobrogea. |, 2, p. 276. 
(cules de N. Crivelescu). — Războiul bizantino-rus între lon Tzimisces 
şi Swiatoslaw la Silistra (trad. din Leon Diaconul). L 2, p. 282. — 
Acte din timpul ocupaţiei germane în Dobrogea. 1,2, p. 314.— C. Lit- 
zica: Castele romano-bizantine în Dobrogea. I, 2, p. 331 (recenzie).— 
Dr. I. Gherghel: Câteva contributiuni la cuprinsul noțiunii de Vlach 
(recenzie). l, 2, p. 334. — Un tablou istoric bulgăresc. I, 2, p. 341. — 
S. Mehedinţi: Caracterizarea etnografică a unui popor prin munca şi 
uneltele sale (recenzie). 1, 3, p. 495.— Mişcări epirogenetice şi carac- 
tere morfologice in basinul Dunărei de Jos. I, 4, p. 569. — Sext. Puş- 
căriu: Locul limbii române între limbile romanice (recenzie) |, 4, 
p. 652. — C. Flammarion: La mort et son mystère (recenzie). i, 4, p. 661.— 
Două probleme dobrogene: colonizare, toponimie. ll, 1, p. 129. — 
E. Belot: Originea lumilor şi structura universului nostru 1l, 1, p. 145.— 
Note asupra Dobrogei (geogr. lui Baudrand). ll, 1, p. 159. — Contri- 
butiuni la studiul deltei Dunărene. Îl, 2, p. 227. — Apel către preoții 
şi învățătorii dela sate. ll, 2, p. 310. — Contributiuni la studiul deltei 
Dunărene. 11, 3, p. 379. — Excursia d-lui Em. de Martonne în Dobrogea, 
ll, 3, p. 455. — O faptă culturală neobişnuită. Il, 3, p. 456. — Itine- 
rariu! fratelui W. de Rubruquis. 1l, 4, p. 507. — G. Miletici: Vechimea 
elementului bulgăresc în N-E Bulgariei şi în Dobrogea (trad.). III, 2, 
p. 189. — Valea Cara-Su (v. Vincke). ill, 2, p. 303. — Concurs. Ill, 3, 
p. 443. — Lacul Taşaul, Ill, 4, p. 522. — Cele mai vechi ştiri despre 
Români în Dobrogea (recenzii: N. lorga şi N. Bănescut). III, 4, p. 567. — 

Zi Batutah, un călător arab prin Dobrogea iu sec. XIV IV, 2, p. 138. — 

V. Parvan? Consideraţii asupra unor nume de râuri dacoscitice (recens.). 
IV, 2, p. 249. — Dunărea (recens.).1V, 2, p. 264. — Către cititori. 1V, 4, 
p. 1. — Dacia şi Moesia după Ptolemaeus. IV, 4, p. 49. 

Bratescu-Salsovia: Reverie antică. l, 1, p. 114. — Sonet. I, 2, p. 224. — 
Irina. |, 4, p. 543. — Pădurea de mărgean (Heredia). I, 4, p. 566. — 
Conquistadores (Heredia). 1, 4, p. 620. — Scoica (Heredia). I, 4, p. 621.— 
Fuga centaurilor (Heredia). ll, 1, p. 52. — Copistul. Il, 2, p. 205. — 


1)-Cifrele romane arată anii revistei; cifrele arabe arată volumul, iar 
p. pagina. 

Cântece de ajun. il, 4, p. 572. — Noapte de Septembre. ill, 1, p. 34.— 
Baia Nimfelor (Heredia). M, 4, p. 539.s— Nelinişte. Ill, 4, p. 545, — 
Moartea vulturului (Heredia). IV, 1, p. 49. — In cumpănă (S. Prud- 
homme) IV, 1, p. 80. 

Jon Bentoiu: Nu mai plânge. I, 1, p. 102. — Idilă din munţi (H. Heine) [, 1, 
p. 103. — Cântece (H. Heine) J, 2, p. 212. — Soveja: Oameni dela 
munte (recenzie) I, 2, p. 345. — Cântecele creatiunii (H. Heine) I, 3, 
p. 400. — Poezii (H. Heine). I, 4, p.529. — Ovid Densuşianu: Literatura 
română modernă (recenzie) |, 4, p. 649. — Din călătoria in munţii Harz. 
Prolog. Pe Hardenberg. lise, 1, 1, p. 30. — Cântece (H. Heine). ii, 2, 
p. 171. — Sfinxul (H. Heine). H, 3, p. 318. — Cărţii mele (H. Heine). 
ll, 4, p. 470. — Romante (H. Heine). lll, 3, p. 349. 


Aurel Bentoiu: Dedicatie; Romanţă; Cântec (Chamisso); O zi s'a dus (Long- 
fellow). ll, 2, p. 186—191. 

Brutus Cotovu: Cerchezii, un neam dispărut din Dobrogea. ll, 3, p. 394. 

V. B. Cotov: Vederi asupra portului Constanta. 1V, 1, p. 50. — Un proect 
unguresc pentru canalul Cernavoda-Constanfa. IV, 3, p. 312. 

V. Bogrea: Note de toponimie dobrogeană. li, 1. p. 33. — Note de proso- 
pografie dobrogeană. 1l, 1, p. 41. — O scrisoare. li, 2, p. 307, — In 
jurul Alexandriei. UL, 2, p. 325. 

N. Bănescu: Paristrion, un ducat de graniţă bizantin în Dobrogea. li, 3, p. 313. 

Al. Bilciurescu: Fii feritirea mea. li, 4, p. 493. — Ultima petală. Il, 4, p. 494. 

1. Berbier: Ch. Robert: Notă asupra unor antichităţi culese în 1855 la 
Kustendge (Dobrogea). Ii, 2, p. 219. 

M. Coatu: Maelstrom (Ed. Poé). 1, 3, p. 423. 

G. Coatu: Valea Cernei. ll, 4, p. 562. 

G. Coriolan: Gerusia din Callatis de V. Parvan (recenzie). 1, 2, p. 329. — 
V. Pârvan: Zidul cetății Tomi (recenzie). 1, 3, p. 500. — Jean Bart: 
Cum se desleagă chestia Dunărei (recenzie). 1, 3, p. 503. — Educatorii 
față de înrâuririle mediului social. I, 4, p. 603, Legătura lui Mihai Vi- 
teazul. il, 1, p. 46.— Din trecutul liceului Mircea cel Bătrân. ill, 1. p. 69. 

G. Carp: Valoarea educativă a desemnului ca obiect de Studiu. 1, 3, p. 404. 

Lucian Costin: Visuri de fată I, 3, p. 403. — Cântec Il, 1, p, 94. — Poetul 
II, 1, p. 95. — Seară de primăvară (Hans Bethge), Noapte (K. Busse) 

. Il, 1, p. 96 — Lui Eminescu; Nucul; April. II, 3, p.436—438. — Cân- 
tecul timpului II, 4, p. 584. — Ispita Il, 4, p. 590. 

V. Cottan: Mă cred o stâncă; Acorduri. îl, 4, p. 545 — 546. 

Cuzmici Tr.: Folklor lipovenese din Caracoium. Il, 2, p. 273 — 275. 

Eug. Ciuchi: Cântecul nostru JL 4, p. 468. — Adriea, Adriea! ll 3, p. 386. — 
Cântec; Amurg. IV, 4, p. 4. 

1. Conea: Boucher de Perthes: Voyage a Constantinople etc. 1V, 2, p. 179. 

1. Catzingri: Din trecutul satului Muratan lil, 3, p. 435. 

1. Dumitrescu: -nsemnări despre 'Tătarii din Pervelia. I, 1. p. 154. — Fe- 
meile (poveste tătărească) I, 2 p. 280. — Note asupra Tătarilor din 
Pervelia. 1, 3. p, 491. — Cântec de iaz (Lenau) I, 4, p. 598. — Folkio- 
tătăresc din Pervelia, I, 4. p 633. — Imi spune Il, 1. p, 100. — Cin. 
cinat. 11, 1, p. 101. — Pastel ll, 1.p. 102. — Insemnări despre Tatarii 
din Pervelia fl, 1, p. 115. — Valmy; Si prin somn; Dorul. II, 2, p. 
246— 247. — Folklor din Pervelia. II, 2, p. 261. — Sărbătorile la Tătarii 
ll, 3. p. 372. — La malul mării; Vestejiră trandafirii II, 4, p. 560—561. 
— Folklor tătăresc din Pervelia. III, 2, p. 309. — Folklor tătăresc din 
Pervelia 11l, 3, p. 370. 

B. Delamare: Bosporul, Dardanelele şi tara noastră. Ill, 3, p. 423. 

Duma George: Vorbeste Tomis. 1, 1, p. 112. 

D. Frangopol: Particularitatea nămolului unor lacuri sărate de pe litoralul 
M. Negre. M. Neagră e o mare de hidrogen sulfurat. IV, 1, p. 95. — 
Ce mănâncă şi beau Dobrogenii. IV, 4, p. 122. . 

I. Georgescu: Legenda Mârleanului. IV, 4, p. 143. — Urătură Dobrogeană. 
IV, 4, p. 145. 

G. Georgescu-Theologu: Si noi cu vremea. Il, 2, p. 279. — Pe apele visărei. 
III, 4, p. 544. 

G. Georgescu-Munteanul: De soarta zilelor ce trec. Il, 4, p. 558. 

St. Hepites: Clima țărmului românesc al M. Negre. 1, 4, p. 509. — Numirile 
geografice cum trebuesc scrise. II, 4, p. 457. — Cea mai mare canti- 
tate de ploaie intr’o zi. III, 2, p. 316. 3 

V. Helgiu: Scoala primară în Dobrogea in curs de 40 ani (1879—1919) 
I, 2, p. 231. — O şcoală in aier liber sila soare pe vremea războiului 
(trad.) Il, 2, 280. o 

N. lorga: Ce trebuie să fie Dobrogea după războiu. II, 4, p. 594. — Cele 
trei Dobrogi pe care le-am găsit. IN, 1, p. 25. — Drepturi nationale şi 
politice ale românilor în Dobrogea. IV, 1, p. 1. 

BI. Ionescu Dobrogeanu: Reminisgente. II, 1, p. 53. 

C. I. Karadja: Scrisorile lui Kelemen Mikes. IV, 4, p. 106. — Pe Dunăre 
şi prin Dobrogea. IV, 4, p. 118. 

ing. E. B. Lazarovici: Construcţia şi exploatarea portului Constanţa. 1, 1, p. 39. 

V. Lăiniceanu: Sonet; ¿Celei plecate. 11, 4, p. 591—592. — Vraje; Privind 
din prag. Ill, 1, p. 86—87. — larnă Ill, 3, p. 359. — Farul ill, 4, p. 
502. Atunci; Cântec de toamnă. IV, 4, p. 35—36. Vlăstari de trandafiri, 
IV, 4, p. 69. — Pe acelaş drum IV, 4, p. 70. 

S. Mehedinţi: Observări antropogeografice asupra Dobrogei. |, 2, p. 193. 

V. Mihăilescu : Silistra. Il, 3, p. 419. — Lămuriri privitoare la hartă. III, 1, p. 185. 

Florica Mihăilescu: lon Ionescu dela Brad: Excursiune agricolă în Dobrogea 
în anul 1850 (trad.) 11, 1, p. 97. 

A. Mândru: Insula; In fafa mării. 1l, 2, p.276—277. — Dulea. 1l, 3, p.320. — 
Muncitorii; Noapte Il, 3, p. 330 - 331. — Cei dintăi fulgi. ll, 4, p. 487. — 
Lanurile Il, 4, p. 505. — Munţii ll, 4, p. 536. — Scrisoare Il, 4, p. 575. 
In amurg. III, 3, p. 360. Lacrima III, 4, p. 503. — Pe culmi. IV, 1, p. 
75. — Moartea păcii IV, 2, p. 177. — Răbdare. IV, 2, p. 204. — Unui 
vizionar IV, 2, p. 206 

0. Mironescu: Sonicitatea 1, 3, p. 470. — Lumina vie si iluminatul în viitor 
wll, 1, p. 77. — O poveste de demult... un adevăr astăzi. Il, 4, p. 547. — 
ae poate face din lapte? ll, 4, p. 585. — Povestea unei grădini. lll, 4, 
p. 546. i 

Al. Marcu: Un alt abate italian la noi în țară. 1V, 2, p. 157. 

V. Morfei: Relațiile satului Topalu cu ostroavele din fața sa. 1V, 1, p. 113. — 
Monografia comunei Topalu 1V, 4, p. 86. — Din graiul Dobrogean. 
IV, 4. p. 100. 

N. Macedonski: Noaptea poeziei. Il. 4, p. 577. 

T. r cui de abcedar pentru scoala românească din quadrilater. 

1 4, Pe . 

Fania Niculescu: Muhammad-din (R. Kippling) 1, 4, p. 599. 

P. Nicorescu: O aşezare antică ia Cicârâcci. Ill, 4, p. 559. 

C. S. Nicolăescu Plopşor: Scrisoare. ll, 2, p. 308. 

Mihnea Olmazu: Răsplata Regelui. il, 3, p. 417. — Scrisoare Mariei. ll, 4, 
p. 484. — Cântec resemnat. ll, 4, p. 492. 

Per. Papahagi: Cneazul Stefan Vogoride. I, 4, p. 613. — Scoala bulgară 
din Silistra. 1l, 1, p. 110. — Sulumbria. I, 2, p. 213. — Dunărea. Ill, 2, 
p 229. — Urme româneşti în toponimia pen. Balcanice. Ill, 3, p. 351. 
Din toponimia Bulgariei. Ill, 3, p. 363. — A-şi face mendrele. lll, 4, 
p. 540. — Căpsala, Arsa, Părleandza, Afumata şi Aruncu. IV, 1, p.68.— 
Notiţe etimologice. 1V, 1, p. 89. — Durostorum. IV, 2, p. 262. — Buzău. 
IV, 3, p. 331. — Etimologii. 1V, 3, p. 371. — Vlăhut. IV, 4, p. 65. 

Păncescu: Epigramă. II, 1, p. 82. s 


juliu Prodan: Flora critică a Dobrogei. 1V, 2, p. 217. — Idem. IV, 3, p. 345. 

G. Popa Lisseanu: Insula Serpilor. IV, 3, p. 270. : 

M, Pricopie: Intoarcerea. |, 2, p. 225. — Intoarcerea. I, 3, p. 442. — Luna 
(Ed. Haraucourt) |, 4, p. 541. — Cântecul întoarcerii (Ed. Haraucourt} 
1, 4, p. 542. — Salonul. Il, 1, p. 69 — In inima codrului. Il, 1, p. 73. — 
Agonia soarelui (Ed. Haraucourt) Il, !, p. 76. — Scutitul. I, 2, p. 173. -- 
Insulta; Cane rătăcitor (Ed. Haraucourt). Il, 2, p. 177. — Reflux (Ed. 
Haraucourt). 1], 2, p. 178. — Bătrânul; La fereastră; S’astern pe inimi. 
il, 2, p. 225—226. — Atomii (Ed. Haraucourt). i, 3, p. 360. — Prin cinste. 
l, 3, p. 362. — interior, Cinci cruci. Il, 3, p. 370—371. — Flori de 
toamnă; In linişte (Eichendorff). îl, 3, p. 392—393..— Schilozii ll, 4, 
p. 538. — Avocații. Ill, 1, p. 92. — Orașul Natal (Th. Storm). Hl, 2, 
p. 302. — Cântecul clopotului (Fr. Schiller). Ut, 3, p. 339. — Despărțire ` 
De pe front. IL 3, p. 440. —- Pegasus înhămat (Fr. Schiner). Ill, 4. 
p. 508. — Castelul. IV, 1, p. 87. Intoarcerea (W. Müllet); Nava (Ed. 
Haraucourt). 4, 1, p. 100. — Intoarcerea (N. Lenau), Intoarcerea (H. 
Lingg), Bolnavul în grădină (N. Lenau). 1V, 2, p. 135—137. — Inserare 
(Eichendorff). 1V, 2, p. 205. — Verde e speranța (Kielland). 1V, 2, 
p. 207. —. Vorbeşte tu (K. F. Mayer) IV, 2, p. 216. — La ferăstrae 
(Kerner). 1V, 3, p: 269. — Sihastrul (Eichendorff). 1V, 3, p. 301. — Cucul 
(Gellert); Sgârcitul (Gotthelf); In agonie (Chamisso). |V, 3, p. 305—308.— 
Pe țărm (Goethe). IV, 3, p. 314. — Odihna morţilor (Chamisso). IV, 3, 
p. 336. — Petitorii (Eichendorff). IV, 4, & 37. — Asra (Heine). IV, 4, 
p. 64. — Rămâi (Eichendorff), Speranţa (Geibel). 1V, 4, p. 103—104. 

C. D. Pariano: Scrisori. l, 2, p. 216. — Scrisori. I, 3, p. 443. — Scrisori. l, 
4, p. 616. — Veste bună: Românii emigrează in America. DI. p. 97. 

V. Pârvan: In chestiunea etimologiei Dunărei. Ili, 2, p. 316. — Pentru Callatis. 
ll, 3, p. 317. — Dacia scythicd. 1V, 2, p. 129. — Buzăul. iV. 4, p. 46. 

Protopopescu Dragoş: Băjenarii. I, 1, p. 110." 

St. Popescu (comandor): Din graiul marinarilor, IV, 1, p. 121. 

G. D. Petrescu: D. Onciul; Fazele desvoltării istorice a poporului şi statului 


român (recenzie). I, 2, p. 337. — V. Pârvan: Descoperiri nouă în 
vilă GE) (recenzie). l, 4, p. 658. — Tudor Vladimirescu. Conferinţă. 
1 én P. d 


Maria G. Petrescu: V. Pârvan: Gânduri despre lume si viaţă la Greco- 
Romanii din Pontul stang. (recenzie). I, 3, p. 506. 

L N. Roman: Către cititori 1, 1, p. 1.— Proiecte, cuvinte şi'gesturi bulsăreşti. 
J, 1, p. 117. — Notă. J, 2, p. 348. — Pagini din istoria culturii romăneşti 
în Dobrogea înainte de 1877, I, 3, p. 355. — Colonel lonescu M. Dob- 
rogeanu: Năvălirea bulgarilor din 1916—18 în jud. Tulcea. (recenzie). 
I, 4, p. 650. — S. Mehedinţi: Politica de vorbe şi omul politic. (recenzie). Il, 
1, p. 151. — Drepturi ce trebuesc valorate. Il, 2, p. 161.—O eroare ce 
nu pare a fi eroare. ll, 2, p. 297. — Amintiri şi documente privitoare 
la Dobrogea, din anul frământărilor sufleteşti 1918. lll, 1, p. 1. — Drep- 
turile, sacrificiile şi munca noastră în Dobrogea faţă de pretenţiile 

: Bulgarilor asupra ei. Ill, 4, p. 443. 

Rozmarin (I. N. Roman): Rugăciune. J, 1, p. 101. — Un glas iubit. I, 1, 
p. 116. — Reverie. l, 2, p. 210. — Ochii (S. Prudhomme). 1, 3, p. 354.— 
Inimă de mamă (J. Richepin). I, 3, p. 399. — Poezii. I, 3, p. 421. — 
Poezii. — l, 4, p. 567. — Bufnitele (Ch. Baudelaire). ll, 1, p. 39. — Pipa 
(Ch. Baudelaire). Il, 1, p. 40. — Binecuvântarea căsătoriei persane 
(H. Cazalis). Îl, 1, p. 44. — Brahm (H. Cazalis). ll, 1, p. 45. — La Ter- 
vueren. Ill, 1, p. 22. — Roua (S. Prudhomme), Trei paseri (Fr. Coppée), 
Infinitul (Ed. Grenier). Ill, 1, p. 48—50. — Lasă lumea; In durere; Pe 
eindar Prietenoase rândunele. Ill, 4, p. 516—521. — Gândacul. IV, 
I, p. 63. 


N. Răiculeanu: Industria italiană în momentul actual şi perspectivele ei 
(trad.) I, 3, p. 458. i 

D. Stoicescu: Cuatrene de Omar Kaiam. III, 1, p. 51. — Omar Kaiam. Hl, 
1, p. 54. — Cuza Vodă şi călugării III, 1, p. 65. — Negustorul de femei 
(Herondas). UL 2, p. 206. — Cuatrene de Omar Kaiam. III, 2, p. 211. — 
Insemnări Ill, 2, p. 222. — Azima III, 2, p. 292. —- Serenada; Pe Gr- 
mul mării. III, 3, p. 411—416. — Piatra din Prunt; In Bălţi-Basarabia. 
Hil, 4, p. 511—515. — A. Mândru: Grădina raiului (recensie) IV, 7, 
p. 127. — A. Pineta: Regimul bunurilor imobiliare rurale în Dobrogea 
nouă IV, 2, p. 256. — Episcopia Tomisului şi Durostorului IV, 3, p. 
265. — Deltinii IV, 3, p. 302. — Fericirea e totdeauna aproape IV, 3, 
p. 309. — Macedonski în Dobrogea IV, 3, p. 315. — Noua pătimire a 
sf. Nepomuc; Salul Negru şi A. Puschin IV, 4, 39—45. — insemnări 

juridice: Gereme, Invăţătură şi pedeapsă, Genealogie si protimisis.. . 

more judaico, Haşdeu şi obiceele juridice, Mărul răzeşitelor IV, 4, 

p. 71—85. — T. Bălan: Suprimarea mişcărilor nationale din Bucovina 

în 1914—1918. — IV, 4, p. 146. 

Jean Stoenescu-Dunăre: The Roumanians and their Lands (recensie) I, 1, 
‘p. 185. — Criza cărbunelui şi electrificarea căilor ferate 1, 2, p. 196. — 
Canalul navigabil Cernavoda— Constanţa III, 3, p. 388. 

P. P. Stănescu: Sonet de Mart (P. Arene); Bonet (F. Arvere) Il, 3, p. 434— 
435. — Din ,Sites* (H. de Regnier); Epilog (H. de Regnier); Gand 
pierdut (S. Prudhomme); De-aş fi eu Dumnzeu (S. Prudhomme) Il, 
4, p. 541—544; Amor şi atomul II, 4, p. 593. — Amiaza (G. Falke) III, 
1, p. 87. — Pe un câmp cu maci (G. Falke) Ill, 2, p. 236. — Mi-i 
sufletu-o infantă IV, 1, p. 102.— Cugetări de Chamfort IV, 1, p. 115. 

+ — Balada IV, 3, p. 335. — Pe ţărmul mării (T. Storm) IV, 4, p.105. 

Sălceanu (Sulcina): in amurg; Pe gânduri II, 3, p. 440—441. — Vieata Il, 
4, p. 556. — Visam II, 4, p. 557. — Dimineaţa IV, 1, p. 120. — Trăeşti, 
vorbeşti (V. Hugo) IV, 4, p. 38. — Până când IV, 4, p. 68. — Elefanții 
(L. de Lisle) IV, 4, p. 120. 

1. Simionescu: Dobrogea I, 3, p. 349. — Privelişti dobrogene I, 3, p. 477. 

loan A. Sadoveanu: Toamnă târzie II, 1, p. 93. 

G. N. Șerbănescu: Monografia comunei“ Topalu IV, 1, p. 104. 

V. L Sassu: Monografia satului Caranasuf IV, 3, p. 291. — Idem IV, 4, p. 131. 

Th. D. Sperantia: Dobrogea în folklorul nostru Il, 4, p. 578. 

Mihail Straje: Cetatea; Corabia. Il, 2, p. 278. — In zori de zi. Il, 3, p. 
439, — Toainna. ll, 4, p. 555. 

Stan Alexe: Legenda satului Tatar Atmagea. Ill, 3, p. 437. — O mână de 
Români în mijlocul Deliormanului. 1V. 3,,p. 376. 

Al. S. Soare. Statuele albe. 1V, 1, p. 88. 

O. Tatrali: Apărarea României transdanubiene în străinătate. Il, 1, p. 1. 

G. Toma: Pagini alese din Ernest Renan |, 4, p. 622. — Judecata lui Socrate. 
II, 1, p. 83. — Visul lui Scipio. Il, 2, p. 179. — Filosofia poetului 
Q. Horatius Flaccus Ill, 3, p. 442. — Un filosof poet din antichitate: 
Titus Lucretius Carus. Il, 4, p. 495. — Marina ia Romani lll, 1, p. 58. 

Dr. G. Ulieru: Marea si efectele ei binefăcătoare. Il, 1, p. 103. — Poeme 
de Rabnidranath Tagore. il, 1, p. 140. Lacul Techirghiol. li, 2, p. 192.— 
Ernest Renan: Cuvantare ia mormântul lui Ivan Turghenieff. Il, 2, 
p. 242. — La drum. Il. 3, p. 452. — Amintiri duioase. Ill, 1, p. 81. — 
La țărmul mării. li, 1, p. 88.— Prin grădina lui Esculap. Ill, 2, p. 296.— 
Cântul LXVI din grădinarul lui Rabindranath Tagore. Ill, 3, p. 361.— 
Prin grădina lui Esculap. ill, 3, p. 417. — Tacere (Ed. Poé). IV, 3, p. 288 

G. Vâlsan: Românii în Dobrogea, de pe o hartă din circa 1769—1774. I, 4, 
p. 582. — Bulgarii lui Boscovich. Ill, 3, p. 319. — Rectificări şi adaosuri 
la Bulg. lui Boscovich, Ill, 3, p. 442. 

Kr. H. Zambaccian: Portul Constanta şi România mare. I, 2, p. 310. — 
Activitatea portului Constanţa in 1922. IV, 1, p.81. . 

Aducem viile noastre mulțumiri următoarelor institutiuni şi 
persoane, care au binevoit a sprijini băneşte tipărirea revistei 
„Analele Dobrogei“ : 


Primăria oraşului Constanta (V. Andronescu) . . . 10.000 
Prefectura jud. Constanţa (N. Negulescu) . . ... 3.600 
Banca Românească Constanta (D. Alimăneşteanu) . 3.700 
Banca Naţională si Casa de Gaj, Constanta (|. Mecu) 4.000 
Corpul avocaţilor, Constanţa (D-nii S. N. Vlădescu, 

A. Vulpe, V. Berberianu, F. Dobrescu, Th. Valahu, 

M. Constantinescu, Al. P. Badralexi, N. Constan-’ 

tinescu şi Panaitescu, I. Otelea, Pol. Serafidi, O. 

Goruneanu, Gh. Anastasiu, M. Stainberg, P. Nifescu, 

N. D Chirescu, V. Boitea, V. Bellu, G. Dobias, T. 

Constantinescu, N. Roşculeţ, Gh. Benderli, H. Leibo- 

vici, N. V. Petru, M. Magrin, N. Bujor, A B. Plopu. . © 

(câte 100 lei) (Lista d-lui avocat Irimescu) . . . 2.600 
Marius Pieta, Gh. Creteanu, Fraţii N. Simu, c. 1% lei 300 


D-l Lescovar, Constanţa .....,........ 1.090. 
Al. Dropo}, Constanta. ..... a ae eee 500 
T. Nichiteanu, Constanţa . . . 2... 0. 2 eee 400 
I. Gruber, Constanța . . . . .. .. . ... “3% 320 
N. Rosculet si O. Seitan, câte 40 lei .,,..... 80 


Total lei 25.900 


Acest volum din „Analele Dabrogei“ costă, după factu- 
rile Tipografiei Giasul Bucovinei, Cernăuți şi ale Zincogra- 
fief Marvan, Bucuresti, 51.449 Lei, fără costul expediției. 

Colecţia Analelor Dobrogei pe patru ani (1920—23), 
costa: 
Ediţia velină (4 an) ........ 400 lei 
Ediţia pe hârtie de tipar ... . . 240 tei 


Cererile se adresează d-lui C. Brătescu, prof. univer- 
sitar, Cernăuţi. ; 


Eng 


PRETUL LEI 68.— 
www.dacoromanica.ro T 


